序「你...你地想點呀???!!!」一名身材苗條,穿短裙黑絲襪既短髮女生被逼到一條後巷既盡頭,臉上帶住無盡既恐懼3名幪面,拎住小刀既紋身大漢流住口水,色迷迷地欣賞眼前既獵物:「做乜咁急呀靚女,夜媽媽一個人,好危險架喎...」「你唔知上個禮拜旺角果幾單強姦案,都係我地三個做架咩,嘿嘿」「嘩,大佬,今晚發達啦,呢條女既身材幾撚正咁喎...」帶頭既色狼奸笑住:「嗯,一陣就等我打頭陣先啦」「唔好過黎呀!」少女被捉住,只能不停掙紮「你嗌丫...你嗌破喉嚨都唔會有人應你架!」「救命呀!!!!」正當少女被色狼施暴之際「放開個女仔!!!」一把響亮既聲音從後巷既另一邊傳黎「邊撚個呀,阻住阿叔扑野!」包括該名少女,眾人既目光都投向聲音既源頭響佢地面前既,係一個留住余文樂髮型,戴住幪面超人W面具,身穿nike運動裝既青年該青年指住三人:「你地三個狗都不如既強姦犯,準備同自己既子孫根講定遺言啦」帶頭既色狼怒火中燒,道:「o靚仔,想英雄救美下話?郁佢」三人拎住小刀,前後腳衝向青年冷靜既青年睇準時機,先用右腳掃跌其中一名色狼,再用右手手肘一下批掙「轟!」「呀!!!!!!!!!!!!!!!!好撚痛呀!!!!!!!!!!!!!!」色狼慘叫一聲,掩住下體不停嚎哭該青年嘆氣一聲:「喂,咪咁嘈啦,d街坊聽日仲要返工架!」說罷就一腳踢暈色狼剩低既兩個色狼眼見如此驚慄既境面,手汗已經流得滴響地上該青年未有放慢手腳,一個箭步閃到其中一人面前,右膝擊向佢既下體「嗚呀!!!!!!!!!!!」再一拳打向太陽穴,將佢擊暈面前既就只有帶頭既色狼,青年轉身,以一下飛腿將佢踢向牆,再以十多下重拳攻擊下體「噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦」受到如此猛烈既攻擊,該色狼已經進入昏迷狀態青年望住地上既三件閹人,道:「嘩屌,好似重手左d tim....」再望望驚到躲在牆角既少女:「小姐,你冇事丫嘛?」少女慢慢冷靜返:「多..多謝你救左我呀先生」「夜媽媽一個女仔著到咁,緊係易引到色狼啦」該青年除低自己既nike外套,為少女著上,上身只剩低一件黑色t恤「唔該..」少女面紅紅地答謝青年「PC13638,岩岩收到市民報案,響山東街...」一把聲音響街尾傳來青年一聽到有警察,驚慌道:「嘩屌有差佬!小姐我走先啦,你都快d走啦」少女叫住青年:「但係..我仲未知你個名喎」青年微笑一下:「小姐,有緣再見啦」然後頭也不回就跑走「如果再有機會見到佢,一定要好好報答佢先得...」該名青年既英雄救美行為,已經令少女心起漣漪而我,就著住一件黑色t恤,除下面具,繼續跑出山東街「唉,早知唔懶有型除件nike外套啦,好撚凍...」

「頭先呀,好彩有我響度咋,唔係既話果位靚女就比果三個強姦犯中出100發架啦」呢個時候既我,早已駕駛住honda civic type r,響高速公路上奔馳「石仔,咁樣做始終都唔係幾好呢,呢d野都係交返比差佬做啦」呢位坐響我隔黎既啡長髮黑絲靚女,叫rina佢同我一樣都係19歲,同時亦係我既拍檔拍檔?冇錯,我係一個特工,隸屬國際情報機構IID(International Intelligence Department)香港分部一年前我成功紮職,由見習特工變成正正式式既特工我個阿頭-boss亦安排左一個同期成為特工既rina做我既拍檔至於點解我會入左呢一行,就真係一匹布咁長,以後再有機會既話先講「班差佬成幾分鐘之後先到呀,到時個靚女都比佢地中出完啦..」我打開收音機:「三名男子被發現倒臥於旺角山東街,三人下體均受到嚴重創傷...」我沾沾自喜:「嘿,聽到啦rina,我今日又成功救左一個良家婦女啦」rina嘆一口氣:「唉..點解boss要派我同你呢個完全唔跟order既癲佬呀..」我飲左一口Calpis乳酸菌:「我癲?我點癲法呀?」「上星期你為左救果d比人捉左去劏既流浪貓,差d連特工執照都比跌埋,好彩執得返咋,如果唔係又比boss鬧死架啦」我冷笑一下:「咁..唔做呢d野,仲有咩好做姐?依家香港咁和平..」基本上香港受到恐怖分子攻擊既機會比其他發達國家低,我地呢d特工真係冇乜野做,我地兩個咁耐以黎做過最大單既都係破獲人蛇集團不過好彩既係,呢份工做又36唔做又36,每個月依舊有5萬底薪「哦...我知啦,你係呷醋,你唔抵得頭先個靚女有我呢個英俊瀟灑既香港007救...」rina一野敲落我個頭度:「呷你個死人頭,你又毒又咸濕,邊得閒呷你醋呀!!!」「我毒?我咁型棍都毒?」「哼,你唔毒既話,一早同左瞳瞳告白啦!」被rina說到痛處,我:「屌...呢d野唔好再講啦...」rina得理不饒人:「你又唔讀書,遲下瞳瞳入左大學,晚晚實勁多男神同佢...」係呀,我的確係19歲,不過留左2年級,所以我依家先讀中六「唔好再講啦屌你,我同瞳瞳已經冇可能架啦」rina搖搖頭:「唉,都唔明你點諗既..唔試就乜都冇可能啦」「你估溝女咁撚易呀?我同佢乜共同話題都冇...」rina繼續對我說教:「邊有男人一出世識追女仔架?共同話題就係要你培養出黎嘛!睇死你成世人都追唔到女仔呀!」半個鐘後,我同rina就已經返到我地位於流浮山既屋企,boss話過兩個人行動最多住埋同一個地方,所以就安排左呢間三層高既獨立屋比我地兩個你地係咪會諗,同靚女同居咁撚正?唉,事實緊係唔係咁啦rina一除鞋入屋,就訓左上梳化睇電視:「喂,石仔整d宵夜食下丫」「吓,唔係掛,你頭先先食完個m記,咁快肚餓?小心變肥妹呀」「我呢d天生食唔肥既,你吹咩」得戚得佢丫...我翻開廚房既大櫃:「得返幾個杯麵咋喎..」rina不屑,道:「唉...是但啦」我從電水煲禁出熱水:「你搞到我好似係你d阿四咁呀」rina把玩住手機:「阿四對你黎講太高級啦,係都太監啦,小石子!!」「丫屌你,幫你煮麵仲要撚化我,信唔信我響d麵落瀉藥丫嗱」我同rina鬥嘴已經係每日必定要做既事rina邊食麵邊問:「係喎,你聽日要返學校補課喎」依家係三月,我仲有大約一個月就要考濕鳩dse我:「嗯...」「嘻嘻,好彩我一早讀完中六,唔駛再讀書」我冷冷一句:「你咪又係日日冇野做響屋企煲劇,再唔係就出去行街」rina將杯麵既湯飲下:「車,不知幾有意思,日日做少奶奶咁」之後走上樓上:「我去沖涼啦,你唔好昅我呀」我:「屌..睇得自己咁高」rina呢條女出到街都冇乜野,返到黎就公主病發作,當我賓妹咁駛不過,又真係幾索既,有樣有腳,淨係冇波如果佢響我學校既話應該都係女神level「鈴鈴鈴鈴鈴鈴鈴鈴鈴鈴鈴鈴鈴鈴鈴鈴鈴鈴」鬧鐘既叫聲將我吵醒,我望一望鐘「屌!!!!!10點!!!!!!」仆街我返9點呀我拿拿起衝入廁所梳洗著住睡衣,睡眼惺忪既rina走入黎:「晨早流流發乜神經呀,唔駛訓咩....」「屌,較錯鬧鐘,遲到啦」我冇理rina,拿拿聲換好衫之後就搭車返學校20分鐘之後,總算返到我果間中學-天水圍馬得理紀念中學一入到去,全間房既人都轉頭望住我我心諗:「做乜鳩呀,未見過人遲到咩..」「喂,你知唔知依家幾點呀?」教中文既肥佬施sir放低粉筆,直接質問我「sorry施sir,聽日一定唔會遲...」唔通仲屌返佢咩,緊係即刻sorry sir啦施sir都吹我唔脹:「得啦,你返埋位啦,聽日唔好再遲啦」一坐低,隔黎有個人大大力拍我膊頭:「喂,石仔,搞咩今日又遲呀?」呢個人,就係全班唯一一個肯理我,而且同我熟既女仔,齊嘉莉,yuri矮矮地,爆牙,係幾得意既,算係我地班既開心果,個個都熟咁囉「屌,好撚痛...尋晚打機打耐左嘛」全班冇人知道我係做特工,如果知道既話我一早死左十世我攤響枱上:「唉...駛唔駛補咁多日課呀」其實都只係七,八日,個死肥佬話要操中文yuri奸笑咁:「對你黎講..咁咪幾好」我抬起頭:「你..你up乜呀,邊忽好呀?」佢望一望班房另一邊既一個女仔呢個女仔留住黑長髮,大眼,白淨,感覺十分清純「補咁多日課,咁石仔你又可以同你女神瞳瞳再對耐d囉」呢一個女仔,正正就係我同rina尋晚講過既瞳瞳,凌愛瞳由中五岩岩留班開始,我就對佢有好感,呢件事都係得yuri知道不過佢唔同我,佢係好比心機讀書果d女仔黎,小息都淨係響班房睇小說咁可能佢太靚或者性格問題啦,同班上面其他mk妹都冇乜兩嘴咁,身邊得yuri一個同佢傾到計佢都算係全級女仔當中最靚既一個,班上面既男神,狗公,毒撚都嘗試過溝佢,不過瞳瞳完全冇理佢地但係,我咁多年黎都係同佢講過幾句野,點溝呀.....我支支吾吾咁回應「咩..咩喎...」「口質質,仲唔係身有屎?!依家瞳瞳都冇人溝啦,你快d去馬啦,唔係之後你就後悔啦」「後..後咩悔呀?」「瞳瞳咁叻女,次次都考全級第一咁濟,應該實入到大學啦」「石仔你諗下丫,到時瞳瞳入到大學,大學咁多野玩,又咁多狗公禽獸,到時瞳瞳比人融左都似啦」我望住瞳瞳雪白既面頰,我心裡面都有點猶豫捱左成日,終於到四點放學呢個時候,瞳瞳已經拎住自己既totebag離開班房「唉,攰死人啦,返去訓陣先」我打住呵欠yuri:「吓..你仲唔溫書呀?」「事但啦,出到黎咪又係得5條一」講真,我一早放棄左讀書,反正我都有特工呢一份筍工,仲駛同你班傻仔讀大學?yuri怒視住我:「嗱,到時瞳瞳比人溝左,你唔好後悔呀」我攞起背囊:「唉,算把啦」之後就同yuri一齊走行到出學校附近我指住地下:「喂,地下有個銀包喎..」「咪住先...個銀包..係瞳瞳架喎!」yuri大吃一驚「吓,咁..咁又點呀?咪聽日比返佢囉」yuri比我更加著急:「呢個係大好機會黎架,比你同瞳瞳發展呀!」「你up乜呀...」說罷,yuri就從我褲袋拎出我既手機,再禁左一個電話號碼我拉住佢:「你做乜呀!」「我幫你打比瞳瞳呀,你記住話係你執到個銀包呀」yuri夾硬將電話塞向我手上大約5秒之後,電話接通「喂,係邊位呀?」呢把聲音正是瞳瞳yuri做手勢叫我講野「我..我係石至磊呀.....」瞳瞳聽到我把聲,有d錯愕:「係..係石至磊你呀..做咩呀」「我..我頭先..響學校附近執到個銀包..好似係你..」一聽到呢度,瞳瞳:「吓.....係喎,我個銀包真係唔響我度喎...個銀包係我架!..唔該哂你呀」yuri做左一下yes既手勢我:「咁你..想我響邊度比返個銀包你呀?」瞳瞳:「但係我依家就返到屋企,一陣仲要補習,你..介唔介意,一陣6點半先比返我呀」yuri細細聲講:「ok,ok呀」「你係咪唔得閒呀?一係聽日補課先...」「唔係!o..ok呀,你想響邊度等呀?」「響我屋企樓下丫,天耀邨個公園仔等丫...」「嗯..好丫」「唔該哂你呀石至磊,一陣見啦,拜拜!」收線之後,我深深咁吸左口氣,好似仲緊張過破獲人蛇集團咁yuri笑道:「嗱,都話左得架啦!依家瞳瞳實當你係恩人啦,呢個絕對係比你追到佢既好機會呀」yuri真係我同瞳瞳既紅娘,多謝你!就係咁,我同yuri兩個鳩下鳩下咁等到6點半我拎住個銀包坐響天耀邨個公園,而yuri就匿埋一二角食花生等左大約一兩分鐘「靚女,得唔得閒去唱下k呀?」一把乞人憎既聲音出現響遠方三個頭染金毛既mk,圍住一個身穿hoodie及牛仔褲既女仔呢個女仔,正正就係凌愛瞳瞳瞳顯得好驚:「你...你地走開呀」帶頭既mk一手捉住瞳瞳:「黎啦靚女,我地一齊去唱k丫」瞳瞳不斷掙紮:「救..救...命呀!!」「你嗌丫...你嗌破喉嚨都唔會有人應你架!!」我見狀後,馬上指住三個mk:「放開個女仔!!!」瞳瞳成個人呆哂:「係..係你...石..石至磊」「屌你老母,你知唔知你阻住我溝女呀柒頭皮!」三個mk向我叫囂,並衝向我帶頭既mk向我頭上揮一拳,我先低頭,避開佢緩慢既攻擊再用一下勾拳擊下mk小腹「啊!!!屌你!!!」mk按住小腹痛叫正當我想乘勝追擊之時,另外兩個mk從後捉住我雙手雖然雙拳難敵四手,不過唔同既係,我受過嚴格既中國武術訓練襯帶頭既mk再埋身既時候,我左腳一伸,踢中mk既胸口,mk倒地後掩住胸口痛得不斷翻滾右手用力,將右邊既mk摔向地下再轉身揮拳轟向餘下mk既臉頰「噢啦噢啦噢啦噢啦」「你老母,咪撚再比我見到你地呀!」該三個mk被我輕鬆擊退,只好落荒而逃我走到瞳瞳既身邊:「凌愛瞳,你冇野丫嘛..」瞳瞳已經冷靜落黎:「冇..冇事,唔該哂你呀...好彩有你咋石至磊,你唔響度既話真係唔知點算呀」「你個銀包呀」我將粉紅色既銀包遞比佢瞳瞳一拎返銀包就笑逐顏開:「丫!唔該哂你呀..如果真係唔見左個銀包就死啦」然後繼續check下銀包裏面既證件「個銀包好緊要架?」瞳瞳點一點頭:「嗯,係我生日果時媽咪買比我架,因為我屋企唔係咁有錢,所以呢個咁貴既銀包我一直都好珍惜架」「係呢..點解石至磊你有我電話既?」「呃...我頭先打比yuri問咪知囉..」「哦..總之真係唔該哂你幫我執返個銀包呀,石至磊,頭先仲救左我tim」瞳瞳向我不停道謝「為左多謝你,我好應該請你食餐飯既」「吓...」「你..唔想呀?」「我唔係咁既意思..」瞳瞳臉紅紅,道:「不過媽咪今晚已經買左餸,咁..不如聽日lunch time丫」「哦,好呀」「好啦,我返上去啦,聽日補課見啦石至磊,拜拜」瞳瞳向我揮手道別「拜拜...」當瞳瞳一入返佢住既耀興樓之後遠處既yuri即刻衝過黎:「喂!點呀點呀!!!點解頭先有幾個mk仔架?」我滿面春風,道:「果幾個mk頭先聊瞳瞳呀,不過我打走左佢地啦..瞳瞳話為左多謝我,聽日下晝請我食飯..」yuri忍唔住大叫一聲:「嘩!!!!你中大獎啦石仔!!!到時你追到瞳瞳一定要報答我呀!」「點止呀,請食buffet又點話!」「難~得~~一身好本領~~~情~關~~始終闖不過~~~」眉飛色舞既我,哼住歌謠回家「喂,石仔你咁遲先返既」攤響梳化上既rina睇住電視問我笑道:「嘿,今日幫瞳瞳執到銀包,又幫佢打走班搞佢既死mk,佢話聽日請我食飯多謝我呀」rina露出驚喜既表情:「嘩,咁都比你狗屎撞馬棍呀,抵你得米啦」「鈴鈴鈴」係屋企電話既響聲rina拎起電話:「喂.....係boss...」吓,boss十年都唔執我地一次,點解..只見rina神色凝重「嗯,我知啦,十五分鐘後準備視像會議.」「rina,boss搵我地做咩呀?」rina吸一口氣:「係新任務,今次係關於國際犯罪集團Sombras」

「Sombras?」rina飲一啖水,道:「石仔你未聽過咩?Sombras係全球最大既犯罪集團,所涉獵既包括毒品,軍火交易,販賣情報,挑起國與國或者國內既紛爭,再從中取利...」「例如近幾年既利比亞內戰同敘利亞內戰,就係Sombras出售一大筆軍火比兩方陣營,繼而可以控制戰爭」「boss同我講過,Sombras呢個犯罪集團仲有接受其他人既offer,幫佢地做野,例如暗殺,種族清洗等等」「佢地擁有住十幾隊既傭兵組織,負責幫佢地執行各種任務」我摸摸頭:「頂,點解boss同你講咁多野,但係一件都冇同我講既..」rina一臉囂張,道:「因為boss話你太口梳,驚你講哂呢d機密出去呀」「屌...」我同rina走進2樓盡頭既房間一間只有電腦,鏡頭,大型熒幕同一部吸塵機械人既房間:視像會議室基本上除左有咩突發事件要同boss匯報,都唔會入黎呢間房我環顧四周:「嘩,幾耐冇入過黎呀」rina開住電腦,設定視像會議:「好人好姐都唔會想入啦,入親黎都冇好事發生」冇幾耐,大型熒幕就出現畫面一個身穿黑色西裝,身材瘦削既四眼中年男子,出現於我同rina面前我:「boss!」rina亦向boss揮手示好boss:「石仔,rina,好耐冇見,不過我地依家冇時間聚舊啦」「今晚我咁急搵你地,主要係想傾一下,你地黎緊既新任務」「根據我地IID響歐洲得到既情報,沉寂左幾個月既Sombras響呢幾個禮拜已經有所行動」「果邊既特工潛入左Sombras位於法國既據點並偷走一份機密文件,呢一份文件就係關於今次Sombras既target」「佢地今次既目標似乎係下星期六,日既亞洲商貿會議..到時5個亞洲大國既外長都會出席,包括台灣,日本,印度,南韓,新加坡」「佢地計劃暗殺其中一國既外長,然後再挑撥亞洲多國既戰爭,但係目前我地仍然未知道佢地既明確目標」我望望手錶,今日係星期四,即係距離當日仲有大約一星期「你地要做既,就係要保護呢5個國家外長,避免佢地響為期兩日既會議受到襲擊」boss一口氣講左今次任務既內容我:「保護佢地都係果2日先做既任務姐,咁我地依家有咩可以做?」boss咳左一聲,道:「你地兩個依家要既,就係盡力搵出所有已經黎左香港準備既Sombras成員,並將佢地解決,情報顯示佢地早已經假扮遊客,working holiday,交流生等等既身份,前後腳黎左香港佈署」「當然,唔止你地啦,今次IID香港分部既所有特工都會參與今次行動」rina:「咁..Sombras既成員大約有幾多個,同埋..我地點搵哂佢地出黎」「你..你等我一陣先」boss翻起辦公枱上堆積如山既文件:「屌...死啦,份野呢」果然,boss依然同以前一樣係個大頭蝦一分鐘後,boss拎出一張A4紙,道:「唉搵到啦,根據該份文件顯示,今次將會有8位殺手黎香港執行今次既暗殺任務」我:「但係,人海茫茫,點搵呀」boss笑道:「呢個正正就係我地今次安排咁多特工執行任務既原因啦,要響七百萬人搵出8個人的確好難」「不過我地既support team已經查出呢三個月以黎,所有身份可疑既入境者,大約有107個,詳細資料我已經send左去你地既手機度」我同rina打開手機既一個秘密郵箱,係一份有住107個入境者大頭相既檔案「佢地已經比我地既support team鎖定左,只要佢地用八達通,信用卡,又或者比政府既天眼系統影到,我地就可以第一時間追蹤到佢地」rina提出疑問:「呢107人入面,暫時有幾多個人係冇可疑,可以排除?」「經過呢幾日其他特工既調查,總共有30人可以排除,即係淨低77人,詳細資料我已經send左去你地既手機度」我同rina打開手機既一個秘密信箱,係一份有住107個入境者大頭相既檔案,有d就有一個大交叉,應該就係可以排除「石仔,rina,由聽日開始,呢一個星期你地每晚7點至11點都要響九龍區戒備,以便當support team一偵測到佢地,就可以即刻追蹤佢地」「記住,依家只係得返一個星期,解決多一個Sombras既成員,5位外長既安全就會多一分,暫時係咁多,下次見」畫面隨即消失我嘆一口氣:「嘩屌,一係就冇任務,一黎就咁大單..」rina笑道:「你唔係好想做呢d大茶飯咩,保護世界和平嘛」我企起身,準備離開房間:「依家唔同講法啦,如果我出咩意外,傷心死瞳瞳呀」rina敲我個頭:「人地都未話鐘意你,你咪自作多情啦!」咪係囉,瞳瞳都未話鐘意你,你FF乜撚姐石至磊我同rina食完飯之後,冇乜野做就返左入房訓,抖足精神準備聽晚開始既行動攤響床上既我不停諗野,關於瞳瞳,關於今次任務.....「鈴鈴鈴鈴鈴鈴鈴鈴鈴鈴鈴鈴鈴鈴鈴鈴鈴鈴鈴鈴鈴」當我張開眼既時候「嘩屌,做乜...咁光既...」我望一望隔黎個鬧鐘「仆街!!!8點8!!!!」如果再遲到既話,個死肥佬施sir又唔知會要我做幾多份pastpaper架啦我用9秒9速度梳洗好,換埋衫,就踩單車狗衝返學校「踏踏踏踏...」經過生死時速後,我終於到達五樓班房,我望望錶,嘩屌好彩8點58分姐,死肥佬仲未返到當我行返自己位於班房左邊既坐位時,「石至磊,早晨呀」呢一句咁溫暖既說話,正正就係瞳瞳講既係瞳瞳,瞳瞳同我講早晨呀!!!!!!!!!!成班既人都呆左,佢地實在唔明點解女神瞳瞳會同我呢一個年年全級尾十既廢紫講早晨「早..早晨呀」我坐返埋位後,yuri馬上搭訕:「威啦你,瞳瞳同你講早晨呀」我心裏暗喜辛辛苦苦捱到去放lunch,瞳瞳已經走過黎yuri輕輕聲講:「石仔,瞳瞳過緊黎啦,一陣你自己執生啦」「石至磊,尋..尋晚講左今日要請你食lunch架..」我諗全班人都比瞳瞳呢一句嚇到失哂神「嗯...ok呀,你想食乜呀?」瞳瞳露出笑容:「我..我未諗到呀,不如邊行邊諗丫」我點一點頭,望住四周既男性動物,我露出勝利者既笑容心諗:「你班柒頭皮,我得米啦」然後就同瞳瞳一齊行出班房剩低既就只有一班好似見到外星人一般既同班同學由班房行到去校門,我同瞳瞳都係零交流因為一來我太緊張二來我真係同瞳瞳冇乜共同話題嘛...讀書我又冇野好傾,我又唔睇書既瞳瞳終於出聲:「石至磊呀,尋日真係,真係唔該哂你呀」「唔..唔駛講咁多次唔該啦,舉手之勞姐」「仲有呀,你以後叫我瞳瞳得啦」「嗯,好丫瞳瞳」嘻嘻,我地既關係又近左啦瞳瞳面紅紅:「咁..我可唔可以跟yuri咁,叫你石仔呀?」「當然可以啦」行到一半,瞳瞳指住對面既譚仔:「石仔呀,不如我地食譚仔丫」「好..好丫」雖然我覺得譚仔好難食,但係瞳瞳叫到,冇理由say no架...「令仔,幾多鬼?」「兩位丫」「埋泥丫」充滿住鄉音既阿姐跟我地埋一張八人圓枱同鄉音阿姐落完單之後我鼓起勇氣問:「瞳瞳,你成日食譚仔架?」「一時時啦,我都係貪佢平咋」「係呢,瞳瞳你平時鐘意做咩架?」「都係睇下書咁咋,我份人好悶架咋,何況又就黎要考dse」「其實比心機讀書都係正常既,我諗瞳瞳你都已經有自己既夢想啦」瞳瞳點一點頭:「我夢想都係入中大讀中文系呀,石仔你呢?」「呃...呃...我仲未諗到,我讀書又廢,又留過兩年級,成19歲人都仲係冇乜大志」我呢d冇夢想既咸魚響瞳瞳面前簡直係地底泥不過,如果瞳瞳知我有特工呢個身份,會點呢阿姐捧住兩碗米線:「牛肉更孤10小辣,佳肉畜牲清灘,鞭度?」「呢度」瞳瞳拎起筷子食左口米線,再安慰我:「唔係丫,其實石仔你都幾好丫」「吓....邊度好呀?」「尋晚你比返個銀包我,仲救左我....已經證明你係個好人啦,仲有,上次你幫yuri拎返部電話呢...」嘩,咁耐既野都記得?幾個月前既某個小息,yuri屋企有急事whatsapp佢,咁yuri緊係覆啦,咁岩就比出面既訓導黃sir見到,即刻入黎收左佢部機我就直接屌鳩黃sir,搶撚埋部機,最後記撚左個小過「但係我為左呢d無謂野記左個小過喎...」「果陣成班男仔冇人夠膽出聲,得石仔你咁講義氣咋」我食左一舊牛肉:「咁..都係.好小事黎姐」「唔小事架啦,好似你呢d咁有好人,為朋友著想既人好少有架啦..」「其實我,以前一直都好想同你講野架..」我滿口米線,望住瞳瞳:「吓...」只見瞳瞳雙眼發光咁:「嗯..可能係直感啦,總覺得石仔你係個可以信賴既人黎,不過..我一直都同你唔係好熟,所以我都唔敢同你講d咩...」唔係掛....「石仔呀,如果你溫書有咩唔明既話,你可以打黎問我架」面對瞳瞳既熱情,我都有d招架唔住:「哦..嗯..」大佬,我都好多年冇溫過書啦食埋野,我同瞳瞳就一齊行返學校一走到走廊,成級人既目光又再次投向我地兩個入到班房,瞳瞳問我:「石仔,點解..咁多人望住我地既」「吓,唔知呢..」從來冇男人同到瞳瞳食lunch,今日比我呢個你地眼中既廢物約到,緊係葡萄我啦瞳瞳忽然轉身,對住我:「下個禮拜補課,我可唔可以..繼續同你一齊食呀?反正我都係一個人...」「o...ok呀」今鋪掂呀,呢一個月既補課都有瞳瞳同我食lunch呀哈哈哈!!!捱多3個鐘,終於放瞳瞳特登走過黎:「石仔,yuri,我返去溫書啦,byebye」「哦..byebye」「拜拜瞳瞳!」成班同學見到瞳瞳今日咁,一定覺得瞳瞳short撚左返到屋企,都五點幾「Hey boy好失敗~不想等實在影響好大~~」我哼住黃宗澤既舞曲打開家門已經見到rina響度煮緊飯唔好睇rina成個十指不沾陽春水既大小姐咁,佢煮既野出奇地幾好食「嘩,搞乜咁早開飯呀?」我放低背囊身穿圍裙既rina轉頭道:「你失憶呀?咪講左今晚開始我地兩個要戒備嘛,隨時要跟蹤Sombras」「唉,真係麻煩」rina對我抱怨:「麻煩既係你呀,冇任務果陣又話冇野撈,有任務又話煩」我響雪櫃拎左支Calpis乳酸菌,飲左一啖:「咁依家瞳瞳同我fd左嘛,我唔溫書點襯得起佢先!」rina拎出一碟碟熱騰騰既餸菜,繼續打沉我:「算把啦你,你年年全級尾十,得返一個月點追呀」唉屌,rina咁又係講得幾岩既,我都係入i大算啦我望住枱上既餸菜:「嘩,我起初都估唔到你咁識煮野食架喎」rina夾起牛肉放入口中:「細個我老豆老母長期響歐洲公幹,自己學咪識囉,你估好似你咁咩,乜都唔識!」rina以前都講過,佢屋企人一年先返黎香港幾日,所以佢地係唔知rina做特工我拉開話題:「係喎,一陣我地巡邏既地方係邊度?」rina沉思一會:「大約係油尖旺果區囉,今次IID香港分區派左1000個特工輪流巡邏,一收到support team既指示就可以隨時跟蹤target」我吃一驚:「嘩,乜原來我地IID有咁多特工架..」rina:「boss果陣同我地講briefing你又訓著,緊係唔知啦!食快d呀你,一陣7點就要standby啦」就係咁,我同rina即將迎來我地特工生涯第一單大任務

3.moumoon三月十三日 晚上7時正 旺角彌敦道「boss,我同石仔已經到旺角standby,隨時準備」rina拎住手機道另一方既boss回應:「ok,support team一收到情報就會通知你地」rina隨即開著私家車內,同IID support team通信既裝備而我,就扭住軚盤,響油尖旺區一帶巡邏時間一分一分過去,轉眼間已經9點裝備不斷響起support team既報告,但全部都係排除個案,可疑既人數已經剩返56人我唉左一聲:「咁搞法,全晚都分分鐘食白果喎..」rina望望四周:「其實...如果真係Sombras既成員,佢地仲會出黎比我地發現咩」「咁..佢地都會落七仔買野食掛,何況,support team應該都未將果d仲未離開過酒店既人排除出可疑名單以外」rina講得岩,咁樣大海撈針法的確好難,但總比守株待兔好既...大約十點半,我地駛到尖沙嘴漆咸道我地全晚依然冇動靜我已經放軟手腳,等收工我伸一個懶腰:「唉,又準備收工,你諗下宵夜食咩啦..」rina又敲我後腦:「唔好咁快鬆懈呀,boss一日未有提示,我地仲執行緊任務架」「車..遊車河都叫任務呀..」「咇咇咇咇咇咇咇咇咇咇咇咇咇咇」通信裝備響起「特工編號3674,3675,可疑名單編號062已經被天眼系統鎖定,最後一次出現響天文台道16號...」「唔係掛,臨收工先搞呢d野..」我拎起後座既2把Glock 17手槍,並遞上一枝俾rinarina接過手槍,並替我和自己戴上通信用既耳機:「唉算啦石仔,可能最後只係普通遊客姐」我打開手機上既可疑名單,搜尋編號062係一個金髮既中年男子,留住一副南歐既容貌我地兩個做足準備,就打開車門,準備跟蹤目標我拎住手機,睇住被support team鎖定既目標位置,大約走到翠景閣既位置我同rina繼續追蹤住目標,距離已經拉近至100米rina:「好人好姐做遊客會唔會黎天文台道呀....」我:「可能黎食野姐..嗱嗱聲搞埋單野返去食宵夜啦」話雖如此,我都覺得今次似乎真係中獎不久,目標行到一條後巷,我倆就從後跟上,各躲響後巷盡頭既左右邊雖然燈光昏暗,但我同rina依然可以清楚見到冇錯,就係可疑編號062,金髮男我同rina拎住手機,將影像傳比boss耳機響起boss既聲音:「呢個target的確有可疑,甚至可能係約左同黨,你地兩個繼續監視住佢,我即刻call backup」佢拎住一支煙,一直吸,一直吸到底佢係咪等緊同黨呢...1分鐘之後,一個黑衣男人走到金髮男面前單憑外貌,我可以斷定,黑衣男係一個年輕既華人其後佢地兩人講左一堆西班牙語boss利用我地手機改裝好既超強收音裝備聆聽佢地既對話boss認真道:「asesinar..presidente....冇錯,佢地兩個就係...Sombras既成員!」過多陣,黑衣男朝住柯士甸路離去,只剩下金髮男一個人繼續食煙rina亦開始緊張,細聲道:「石仔,咁點呀...」已流左幾滴冷汗既我:「我估唔到真係咁好彩中獎」boss:「石仔,rina,你地盡力拖延佢,最近既特工5分鐘會過到黎..依家為左獲取暗殺行動既情報,你地既首要任務係生擒佢」雖然平時打強姦犯就叻姐,但係眼前既係Sombras,犯罪集團既成員,可能係一個好強既對手我同rina兩人既手心已經濕透終於,金髮男向住我地躲藏既方向走近,似乎想離開我向rina打個眼色,示意一陣由我先出手,rina再乘機偷襲rina點了下頭目標已經即將走到十字路口我吸一口氣,準備作出攻擊就響佢發現到躲響牆角既我之前一剎那,我用右拳揮向金髮男頭部,試圖一擊秒殺將佢打暈可惜,犯罪集團始終係犯罪集團,拳頭擊中佢太陽穴前,佢已經用上臂格開我既攻擊不過,我亦都受過嚴格既中國武術訓練我冇容許佢有休息既時間,繼續以降龍伏虎拳既幾種手法套路攻擊佢既上盤而rina見狀亦馬上夾擊,從右邊以腿攻擊面對突然展開攻擊既我,金髮男只能以退為進,尋求反擊機會格左十幾招後,我睇準時機,一下暗拳直擊金髮男既小腹佢被我擊中後,退後幾步正當我同rina想乘勝追擊既時候,此人居然迅速從腰間拎出一把M9手槍?!我同rina亦不甘示弱,卻取出各自既glock 17,拉下保險掣金髮男用手槍指住我,同時我同rina亦指向金髮男二對一,點都係我地有利d掛...「發!」忽然,一把小刀從右邊飛去我地三人,直插金髮男右手虎口金髮男痛得大叫,鬆開手中既槍一個身穿hoodie既身影直飛向金髮男,先用右腳踢向其左後膝,再用左拳轟向額頭,一擊將佢打昏此人只係用左4秒,就將金髮男制服眼見如此神速既身手,我同rina都呆住了「d招...咁熟口面既..」我道我望住呢個女性既身影,總覺得有幾分熟悉呢個人幫失去知覺既金髮男扣上手銬,冷冷講左一句:「石仔,你d反應慢左好多喎」石仔?!「你唔認得我啦?」呢個人對住我,佢留住一頭短髮(唔係TB果類),五官標致「新月?!」佢叫林新月,係我師父既另一個徒弟新月拎起手機:「可疑編號062已經成功被制服,唔該搵人黎接走佢」我:「點解新月你會...入左黎IID架..」「師父佢前排過大海輸到冇哂錢,股票又炒燶左,咪叫我加入IID填返數囉」屌,師父都仲係咁爛賭,依家仲要賣新月落火坑咁仆街?我放鬆起黎:「係呢,師父佢近排好嗎?」新月繼續木無表情:「近排佢每日都鬧你冇本心,又話自己教識徒弟無師父喎..」rina充滿疑惑:「吓,你地..識架?」「嗯,果陣我同新月都係同期比我師父收養..」講起我師父...我出世都未見過我老豆,到我6歲果陣我老母就跟佬走,將我交左我鄰居,即係我師父而師父就係新月個三姨媽個伯父個堂細佬個仔雖然佢性格cool cool地,不過都算幾易相處,再加上佢同我同年,果陣都算傾得埋既新月讀書好叻,依家好似響理工大學讀設計.而且佢功夫學得比我好,所以師父一直鐘意佢多過我新月指一指rina:「石仔,呢個係...你既拍檔呀?」我點一點頭:「嗯..」rina:「你好,新月小姐,我叫rina」新月以微笑回應:「睇黎,你地都係查緊Sombras暗殺行動呢一單野喎..」我:「明顯啦下話,唔係都唔會同呢條友打起上黎掛....係呢,你個拍檔呢?」「我個boss講我已經夠勁,所以容許我單獨行動..」我同rina打左個凸,互望對方我不滿道:「唔好咁望住我呀,廢既話都係你廢咋」rina亦馬上還擊:「新月講緊你咋!」呢個時候,3個身穿西裝既男人走過黎:「三位辛苦啦,我地係IID support team既人,依家黎回收返目標」新月:「我幫手帶佢返去,廢事再出咩意外」新月抽起訓響地下既金髮男:「石仔,得閒返去探下師父啦..」轉身就跟3個support team既人離開「嗯...」屌,返去搏比佢屌咩..「石仔,頭先你一早拎槍指住佢咪制服到佢囉」rina一口炒麵,指住我鬧我放低食左一半既串燒:「大佬,鬼知佢有帶槍咩,而且我唔信之後我地二打一會輸啦,你見到我一路禁住條友黎打架嘛」印象中,我同rina每次執行完任務都一定嘈交,講下對方邊度差咁rina停止對我既責備,邊食炒麵邊講:「喂,你果個叫新月既師妹呢...好勁架?」我點一點頭:「果陣師父教既所有功夫,佢全部都學識哂,詠春呀巴西柔術呀甚至蛇拳呢d暗殺拳法佢都學得好精下」「嘩,你講到你師父乜都識咁既...」「識鬼識馬咩,除左功夫武術之外乜都唔曉,到我地兩個大左就淨係識日日同隔黎d三姑六婆打牌,周末就過大海..」rina:「講到你師父咁得意既,講多d黎聽下丫」我飲一口calpis:「要講既話,真係講到佛誕喎」「唔緊要啦,當聽下故仔姐」我嘆一口氣:「唉...咁好啦...」rina對師父既好奇,又令我回憶起往事

「曾生,石至磊今年中五既成績太差,我地學校決定左..唔比佢繼續升讀中六」身穿西裝既班主任坐響班房,指住我今年既成績表批評「Miss Lam,雖然阿石仔讀書仲係差d,不過佢都好比心機架啦,可唔可以...」「但係石至磊既分的確係唔夠升中六,留級係唯一既做法...」個肥婆miss lam一路數我既不是,我都廢鳩事聽落去今日係2013年7月15號,中五學年既家長日而我亦不負眾望,以全級最尾既成績成功留班而響我身邊落力為我講好說話既金毛中坑,正正就係我既鄰居,亦即係我既師父「屌佢老味,差幾分姐,個死肥婆講極都唔撚明,的佢去做豬乸漢堡啦仆街!」一走出班房,師父就收起剛才既友善,不斷痛罵個肥婆「唉,師父,留班咪留班囉,反正我都留過一次架啦...」呢一刻既師父已經化身柴九:「你知唔知你留多一年代表咩呀?即係我又要養多你個打靶仔一年呀!你估我開善堂呀!」我6歲果陣老母走左佬,就將我交左比師父照顧,一養就養左十一年師父平時都冇工返,但屋企永遠都有錢呢樣野我曾經問過佢點解,不過佢似乎都唔係好想講當時既我地,係住響屯門某一座舊私樓,環境都算ok啦,師父成日都會同隔黎鄰舍d三姑六婆打下牌咁「我都唔撚明,你呢d柒頭皮點會連中五都讀唔好架..」我同師父走出升降機,準備行返去我地位於E室既家「屌你咩,師父你中三都未畢業啦!」「仆街仔,駁嘴?!」師父比我吉中死穴,卻追打我我快速走到E室,打開家門:「新月,救我呀!!!」坐響梳化既一個短髮少女轉頭:「咦,石仔返左黎啦,師父呢」呢個正正就係師父既親戚林新月,佢同我一樣細細個就跟左師父師父已經追左上黎:「條打靶仔呀...下年又要留班啦..你話抵唔抵打丫!」「好..好小事姐..」新月經常充當我倆之間既和事佬,對此情況早已見怪不怪「嗱!新月就講得岩啦!明明好小事,係師父你搞大佢黎講之嘛」「唉!!冇眼睇!!」新月馬上遞上一杯熱茶:「唔好嬲啦師父,飲啖茶下下火先」師父飲左口茶後已經收火:「係喎,新月你頭先放榜喎,考成點呀!」「54445**44咁囉,應該都夠入大學,所以我返左黎冇去報asso姐..」新月平平無奇道,的確,佢讀書方面係勁好多師父拍拍新月既頭:「叻女!你學下新月啦打靶仔!人讀書你讀書,讀到你成個傻鳩咁!」面對住師父既指罵,我已經冇力再答佢基本上,我呢十一年既生活都係咁過我同師父互屌,新月做和事佬,無限LOOPrina吉起腸粉:「就咁聽,你地三個既生活都幾溫馨丫,係得閒嘈幾句姐...」「係既...不過之後因為八月既一件事,我同師父就炒左大獲啦..」rina聽到呢句嚇左一跳:「咩事呀?可以搞到你地反面」「真..真係要講呀?我驚嚇親你喎...」呢件事的確有d尷尬「講啦,我有咩未聽過呀」「唉屌...訓唔撚著tim,早知晏晝唔訓晏教啦...」依家係凌晨3點,不過都仲未訓得著今日我又繼續我既廢青生活,日日訓到一兩點,起身就開始打機,打到夜晚咁上下就訓相反,入左理工設計系既新月就比我多姿多彩得多,呢期又話要去d乜迎新營,八月尾都冇乜點返過黎訓我走出自己睡房,正想走出廳睇下粵語殘片「呼....呼....」一把低沉既聲音不斷迴響我望向右邊既飯枱,原來係師父,佢上身攤左響枱上訓教隔黎仲有幾支啤酒,花生殼,仲有一本....深田恭子寫真集「blue moon」?!「識左師父咁耐都唔知佢鐘意深田恭子tim..」我馬上拎起佢,發現裏面竟然仲有簽名揭左幾頁黎睇,已經扯撚哂旗「嘩屌好撚正呀...咁扯法唔係路喎....打返個飛機先得!打完實訓得著啦掛」我心想,之後就拿拿聲拎住本恭子寫真集入房「oh....yeah.....kimochi..恭子bb呀..」對住恭子完美既身材,我左手揭住寫真集,右手揸住巨龍自慰,一邊唸唸有語我都唔記得打左幾耐:「黎料啦恭子bb,熱姑熱姑!!」feel到準備出精,我大脾夾住寫真集,左手拎起tempo紙巾準備接住自己既精兵「黎啦...射啦射啦...」「你做乜撚野呀你!!!!!!!!」打得太high,我竟然冇留意到師父就響門口!!!!!!!!!!我當堂嚇到仆街,左手既tempo亦嚇得掉落地下但我既億萬精兵已經收唔切掣,衝出巨龍啦「轟!轟!轟!」白色既龍汁直接射向恭子既可愛臉蛋及豐滿身材上恭子bb頓時「成身一patpat」呢一刻,成個世界都好似停左咁,師父面前住呢個畫面直頭呆左大約三秒後先識得反應「我個肥恭呀!!!!!!!!!!!!!!!!!!!!!!!!!!!!」師父眼泛淚光,拎起充滿龍汁既寫真集我已經唔知可以講咩好:「呃...呃....對...對唔...住...囉」師父眼神轉眼間已經充滿住怒火:「仆街仔!!邊個比你J我個肥恭架,仲要射精落佢度!?走呀仆街!我唔要再見到你!!!!!」「咦.....原來你有打飛機,仲要鐘意射落d寫真集,咁核凸架....」rina聽到呢度,不禁皺眉「喂,依家有邊個後生仔未打過飛機架...」我反駁rina身馬上靠後,露出厭惡既表情:「咁你實拎過我d bra呀底褲呀黎打飛機啦,你好變態囉....」女人既幻想力真係無極限「屌你係咪傻架,...何況我冇打好耐啦..」「都係唔好啦,聽日出去買過哂D內衣褲啦,石仔你都係信唔過架...係呢,咁你比師父趕走左之後點呀?」我拖住自己既行李,響清晨既屯門遊蕩「屌老母,J左佢本寫真集姐,又唔係屌佢條女,駛唔駛趕我出黎呀食屎狗...」我心裡面依然好唔gur不過我依然相信,師父下左啖氣就會比我返去架啦...「啾...」一下大風,將一張報紙吹到我腳邊我心諗:「屌,邊撚個亂拋垃圾呀..」然後執起報紙呢一份係報紙既招聘板,左下角寫左「私人保鏢,月入五萬,包食包住,唔做就笨,年齡18-40,有意請致電21800000」「咁筍?係撚唔係呀...」咪住先..如果我搬左出去,咁咪唔駛每日再受師父d臭脾氣囉..返學呢d唔撚理啦我拎起手機,撥下呢個改變一生既電話號碼「哦...我果陣都係睇到呢個廣告招聘,點知in果陣先知呢份係IID特工..」「之後既事你都知架啦..唔駛多講啦掛..」「咁你入左黎IID之後,仲有冇返去搵師父呀...」「咁緊係冇啦,唔驚比佢斬撚死咩....」比新月捉左返去既果個金髮男,最後就只係供出左其餘三個人既樣貌之後既幾日,我地IID既特工都有繼續巡邏,但佢地似乎因為身份已經敗露,所以再冇現身而我,亦都照常咁返去補課,好彩每一次既補課都有瞳瞳同我一齊食lunch甚至為左追上瞳瞳,我竟然每日都溫書最開心既係,每晚瞳瞳都會打黎睇下我有冇溫書上面既問題,醒目既我當然一早準備好問題啦,瞳瞳亦都好耐心咁答我呢段人生中少有既溫書日子,即使再辛苦都好開心終於,到左3月20日亞洲商貿會議前一日

5.Thunder「石仔,rina,聽日就係亞洲商貿會議第一日,到時IID會有4百個特工參與今次保護外長既行動」boss既聲音響視像會議室內迴響「你地既任務就係保護其中一個印度外長馬尼,由聽日朝早7點響機場接送佢正式開始,去到星期日晚上10點外長乘坐專機後結束,冇問題嗎?」我同rina都點一點頭「今次任務既風險非常高,所以記得著上避彈衣.另外,記住,保護外長安全係首要任務...祝你地好運!」我拎起手機,睇熟呢兩日既流程第一日朝早先送外長返文華東方酒店休息並用膳,1點舉行會議,晚上8點第一日會議完結,外長將會返到酒店休息,結束第一日行程第二日會議將會於10點舉行,1點結束,外長會乘坐6點既專機離港由於今次Sombras計劃暗殺外長,所以5國既外長除左會議之外既行程一律保密rina望住天花版嘆氣「做咩呀?擔心聽日既任務呀?」我問「嗯,今次...我地任何一個錯誤都足以令呢個印度外長有生命危險」我試圖舒緩下rina緊張既心情:「唔駛驚既,你唔記得咩,我地兩個響training果陣都已經係fit馬黎架嘛,如果唔係boss都唔會比呢個任務我地做咩...今晚早d訓啦,你預呢兩日都應該冇得訓架啦」rina終於露出微笑:「嗯,希望呢兩日冇事啦」唉,其實最撚驚果個,係我呢d保護重要人物既任務,又要擔心條契弟比人偷殺,又要擔心自己下一秒就比人爆頭,要顧全既野實在太多我把口叫rina早d訓,但係我呢一晚,完全訓唔到不停響張床上面轉黎轉去「登登登登登!!!」咁夜都有whatsapp我拎起床頭既iphone,係瞳瞳send黎:「石仔,咁晚仲響線上既?」我望望時間,原來都1點幾「係呀,今晚訓唔著呀,你呢?」「Hey~boy~好失敗~一加一係二都搞壞~」iphone既電話鈴聲響起「喂....瞳瞳?」「石仔,你訓唔著呀?」「嗯,咁瞳瞳你呢?」「我岩岩先溫完書咋..係呢,做乜訓唔著既?擔心dse?」「呃...係.係囉,你知我成績不嬲差架啦,我驚我連asso i大果d都入唔到呀」唔通同瞳瞳講聽日就要保護印度總理咩,想嚇死佢咩「呢排見你溫書,其實你中文個底都唔差丫..何況dse唔係你人生既全部野黎既」「而dse仲有幾個禮拜先到,只要你呢段時間繼續努力,就一定仲有希望既」「嗯...多謝你呀瞳瞳」「唔洗,我訓先啦石仔,你都早d抖啦,bye」「bye」瞳瞳呢一番鼓勵,雖然對我完全冇意義但係唔知點解,我聽完之後成個人都舒服哂,好似冇哂對聽日既擔憂咁果然,瞳瞳係我最大既原動力3月21日早上6時rina走入車上,指住身穿西裝及避彈衣,坐響司機位既我:「嘩,石仔,做乜咁大個黑眼圈呀?」我打左一個呵欠:「吓..係咩...可能尋晚訓得唔好掛」「一陣opreation緊果陣有冇精神架,駛唔駛我揸車呀?」「唔駛...我ok呀,行啦,唔係天黑都未去到機場」說罷,我就駕駛住civic type r從流浮山出發到機場幸好,6點呢d時段仲未算太塞車,大約45分鐘後,就到左機場二號停車場我檢查好自己既手槍:「rina,有冇check過有冇子彈?」rina飲左一啖樽裝水:「響屋企check左啦,你仲煩過d阿婆..」我打開門走出車外:「關心下你姐,廢事一陣有咩危急關頭冇子彈就..」rina即刻衝過黎敲我個頭:「咁黑心架你!」「講下咋,我地點會咁易死呀」「哼!死石仔!」rina嬲爆爆咁走我連忙追上rina:「喂,唔好咁,等埋我先啦」6時55分,我地已經到達抵港大堂,並與負責接頭既機場人員確認身份,進入秘密入境通道幾分鐘後,一個膚色黝黑既中年男子出現,連同一批保鏢,從入境通道走出黎我飲左一啖Calpis:「呢個,就係印度外長嗱?成個摩根費曼咁既」「你咁都唔識呀?鬼叫你平時唔睇新聞咩」「屌,你日日成個少奶奶咁響屋企就緊係得閒睇啦」我地兩個馬上上前,表明自己IID特工既身份馬尼外長面露笑容咁,講左幾句我倆完全聽唔明既印度式英文「馬尼外長話,辛苦你地兩位響今次亞洲商貿會議負責保護工作,並希望呢兩日風平浪靜」佢隨行既翻譯馬上將外長既說話轉達為中文,我地兩人點頭微笑回應,就陪同外長經秘密通道到停車場,乘坐七人車離開機場響車上,外長無一不談對香港既感覺,自己仔女既事,都毫無避忌咁同車上既我地講我同rina都好想同外長吹水,不過作為一個專業既保護人員,係唔應該同target有太多溝通我反而唔明白,點解外長知道此行有危險,都仲可以咁輕鬆到左酒店之後,外長先響總統套房整理一下行裝二小時後,外長就落到樓下既krug room食午餐之後就正式出發到會議展覽中心,參與亞洲商貿會議咁樣講好似好平平無奇,而事實係,做保護政要既opreation,真係好撚悶由於會議舉行期間有其他特工響場內,我同rina就負責響會展會場四周巡邏「嘩屌,好似幾年冇講過野咁呀...」rina敲我太陽穴:「你呀,講少陣野駛死咩」「哈..真係分分鐘會死架哈哈...不過估唔到個印度佬又幾nice喎」「佢係外長黎嘛,咁串嘴唔驚我地唱衰佢咩...唔好講到咁大聲呀,仲opreation緊架」rina提醒我「係啦係啦,咦..」我指住前方拎住bosma望遠鏡既女仔「果個咪..新月?」rina:「有幾出奇姐,boss咪話左今次opreation有幾百人囉...佢應該係負責偵察附近大廈有冇sniper,你唔好阻住佢啦」我同rina 2個就咁巡左成個下晝都冇乜可疑人物出現第一日既會議結束之後,我地護送外長返酒店休息夜晚保護外長既工作係輪更制,所以我同rina都響10點有2個鐘休息時間,可以食個晚飯我揀左酒店入面有名既mandarin grill我拎起餐牌:「嘩,有錢人真係唔同d,一個4 course dinner都成千六蚊」rina:「喂石仔,opreation緊就咪食咁貴啦,你有冇錢比架?」「緊係有啦,咁難得黎到文華酒店唔食咁豪點對得住自己呀,到時我會搵boss claim返錢架啦」rina擠出笑容:「嗯..咁好啦」「嗱,rina我冇介紹錯呢,間野d牛仔骨真係幾正」rina點頭,笑道:「係就係幾好食,不過我地兩個人就食到咁貴,實激死boss啦」食完飯後,我地就繼續返到外長套房外戒備就係咁,第一日既保護工作就咁結束暫時都冇任何可疑人物出現過第二日既八點,我地繼續執行任務響前往會展既呢程車入面,外長繼續展現佢既「好客精神」,不斷問我地尋晚食咩,眼唔眼訓等等既問題為表禮貌,我都係有答佢,不過只係好咁簡短咁答,廢事同佢吹太多水早上十點,第二日既會議繼續舉行我同rina就繼續巡邏工作「唉...輕輕鬆鬆,又就黎1點收工..」依家12點10,我已經進入等收工既狀態「其實,呢d會議都幾無聊下姐,傾咁耐都唔知傾乜」我同rina又繼續閒聊rina:「呢d政要講既野我地都唔明架啦...咦,新月?」手持望遠鏡既新月迎頭走過黎:「係石仔你地呀?你地負責巡邏緊?」我點點頭,新月接住問:「暫時冇可疑人物丫嘛?」「冇呀...一切都好正常」「呃,係...」我望向會場外通道既遠處,兩名長髮既外籍女子rina:「做咩呀石仔?」我連忙拎出手機中既可疑人物名單:「係佢...可疑名單023同047..」說罷,外籍女子就隨即行往右邊既某個入口我隨即拔足狂奔,跑向身後最近既入口rina同新月亦追上黎:「石仔,做咩事呀?」我邊跑邊向佢地解釋「果兩條女入左果邊既入口..個入口係可以入去會議會場!!」「嘭!」我推開會議會場既大門,在場既所有人,包括五國既外長,目光都投向我地三人同時,兩個外籍女子已響對面既入口出現,從黑色手袋中拎出一把自動手槍「小心呀!!!」我大叫說罷,外籍女子已經按下板機,向著在場既五國外長射擊

「砰!砰!砰!」整個會場槍聲不斷,所有既人都爭相躲避在場既特工有d保護住各國外長從各方出口逃走,有d同2名外籍女子駁火,可惜在未擊殺佢地之前,已經有幾名特工中槍倒地我地三人先躲響大門後我:「果然冇估錯...rina,新月,掩護我」「石仔,你想...」rina未講完,我已經衝入會場,準備救走外長我跑往會場既大枱既左邊,已經發現外長正響角落,抱頭躲避槍擊,周圍均是外長既保鏢,佢地均為保護外長受傷倒地其中一名外籍女子已發現我既舉動,正想向我射擊好彩,rina同新月已經響大門後連續向外籍女子開槍,為我拖到不少時間還顧四周,其餘四國既外長就已經成功逃脫我扶起印度外長,問:「Are you ok?」驚魂未定既外長答:「y..yes..」兩名外籍女子見狀已經馬上射擊,想阻止我救出總理奇怪....果兩條女只係狙擊印度外長..完全唔去截擊其餘國家既外長唯一解釋既係,今次Sombras既目標係,我身邊既印度外長!我一邊推外長到大門方向,一邊向兩人射擊,再配合rina同新月既掩護,成功安全護送外長滿頭大汗既我邊跑邊向佢地解釋:「今次Sombras既目標就係印度外長」rina露出驚訝既神情:「吓...」「冇時間解釋啦,依家最緊要係甩開果兩條女」新月提醒我:「博覽道停車場有5架IID備用既私家車..」「嗯,我知啦」我地四人響通道狂奔,兩個外籍女子繼續追住我地開槍我拎起掛響頸旁既耳機:「boss...」boss:「石仔,rina,你地同外長冇事丫吧?」「冇事,不過似乎今次Sombras既目標就係印度外長,我地四個依家會落去博覽道停車場逃走」「好!小心d」我地先將外長推入右邊既牆後,我望住右邊不斷出現既彈孔:「rina,一陣,我地襯佢地換彈果陣衝出去,我射左你射右!」rina點頭:「嗯」「砰!砰!砰!」終於,等到佢地兩個同時冇子彈既黃金機會我同rina襯住呢個空檔跑出,瞄准外籍女子rina射了三槍,一槍成功擊中右邊既外籍女子胸口,應聲倒地我向左邊既外籍女子開左4發子彈,其中一發打中左肩,另外三發都射失「發!」忽然,一粒子彈中正外籍女子額頭,我望望右邊,係新月既「執雞」新月微笑,道:「石仔,你眼光差左喎」我企起身,尷尬道:「冇計啦,平日太少練靶啦..」我地依住新月既指示,跑到博覽道停車場新月指住一架黑色既toyota:「係呢架啦...」隨即遞上鎖匙比我外長口吃地用印度式英文問:「what...what's happen?!」我實在冇時間同佢解釋咁多:「somebody want to kill you ar on9!!!!!!!」我地再冇理外長,新月將佢推入私家車既後座,而我同rina就坐前座,由我駕駛「啪!」我地撞開入口既欄桿,直衝逃出停車場我拎起耳機:「boss,我地帶左總理出會展會場,而家駛緊入告士打道」boss繼續為我規劃路線:「做得好,你地首要任務係甩開所有追兵,用西隧或者紅隧都可以,confirm之後再聯絡」我駕駛住toyota由會議道轉入告士打道:「我地依家先要確保冇追兵」新月:「頭先我地解決左2個殺手,連埋之前響尖東捉到果個,即係依家仲有...5個殺手..」「砰!!!」說罷,一架黑色寶馬就從左手邊,撞向我地rina:「石仔,係追兵呀!」「oh my god!」外長亦嚇得大叫我迅速地回直軚調整汽車,再望向右邊,又出現一架灰色寶馬車上既三人都係紅鬚綠眼既外國人後座既一人正拉下手槍板機,對我地呢架toyota開左多槍「右邊有槍!!小心!!」我低頭避開破碎的玻璃,新月亦響後座保護住外長,將佢禁低我同rina都拎出手槍,各自射向左右邊rina開左幾發子彈,已經成功擊中左手邊既殺手,黑色寶馬亦失去控制撞向圍欄但可惜我開槍既同時又揸緊車,始終未能射中右邊既三個殺手躲避住子彈攻擊既rina亦忍唔住對我抱怨:「石仔你射準d啦,我地就黎比人射到變蜂巢啦」「屌!!揸緊車點射呀!!」新月於後方見狀,亦向右邊私家車開槍佢槍法較準,並且可以專心瞄准,打中後座既槍手屌,冇理由得我一個射唔中掛!我踩實油門,再急速扭軚,撞向該車,車手馬上比我撞到失平衡,鬆開軚盤我把握住呢一下拉近距離既機會,對車手開火,終於成功打中車手,灰色寶馬馬上衝落橋下經歷一輪激動後,我地呢架黑色toyota已經千瘡百孔,繼續駛往東區走廊我奸笑道:「rina,咁我咪打得中囉,嘿嘿」rina:「哼,符碌!」「砰砰砰砰砰砰砰砰砰砰砰砰砰砰砰砰砰砰」忽然,接連不斷既槍聲再次出現,亦將後面既車窗打碎「屌!!仲有?!!」我望望倒後鏡,一架戴頭盔既黑衣男子,正揸住電單車用SMG掃射竟然可以邊揸車邊射SMG,果然唔簡單後座既新月上膛,繼續用槍射擊黑衣男子面對新月不停既槍擊,就用S形既蛇式行走方式避開子彈,繼續處處逼近電單車加速,駛到我地右邊,黑衣男士正用SMG對準後座既外長呢個距離射既話,外長肯定冇命「磨你薑!!!」我當機立斷,馬上扭轉軚盤,將佢逼到圍欄,佢亦一時始料不及,未能夠射擊我馬上近距離開了兩發子彈,打中黑衣男士左臂「砰!砰!擦!擦!」「屌,冇彈!!!」唔係呢d生死關頭先搞呢d野下話黑衣男子冇放棄,繼續利用自己剩餘既力量舉起SMG,指住我我見前面50米就係圍欄既盡頭再繼續響呢個距離既話,一定會撞上防撞欄我立刻拉開距離,同時避免比佢零距離爆頭黑衣男子太大意,佢只係掛住射我,冇留意到路面既情況「砰!!!!!!!!」隨即撞向前面既摺疊式防撞欄而電單車響撞向防撞欄後,油缸被撞穿,再加上高速撞擊,電單車隨即爆炸8名殺手,全數被我地三人解決

岩岩響死亡邊緣徘徊過後,全車既四人都仍然滿頭大流我就好似打完飛機咁,攤響司機位上望住燃燒緊既電單車殘骸,笑道:「嘿,想同阿叔鬥,你未夠班呀」rina用手指篤我額頭:「得戚得你丫,呢一下好彩咋,你頭先射中左幾多槍呀?」我打開車門,繼續檢查黑衣男子既生死:「我揸緊車嘛,點射姐,緊係要靠你啦...新月你響度保護住外長」正當我和rina走近爆炸現場我摸摸褲後袋:「弊!我個銀包呢...屌,大獲啦,喂rina..」rina已經遞上一個黑色既廉價銀包:「大頭蝦!頭先你響會展衝出去開槍果陣跌左啦,好彩我幫你執返咋」我馬上拎返銀包:「嘩嚇得我丫,唔該哂你呀rina」並馬上打開點算rina亦好奇:「你個銀包好多錢既?...車!得果50蚊同張學生證之嘛!」「大佬呀,boss出糧比我地都係比cash啦,尋晚我地食mandarin grill都比哂cash啦」「你仲好講!尋晚你比cash果陣不知幾樣衰呀,邊有人去高級餐廳比cash架!」「你理得我呀..」我同rina又好似平時咁忘我嘈交「石仔,rina後面小心呀!!!」新月既一叫,將我地既對話打破「做咩...」一轉頭,一個滿身火焰既人,從烈火中衝出黎,捉住我既左手「仆街!!」滿身火焰既人,正是拎SMG追殺我地既黑衣男子,咁都燒唔死真係痴線佢用盡氣力扯住我,似乎想將我拉入火焰之中火焰已經燒著我既西裝,我不停甩開佢,可惜瀕死既佢實在太大力rina見狀即拎出手槍,對佢開左幾發子彈,中槍既佢手亦開始鬆起黎「屌你死唔斷氣!」我運一運氣,將佢甩開響被我甩開之際,黑衣男子竟然...錯手搶左我左手揸緊既銀包!我一唔留神,銀包就比佢揸住,連人帶銀包一齊推入火海我邊拍熄左手既火焰,邊道:「屌那星,我個銀包呀...」rina大笑道:「抵死啦,掛住講野,你隻左手變埋燒雞翼tim啦」「屌你明明係你聊我架喎!...」忽然,一架七人車駛到我地面前司機打開車門出黎,並展示自己既特工執照:「三位,今次保護外長既任務辛苦你地啦,上頭已經批准左,你地三個既任務可以提早結束,護送外長到機場就交比我地得啦」新月扶住受驚既外長,道:「唔使,為免再有咩意外,我送埋外長上機啦...石仔,rina,你地兩個出得最多力,你地返去休息先啦」我:「屌..但係我地架車仲響機場果邊喎...」就係咁,雖然我同rina任務提早完結,但係都係要on99咁去機場拎返我地架type r外長情緒慢慢平復:「th...thank you...you save me..」我用我既港式英文回應外長既道謝:「no need thank us la...」剛同新月佢地一眾特工及外長告別後,我同rina又回復鬥氣冤家既身份「頭先如果你醒目d一早睇到有追兵既話,我駛乜咁狼狽呀」我地一邊行去停車場,一邊互數對方今日既失誤「仲好講,唔係你d槍法咁屎,我地快快脆就解決哂佢地啦,新月都笑你開槍唔準呀!」「冇我解決果個電單車手,我地四條友死哂啦,多謝我啦...嘩屌好痛呀」唔係講笑,頭先隻左手比火燒左幾秒,都已經燙傷左「死都掛住個銀包,抵變燒雞翼呀!」當行到我地架車前時,rina一手搶左鎖匙「你..做咩呀?唔係不嬲我揸車咩...」rina收起剛才既恥笑,微笑道:「你今日辛苦啦,今次等我做司機啦」「嘿,難得rina你咁善解人意喎...」「嗱,只此一次架咋!」呢一程車,係我第一次做rina既乘客偶然坐乘客位,都唔錯既「石仔,rina,外長已經安全上機,今次任務做得好!」大型熒幕上既boss不斷稱讚我地兩個「你地兩位呢排辛苦哂啦,黎緊一個月可以休息下先啦,尤其是石仔,比心機搵dse啦...今次保護外長任務成功,上頭話你地兩個都會有bonus」我同rina隨即歡呼「如果冇野既話...」我:「boss..」「做咩呀石仔?」「我同rina尋晚響酒店食左餐mandarin grill,埋單三千八呀,想claim返錢,嘻嘻..」原本滿面笑容既boss立刻變臉:「仆街仔,駛唔駛咁識食呀.....」「嘿嘿,記得盡快過數呀..」「屌,係咁啦!」boss立刻中斷對話「嘿,一講錢,boss就即刻西面....嘩,左手好撚痛..」我一邊行落樓梯一邊講boss壞話rina響洗手間拎出一支燙火膏:「過黎啦石仔,我幫你搽下啦」「嘩,要你幫我搽野,點好意思呀....好辣!」我把口咁講,不過依然走到梳化上等rina幫我捽燙火膏rina:「你隻手紅到咁,過幾日補課咪正好比瞳瞳關心下囉」「丫,你咁算係安慰我呀,我冇左個銀包喎」「你個銀包得果五十蚊同張冇用既學生證,掉左佢都冇問題啦!」保護外長既任務過後,一切又好似回復正常有賴IID既support team,電視亦都冇報導今次既行動當然,車戰果陣點都會有目擊者,不過只要上唔到主流媒體,問題唔太大兩日後,三月二十四號,最後一日補課「早晨呀石仔,咦你隻手做咩事呀?」「瞳瞳早晨,冇事...前幾日煮飯燙傷姐」瞳瞳捉住我隻手:「依家好d未呀?有冇搽藥膏呀...」瞳瞳既關心都已經令我既傷頓時消失班狗公睇到呆撚哂,不過佢地有所不知經過study leave既呢段時間,我同瞳瞳已經由毫不相熟變成每日都會傾計既朋友,很想要吧?返到位後,八卦既yuri隨即追問:「喂,你同瞳瞳發展成點姐?」「佢每晚都會打黎問我有冇野唔識咁囉...有時仲會傾下計咁..」「嘩!熟到咁,就得米啦你」「係都過左dse先啦,瞳瞳依家都要專注dse...」「牛肉更孤10小辣,佳肉畜牲清灘,鞭度?」補完課之後,我又同瞳瞳去左譚仔食晏瞳瞳繼續主動聊我:「石仔,考完dse有冇野想做呀?」我吞下一啖米線「唔..都係打機丫睇波咁囉,呢排要專心溫書都冇乜時間做呢d啦,咁你呢?」「我呀..我就想去海水公園玩,小學去左一次之後就冇再去過啦」聽到呢度,我唔知痴左邊度線:「如果你唔介意既話..考完dse.我...我..陪你...你去丫..」「...嗯,好呀石仔!我就係驚自己一個去好醜怪咋,咁我約實你架啦」嗚呀!!!!!!!!!!!!!!!!!!!!!瞳瞳應承左呀!!!!!!!!!!!!!!!!!!!!呢個承諾令我每日溫書都更加落力時光飛逝,轉眼間就黎到一星期後三月三十號,dse開考既第一日「石仔你到左試場未呀?」whatsapp內傳黎瞳瞳既信息「岩岩到左啦...好緊張呀」「盡力就得架啦!加油!!」「嗯,你都加油啦瞳瞳」即使今日係考我咁耐以黎最廢既中文,不過有瞳瞳呢半個月既指導,我又覺得中文其實冇想像中咁難好,為左瞳瞳,我要努力!正當我準備熄機入試場之際「登登登登登!!!」仲有人whatsapp過黎?「比心機啦石仔,快d考完快d溝掂瞳瞳呀!」竟然係rina send黎既?平時呢個鐘數佢仲訓緊架喎..點都好,估唔到佢仲咁有我心,不愧為我既好拍檔好,我要上啦!

8.You and me both「So,I think soccer game should be promoted more in Hong Kong,thank you」「Ok,this is the end of the examination....」響呢13分鐘內,我用盡哂一生學過既英文黎解答試卷以及考官既問題今日係5月9號,正正就係我考完dse既日子一衝出試場之後,我真係好想向住個天大叫一聲:「我考完啦!!!!!!!」呢一個幾月既生活除左保護外長果一個禮拜之外,都係補課同溫書如果唔係因為瞳瞳,我仲係hea下hea下咁,dse分分鐘科科lv1本來我同瞳瞳只係同班同學,互不相熟就因為一個銀包而結緣,呢段時間佢每次補課都會同我去食譚仔,每晚答我溫書d問題,仲約實左考完dse之後一齊去海水公園玩一切都好似好美好咁「全角度看你~~~完美地愛是學習讚美~~~」如釋重負,解決dse既我哼住最愛既黃宗澤金曲,打開家門一開門,就見到rina已經捧住個大煲出食飯枱,枱上全部都係肥牛,蟹等等既美食「嘩,乜打邊爐咁豪呀..」rina開著gas爐:「慶祝你考完dse嘛」我放低袋,坐響rina對面:「唔駛啦掛,好小事姐」「咁..慶祝你準備溝到瞳瞳囉」我夾起一塊肥牛:「唉,未完場唔好慶祝住...」「依家dse就考完啦,咁你想點溝瞳瞳呀..」我胸有成竹道:「瞳瞳dse前約定我,話同佢去海水公園呀」「咁佢依家仲記唔記得先?」「緊記得啦..」我拎出iphone「嗱,瞳瞳岩岩就搵我啦!」瞳瞳響10分鐘之前已經send左信息黎:「石仔,頭先oral考成點呀?」我馬上回覆:「不過不失啦,同上星期響學校練果d差唔多」「咪就好啦.係呢,石仔你幾時得閒呀?」嘿嘿,黎料啦「暫時都得閒呀,未駛返parttime」「我地之前咪講過一齊去海水公園既,如果下星期六去既話石仔你ok嗎?我下星期二先考完oral」rina走過黎偷睇:「嘩真係主動約你去喎」「嘿,駛乜講呀」rina搭住我膊頭:「咁你快d覆佢啦,唔好要瞳瞳等啦」我按住iphone上既鍵盤,回覆瞳瞳:「好呀,你想幾點?」「到時10點天水圍西鐵站等丫」「好,到時見」一睇到呢度,我忍唔住笑到「吱」左一聲rina一掌拍落我頭,笑道:「睇下你丫,笑到咁...咁你諗好下星期六著咩衫未呀?」係喎...一言驚醒洛克人「屌...我成個衣櫃都係U記咋喎.....最新果d都係上年買既...」rina露出恥笑既表情:「抵你死啦平時淨係拎份糧買game,聽日等姐姐帶你去買衫啦,廢事你響瞳瞳面前失禮呀」「咁..唔該你囉...」第二日,rina就帶左我出去旺角買衫「嗱,第一次約會,最緊要著得試試正正」rina遞上一件恤衫「唔係掛,熱死辣辣,著乜春恤衫」「你信我啦,大部份既女仔都好重視第一次約會架!著呢d去街恤衫就實冇死啦!」「你講到咁,點都要信你啦...」始終rina用女仔角度咁講,點都有d可信性此時,一個女店員走過黎:「兩位睇岩可以試身喎,兩位咁襯,不如試下買我地新出既情侶tshirt丫」rina馬上否認:「情侶?!邊個同佢係情侶呀!!」店員馬上道歉我道:「唔係掛..我同你都叫襯?」rina叉起雙手:「你襯我唔起啦明顯!」等左成個禮拜,終於到左一個星期之後,約左瞳瞳去海水公園既日子8點幾就比rina拍門嘈醒左,話要幫我執下個look喎「依家再幫你gel返個頭,應該ok啦」rina擔當起我既形象顧問我照住鏡,睇住自己既新look:「rina,今次真係唔該哂你」「嘿,話哂都係你拍檔,點都唔會睇住你死既」我拎起totebag:「唉我出門口啦...」rina向我揮手:「加油啦石仔,今晚同瞳瞳食埋飯先好返黎啦」大約9點11倒,我就到左西鐵站不過瞳瞳未到,咁就玩住電話等下先啦「對唔住呀石仔,我遲左少少呀..」我抬頭一望,哇屌!眼前既瞳瞳,著住紅色格仔恤衫,白色tee,牛仔短褲,白波鞋,拎住個手袋仔果種pure同true,真係好難形容,總之就好撚正啦「唔緊要,我都係岩岩到姐」「咁我地行啦」「嗯!」「石仔,我要去睇海洋劇場!」「陪我上摩天塔丫!」「石仔,不如一齊玩過山車丫,我好想試下呀」一去到海洋公園,瞳瞳就好似細路仔見到車咁,帶住我去唔同景點玩呢種感覺,真係幾似拍拖我地兩個一路玩,轉下眼就到左兩點幾,決定去食個M記食緊野既時候,瞳瞳問起我屋企既野:「石仔,好似好少聽你講自己屋企野咁既?」我支支吾吾回答:「呃,係呀,我出世就冇見過我老豆,之後我老母就跟佬走,將我交左我師父」「師父?」丫屌講錯野「佢..佢係我鄰居黎既,因為佢果陣教我畫畫,所以咪叫佢師傅囉」瞳瞳雙眼發光:「原來石仔你識畫畫架,我都想學呀,你遲d教下我丫」「嗯..好丫」講完先知大獲,吹大左,睇黎要call新月幫我惡補下畫畫先「石仔,你係咪覺得..我個人好悶呀?」瞳瞳突然問「唔係丫,你都好多野講丫..」瞳瞳扁住嘴:「嗯,不過我覺得我好似好少興趣咁呀,如果第時入到大學我一定要搵返d興趣先得」「大學」呢兩個字又觸動起我既神經,第時瞳瞳入到U,可能就會掛住玩ocamp,上莊,甚至識到靚仔男朋友而我,無論上兩個月點努力都好,都應該入唔到大學如果依家溝左瞳瞳,只會令自己做下一個james....「石仔,做咩發哂吽哣咁既?無野丫嘛?」瞳瞳將我叫醒「冇野丫..」我扮冇野,繼續食住漢堡包「石仔你嘴角污糟左呀」瞳瞳拎出一張tempo紙巾,抹抹我嘴角既茄汁「唔..唔該...」響瞳瞳為我抹嘴既一刻,我腦裡面開始有一個念頭向瞳瞳表白但係,講就易姐,要做就真係好難,咁大個仔都未同過女仔表白講完之後仲分分鐘冇朋友做,唉...「嘩,個咸蛋黃好靚呀」瞳瞳響摩天輪上遙望住黃昏既景色我望住滿面笑容既瞳瞳,心裡猶疑住「瞳瞳,我..」瞳瞳轉頭:「嗯?做咩呀?」「我.....我想問你今晚...一唔一齊食唔食埋飯呀?」唉屌,最後都係講唔到出口「..嗯!好丫」「尖沙嘴有間意大利餐廳我食過幾好食,不如我地一陣就食呢間啦..」其實間餐廳係rina尋晚響openrice搵到既成餐飯,瞳瞳一路聊我傾計,我都搵唔到機會講雖然瞳瞳話AA制,不過我依然請左佢食食完飯,我陪瞳瞳一齊響西鐵站行返去天耀邨瞳瞳:「石仔,頭先餐飯,多謝你呀」「哦..唔使..」雖然好貴,但係我依然扮大方瞳瞳繼續展開新既話題:「係呢,下個月grad din啦,你買左西裝未呀?」「買左啦,你呢?買左晚裝未呀?」瞳瞳扁起嘴:「未呀,仲未諗好買咩衫..係呢石仔你鐘意女仔著咩架?要講真話架!」我被瞳瞳既問題嚇倒:「嗯...我冇所謂架喎,最緊要都係唔好太誇張,自然d咁囉..係呢做乜咁問既?」瞳瞳扭扭擰擰咁:「冇..冇野呀」唔通,瞳瞳好重視我點睇佢?「我到啦,多謝你陪我玩左成日呀石仔,下次見啦,拜拜」瞳瞳露出迷人既笑容,向我道別「嗯,拜拜瞳瞳」瞳瞳臨入耀興樓之前,再回頭向我揮手:「石仔,grad din果晚我會著得自然d架啦,拜拜」我望住走入耀興樓既瞳瞳,心裡面係咁責備自己「屌,點解唔鼓起勇氣呀石至磊!你打Sombras都未驚過,竟然驚表白?!」「石至磊真係抵你溝唔到瞳瞳呀,瞳瞳擺明有意思啦!」內心既幾把聲音不停交戰「我返黎啦...」坐響梳化,食緊薯片睇American Pie既rina見到愁眉苦臉既我,問:「做咩呀石仔?你唔係同瞳瞳玩得好開心架咩?」我將今日既事一五一十咁同rina講「你唔係掛石仔,瞳瞳咁問得你,緊係打蛇隨棍上啦!」rina似乎比我更加著緊我既感情事「唉,第一次追女仔咋,我唔夠膽都情有可原丫」我為自己辯護「既然瞳瞳咁問得既,咁你grad din果晚....識做啦」rina留熱浪薯片放入口中「你係指...」rina拍我個頭:「傻仔,緊係表白啦!你睇下American Pie,d主角都係畢業晚會成功溝到女,仲食埋tim啦,總之....你一定要響我走之前溝到瞳瞳呀!」「你走?!!!!rina你走咩呀?」rina自知講多左野,亦無謂再掩飾「boss岩岩話,IID日本分部話睇中我上次保護外長既表現,想調我過去」

吓!!!!!!!!!!「咁..咁你...?」我被rina既呢一番話打亂哂「咁..日本d野又好食,靚仔又多,冇..冇理由say no姐!仲好呀..以後唔駛對住石仔你個頂心杉!」「你把口咁講姐,不過我硬係覺得你係冇得拒絕先咁講...」rina用腳踢住我肚腩:「痴線啦,你咪諗得自己咁高呀,只不過係我都想轉下環境咋,遲d boss就會安排一個新拍檔比你」的確,rina間唔中都會話想去下世界唔同既地方「哦...咁祝你響果邊溝到個山下智久啦」既然rina都咁講,我亦唔再反駁「哼,算你啦!咁你要應承我,響我走之前要溝到瞳瞳啦」「嗯,咁你幾時走呀?」rina:「6月22號朝早10點呀,記得車我去機場呀」「呢個就當然架啦...咪住先,我21號就係grad din喎」rina用遙控禁停電視上畫面:「咁仲好啦,岩岩好比我睇到你溝到瞳瞳,我沖涼先啦」雖然平時rina幾串,又成日當我賓妹咁洗,不過呢一刻我竟然有d唔捨得佢之後既呢一個月,因為瞳瞳要返parttime既關係,我同佢除左畢業禮果日之外都冇見面而我,就每日都過住廢青既生活,每一日都係同rina互串,間唔中先同佢揸車出去巡邏下,睇下又有冇良家婦女比我救其實,rina話哂都係曾經出生入死既好拍檔,所以我都好珍惜每一日同佢鬥嘴既日子新月亦都有搵過我,叫我返去探師父,不過我都推三推四,廢事師父一見到我又屌柒我「你著起西裝都算幾好睇丫...不過...」rina對住鏡前既我不斷指點「不過...咩呀?」rina望住我既面:「冇錯!你皮膚太差啦!」「屌..男人老狗冇所謂啦...」rina拎出一塊mask:「邊得架,等我比塊mask你敷下佢啦」我有點懷疑:「有冇用架,一塊野就搞得點?」rina自信道:「我就係每晚都有用呢d護膚先keep到咁靚囉!」說罷就將mask鋪上我臉上「係係係...最靚係你啦...」rina一掌打落我塊面度:「唔好郁啦!要鋪實d先得架!」響21號當日既5點鐘,我已經換好西裝,準備出發到香格里拉酒店「嗱,我同你準備左咁多日,為既就係一陣間同瞳瞳表白,記住我教你果幾招溝女方式呀」rina一邊為我gel頭,一邊作出發前最後既鼓勵「嗯..我知啦....」「好,搞掂,你睇下o唔ok?」我睇住鏡中既自己:「緊係掂啦,咁我行啦!」rina拍拍我肩:「一定要成功呀石仔,奸巴嗲!」響搭西鐵既期間,我掌心一直流汗,個腦就不停咁幻想緊一陣表白既情況「對唔住呀石仔...」「你係一個好人...」「我唔鐘意你囉...」一個個瞳瞳拒絕我既畫面響我腦裏面出現越諗就越冇信心,唉...冇幾耐就到左尖東站我單身隻影咁行入香格里拉酒店既宴會廳「喂!石仔!好耐冇見啦,咁遲架你!」一到埗,yuri就馬上響我打招呼「乜yuri你咁早就到既?」今晚既yuri都穿得非常高貴「你唔記得咩..我係班會主席嘛,都要做搞手架..」說罷,yuri就拉我到一二角:「係喎,聽瞳瞳講,你地上次去海水公園玩得好開心下喎..」我有點吃驚:「吓...佢同你講?」yuri點頭:「係呀,佢有時都會whatsapp同我講下你d野咁,佢讚你又好人又溫柔呀,掂啦石仔,咁你諗住幾時表白姐?」聽到呢度我個心都戚戚然:「其實...我諗住...一陣就向瞳瞳..表白」yuri一臉驚奇:「嘩,grad din表白好浪漫呀...好彩我都一早plan好左幫你..」「吓你點幫...」「嘩!!」「瞳瞳好靚呀...」忽然,眾人都望住入口,男既就流緊口水,女既就一臉妒忌化了淡妝,身穿白色裙既瞳瞳,從大門口走入宴會廳對比起瞳瞳既清秀,在場既女生亦瞬間變得俗氣「石仔,yuri...」瞳瞳冇理會各人既目光,走到我倆前示好「瞳瞳,咁你咁遲架,石仔等左你好耐啦」瞳瞳有點臉紅:「係咩,我..頭先化妝化耐左...」yuri馬上為我地製造機會,拉出兩張凳:「嗱,我地三個今晚就坐呢度啦,咁你地坐住先,我仲要傾rundown呀」瞳瞳坐下,問:「石仔,我今晚...好唔好睇呀?」「好睇呀,幾襯你丫...」一臉害羞既瞳瞳好似有野想講,不過又欲言又止,只係嘴角含笑而我,就仲係未ready好表白時間一分一秒過去響享用完自助餐之後,已經黎到今晚grad din既尾聲台上既yuri拎起mic:「不知不覺今晚既grad din已經接近完結啦,黎緊就係今晚既壓軸環節...就係畢業舞會啦!!依家各位就好搵partner啦,唔係各位男神女神就比人搶走哂啦」我:「吓...點解我冇聽yuri提過既..」瞳瞳亦有點吃驚:「我都唔知既...」在場既男男女女馬上到處尋找跳舞既partner台上既yuri望住我,做出「快d搵瞳瞳」既口形屌,原來所有野都係yuri搞出黎既..我轉頭一望,眼見已經有幾件狗公走向我倆屌,點可以比班狗公截我糊?!我鼓起勇氣,馬上拉住瞳瞳:「瞳瞳,可..唔可以做我partner?」講完之後既短短一秒,瞳瞳既表情由驚訝轉為微笑:「嗯!」留低既,就只有一堆失望既狗公音樂響起,我拉住瞳瞳走到已經企滿人既舞池瞳瞳低頭道:「不過...我唔識跳喎..」「唔緊要,我lead住你」我輕輕咁攬住瞳瞳既右背,跟隨住音樂擺動好彩boss當年教過下我跳舞,依家終於大派用場我同瞳瞳互望對方,我就知...係時候啦「瞳瞳...」「嗯?做咩呀石仔?」「你覺得我份人點?」「石仔你呀..我覺得你好好人呀,冇乜機心,對人又好」我深深咁吸一口氣:「我...」「嗯?」「我鐘意你,你可唔可以...做我女朋友?」我終於向瞳瞳講左呢一句,我練左無數次既話呢一刻,成個世界好似只係剩低我同瞳瞳..瞳瞳臉紅紅,低住頭:「石仔...」我個心頭一震,唔係派好人卡下話...「其實..我都...鐘意石仔你....」媽!!!!!!!!!!我得左啦!!!!!!!!!!!!!!我追到瞳瞳啦!!!!!!!!!!!!!!!!!!!!!!!!!!!!呢一刻既心情,比起愛隊利物浦拎英超冠軍,鳳凰城太陽拎nba總冠軍仲要開心一百倍!我繼續同瞳瞳跳住舞,好好咁享受呢一刻grad din完結後,我同瞳瞳一齊搭西鐵到站後,我拖住瞳瞳,一齊行返佢屋企瞳瞳:「其實...我本來都諗住....今晚就向你表白架...」「係..係呀,不過..」我緊緊捉住瞳瞳柔軟既左手「依家冇所謂啦」瞳瞳微笑:「嘻,咁又係..」瞳瞳拎出手機,同我影左一張自拍照「呢張就係我地,第一張既情侶照啦..希望以後仲會有更加多啦..」「嗯,一定會!」我送到瞳瞳到佢屋企樓下「到啦瞳瞳,快d返去啦,廢事要你媽咪擔心」「石仔,等陣先丫」瞳瞳用盡全力拮高,吻向我既嘴唇吻後,瞳瞳隨即滿面通紅:「石仔,我返去啦,我聽日再搵你啦,bye!」我摸住自己既嘴唇,神情就同當年既吳卓羲一樣,不過,我慶幸自己係好運既一個瞳瞳主動嘴我呀!!!!!!!!!!!!我企左響原地,大約自high左幾分鐘「給我一個吻~~~~~可以不可以~~~~~」我哼住歌,打開流浮山既家門正在打ps4既rina見狀,笑道:「咁既樣,即係得米啦」我拎出手機上,我同瞳瞳既自拍比rina睇:「頭先佢返上樓之前,仲主動錫左我...」rina拍拍我膊頭:「一早話你得架啦石仔,咁我走都走得安心d」一講到呢度,我原來愉快既心情馬上一沉rina見狀道:「做咩喎,又唔係以後都唔會見,我去到日本都仲可以同你whatsapp,skype吹水咁嘛」我點頭,道:「都係既,不過同你合作左咁耐,點都有d唔捨得」「嘻,不過...我去到應該都會唔慣冇得同你鬥嘴既日子既..你今日玩左成晚都攰架啦,快d沖涼訓教啦,你聽朝仲要送我去機場架」「嗯...」雖然今晚的確好攰,但係我成晚都訓唔著....一諗起以後冇左個同我咁合拍既拍檔,冤家,總覺得有點難過

「唔該,我係黎interview架,頭先打過黎架啦」我對住reception既中年阿姐道「石至磊先生哦呵,麻煩請跟我黎」中年阿姐帶我去右方既走廊呢度係中環畢打街告羅士打大廈35樓,我響睇到果份報紙之後既果個下晝,就到左呢度見果份私人保鏢既工中年阿姐帶我到最盡頭既房間「就係呢度?」我不禁問,因為間房只有四面牆,乜都冇「係呀,你等一陣丫」中年阿姐hea應我就出返去「屌...唔係比人呃左上黎做鴨下話....」我心裡一寒「擦!」無幾耐,門再次打開我望向門口,空無一人忽然,我感到身後出現一股殺氣我馬上轉身,一個身穿棒球褸既瘦削阿叔竟然出現響我既身後,正以迅雷之速踢向我既中軸我冇諗太多,馬上雙手格檔呢個阿叔腿力強勁,即使我受過師父既功夫訓練都比佢踢到退後兩步襯住阿叔收招,我亦以箭步突前,以前手刺拳直攻阿叔既頭部阿叔亦唔係省油既燈,佢用左前臂格開我既直拳再轉以右手一掌襲向我我睇準時機,用雙臂交叉作出空手入白刃,成功卡住佢既掌擊「ok,你合格..」該阿叔輕輕咁講左呢一句「吓.....」我漸漸鬆開雙手阿叔道:「我係話,你已經過左初步測試啦,證明你可以勝任特工呢一份工作」「特工?」我打左個突「我睇份報紙係寫..保鏢架喎,你係咪玩野呀阿叔...」個阿叔從口袋拎出手巾抹汗:「大佬,就係咁先呃到d人上黎interview咋嘛,大大隻字寫特工既話冇人敢in啦」仆街中伏:「屌,咁當我去錯地方啦,我走啦」阿叔試圖留住我:「你知唔知,依家呢個香港既特工其實冇乜野做架咋...仲hea過d私人保鏢架」我轉頭問:「係咪真係5皮一個月,包食包住先?」阿叔點頭:「當然啦」「唉屌,事但啦...」我只係唔想再受師父既臭脾氣,其他野事但啦,特工咪特工囉,我又唔係唔打得阿叔微笑一下:「嗯,咁歡迎你啦石至磊,跟我黎」個阿叔打開位於房間左邊既一道暗門:「阿叔你頭先就響呢度門入黎既?」「係,所以先可以偷襲到你姐」門口打開,係另一間房間一張大枱,三張凳,係一個典型面試室既格局仲有一個同我年紀相約既少女坐響凳上啡長髮既佢著住tshirt牛仔熱褲,再配上vans布鞋雖然同港女一樣都係冇乜波,不過勝在樣靚,對腳仲幾好J「坐丫!」阿叔示意叫我坐響少女旁邊我坐低,同時亦留意到少女對我既眼神有D敵意「好啦,你地兩位都成功通過初步測試,亦都即係表示,你地將會成為我地International Intelligence Department,IID既特工.我唔單止係你地既考官,仲係你既既trainer以及未來既上司,你地叫我做boss得啦.咁..你地兩位先介紹一下自己先」我吸一口氣:「我叫石至磊,18歲,中五學生..」講到呢度,少女「嘻」左一聲:「唔係掛,18歲讀中五,哈哈...咁鬼死蠢就咪鬼黎in特工啦!」仆街笑鳩我?:「我係唔鐘意讀書,唔代表我蠢喎!」我繼續回答:「我尋晚比屋企人趕左出黎,我唔想再受佢地氣,所以我先黎in呢一份工」叫boss既呢個阿叔道:「咁...呢位靚女呢?」少女既說話感覺上比我輕鬆:「我叫rina,18歲,上年,讀,完,中,六!」佢仲要特登強調,真係打靶女黎「我屋企人長年響外國公幹,我唔想再靠佢地,又見自己識功夫,所以我先黎左呢度」「你冇全名架?」boss不斷將我地既資料填上白紙rina有d唔情願:「唔..講得唔得呀..你..你咪就咁寫rina落去囉」「要整特工執照呀,講啦」「陳小妹」rina講得太細聲,boss再問:「咩話?!」「陳...陳小妹」boss聽到後忍住笑:「哦..陳小妹,都幾好聽丫」「小妹呀哈哈哈哈..小妹呀格格格格格....」聽到「陳小妹」三隻字我已經笑到失控rina怒視住我:「咪再笑呀,死變態佬!」「吓?乜野變態佬呀!」「你由頭先入黎再開始昅住我,仲唔係變態佬呀?」「痴線,你乜水呀,唔比得人望架?」boss打斷我地既對話:「唔記得同你地兩個講,你地兩個係今個月唯二合格既interviewee,所以我會安排...你地兩個成為拍檔」「吓!!!!!!!!!!!!!!!????????????????」我同rina都嚇左一跳,唔係掛要同呢條女做拍檔,肯定多災多難「大佬...我地IID好多個月冇人pass到初步測試啦,你兩個身手咁好,又狗咬狗骨,岩哂做partner啦!肯定唔會做左婚姻介紹所啦!」boss笑道屌,唔係掛......我望住rina,rina又望住我:「唉...是但啦,都係返工先見到呢條女姐」「你估我好想見到你個變態佬呀?」boss:「丫唔記得同你地講,你地兩個partner...係住埋同一間屋既,咁樣可以方便溝通」rina:「唔係掛!!!!!!!!!!!!!!!!!!」「嗱,呢一間就係你地兩個既屋啦,呢間獨立屋都幾好架」聽左boss講左幾個鐘既briefing之後,佢車左我地兩個去流浮山既一間獨立屋「不過你地暫時都仲係見習特工,每個星期六日都要接受我既訓練,詳情我遲下會再同你地講架啦,我走先,你地慢慢啦」rina放低手袋:「痴線...點解要逼同你呢個死變態住喎...」「你都低b既,一路響度屈我係變態佬,你有妄想症就睇醫生啦!」「總之以後除左任務之外我係唔會同你有任何接觸呀!」rina斬釘截鐵道「嘩屌..做乜發左個咁有歷史既夢呀...」我張開雙眼,原來係發夢我望望鬧鐘,原來都6點幾,差唔多夠鐘車rina去機場我從睡房行落樓下聞到一陣美食既香氣「做乜咁香既...」只見飯枱上有兩套西式早餐,rina除低圍裙:「醒啦石仔...食早餐啦」「做乜臨上機仲咁麻煩整早餐呀?」「我見咁耐以黎都未整過早餐比你食嘛,咪煮返餐當係慶祝你溝到瞳瞳囉...」我食左啖太陽蛋:「丫又煎得幾好喎」「嘻,駛乜講!」「你去到果邊記得溫柔d呀,d日本仔唔鐘意女仔粗魯架」rina食住香腸:「我好唔溫柔咩!?」「對住我咪唔溫柔囉...」「哼,餐餐煮飯你食都唔溫柔?!」呢餐早餐,絕對係我食過最好食既食完早餐,我就揸車送rina到機場rina精神有d差,估計尋晚應該訓得唔係幾好:「你好似好眼訓咁既?尋晚冇訓呀?」「唔係呀...訓得唔好嘛..」我奸笑:「你緊係唔捨得我,所以訓唔著呢..」rina打我一下:「邊個唔捨得你呀!....雖然...又真係有少少既..」「唔好咁啦,你又唔係去左唔返黎,你放假咪返黎探下我囉」「嗯..」大約9點3我陪rina走到離境大堂前「石仔,你送到我呢度得啦..你唔係諗住入埋閘下話」我點一點頭「嗯,去到小心d呀...記得識個靚仔男朋友」「緊係會啦,我到左會報平安架啦!仲有丫,你要好好珍惜瞳瞳呀,比我知道你辜負佢,我即刻返黎打死你架」「知啦..」佢由頭先開始已經講左十幾次叫我好好對瞳瞳,煩到丫「咁好啦,石仔你保重啦,bye!」「rina...」我拉住rina「做..做咩呀?」「...多謝你,呢段日子做我既拍檔」rina聽住我呢番肺腑之言,笑道「你做咩呀,無啦啦講d咁既野,瞳瞳先係你女朋友呀!...真係走啦我,再見啦石仔」「...嗯,再見啦rina」說罷,rina就走進離境大堂頭先果一刻既我,唔知點解好想喊,但總唔可以響rina面前喊我回頭一望,睇住rina既背影不過我相信,我同rina呢對黃金拍檔總會再見我拎起手機,睇到瞳瞳既信息:「石仔呀,我今日dayoff呀,不如一齊去行街丫」「好呀,12點你屋企樓下等丫」放心啦rina,我一定會珍惜瞳瞳To be continued

2.0 Ground Zero「瞳瞳,你準備好未呀?」瞳瞳深深吸一口氣:「...嗯!」瞳瞳迅速地禁下鍵盤上既字母鍵,數字鍵,一打完就馬上合起雙眼電腦既畫面隨即變成肉色我望住螢幕:「瞳瞳...你...」瞳瞳聽後有d驚:「點呀,石仔?」「你得左啦!!」瞳瞳張開眼,睇住螢幕上既字,竟然流起眼淚「CUHK JS4018 Chinese Language and Literature」喜極而泣既瞳瞳馬上攬住我:「我入到A1啦!!石仔!!」「嗯!你好叻呀瞳瞳」「嘻...即刻whatsapp比daddy同媽咪先!」今日係8月9號,jupas放榜既大日子瞳瞳眾望所歸,以中文,中史,通識三個5*入讀中大既中文系不過佢尋晚都仲好驚,叫我今日上去佢屋企陪佢一齊睇jupas放榜而我即使響考前為左瞳瞳而努力,最後都只得433333既成績(英文oral有lv5架)雖然已經令一眾老師大跌眼鏡,但亦只能夠選擇hkcc既applied social science asso學位你可能問,我做IID特工都五皮一個月啦,點解仲要讀asshole?呢個係boss提議既,佢話求其搵d野讀下,總好過日日做廢青,到時盞瞳瞳懷疑不過,女友讀中大,而我就要讀hkcc,總覺得唔太相襯幸好,瞳瞳冇微言半句,依然對我呢個公開試失敗者不離不棄雖則我自知機會渺茫,但仍然輸入自己既account name同password唉果然,真係no offer瞳瞳不忘鼓勵我:「石仔,你都要加油升返上degree呀」瞳瞳亦不忘鼓勵我「嗯,我知啦」其實我都唔知溝到瞳瞳之後,我仲會唔會有咁既動力去讀書唉不過算啦,今日係瞳瞳既大好日子,佢屋企人去左返工,就得返我同佢慶祝我之前應承佢,入到A1,就請佢一齊食buffet「瞳瞳,一陣換定衫,我同你出去交留位費,之後去帝京酒店食buffet,再同你行下街,好冇?」「吓,咁快book左位?又話...」「我尋日都偷偷地book位啦,我知你一定掂嘛」瞳瞳扁嘴,打左我右臂一下:「咁架你,呃我!咁如果我衰左既話..」我馬上捉住瞳瞳雙肩:「點會呀,我女朋友咁叻!」之後,我就同瞳瞳一齊出旺角「石仔,你食多D丫,呀...」瞳瞳將一塊烤牛肉放進我口「嗯!好食呀!」有瞳瞳餵,屎都好食啦忽然,瞳瞳竟然講起大學既事:「石仔,你話我...玩唔玩大學果d ocamp好呀?」「做乜咁問既?」「聽聞果d ocamp成日玩d不雅遊戲架嘛,但係我又驚唔去會識唔到friend...」我飲左一口熱湯:「去都冇所謂既,除非你見到d靚仔師兄就唔再鐘意我啦哈哈」瞳瞳嘟起嘴:「緊係唔會啦!」「最緊要你小心保護自己,唔好比人毛手毛腳」瞳瞳將一舊壽司放進口中:「知啦!咁..石仔你呢?諗唔諗住玩ocamp呀?」「應該唔玩啦,反正入到去都識到人,專心讀書爆gpa好過啦..」下午三點半食完buffet,我同瞳瞳就落返旺角行街呢個時候既旺角,已經開始多人我拖住瞳瞳:「瞳瞳,不如去睇戲囉」「好呀,最近果套Inside Out好似幾好睇架」「嗯,咁我地去買飛啦...」正當我地行到彌敦道既時候我忽然感覺到,一種好唔尋常既氣息瞳瞳見我面色有變,問:「石仔,做咩呀?」「冇..冇野..我地去買飛先啦」可能係我feel錯姐「轟!!!!!!!!!!!!!!!!!!!!!!!!!」一聲巨響,響我倆既身後響起我轉頭望,一架機動部隊式既輕型裝甲車,衝向身後既成威銀行大廈正門車門打開,七個幪面既男子,拎住不同種類既槍械走入成威銀行「救命呀!!!!!!走呀!!!!!!!!!!」帶頭既市民見狀,均馬上尖叫逃跑瞳瞳緊緊捉住我:「石仔...」幸好我依然能夠保護清醒,即刻拉住瞳瞳狂奔我馬上拉住瞳瞳走到街尾既後巷,靜觀其變因為要響呢d人堆中拉住瞳瞳跑,會好容易發生人踩人我怕嚇親瞳瞳,我右手蓋住佢雙眼係打劫?到底發生咩事?係Sombras搞既鬼?點解佢地要咁做?我心裡面有好多問題兩分鐘後,七個幪面既男子各拎住一個黑袋走出銀行,估計係鈔票「轟!」一瞬間,其中一名男子既左胸突然中左三槍吓?係邊個....我向右望,呢三槍,係對面馬路一個身穿重裝甲既人射既裝甲上印上了「Absolute Zero」既字樣我環顧四周,幾個著住同款重裝甲既人已經出現,不停開火將劫匪們全部擊斃一切都黎得太快,我自己都load唔切呢班absolute zero...係咩人黎..「石仔,我地係咪...安全啦」「應該係啦」我抹抹頭上既汗不過,果堆重裝甲士兵係幾時出現既呢,而且據我所知,香港既警察,甚至解放軍,都冇配備呢款既重裝甲佢地既身份總覺得有點可疑我帶住瞳瞳,撓過彌敦道,走到地鐵站瞳瞳緊抱住我:「石仔...我好驚呀....」「唔駛怕,依家無事啦,我送你返屋企先....」由於響彌敦道發生呢種嚴重既恐怖襲擊,整個旺角一瞬間都好似變成死城響車上,瞳瞳一語不發,似乎係驚魂未定「瞳瞳,你好d未呀?我地冇事啦」只見瞳瞳流住淚:「頭..頭先..我真係以為自己會死呀...」我拍拍瞳瞳:「唔駛驚啦,依家安全架啦」我明白既,一般人遇到呢d事,起碼都要返三五七日冷靜返返到去天水圍瞳瞳屋企瞳瞳話仲好驚,所以我就一直陪住佢,直到佢媽媽返黎「瞳瞳?!!你做咩呀..」伯母一見到瞳瞳就問我將今日既事一五一十同伯母講返「咁真係謝天謝地啦!石仔,多謝你保護住我個女呀!!」「唔使..咁瞳瞳,伯母,我走先啦」瞳瞳拉住我:「石仔呀...」我安慰瞳瞳:「冇事架啦!有伯母響度,你今晚早d訓啦,聽朝我再搵你」瞳瞳不情願地點頭:「...嗯,拜拜石仔」我落到樓下,發現多左幾個miss call係boss打黎既「喂boss,係我」boss既聲音仿如放下心頭大石:「呼!你咁耐唔覆機,幾驚你死左呀」「緊係冇事啦...今次件事,係邊個搞出黎既?」「我地成個IID都努力緊架啦,仲未查到,因為我地IID既特工去到現場,所有既劫匪都已經『被處理』好」我道:「我都覺得件事有d怪,邊有人會響大街大巷度打劫銀行架...」「你講得岩,呢件事一定唔簡單」「嗯...咁依家成件事搞成點,我頭先響瞳瞳度冇睇新聞」boss有點不滿:「屌,原來係去左搵瞳瞳....依家新聞報哂啦,話有劫匪打劫銀行,有私人保安組織出手解決左」「私人保安組織?」「嗯,佢地就係叫」絕對零度,Absolute Zero

2.1 After Dark「絕對零度...」「呢間係國際知名既私人保安組織黎,之前中東d小型戰爭佢地都有份收錢去打,不過呢d秘密平常人當然唔會知啦」「咁點解...果班劫匪要睇中香港?」「咁呢層我都唔知啦...」講到呢度,我同boss都沉默我嘆一口氣:「好啦,咁我返去先,有消息你再通知我啦」「嗯,石仔,小心d!」好地地同瞳瞳去慶祝,點解會發生d咁既事...打劫,恐怖襲擊,絕對零度,甚至Sombras一切都響一日連起黎之後,我返到流浮山既家,一返到去就打開電視機,再打開notebook睇新聞網不過,全部內容都冇任何特別,亦冇任何既片段可以拍攝到當時襲擊既事發經過正當我睇睇下想訓着之際,notebook既skype響起「喂,石仔,今日香港咁大件事,你冇野丫嘛?」webcam另一邊身穿白色背心既啡髮少女,正響度慰問我「冇事呀rina,我咪生勾勾坐響度,今日我同瞳瞳都響旺角襲擊現場,好彩最係我地兩個都冇事」響rina走左之後,隔幾晚我地就會skype傾下計「咁就好啦,石仔,你要好好保護瞳瞳呀」我飲左一啖Calpis,道:「呢個唔駛你講我都知啦!係呢,你果邊唔駛巡邏咩?」rina飲一啖水,再講:「我依家係下晝巡呀..所以夜晚可以早d訓lu」「咁有冇識到靚仔呀?」rina扁起嘴:「我個拍檔係幾靚仔既,成個松田翔太咁...不過已經結左婚啦!唉」「唔係好傷心啦,你一日響日本都仲有機會識到靚仔既」「希望啦...係呢,今日放jupas喎,瞳瞳係咪入左cu中文系呀?」rina食住杯麵,道「嗯,係呀..」「咁你有冇叫佢唔好玩ocamp呀?」「冇呀..」rina激動道:「石仔你唔係掛!?ocamp係專比d獸父食組女架!瞳瞳實渣都冇啦!就算冇抽瞳瞳水,一陣瞳瞳比d死mk溝左就死啦,你點做男朋友架!」「咁...我信瞳瞳嘛..」我有點無奈,ocamp真係咁恐怖咩「唉,咁祝你同瞳瞳好運啦,你呀,快d努力讀書升上degree,唔係一世都做come on james架啦」「知啦知啦..」就係咁,我同rina就咁傾左成晚第二朝醒來,打開電視新聞試圖淡化尋日發生既打劫事件,並不斷宣稱威脅已經完全化解我對呢d官腔覺得鬱悶,即刻打比瞳瞳「瞳瞳,尋晚訓唔訓得著呀?」不過瞳瞳把聲聽得出有d冇精神:「嗯...勉強訓到一陣既」我安慰佢:「放心啦,d唔開心既野好快就會唔記得架啦」「嗯,希望啦..」「過幾日就係reg day啦,瞳瞳你記得報ocamp同報hall呀」我提醒佢「吓,報hall....」「天水圍去cu咁遠,緊係報hall啦,唔係點返學呀」「咁好啦,我到時會同yuri去報架啦」「yuri?佢都入左cu咩?」「係呀,佢入左文化管理,同我同faculty」咁都好d,有yuri幫我睇實佢「咁好啦,記得叫yuri睇實你啦」瞳瞳把聲亦開心返:「知啦,我要返工啦,今晚再搵你啦,byebye」「拜拜」我馬上打比yuri「喂,係石仔?!」太耐冇搵yuri,佢都有點驚訝「yuri,乜你入左cu咩?」「係呀,文化研究呀,做咩呀?咁耐冇搵我,今次搵得實有野相求啦!」「唉,我就係見你同瞳瞳同一faculty,想你幫我睇實瞳瞳姐,我驚瞳瞳比..」「你驚瞳瞳比獸父食?得啦我實唔會比瞳瞳有事既..你呀,明知自己咁著緊佢,就唔好把口叫佢去玩ocamp,暗地裡就驚驚青青啦」我嘆一口氣:「咁我驚瞳瞳會話我專制嘛,咪比多d自由佢囉..最多遲下請你食buffet啦」yuri生氣道:「你之前追到瞳瞳都差我一餐喎...」「得啦..到時請你食兩餐又點話」「唉,是但啦..」「多謝你呀yuri,多謝多謝多謝多謝多謝!!!」「嗯,咁係咁啦,拜拜石仔」呼,有yuri睇實,咁都好d三日之後,瞳瞳去完reg day就馬上打比我瞳瞳:「石仔,頭先去左reg day啦「係呀..咁有冇報hall果d呀」「hall我尋晚睇左啦,我同yuri都入左和聲書院,頭先報哂大O細O啦」雖然我對呢d大學語彙仲有d唔了解:「哦..係呀,到時玩得開心d啦」瞳瞳:「但係..咁樣下個禮拜開始我就見唔到你啦..」「唔緊要...仲有whatsapp同電話嘛,你入到ocamp都打比我咪得囉!」「嗯!」我講就咁講,其實我不知幾唔捨得瞳瞳雖然瞳瞳響camp都有陣時打比我,不過呢一兩個禮拜冇左瞳瞳真係好唔慣淨係每日打機,以及同rina傾計解悶,混混噩噩咁等開sem直到今日29號食完飯,正當我想早d訓既時候,收到boss既電話「boss?做咩呀?」boss既聲音有點着急:「你打開電視機先」我打開電視「保安局局長韋志輝宣布,鑑於星期一於香港發生既劫匪襲擊,特區政府將會聘請國際私人保安公司'絕對零度'暫時低限度進駐香港,並選擇龍虎山,大潭兩處作為據點,韋志輝表示,此舉只係為加強本港既安全,並唔係實施白色恐怖,而'絕對零度'亦唔會每日作大規模既巡邏....」「boss...點解...」boss嘆一口氣:「今次事發太過突然,響記者會之前我地完全收唔到情報,所以最大既可能性,就係呢個韋志輝收左錢或者其他利益」我問:「不過...佢地既目的係咩?佢地同Sombras,又有冇關係」「呢兩點暫時仲未知,不過可以肯定既係,呢支絕對零度,肯定係有不軌目的」boss吞一吞口水:「所以,石仔...你黎緊既任務將會非常艱巨..」「你想...我調查絕對零度?」「冇錯,我地將會安排五十個精英特工執行呢個任務,你黎緊將會有兩個拍檔,我都已經安排左,你地三個將會於聽日搬去新既基地,響淺水灣道,果度既設施都好齊,地底仲會有個武器庫,地點我一陣比你」「嗯,ok到時我搬過去架啦」「石仔,今次既任務比起上次保護外長既任務仲要難,你...有冇信心?」「有,我會盡力架啦」「唉,我知道你依家有左瞳瞳,但係..今次既任務,關乎到成個香港」「我知...」「咁..聽日到左別墅再聯絡我啦」收線後,我攤響梳化,久久不能平靜今次既任務唔再係同d特工駁火,而係要同人地成隊私人保安公司打過,佢地既武裝唔會比海豹突擊隊差多少會有點危險唉唔理啦,訓先,聽日去到新屋企再算講起上黎,咁今晚都算係我響呢度既最後一晚呢一間三層既獨立屋,都算見證左我同rina由見習特工變成正式特工既經過所以,點都有d唔捨得既...而且新既基地仲要響淺水灣道,遲下都真係要諗點同瞳瞳解釋第二朝我十點就起左身,不過執執下野,執到三點幾先走得人我帶住自己既行李揸住架type r前往淺水灣道24號,新既基地由於車上有GPS系統,所以我都唔駛點搵路就到左出現響我眼前既,係一座二層既別墅,充滿歐洲古典色彩我亦不禁望多幾眼正當我打開車門,上前以眼球認證打開別墅門口「隆...」一架bmw i8停響我既旁邊「係石仔你呀...原來你就係我既新拍檔」行出黎既係一位身穿牛仔褲既短髮少女「新..新月?乜boss編左你做我新拍檔呀...」世界真細小,估唔到新月就係我既新拍檔「嗯,我上星期調左去跟你果個boss嘛..咁另外果個特工呢?」「唔知呢..可能已經到左掛」我將右眼對近大門旁既識辨裝備,大門馬上打開「係呢,你個拍檔rina..」新月問起rina既事「佢調左去日本分部啦」「哦,上次總理單野,你地兩個都幾合拍丫,仲以為你地會繼續合作tim」新月似乎都替我同rina感到可惜新月指指屋內既果架toyota sienta 2015:「呢架..可能就係另一個特工架車呢...」我心諗,邊有特工揸sienta架,咁柒..我同新月拖住行李,撓過大宅前既游池,用特工執照打開門口只見地下有一雙白色nike air force「睇黎...果個特工已經到左啦」我環顧四周,間屋豪華既程度比起流浮山果間多出幾十倍屋內以白色為主調,傢私,所有陳設都係高檔野黎大廳仲已經放好哂ps4,game碟等等,睇黎今次既拍檔好大機會都係後生仔新月已經從樓上走落黎:「行過哂,都係唔見有人喎」「咁...可能佢響地底果個武器庫呢.」我同新月走進大門旁既樓梯,行左大約兩層就見到一道鋼門,門後不斷傳出電鑽聲新月:「睇黎..係呢度啦」我倆打開鋼門,門後既,係一個比大宅內部更大既地下室裝住不同既軍備,武器前面有三架貨van,旁邊拎住電鑽既人察覺到我地,除低保護面罩:「丫你地到左啦,你地好呀!」呢個人隨即遞出特工執照呢個人留住架仔式曲髮,青靚白淨,比起175高既我矮少少,樣有d似浪客劍心真人版既瀨田宗次郎簡單d講,呢條友係名乎其實係一個「小白臉」,仲要係比闊太包果款「我叫藍正昇,今年十九歲,以後多多指教啦!」

2.2 Cypress Girl我同新月亦都遞上執照:「我叫石至磊,你叫我石仔得啦」阿昇難掩興奮之情,衝過黎同我握手:「我緊係知啦,你就係上次成功保護印度外長既特工!!我上個禮拜知道我第一個operation就係做你拍檔,開心到我訓唔著呀!!」咁誇張?「第一次?你新人黎架?」「唔係..只係我之前一直響研究組做緊野,上個月成功調過黎做前線特工,所以今次係我第一次正式operation」我指住前面果架,佢頭先鑽緊既貨van:「你頭先整緊咩呀?成個地下室比你玩到變哂ironman基地咁既」阿昇帶我地走到一個長方式既物體:「哦,我依家整緊一個可以隨時拆出黎既貨van核心,核心上面有哂電腦同通信裝備方便行動,我整到佢可以拆出黎,隨時換唔同既貨van度,咁就唔怕次次operation都渣死一架車,比人點相啦」丫估唔到個小白臉都諗得幾周到「你都幾犀利架喎,機械同電子野都識搞既」「係呀,我上年響MIT既機械工程first hon grad,得閒仲讀下電子工程d野咁」「你係尖子黎?」無理由19歲就大學畢業,我諗都係得呢個可能性「係呀,我響美國果邊Middle school果陣已經比MIT收左」我笑道:「嘩,咁你仲做特工?大把美國大公司請你啦」「但係我最憎果d悶到仆街既工架啦,都係特工刺激d!」唉,睇黎呢個小白臉真係未見過世面阿昇留意到新月,馬上熱情咁打招呼:「係呢?呢位靚女就係我地既拍檔啦?」新月冷冷回應一句:「我叫林新月,多多指教」阿昇嬉皮笑臉道:「嘩,新月呢個名幾好聽喎」睇黎呢個阿昇已經比新月吸引住,但新月應該對佢零興趣,完全冇理佢阿昇帶住我地兩個參觀佢既「基地」我問:「咁快就搞到呢度變哂自己基地咁,你幾點黎架?」「因為我多野帶過黎,所以我前幾日已經開始將IID研究組果度D野車過黎架啦,d槍係支援組d人前幾日送過黎既」我地三人走到地下室中間,擺放槍械既五個層架,呢度大約有4百支唔同既步槍,SMG,手槍,散彈槍,乜都有阿昇拎起一支最基本既t91步槍:「嗱,呢個就係我第二個發明,指摸認證啦」新月問:「支步槍點關指摸事?」阿昇一見新月問野,馬上chok樣:「嘿,呢個就係我玩左咁多年metal gear啟發出黎既」「我已經將呢度所有既槍械加裝左指摸認證」阿昇將步槍遞比新月:「新月你試下開槍丫」新月對住身後既空位拉下板機:「擦!擦!擦!擦!擦!擦!」但步槍並冇反應我問:「點解開唔到槍既?」「呢度d槍既板機都會自動識別指摸,如果係響database入面既先會開到槍架,新月你過黎放隻手指公埋去呢部機,assign你既指摸落dadabase,咁就可以開到槍架啦」新月依住阿昇既指示做,再對住空位開火「嘭嘭嘭嘭嘭嘭」新月放低步槍:「咁..呢個發明都算有d用既,起碼人地拎到我地d槍都冇用」得到新月既讚美,阿昇馬上沾沾自喜:「嘻嘻,呢個系統既準確度有99.99%,比起入境署d e道仲要準架」我:「咁你既意思即係,一萬次,會有一次認證失敗,係咪?」阿昇頓時口啞啞:「呃...果一次認證失敗,係我...食完薯片唔記得洗手...」呢一刻,我同新月內心都只有兩個英文字母以及一個數字阿昇響槍架隔黎既枱上拎起兩部iphone第一代:「而呢樣呢,就係我暫時最新既發明啦,我將iphone改成一部operation用既多用途通訊器andphone」我拎起佢,一開就有幾個option阿昇為我逐一解釋「GPS map就係用黎睇地圖同幫隊友mark位,communication就係比行動既幾個特工通訊,note就係用文字黎通信,以便執行潛入既operation,support就係直接連去IID總部既支援組call增援」我放響手中把玩:「嗯,算係幾有用既」我禁一下GPS map既地圖,「marker placed!」一把嬌嗲既女聲從andphone既耳機響起「把女聲邊個黎架?」我問「嘻嘻,我特登將andphone把聲較到我女神小嶋陽菜咁架,係咪好好聽呢...」新月哼左一聲阿昇自知激嬲新月:「唔...唔好意思...」阿昇既肚咕咕響起:「哈哈,我冇食晏晝tim,好肚餓呀..」「咁我地去食野先囉」新月亦點一點頭由於我地三個人岩岩先到,廚房乜野食,杯麵都冇我地三人就去到跑馬地奕蔭街某間小菜館食飯食飯期間,阿昇似乎對我同新月既野好有興趣,例如之前做過既任務,識得d咩功夫咁我都好樂意答佢,不過新月就懶得理佢,每個回答都係一句起兩句止阿昇開始問起我地既私生活:「係呢,石仔,新月,你地有冇男女朋友架?」新月斬釘截鐵,道:「冇」阿昇個樣驚訝得黎又有d高興:「吓你咁靚女都冇?」阿昇你唔係諗住自己有機下話新月再冇理佢,阿昇轉問我:「石仔咁你呢?」「..有個女朋友咁囉,佢岩岩jupas入左中大」阿昇:「咁.你變左come on james?」我同新月都呆左:「吓,你..」「上星期boss同我講左啦,話你依家讀hkcc,為左方便我同你溝通,佢幫我搞左入學,所以聽日我就同會你一齊返學啦」屌老母,boss駛唔駛咁賤,讀asso好型咩..「屌,你呢d科技都要讀asso,你玩鳩我咩..」阿昇:「冇所謂啦,當過下日神囉,嘻嘻」屌,條友係咪gay,要搞gay搵奶香蕉啦食完飯,去附近新市買埋日用品,當然唔少得去買Calpis啦返到屋企之後,新月響梳化度睇小說,而我就比阿昇拉左去打nba 2k15「喂石仔,你用邊隊呀?」「nyk啦,我愛隊」我知,依家隊nyk好撚廢「唔係掛,你鐘意埋呢隊西波,咁我都用返我愛隊熱火啦」「屌,glory hunter,開波啦!」「hey boy,tell me why,一加一係二都搞壞..」我既電話響起,係瞳瞳阿昇聽到鈴聲,道:「屌你唔係掛,黃宗澤d歌做鈴聲?...咦條女咁索既,你條女呀?」「屌!」我冇理佢,走出大宅外聽電話「喂,石仔,有冇掛住我呀?」每次聽到瞳瞳把聲,我都會充滿精神我笑道:「緊係有啦,好掛果隻tim呀,你ocamp玩得開唔開心呀?」「嗯!yuri同我都玩得好開心呀,組爸組媽對我都好好,我後日出camp啦,到時再搵你丫」「咁好啦,拜拜瞳瞳」「拜拜石仔!」收線之後,我先察覺阿昇響我後面偷聽:「喂屌你老母你有冇品架,偷聽我講電話..」「你唔係掛石仔,你送條女去ocamp,死得啦..」「車...我信佢夠定力嘛,我又唔想咁專制」阿昇:「屌你,有時唔係佢夠唔夠定力,而係以後會同果d組爸成日對住,日久生情,仲會理你呢個asso仔咩!」雖然阿昇講得好唔客氣,但係佢講既野又的確岩阿昇見我成個人沉哂,馬上安慰我:「有..有時都未必既,可能你條女真係好鐘意你,對你不離不棄呢,打機啦」唉,唯有希望瞳瞳唔係d咁既人啦打完機,我地三個亦編好各自既房間,準備訓呢度有四間睡房,全部二樓每間房設備都好齊,仲有間獨立浴室d有錢人生活真係幾爽不過今日太攰啦,沖完涼嗱嗱起訓好過,聽日仲要返九點「鈴鈴鈴鈴鈴鈴鈴鈴鈴鈴鈴鈴鈴鈴鈴鈴鈴鈴」我醒黎既時候,個天已經光哂我懶洋洋咁望下鬧鐘「屌!!!!!!!9點3!!!!!!!!」我馬上梳洗刷牙正當我換好衫,準備落樓下既時候,我隔黎屋既門打開著住睡衣既阿昇捽捽眼:「做咩呀石仔,晨早流流嘈生哂...」「返學啦!依家10點4呀屌你..」「吓唔係掛!!!我即刻換衫!!!」我既一句馬上令阿昇醒哂,即刻入返房刷牙三分鐘後換好衫既阿昇已經拎好背囊出黎,我:「屌你快d啦!」「駛乜驚呀,我響MIT果陣日日遲到啦!」一落到樓下,只見新月已經坐響飯枱度食緊早餐「早晨」明顯,新月呢句係同我講不過阿昇依然自動多情咁答:「早晨呀新月」新月亦冇理佢我問:「新月你唔駛返學咩?」新月飲左一啖鮮奶:「我今日下晝先返」阿昇向新月揮手:「我地返學啦,bye」一上車,阿昇就問:「喂,石仔,新月讀緊咩架?」「好似poly design囉,佢中學果陣art好勁架」「嘩咁咪同我地好近?不過佢好似成日都對我好冷淡咁既..」我安慰住佢:「佢係咁架..以前同我一齊果陣都係冇乜野講」唔通直接話新月唔like你個小白臉咩「一齊?!!」阿昇即刻捉實我,眼神好似想殺左我咁我鬆開佢隻手,準備開車:「我以前同佢跟同一個師父學功夫嘛,咁咪日日見咁濟囉」阿昇鬆一口氣:「哦..咁都好d」汽車駛向黃泥涌峽道,我問:「睇你個款,唔係鐘意新月下話...」阿昇笑道:「呃..呃..都有少少既」「唔係掛,識左一日就咁快鐘意,霎眼嬌黎咋...何況新月呢d女咁dark你都like,你真係重口味」阿昇既笑容好似警訊個毒撚咁:「你..你唔覺新月bb好吸引既咩...cool得黎又有d好特別既feeling咁.......係呀冇錯!新月bb就係有仙氣呀!」屌佢老味,咁快就叫人bb唉,真係冇佢咁好氣,d天才尖子係咪多數都食得咁偏?響紅磡果頭放低架車響停車場,我同阿昇已經馬上跑去hkcc,再搭lift上2樓「屌你老味行快幾步啦MIT神童!」「知啦屌你!」「嘭!」我同阿昇大大力打開lecture theatre既大門由於太大聲,成間房既人都望住我地,包括講緊書果個光頭佬阿昇細細聲講:「喂,後面冇位喎」「屌,咁坐前面囉醒目」間房除左最前排之後都坐滿哂,我同阿昇拎完notes,就唯有坐最前呢堂講既應該係Hong Kong Society,不過呢個光頭佬講書實在太悶坐響我右邊既阿昇已經訓到扯鼻鼾,而我亦響度苦苦支撐「嘭!」一下開門聲,成功叫醒左我同阿昇然後再聽到後面既人七嘴八舌「嘩,條女幾靚喎」「對腳好正呀」當中大半都係雄性既聲音「唔好意思呀,呢個位有冇人坐架?」一把甜美既聲音問我我轉頭一望呢個女仔留啡長直髮,瓜子面,目測大約高一米七,身穿水藍色連身短裙,露出一對幼且白既美腿大概就係典型既「長腿女神」我拎起我個袋「冇呀,你坐丫」「唔該!」呢個女仔就咁睇,都幾好有禮貌丫,應該唔會係港女黎阿昇細細聲響我耳邊講:「條女都ok喎」「我有女朋友架啦,你都有你個新月bb啦」「嘻嘻...咁又係」自從呢個長腿女神入左黎之後,成間班房都開始嘈,d雄性動物大概係計劃緊點樣親近佢長腿女神冇理,反而好專心聽緊書單憑外表身材,呢個長腿女神的確係好撚正不過,我已經有瞳瞳啦,呢d引誘我頂得住「ok.襯依家放break,提提大家,呢一科響week 8將會有個group presentation,係關於香港近代史既,三個人一組,今日分好組既話都可以比分組名單我架啦」光頭佬見自己既英文唔吸引既時候,都已經轉返講中文,一聽到呢句,後面既男男女女都馬上四處狩獵,希望搵到個又睇得又做得既groupmates而我亦睇到,已經有幾個gel住mk頭著住hollister,自以為好charm既狗公走過黎,睇黎係想r長腿女神入佢地果組「喂石仔,分組啦喂,點解我地冇人搵既」阿昇道我講笑:「你樣衰囉,嚇親人」「屌你,行上去睇下邊d人冇組啦」「好囉..」正當我同阿昇起身之際,長腿女神拍拍我左臂「你地係咪差一個人丫..不如加埋我丫」呢一句嚇親我,有咁多個hollister靚仔唔揀,揀我同阿昇兩個契弟?阿昇馬上應承:「好呀好呀,我叫藍正昇,你叫我阿昇得架啦」「我叫石至磊,石仔」「我叫張愛莉,你地叫我airi啦,呢兩年多多指教啦!」

3.yoakemae「多..多多指教...」我回應我地身後既狗公睇住長腿女神已經有著落,都懷著失望既心情返狗竇airi拎出筆同紙:「好丫咁我地寫低名同student id先啦」我地快快手寫好,交出去比光頭佬返埋位後,airi問:「之前我仲驚冇去ocamp會搵唔到groupmates tim,好彩有你地兩個響隔黎姐」我:「唔緊要,我地都冇去ocamp..不過你都唔驚啦,頭先我見到上面都有人想過黎搵你form group」我留意到坐上面果幾隻狗公已經仇視住我,大佬我都唔想架,我有瞳瞳架啦「我見到呀,不過果d人個樣都唔似做野既...」吓唔通我同阿昇又似做野咩?我再冇理airi,繼續上堂大約上多個幾鐘,光頭佬:「咁,今堂就係咁多先,下堂繼續」我望望手錶,原來咁快就兩個鐘大專呢d上堂方式果然比起返中學自由得多「阿昇,食咩呀,一陣一點半先有堂」「求其啦..我都唔熟黃埔」呢個時候,airi:「你地..」我地兩個回頭望住佢「介唔介意我跟埋你地一齊食呀?因為我暫時成班淨係識你地兩個咋..我知隔黎poly間hall canteen好似都ok架,不如就去果間丫」「吓..」我有d反應唔黎阿昇:「緊係得啦,我同石仔都冇所謂既...」我心諗,你唔係想收我同阿昇做兵下話?你攤大手板,後面隻隻狗公都請你啦,駛乜同我地食hkcc同poly宿舍只有一條馬路之隔,我地三人好快就行到去雖然呢個hall canteen有hkcc學生證就入得,但我總覺得周身唔聚財,就好似grad din毒男圖咁,成日feel到周圍既人笑緊我呢個asso仔airi買左碟肉醬意粉,我同阿昇就買過頹爆既燒味飯就算,但求食完快d走airi響食飯期間不斷問我地野,細至私下既興趣,大至dse成績都問我同阿昇見airi好似冇乜機心,都願意答佢(當然阿昇個dse成績係佢9up啦)「係呢,你地兩個有冇facebook呀,add左遲下做project都方便d丫」「哦,好丫」我同阿昇都比左自己既facebook佢,然後我同阿昇都互add返事關IID d特工都比較少互add facebook,所以我facebook係冇新月,阿昇,只係有add同我較熟既rina我見到airi既facebook icon係同個男仔既合照:「咦呢個係你男朋友呀?」「嗯!佢叫Jonathan呀」哦咁都好d,超碼佢唔係想溝我阿昇既facebook差唔多乜都冇,得堆on9 game邀請airi指住我個facebook:「咦,呢個係石仔你女朋友呀?」我facebook icon係同瞳瞳既合照:「嗯,係呀」阿昇亦馬上禁入我facebook睇,真係八卦「你女朋友...讀cu架?」相信airi已經禁左入去瞳瞳個page度「唔怪之得咁多ocamp相啦...」呢一句話觸動左我既神經:「係呀,佢讀中文系,呢幾日仲響ocamp」「嘩你女朋友好犀利呀...忽然好羨慕佢tim,又靚又叻」你話我唔mind就假既,我即刻打開facebook睇住瞳瞳著住唔同顏色既tee,同其他mk仔影大合照,又打埋d乜on9組名個心,總係有d酸不過既然係我叫瞳瞳去玩ocamp,就唔應該咁小氣既聽日瞳瞳就出camp架啦,頂住食完呢餐飯,我地三個又再返去上堂由於呢一堂係跟dse成績分班既英文堂,英文較差既我同airi就一齊上,阿昇老作出黎既成績都有lv4airi見我冇乜玩手機,好奇問:「石仔,點解咁少見你玩手機既?」「手機game我麻麻地鐘意,何況我女朋友都未出camp,whatsapp都冇人好搵啦」airi嘻左聲:「就咁聽,石仔你都算係個廿四孝男友喎,又唔會唔比女朋友去ocamp,又唔會襯佢唔響度搵其他女仔」「係..係咩..」上英文堂實在太悶,所以我同airi都忍唔住打下牙較,同時令我對佢有多幾份了解嗱唔係溝女呀,我了解下新同學姐佢阿媽早死,所以一直由阿爸一手養大「airi咁你中學果陣...多唔多人追架?」airi有d難為情:「呃..都有既,拍拖就一兩次咁囉」「你咁靚女唔係應該好多人追架咩」「未必架,有時d男仔反而會覺得你高不可攀而唔敢追你」咁講都好d,我對瞳瞳又多返少少信心就係咁,我同airi兩個吹下水,仲終於頂到三點半放學「喂石仔你咁遲架!返去啦」比我早放既阿昇已經響校門口等緊我我對airi道:「我同阿昇走返黃埔果邊搭車呀,airi你呢?」airi:「我搭火車返屋企呀,聽日見啦石仔,bye!」我同阿昇望住airi漸漸縮細既身影「喂,點解佢淨係同你講byebye唔同我講架?」阿昇真係痴線的我為airi辯護:「一時唔記得姐,何況我頭先上堂同佢傾耐d計,friend d掛」「屌,你唔係睇中人下話?」一聽到呢句我即刻火都黎:「你講乜野呀,我對瞳瞳一心一意架」阿昇見我有d火,馬上笠水:「講下笑姐,唔講邊有得笑丫,哈哈...」我同阿昇走返去停車場:「阿昇你比起我仲似睇中人啦」「唔係,識多個朋友姐..你知架啦,我果陣讀engine男女比例係99:1架,比我識下女仔丫,何況....新月bb先係我杯茶嘛,hehe」「唉,冇你咁好氣...」一直都猶疑緊同唔同佢講新月最憎你呢d煩人,不過諗諗下都係繼續比佢叫下春算大約廿分鐘,我同阿昇就返到去淺水灣道既別墅阿昇落車後:「唔見左新月bb架車,即係佢仲未返啦唉..」「新月都要返學架,你估人地全職廢青咩」阿昇打開大宅既門:「係喎,我聽日下晝有野做,你聽日一點半放左學自己返去先啦」「吓,你有咩野做呀?」阿昇伸住脷:「聽日9月1號係metal gear v發售既大日子呀,我呢d no.1 fan緊係要拿拿聲去攞貨啦」「老老實實,你同我認知既尖子真係好唔同喎,尖子唔係永遠淨係諗學術野既咩..」阿昇開著ps4:「咁係你識果d尖子廢姐,哈哈」屌,真係串過馬撚「我返黎啦...」新月兩手抽住餸菜,打開家門阿昇一見,馬上掉低手掣:「你返黎啦新月bb...」一聽到bb兩個字,新月即時怒視住阿昇阿昇比佢嚇窒:「冇..冇野...冇野啦」新月撓過佢:「我買左成個禮拜餸,今晚我煮飯,石仔聽晚到你啦」「嗯」放低餸菜,新月就返左上自己房換衫「嘩屌,嚇死我咩新月bb」阿昇拍拍心口「你就抵死啦,你同d女未熟都唔會叫人bb啦,何況係新月..」「sorry囉,唉希望新月bb唔好嬲左我啦」阿昇你溝到新月既話,我食屎都得呀大約七點幾,新月就已經煮好飯「呵呵,等我試下新月d手勢先」阿昇放左一舊蝦仁炒蛋落口「哇屌!好好食呀!新月你真係入得廚房出得廳堂呀」我:「新月,你煮野d手勢有進步喎...」新月:「你走左之後,師父有教我...係喎,你又話返去探師父既」「遲下先啦,岩岩開sem唔得閒嘛」新月抱怨我:「你講左好多次唔得閒啦...話哂師父都養大我地,返去見下佢老人家都好丫」「唉,遲下先啦..」唔怪得新月既,佢根本唔知道我同師父之間既心結食完飯,阿昇話要搞d野,落左去地下室,我見冇野做咪跟左落去我坐埋一邊用notebook上網,飲住Caplis,對響貨van入面工作既阿昇問:「阿昇你搞緊咩呀?」阿昇伸出頭黎:「我搞緊架貨van既automation,到時響operation期間我就可以專心做support,架車就可以自動駕駛啦....咦,新月,你落左黎既...」我轉身望住入口,原來新月都落左黎新月走向貨van:「唔好誤會,我只係對你既發明有興趣」說罷就走入貨van研究阿昇既發明阿昇聽後笑容滿面,唔係仲以為自己有機下話「嘟嘟嘟嘟嘟..」我既skype響起「喂石仔!好耐冇搵你啦,呢排點呀」著住tee既rina抹住有d濕既頭髮,似乎岩岩沖完涼「前排boss編左我入新team,咪要搬去新既基地囉..」rina:「新team?你要打絕對零度呀?」「嗯」我唔講rina都估到「咁你小心d啦,咪住先..咁你新果個基地響邊架?」「淺水灣道」「吓,咁唔公平架!我同你果陣得流浮山,我走左你就有得別墅!」「咁...係因為我地呢組有三個人姐..」rina拎起杯飲水:「三個人?」「係呀,就係新月同埋..」「嘻嘻,仲有我呀,我叫阿昇呀!」阿昇唔知幾時放低自己做緊既野,響我身邊出現rina亦向佢打招呼:「你好呀,我叫rina,係石仔以前既拍檔」我:「喂,阿昇你專心d做野啦!」阿昇望向響貨van上對佢怒視既新月:「丫..係喎,我過去做野先啦,哈哈..」「嘻嘻,你個新拍檔都幾搞笑架喎..」「唔駛理佢,佢傻架..」我細細聲咁講:「佢傻到鐘意新月tim呀..」rina笑道:「新月都幾好丫,係cool少少姐......係喎,咁你呢排有冇搵瞳瞳呀?」我一臉無奈:「佢聽日先出camp呀...」「你快d約佢呀,唔好比佢跟左d獸父呀」「知啦...不過佢出camp咁攰,無謂要佢咁辛苦啦...係呢,你響日本呢幾日有咩搞呀?」只見rina嘴角含春:「..嘻嘻」「咁既樣,即係識到靚仔啦」rina點一點頭:「我尋晚去左IID東京分部既聯誼會,識到個...研究組既男仔叫智也,同佢幾岩傾咁囉...」「咩樣架?可以搞到你發哂姣咁」「咩發哂姣呀」rina拎出手機,展示佢同果個智也既合照「丫又真係幾靚仔,咁你快d追佢啦」rina面紅紅道:「唔係掛,女仔要有d矜持架!而且我都feel到..佢對我幾nice咁」「係咪你諗太多咋」「我既直覺好準架囉!」同rina傾完冇耐,我就返左房訓,留低阿昇同新月兩個響地下室繼續整貨van第二日我同阿昇如常返學,當然都係遲左半個鐘啦今日著住牛仔短裙既airi見到我地:「早晨呀石仔..阿昇」我坐響airi隔黎:「早晨..」睇個款airi好似返左好耐咁,而阿昇就只係揮一揮手就算,我相信佢個心已經飛左去metal gear度airi遞上自己寫滿字既notes:「呢d係頭先阿sir講過既project requirement,你抄低先啦」我:「唔該哂..」其實我仲未知呢一科up乜春,不過都照抄左先啦「喂,阿昇,快d抄啦..」呢一堂我同airi都好專心上堂,好快就去到1點半落堂「喂石仔食咩呀?好肚餓呀」阿昇拎起背囊我亦背上totebag:「你唔係去拎game咩」「大佬,都要醫好肚先打到機架嘛...」估唔到阿昇仲有幾分理智「咁行囉..咦airi,你一唔一齊食呀?」「嗯,好丫」airi露出甜美笑容,我都差d頂唔住我地一行三人行到落學校既樓下,正討論食乜好「石仔!!」一把熟悉既聲音響我耳邊響起我望向門口既大閘前,身穿ocamp tee既瞳瞳已經向我揮手「瞳瞳?」我知瞳瞳今日出camp,但係估唔到佢會特登過黎紅磡airi好奇問:「呢個就係你女朋友嗱?」「係呀..咁依家...」airi輕輕推我一下:「咁緊係你同女朋友二人世界啦,我同阿昇食得架啦..係咁啦,bye石仔!」「哦...bye...」「瞳瞳,你唔係岩岩出camp咋咩?做乜仲落黎紅磡呀?」「咁...人地掛住你嘛,你好唔想見到我咩?!」我連忙解釋,抱緊瞳瞳既右肩:「唔係..呢幾個禮拜不知幾掛住你呀..」瞳瞳挨落我既身軀上,對我撒嬌:「嗯,算你啦!好肚餓呀,快d去食野啦!」我帶瞳瞳去左紅磡聞名既時星快餐,雖然事實上唔算特別好食不過可以睇到瞳瞳天真既笑容,任何既漢堡牛肉都變得A5和牛「石仔,食薯條啦,啊...」瞳瞳遞上沾滿茄醬既薯條正當我想張開口,古惑既瞳瞳瞳馬上將薯條放返入口「嘻嘻,好食!」「喂,咁古惑架你!」瞳瞳比起當初溝到佢果陣更有情趣,的確係sweet d既睇黎,瞳瞳已經將上個月發生既事忘記得一乾二淨「石仔,你返左兩日學,點呀?」我食左一啖漢堡:「都幾好丫,上堂幾輕鬆,都識到朋友...阿昇呀..airi呀...」「airi...係咪就係..頭先果個長腿靚女呀?」我估唔到瞳瞳會問起airi:「係...係呀...」「講到口質質咁既,石仔你係咪..鐘意左佢!?」「吓...點會呀....緊..緊係冇啦!瞳瞳你又靚又對我好,我點會...」我連忙解釋「講笑咋!我緊係信你啦石仔..雖然果個airi靚過我咁多,又咁高,不過我信石仔你唔會拋棄我既」痴線,瞳瞳竟然咁問..唔通妒忌airi有得同我上堂?「係呢..你ocamp玩得開心嘛?」「好玩呀,組爸阿Jack同組母Lucy都好好人,仲有呢...」即使我麻麻地想聽,不過作為男朋友點都要關心下瞳瞳既....「呢個就係我地組紅心king既大合照啦,你睇下」瞳瞳遞上手機嘩屌,呢一組d女得瞳瞳同yuri個樣係正常,其餘全部豬西....屌,唔係,我睇乜撚野呀,我應該要睇下d仔d組仔個gel哂頭染哂髮,就算隔黎mon,我依然聞到佢地同個組爸一樣散發出濃烈既狗公味只係,除左一個黑髮既組仔個樣....硬係響邊度見過...我指住此人「瞳瞳,呢個人...」「hey boy,tell me why,一加一係二都搞壞..」我既電話鈴聲響起「瞳瞳唔好意思,我聽聽電話先」「喂」「石仔,我係boss,肥仔深...失蹤左..」

「唔好意思呀瞳瞳,我出去聽個電話先」「嗯!」我走出時星快餐「boss你繼續講丫」肥仔深係同我地同齡既特工,果陣同我地一齊做特工training,,,雖然係個肥仔,不過好打得下「佢尋晚凌晨響尖沙嘴跟蹤絕對零度既車隊,去到小欖就失蹤左...」我:「你既意思...係佢比絕對零度捉左?」「有咁既機會,因為佢到左小欖醫院附近既範圍之後就開始失去聯絡..」我問:「但係...新聞唔係話龍虎山,大潭先係絕對零度既據點咩?」「傻仔,新聞講既未必係真,又或者小欖先係佢地既真正據點」「不過,小欖呢d地方都會係據點咩?又唔係d偏僻地方」「呢個就係重點,到底小欖果度有d咩野呢?呢個我地都仲未知...所以今晚你地三個既任務」我代boss講埋佢:「就係要調查肥仔深,究竟去左邊...」「冇錯...我驚肥仔深已經有危險,所以我希望,你地六點就要開始行動」boss「石仔,你地一定要...平安黎返」「嗯...我知啦」估唔到,當年功夫了得既肥仔深,都會有失手既一日,到底絕對零度...有幾強?我走返入餐廳:「石仔,你聽完個電話好似怪怪地咁既?」瞳瞳問我假裝冇事發生:「冇野呀...學校打黎confirm d野姐」瞳瞳咬左一口漢堡:「係呢,不如...你搵日帶我上你屋企丫」「吓,做咩....」瞳瞳臉紅:「我見..我同你拍左拖咁耐,所以..想見下你屋企人姐」「但係...」「石仔你唔鐘意呀?」「唔係...只不過我屋企..」「你講過啦,你由細到大都係師父養大嘛,咁咪比我見下佢囉,冇問題丫嘛?」「冇...」唉死火,冇理由帶佢去淺水灣間屋架嘛,即係焗我帶佢去師父屋企姐..屌,d難題一個比一個難「好啦,我返去屯門啦,你搭火車返cu啦」食完飯後,我同瞳瞳就返到火車站「石仔呀....」瞳瞳好似依依不捨咁我安慰瞳瞳:「乖啦瞳瞳,最多我今晚打返比你丫,再加星期六陪你行街啦」「咁好啦!今晚我等你電話啦,bye石仔!」瞳瞳向我揮手道別「hey boy好失敗....」我既電話再次響起「喂,石仔,頭先打比阿昇佢話你約左你女朋友冇跟佢車,咁你依家響邊?我過黎車埋你」係新月「哦好丫,尖東等」因為要由紅磡搭車返去淺水灣係非常麻煩去到新文華中心,已經見到新月架bmw「石仔,boss頭先係咪都打左比你?」一上到車,戴住太陽眼鏡既新月就問「嗯,大概都係講返今次既任務囉..」新月踩下油門,繼續開車:「今次既target..好似係你既朋友黎?」「唔算係朋友既,果陣訓練同一組姐..依家最緊要既係,佢可能已經知道絕對零度某d既秘密,所以一定要儘快救返佢」「嗯,今次...都算係我地第一次正式合作喎」「唔計外長果次..又好似係喎,嘿」30分鐘後,汽車已經駛到大宅一打開門,已見阿昇坐響梳化打住metal gear「snake!talk to me!snake!snakeeeeeeeeeeeeeeeeeeeeeeeeeeeee」「仆街!又比人發現,屌!」阿昇一怒之下掉下手掣「咦你地返左黎啦」我道:「嘩,仲兩個幾鐘就要operation,你仲得閒打機既..」阿昇摸摸頭:「嘻嘻,輕鬆下姐,我依家落去執定野先啦」「嗯...咁一齊啦」落到去地下室,我地三個就開始討論任務既詳情阿昇從枱上既大型屏幕禁出一張小欖既地圖:「成個小欖都冇乜可疑,唯獨是呢一個已經廢置左幾年既小欖醫院」小欖醫院舊址位置青山公路,不過響2012年已經搬遷到屯門我亦馬上開出手機,的確,呢間小欖醫院荒廢左幾年,已經變得殘舊不堪似乎有機會係絕對零度既其中一個據點我企起身,指住小欖醫院平面圖上既兩點:「小欖醫院有兩邊入口,一陣我同新月各入一邊,而阿昇你就會響小欖路做backup」「吓,唔係掛..要我響度食花生?我...」阿昇有點不滿「屌你,你識功夫咩?你去到咪盞扯我地後腳,我地需要一個前線既metvigator,隨時比即時既情報我地,例如提下我地前面邊度有敵人咁」「唉...咁好啦..到時我會用andphone同你地聯絡架啦」阿昇自知自己既不足「嗯,呢個位置好重要架,冇左你我同新月都會危險好多」新月道:「小欖醫院有兩層,咁都好易搵姐」「嗯,希望到時一切順利」我拎出口袋中既andphone「阿昇,呢個andphone點用架?」阿昇同新月都拎出自己既andphone:「我地呢三部andphone一早已經connect好,一陣我會用無人機偵察好目標既確實位置,再用andphone既GPS map既功能mark好位置」潛入任務最重要既係戰略同臨場應變,戰略已經計劃好哂,剩低既就係我地三個既臨場執生能力大約5點9,我地已經換好衫,為左方便潛入,我地三人都著住全黑衫我同新月從地下室既槍庫拎出benjamin牌既麻醉槍,再配上滅聲器,將其放於腰間,當然唔少得帶埋剪鎖器啦阿昇響van仔入面作最後檢查:「嘩,你地兩個粒聲唔出既,搞到我都好緊張喎」我笑道:「有咩野都留返救完target先再講啦,阿昇你搞掂未呀?」阿昇自信滿滿道:「搞掂哂啦,你睇下,成部van仔比我改裝到占士邦d車咁呀」眼前既van仔已經唔同於第一次見到果陣既模樣,除左前排三個位之外,後面都已經裝上電腦,槍械,等等既裝置,後面既四坐位亦改成橫列而車窗應該都比阿昇改過,從外面係睇唔到van仔入面既環境我同新月坐上後面既坐位,再次檢查好自己既裝備「好,出發啦!」阿昇興致勃勃道說罷就將van仔駛到升降台,我問:「呢個升降台就咁樣升部van仔上去車房架?」「嗯!係咪好似高達呢?」我輕笑一下van仔升上車房後,閘口打開我望望錶,岩岩好六點我地三個既第一個任務,正式開始我地用左三十分鐘就到左小欖,天色都已經慢慢變得昏暗「嘩,太多年冇黎,小欖依家原來已經變到咁架啦..」阿昇望住窗外既景色新月冷冷道:「我地唔係黎遊車河架,專心d」「呃..係既新月bb,唔好意思」新月講一句,阿昇就言聽計從我地將架車泊響聯安新村既一個暗角阿昇停車後從車尾拎出一部無人機,即係十字型果d drone佢先用andphone mark低小欖醫院既位置,再拎出控制無人機既搖控「唔係掛,你整d野咁高科技,竟然仲用搖控」我問「呢款搖控我改裝過架啦,d frequency高過一般既好多,保證唔會比人干擾到」說罷,佢就按下搖控上既按鈕,無人機開始起飛同一般既無人機對比,呢部飛行時既聲音明顯細好多「雖然我仲未研究隱型外層,不過個天咁黑應該都唔會比人發現既」阿昇打開電腦熒幕,畫面隨即出現無人機鏡頭既影像「咁樣就可以睇到小欖醫院到底係咪絕對零度既據點啦」呢一刻睇住阿昇,我竟然覺得佢都幾勁下無人機轉眼間就飛到小欖醫院既範圍一間荒廢既醫院,理應陰森恐怖不過,呢一度,竟然有燈光,仲要係醫院幾處都有「唔係掛,咁即係絕對零度真係響度..」我道阿昇啟動無人機既熱能探測裝置,可以見到二樓既其中一間病房有一個人倒響地上,門口有兩個人看守更加可以肯定,肥仔深比絕對零部捉左響呢一度!我同新月均整裝待發,戴上卡通面具:「即係話,target響入面啦,石仔..」我戴上andphone既耳機:「阿昇,記得backup我地,用部無人機幫我地睇水」「嗯,我辦事你放心啦」阿昇道我同新月穿過聯安新村同小欖精神醫院,終於見到小欖醫院果然燈火通明,絕對唔係一個廢置醫院我同新月躲在草叢堆,靜觀其變耳邊既阿昇道:「石仔,新月,我check過啦,醫院入面有15人,二樓有十個人..」我:「15人,咁樣有d難搞喎..」新月:「石仔,一係我引開佢地,比空檔你救出target」「吓..咁你咪好危險...」新月拎起望遠鏡,冷冷道:「放心,我唔會有事..阿昇,幫我做navigation」說罷就衝出草叢,走向醫院既其中一個入口,我叫都叫唔住阿昇:「有幾個人已經察覺到新月啦,石仔,你用東邊個入口入去丫」聽住阿昇既指示,我慢慢潛入醫院既東翼我拎起andphone,查看到上二樓既樓梯響前面既100米「石仔,樓梯口有兩個守衛」「我搞得掂」我運用boss教我既潛入技巧,慢慢走到20米內既範圍忽然,一位操意大利文既人走到兩個守衛前,講左一大堆話,響昏暗既燈光下,我可以睇到佢地身上既軍裝,寫上「Absolute Zero」之後三人就一齊跑往西翼部份我:「似乎佢地都發現左,新月,你果邊點?」新月暫未有喘氣:「冇問題,佢地只係見到我跑緊果時既黑影,不過都足以引開哂佢地」我放輕腳步,走上兩樓發現該兩人正於一間病房門口把關我拎出麻醉槍,瞄准其中一人既頭顱「招!」麻醉槍中正額頭,該守衛亦馬上倒地「What?!Hey,wake up...」另一個守衛察覺到身邊既同僚倒地,馬上作出反應我冇比機會佢,再以麻醉槍擊昏另一個守衛解決兩個守衛後,我還顧四周確定冇人後,慢慢走到門前我拎出剪鎖器剪開門前既鎖頭,慢慢開門響我眼前既,除左一張張殘舊既病床,就只有地上一個肥壯既身影該肥仔既全身均有多處傷痕佢,正正就係肥仔深

2.5 I'm Scarlet「肥仔深!我係石仔呀,醒下呀喂!」我拍拍佢既臉肥仔深慢慢醒來:「石..石仔?!點解你...響度架」「我黎救你架..你冇事丫嘛」我替肥仔深剪開佢身後既手扣「冇事...比佢地打左一身姐,不過我乜都冇爆到」肥仔深從衫袋拎出一隻usb手指「我尋晚響佢地架車度射左追蹤器,跟到黎呢度......呢份..就係我尋晚..響呢度既電腦拎到既機密文件..你..你keep住先」「嗯!我地離開呢度先啦」我收過usb,扶起肥仔深,走出門口「阿昇,我救左肥仔深啦,快d幫我navigate」只聽到阿昇既大叫:「石仔!!右邊呀!!!!!」我馬上轉頭,一個絕對零度既成員已經從右邊遠處既樓梯走上黎屌...咁快?該絕對零度既成員已經,發現左我地!「Intruder!!!!!!!!」佢大叫係我剪鎖既聲太大?定係腳步聲太大?不過,今鋪大撚獲啦佢已經拎起手槍對住我倆我用盡氣力,一邊扶住肥仔深走到前面往下一層既樓梯,一邊用裝住滅聲器既glock 17開火幸好我響上兩個月苦練,依家既槍法已經比保護外長時大有進步只係用左四槍,就成功射殺該名絕對零度成員「Sorry呀石仔,我完全察覺唔到果條友」阿昇帶住歉意道但係呢一刻,我仲邊得閒屌你呀..落到下一層,我繼續帶住肥仔深走向出口肥仔深:「石仔,你唔駛理我架,你帶住隻usb走先啦...」「我...我點可以掉低你架」我對住耳機講:「阿昇,依家情況點?」「死啦石仔,依家成班人向緊你個方向呀」阿昇著急道新月:「石仔,我依家過緊黎,你頂住!」「阿昇你駛架車過黎小欖路度standby!」「ok」我聽到身後既腳步聲越黎越大,我亦加緊腳步,拖住阿昇龐大既身軀終於,見到出口啦...「Enemy!!!」一個守衛既身影,響門口既右邊閃出距離太近啦,我馬上拎出glock 1...「吱!」一瞬間,子彈射中守衛既頭顱,隨即倒地但係,我未開槍,新月又未到,呢一槍係邊個射既呢?我望上前方既小山坡上,只見一束微弱既光芒,似係鏡片反射出黎既光係狙擊手?!不過,冇時間理啦「吱!」「吱!」「吱!」「吱!」一路上,我依然聽到狙擊槍既聲音,似乎佢既攻擊目標係絕對零度到底佢係何方神聖呢不過多得佢,絕對零度既注意力成功比佢分散「sniper!!!!」「get down!!!!」絕對零度既槍手明顯被突如其來既槍聲打亂陣腳阿昇:「石仔,IID有一架backup既車已經到左康輝路,準備接target啦,你送左佢去先」我:「ok,新月,呢邊搞得掂啦,你返去阿昇度先!」新月:「咁石仔你..」「放心,我冇問題架」我身邊既肥仔深道:「石仔,今次真係...差你一個人情..」「乜說話丫,下次請我打邊爐就得啦」終於,將肥仔深送到IID既backup車車上既特工展示特工執照:「target交比我地得啦」肥仔深攤響坐位上:「石仔,你自己小心d!」「得啦」我跑上山坡,打算直接穿過草叢到小欖路「砰!」「I shoot the sniper!!!」一把粗獷既男聲大叫咩話?個狙擊手中左槍?響山坡上既我已經見到,絕對零度既人馬已經準備跑出醫院,打算生擒狙擊手雖然,我唔知個狙擊手咩來頭,但係佢話哂都救左我.....我決定,馬上跑往狙擊手既方向,打算救佢跑左一陣,已經見到狙擊手既身影佢禁住左臂,似乎係中左槍,正準備逃走我馬上衝上前:「sniper,你中左槍,有冇事呀?」一把女聲大叫:「邊個?」草叢內光線微弱,但係依然見到係airi?!!!!!!!!!!!!!!!!!!!!!果個笑容滿面既長腿女神,居然係一個sniper?!!!「airi?!!!」我不禁大叫「你..」我除下面具,airi大吃一驚:「石...石仔?!」「here!!」下面傳來絕對零度守衛既聲音「唔好理啦,快d走!」我拖住airi,從草叢奔向康輝路終於,我地跑到康輝路,已經見到van仔既身影我對住耳機:「阿昇,我響後面,開口!」後門馬上打開,我拉住airi走入車內已坐響座位既新月問:「石仔...做乜......」阿昇睇到都呆左:「airi?!點解你?」我:「冇時間解釋啦!絕對零度追緊上黎!」阿昇二話不說,馬上踩盡油門,準備駛出小欖我望望後面:「好彩,睇黎班仆街追唔到我地」新月吸一口氣,問:「石仔,呢個拎住狙擊槍既女仔,係邊個?同埋...點解你同阿昇會識得佢?」airi掩住左上臂,道:「我...我係石仔同阿昇既同學」我望左airi一眼,佢自知再呃唔到我「響8月9號當日,我同我男朋友...正正就響成威銀行入面」「佢就係比絕對零度既流彈射中頭,依家仲昏迷緊..」聽到呢番說話,airi既行為馬上變得合理我將一支水遞向airi,道:「不過...你手上既狙擊槍..又點解釋?而且你既子彈可以一下爆頭,似乎係受過訓練」airi接過後飲左一啖:「我daddy..係一個殺手」呢一句,令我地全車三人都心裡一震「你地唔好誤會呀,佢只係細個教過我點用sniper姐,我之前係完全冇殺過人..」新月問:「咁..你daddy呢?佢知道你追擊絕對零度嗎?」airi搖搖頭:「佢前年...過左身啦,我依家都係靠住佢既遺產生活」新月聽到後道歉:「...唔好意思」我:「你有冇車架?」「冇呀」「咁你點帶支sniper出黎?」airi從一個小背包拎出一個薄身既結他袋:「我用呢個結他袋帶支sniper出黎既」就咁睇,佢支M24A3狙擊槍係經過改裝,槍管可以分拆,咁樣佢就可以將一支狙擊槍收入結他袋入面正在揸車既阿昇問:「airi,點解你會跟到黎呢一度?」「我凌晨一直跟蹤緊絕對零度既車隊,我用sniper射左一個追蹤器」airi拎出一個只有micro sd卡大小既追蹤器三十分鐘後,van仔已經駛回淺水灣道既大宅阿昇同新月落到地下室調查肥仔深既usb由於airi左臂流緊血,我馬上將佢扶到梳化,再為佢止血「好彩,你係比子彈擦傷姐,唔算太大問題」我拎住火酒,為airi既傷口消毒airi有點尷尬:「唔..唔該石仔」我笑道:「真係估唔到,你咁多野呃我喎」airi:「咁...我都唔知你同阿昇係特工黎啦...你地都係查緊絕對零度架?」「嗯,我地懷疑果一單劫案並唔係想像中咁簡單,因為有太多疑點..」我包紮好airi既左手:「嗯,搞掂啦」此時,新月已經上到黎「石仔,呢件事你打算點?」新月冷冷問「新月你係指,救左airi呢件事?」新月點頭,道:「佢依家知道左我地IID既存在,又知我地既目標...咁樣太過危險啦」我:「但係..airi既目標都係絕對零度喎,頭先冇左佢我分分鐘救唔返肥仔深...」「防人之心不可無,你唔比佢係spy黎?」「咁你講到咁,又的確有咁既機會既,不過如果有airi擔當sniper既角色,我相信我地執行任務都會輕鬆好多」新月撓起雙手:「石仔你既意思,即係話,你想佢加入我地小隊?」我點一下頭:「我係從利益角度出發,頭先區區一個據點就已經有十幾人,第時既任務只會越黎越難」airi企起身:「新月佢講得岩,你地唔信我,懷疑我既身份都係正常」我道:「咁..只要airi搬過黎,我地每日監視住佢,咁咪冇問題囉」新月有點失望:「唔係掛,石仔..你唔驚,佢會出賣我地咩?」「呢層就唔駛驚!」此時,阿昇已經從地下室上到黎,手中拎住一部機器「呢部係我地IID研究班發明既lie detector,成功率有97%,咁樣...就可以知道airi係咪spy啦」呢一刻,我留意到新月對阿昇既仇視眼神,今鋪你大獲啦阿昇「你係咪spy?」我對住被lie detector夾住手指既airi問「唔係」airi斷釘截鐵回答「你係特登混入黎我地IID?」「唔係」lie detector畫出黎既四個圖譜仍然平穩「你男朋友係響8月9號既打劫事件內面中左流彈昏迷,係咪?」「係」「你既目標就只有絕對零度同埋報仇?」「係」「你會唔會出賣我地?」「唔會」我回頭一轉,lie detector四個wave都係非常穩定「咁就證明,airi的確冇講大話啦」我道新月:「咪住,我點知部野有冇做手腳架?」說話時更加怒視住阿昇「咁..咁搵我試下咪知囉」我將夾夾上手指「我好靚仔,靚仔過余民樂」只見圖譜不斷上下擺動,畫出一個不規則既wave「嗱,部機冇問題架」呢個時候,新月拎出手機打比boss「boss,今晚既任務已經完成,target已經比support team接走返,target手上既usb亦成功攞到,入面既內容阿昇仲調查緊」「嗯,呢d我都知啦..辛苦哂你地三個啦」新月開左手機既揚聲器「boss,仲有一件事..」「咩事呀?你講丫」新月希望一望airi:「頭先我地三個執行任務果陣遇到一個同樣調查緊絕對零度既人,石仔問...可唔可以比佢加入埋我地..」boss諗左一陣,道:「雖然我地IID明文上唔容許,不過今次既任務實在有d麻煩....你叫石仔聽日下晝三點帶果個人上黎丫」「嗯,ok」「...石仔你鐘意點就點啦,不過將來有咩意外唔好話我冇提醒你」新月自知唔夠我講,只好接受airi:「石仔...」「咁樣,airi你依家就係我地既拍檔啦」阿昇笑道我向阿昇打個眼神阿昇終於察覺到新月既怒視:「呃...呃..大家都肚餓架啦,我去煮d野食先啦...哈哈哈,新月bb你食咩呀」「叫左你唔好叫我bb」「都..都係一句姐,嘻嘻」阿昇依舊係嬉皮笑臉

2.6 wink sniper「嘿嘿,有野食啦!」阿昇捧住三盒波仔叮飯出黎,擺響飯枱「喂,做乜得三盒既?你唔食咩?」餓到仆街既我已經坐低,拎起一盒牛肉飯阿昇再響廚房拎出一塊牛扒:「緊係唔係啦!呢塊西冷牛扒留比新月bb既,嘻嘻」我食左一塊牛肉:「嘩屌你丫,我地就食飯盒,新月就食扒?」最憎d狗公大細超到出哂面新月坐埋黎:「唔好叫我bb」並切左一塊牛扒放入口中「點呀新月bb,好唔好食呀?」「嗯..」新月點一點頭,繼續品嘗牛扒我問:「喂阿昇,隻usb入面有d咩?」「因為佢用左四重加密,我仲解緊,不過聽日應該可以解開架啦」雖然仲未知道呢隻usb入面既野係乜,但係既然肥仔深千辛萬苦咁攞到隻usb,入面既野仲要加密,咁肯定好重要食完飯後,已經10點半新月返左上自己房,而阿昇就繼續響地下室解緊隻usb成間大屋,就好似只剩下我同airi「石仔,我走先啦,聽日放左學我就跟你上左果個boss度」airi拎起自己把M24A3對我道別「我車埋你丫,呢度好難出返去市區」「好丫,唔該石仔」airi微笑回應我駛住civic type r,駛出淺水灣「airi,你住邊架?」「九龍塘又一居呀」坐響前座既airi答我:「唔好意思呀,始終我地都係對你..有d戒心既..」「唔緊要呀,你地咁諗都好正常姐,你都估唔到會響小欖撞到我呢個同學架嘛」聽到呢句,我地兩個都笑左「石仔,你由幾時開始做特工架?」airi突然問起我既事「大約兩年前啦...果陣都係誤打誤撞先做左特工姐,都係貪佢薪高糧準咋」「哦..原來你同阿昇讀asso都只係掩飾姐」「我係因為點都要呃住女朋友先讀姐...不過阿昇就唔同啦,佢純粹係因為想過下日神先讀咋,你唔好睇佢個樣kaikai下咁,佢話哂都MIT兩個工程學位畢業」airi嚇到o嘴:「嘩,真係睇唔出佢咁犀利架喎」我亦開始問題airi既事:「係呢..你..細個開始就學點用狙擊槍架啦?」「嗯,不過我daddy淨係教過我用槍,其他果d武術,暗殺術佢都冇教到我..」「都岩既,我估佢都應該唔想你行返佢條舊路..」我道airi點頭:「佢都有咁講過,所以我都從來冇殺過人..直到」「你男朋友既事?」「嗯,果日...如果唔係我死都要Jonathan請我食飯,佢就唔會去果間銀行禁錢,咁就唔會...」「當時d劫匪衝入黎,佢驚我有事,即刻攬住我...只不過估唔到佢係比絕對零度既流彈打中頭」講到呢度,airi忽然眼泛淚光我遞上車內既一盒紙巾:「我諗..你男朋友都唔會後悔保護你既.」「唔該..醫生話雖然佢經搶救後保得住條命,但係佢..依家仲昏迷緊」airi抹乾眼中既淚水我拍拍佢膊頭:「唔好咁擔心啦,你男朋友咁愛你,佢一定會為左你醒返既..」我講出tvb先會聽到既對白,自己都覺得老土「嗯,多謝你呀石仔」「石仔你送到我呢度得啦,我自己返上去啦,聽日仲要返學架,早d訓啦」到達後,airi除下安全帶「哦,咁好啦,聽日見啦」我亦向airi道別雖然只係識左airi兩日,但係我都估唔到熱情親切既佢,竟然係殺手個女,仲要響一個月前發生左一件咁既事我拎出手機進入IID既內聯網,8月9號既事件中,傷者名單的確有airi既男朋友Jonathan既相咁就更加證明左,airi冇可疑「我返黎啦...」我打開大門只見新月已經坐響梳化上,雙耳帶住耳機:「你返黎啦..」「新月你唔係訓左咩...你聽緊咩呀?」「我響度聽緊果個airi有冇問題..」我已經估唔到佢呢句既意思:「你放左偷聽器入去佢個袋度呀?」新月點頭:「不過..暫時都冇可疑」其實新月仲懷疑airi都係無可厚非,不過..「咁..咁我頭先同佢講既野你咪聽到哂」「嗯,放心,我唔會講比你女朋友知既」係喎,唔記得左瞳瞳!我馬上拎出手機打比瞳瞳但係,唔通....「打唔通比佢呀?」新月問我點頭,之後再打左2,3次「喂,瞳瞳」終於通「對唔住呀石仔,頭先我地hall搞緊event呀..冇聽電話」我馬上道歉:「唔緊要,我頭先都有野做所以冇打到比你,你響hall住得慣唔慣呀..」「都ok呀,我依家同yuri同房,其他floormate都好好人呀..」「瞳瞳,得未呀....差你咋...」我聽到瞳瞳身後有一把女聲叫住佢「石仔我出返去先啦,聽朝再搵你丫,拜拜」「瞳瞳拜..」「嘟.....嘟.....」「住hall係咁架啦」原來新月響度聽緊我同瞳瞳既對話我一臉無奈:「但係..我話哂都係佢男朋友喎,而且ocamp同hall都係我叫佢報既」「咁你自己抵死啦」新月冷冷既一句,直刺我既心臟「鬼叫你自己唔比心機讀書咩,如果你同瞳瞳一樣都係讀cu就唔會有呢個煩惱啦」唉...如果當初知道自己會溝到瞳瞳,我就一早比心機讀書啦,有早知冇乞衣第二朝一落到樓下,只見新月響度食緊早餐:「石仔早晨」「新月早晨,阿昇呢?」我捽捽雙頭「唔見佢喎」「卡!」地下室既大門打開「阿昇早晨...嘩你搞乜春呀,你成晚就係解隻usb呀?」響我眼前既阿昇,雙眼被黑眼圈包圍住,精神不振「隻usb.我尋晚一點解左啦..我係打metal gear成晚冇訓呀..」「屌...咁隻usb有d咩野呀..」阿昇突然變得認真「usb入面既文件...就係8月9號打劫事件入面,劫匪既名單」「咩話???!!!」我同新月都比呢一句嚇到呆左「班劫匪全部都係依索比亞,索馬利亞既死刑犯,文件講到佢地每人響完全任務之後將會得到700萬美金既報酬」新月:「既然佢地都係死刑犯,即係話...假如文件係真既話,佢地係比絕對零度劫獄救出黎...」我慢慢冷靜落黎,點頭道:「只要我地搵返呢兩個國家近日有冇劫獄既事件,就知道usb既野係咪真」阿昇:「我尋晚查左啦,的確...呢兩個國家響上個月各有一單劫獄事件,有7個犯人被救走」雖然我地都有心理準備,知道今次既事有機會係絕對零度自導自演但係當證據出哂黎既時候,又的確係好難令人相信如果,airi知道左呢件事既話,佢...會點?「咁...usb入面仲有冇其他野?例如,絕對零度既目的咁呢?」我問阿昇於雪櫃拎出一樽可樂:「冇,usb入面得一個file..不過....」「你唔記得,肥仔深同airi都係前晚跟蹤絕對零度既車咩?」新月:「冇錯,肥仔深同airi都係深夜跟蹤住佢地架車,咁既話就似乎唔係巡邏...」「佢地,可能係『搜索』緊」我咬左一口方包新月:「石仔呢個假設似乎係最有可能性,但係佢地到底搵緊d咩呢....」阿昇飲左一啖可樂:「唉算啦,呢d野留返比坐office果d仆街諗,我一陣會send份文件比boss架啦..」說罷就行返去地下室既大門「喂,返學喎阿昇」我道阿昇搖搖頭:「太耐冇通頂打機啦...好眼訓,唔返學啦..」一起身連佢個新月bb都唔關心下,我就知佢真係攰我順便八掛下:「喂,新月,你覺得阿昇份人點呀?」「狗公..」新月冷冷道「屌咁呢樣我都知...」我笑道「佢既唯一優點就係夠聰明」新月盯住我「你唔係想,叫我接受佢下話..」「唔係..」睇黎阿昇想得米,仲有一段好長既距離啦由於今日早起,所以我可以準時返到學校課堂開始左冇幾耐,airi先返到黎「石仔,早晨呀」airi向我打招呼,並坐響我旁邊「airi早晨」四周既同班同學都對airi呢個舉動不明不白有咁多靚仔唔理,係都要痴埋黎我度airi拎出自己印製既筆記:「咦,阿昇呢?」「佢話尋晚打機打通頂攰得濟喎」airi:「尋晚見你同阿昇都幾fd丫..」「食屎啦佢,成個小白臉咁,份人又狗公...」「佢..鐘意果個好cool既新月呀?」airi不禁問我用自己部notebook上緊網:「係呀..我都唔知點解佢d口味咁奇怪既..我同新月識左咁多年都唔覺得佢正囉」「唔係丫,新月呢d女仔溫柔起上黎應該都幾可愛既...咦,你識左新月好多年架啦?」「嗯,我同佢細個都比我師父收養,所以都同佢一齊住左十幾年啦」「嘩咁你地咪好似兄妹咁囉?」「咁又未至於咁親既..」我不知不覺咁同左airi傾左成堂自從經過尋晚既事,我對airi既感覺好似唔同左咁,不知不覺咁,覺得佢..好似吸引左係咪因為同瞳瞳好似疏遠左呢..我都唔太清楚食完飯後我帶住airi走去平時泊車既停車場:「airi,就黎3點啦,我帶你上去boss度丫」airi:「嗯...咦係喎你女朋友瞳瞳今日冇黎搵你食飯既?」「可..可能佢唔得閒掛,大學咁多野做咁多野玩」「咁...你唔會覺得悶既咩..」我打開車門:「會呀...但都要尊重佢架...」其實我睇住瞳瞳每日facebook都比人tag新相,感覺真係幾無奈又要驚佢比d狗公食,又驚保護得佢太緊要佢會反感我終於明白,come on james係幾咁難做十幾分鐘後就到達中環畢打街告羅士打大廈我響lift禁下35樓,airi問:「石仔,就係呢度嗱?平時經過以為係呢度只係商業大廈咋喎」「呢度只係我地個boss既office姐...」lift門打開,又係呢個中年阿姐「boss響入面等緊你地啦,入去啦」中年阿姐依舊係眼尾都唔望我一下,低頭玩住手機我同airi行到盡頭既房間,打開門身穿恤衫既boss已經一早坐響度boss似乎對於我想拉攏既人係女仔感到意外:「咦..就..就係你呀小妹妹?」airi點頭示好:「嗯,你好,我叫張愛莉,airi」boss笑淫淫道:「石仔,你出返去先,我有d野要問下airi先睇下可唔可以比佢臨時加入你地」「但..但係...」「但乜春丫,你出去先啦...airi小姐,坐低先啦..」boss一手推我出門口,就「砰」一聲關門唉,一見到靚女就咁,鬼唔望airi一陣暗殺你呀....大約等左30分鐘,門口終於打開boss向我微笑道:「冇問題,airi將會加入你地既小隊,你地要好好合作呀」我轉頭望望airi,airi亦報以善意既笑容,道:「咁..多多指教啦,石仔」

2.7 cocoon我問:「boss,咁..你地頭先傾過d乜呀?」「都係同佢做下測謊呀,仲有要check下佢係咪真係完全冇功夫底」「就係咁多?」我半信半疑airi點頭道:「嗯,不過boss話條件就係,我要搬過黎一齊住」「咩話?!」boss:「一齊住方便你地溝通嘛,唔駛走黎走去...石仔,你過一過黎,我有野要同你講」我被boss拉到一角:「做乜春呀?」boss細聲道:「屌你,點解咁都比你識到個靚女sniper架..」「大佬,巧合姐...何況,我都有瞳瞳啦,佢靚唔靚女都唔關我事啦」「真係?」「緊係啦,我對瞳瞳一條心!boss你咁撚老就咪打後生女主意啦」「關你咩事...by the way我比airi加入你地呢一件事...唔好講比上面既人知呀,唔係我同你地都一身蟻」上面既人相信就係boss再上一級既人「仲有,阿昇響usb入面搵到既資料,IID班手足已經做緊野,你地等我地order就得啦」「嗯」我點頭並向boss道別落到去樓下既停車場,我問:「airi,頭先boss問左你d咩?」airi笑道:「唔...都係問我家底,做下測謊之類咁啦,原來你地咁犀利架,頭先boss只係用電腦搵一搵我個名,就起哂我底,讀咩小中學都即刻睇到」我打開車門:「嗯,我地IID個database好勁架,不過要去到查人底細既話就只有boss依d supervisor做到,我地3個係查唔到....不過,boss又會肯比你入埋黎一齊住咁奇怪既,係.係喎,airi..咁你介唔介意..」airi坐上前座:「我冇所謂既,我同石仔你各自都有另一半架嘛...」似乎airi又唔介意同我地三個一齊住「咁..又係既」我送airi到九龍塘既住所:「石仔,我驚我唔夠力搬野呀,你可唔可以..上黎幫我..」「吓..你唔介意既話我ok既...」說罷就同airi上去airi既屋企十分平常,完全冇一般電影中殺手住所既設計佢全屋有關殺手既野,就只有果一支用結他袋裝住既狙擊槍我睇住airi將自己既衣物塞入行李箱:「嘩你都幾多衫吓架喎..」airi尷尬笑道:「我冇乜興趣呀,就係鐘意買衫...我唔係好似港女咁要男朋友買架,呢d都係我返parttime賺既錢買架」的確,airi同港女最唔同既就係佢有一份氣質「你..屋企都幾普通下..」「石仔你覺得我屋企會有咩先?嘻嘻」我環顧四圍,道:「例如..有d暗殺用既武器呀,槍呀咁囉...」airi背起結他袋:「我daddy果陣做任務既時候都淨係用呢一把狙擊槍架咋...」「係喎,咁airi你尋晚...咪係第一次殺人?」airi點頭:「不過,果d人害到Jonathan搞成咁,罪有應得...石仔,我執好啦,行啦」「嗯..」「我返黎啦...」我打開門口,只見新月同阿昇均響客廳內阿昇放低ps4手掣:「咦你地返黎啦...」我:「岩岩我地搵過boss啦,佢話...」「比airi加入我地,兼且入埋黎住丫嘛」新月插嘴道「頭先boss打左返黎啦..」「乜boss咁快手既...」airi向兩人打招呼:「新月,阿昇,以後就請多多關照啦」阿昇滿面笑容,道:「嘻嘻,唔好咁講,歡迎你呀airi」「以後多多指教」新月冷冷一句,似乎仲係對airi有戒心「airi,我帶你上去放低行李先」我替airi拎起行李袋「好呀,唔該石仔」「呢間就係你間房啦,都..ok呀」大宅內巧合地有四間房,最後一間就留比airi驚奇既airi四圍遊覽:「嘩,有埋私人洗手間咁豪呀...」「咁..你換完衫響度抖下,我落去先」「嗯!」我落到去,阿昇就馬上講:「真係好啦..以後有得同靚女airi一齊住..嘻嘻」我向阿昇打眼色,佢亦留意同新月已經怒啤住佢「哈哈講笑姐..唔講邊有得笑呀...係喎石仔,睇落airi都好似..幾鐘意你咁喎」「收皮啦你,airi有男朋友架啦..何況我都有瞳瞳啦」「日久生情呢家野...好難講既,嘿嘿」其實阿昇講得冇錯,依家見airi既時間仲多過見瞳瞳「為左慶祝airi加入我地,大家飲杯!!!」阿昇舉起紅酒大叫「多..多謝你地呀」airi笑道阿昇話要歡迎airi,特登call左pizza hit搞大食會我:「airi,希望大家以後合作愉快,早日解決呢件事」「嗯,石仔都加油啦!」阿昇遞上一碟意粉:「新月bb,你既!」「唔好叫我bb」新月接過意粉「唔...唔該」聽到新月既道謝,阿昇馬上笑容滿面「係喎,咁樣..我地幾時先會再有任務架?」airi咬左一口pizza,問阿昇:「唔知呀,要等boss查埋隻usb..」airi有點愕然:「咩..咩usb呀?」屌,阿昇又口疏新月不再作隱瞞:「果隻usb有絕對零度安排逃犯襲擊銀行,同埋佢地每日巡邏既時間」「咩..咩話....」airi有點唔相信聽到既事實我道:「airi你唔好激動住,我地依家既證據仲係冇乜..所以usb入面既野唔可以」「嗯...」airi失望地點頭「我知你呢一刻好嬲,不過...你都唔可以單獨行動」airi低住頭:「我..我知」食完飯,阿昇落左去地下室打機,新月就返左上房只係剩低我同airi兩個響度洗碗「唔好意思呀airi,佢地兩個係咁冇手尾」「唔緊要,好小事姐」我見airi陰陰嘴笑,問:「做...做乜野呀?」「我好耐..都冇試過咁熱鬧食飯啦」「咁你平時都有Jonathan陪你架...」airi:「咁佢都唔係日日上黎架嘛,同埋同你地三個...總係有一種家既感覺」我笑道:「你咁樣..算係讚定彈呀?」airi打左我一下:「緊係讚啦!」呢幾日所發生既事實在太驚奇,營救肥仔深,發現airi係sniper,airi加入我地小隊...感覺雖然唔錯,但係...總欠缺d野就係瞳瞳短短幾日,我同瞳瞳既關係好似疏遠左好多咁可能係因為佢響cu真係太多野玩作為男朋友我點都會尊重佢,不過內心總係有d un住un住星期六既下晝,我約左瞳瞳響銅鑼灣行街「唔好意思呀石仔,遲左少少」一把熟悉既聲音向我道歉,咪住先...「瞳瞳...你....你染左頭髮既?」眼前既瞳瞳,頭髮竟然染左淺啡色瞳瞳摸摸自己既秀髮,扁嘴道:「做咩呀石仔..你唔鐘意呀」「唔係...好好睇呀」係就係靚左,不過總係覺得怪怪地屌你啦石至磊,你鐘意瞳瞳把頭髮定瞳瞳本人呀on9!「我尋日同組媽Lucy去染架,我開頭都驚你唔鐘意架..」我攬住瞳瞳肩膀:「緊係唔會啦!瞳瞳你做咩我都鐘意架」「嘻嘻!Lucy都話你係好男友,話你唔會管住我」屌,個lucy係咪潤鳩我咋「石仔,陪我去呢間睇下丫」同女人行街好撚悶,但係對方係瞳瞳既話就冇所謂啦「瞳瞳依家上堂慣唔慣呀?」「嗯!其他同學都好好人丫,有幾科仲係同yuri一齊上架」屌,果d狗公黎咋「唉...」瞳瞳放低睇緊既連身裙:「做咩呀石仔?」「我始終都..冇乜信心上返u,依家冇左瞳瞳你,響hkcc果度簡直冇哂上堂動力」「口花花啦你!」瞳瞳打左我一下「石仔你比d信心自己,我永遠support你架!」「但係你都唔可以淨係理哂我架嘛,你咁辛苦入到U,就緊係享受下u life啦」雖然瞳瞳咁講,但係我都知道,佢冇可能將自己所有時間留哂比我既想瞳瞳每日可以陪住我,又唔想綁住瞳瞳,呢種心情好複雜同瞳瞳行完街之後,我同佢去左一間西餐廳食飯「石仔,你又話帶我返去見下你師父既...」瞳瞳問「吓...」「搞錯呀,原來你冇左件事架...」瞳瞳打我左臂一下「唔..唔記得左嘛..」咪住先....如果帶瞳瞳返去,咁樣佢可能就會覺得我仲係重視佢,成功將佢拉返黎我身邊「好丫...我返去問下師父丫!」「係咪真架?你唔好呃我喎」「緊係真啦」「咁勾手指尾架啦,石仔你講野要算數呀」我伸出左手手指尾:「嗯!」為左瞳瞳,我決定鼓起勇氣向師父道歉

2.8 Unknown Orchestra星期一晚「速遞呀,麻煩簽收丫」「唔該!」我從速遞仔手上拎過呢個印上amazon logo既包裹新月睇住我手上拎住既速遞包裹,送:「石仔,你訂咩黎呀?」我輕輕笑一下,道:「到時你就知啦..」「哼...懶神秘..」新月繼續睇住小說「係喎係喎!新月呀..」我放低包裹,坐上梳化「做咩呀?」我有點尷尬,道:「...呃...可唔可以...幫我約師父..」新月似乎對於我呢一句感到奇怪:「平時叫你返去又推三推四,做咩冇啦啦主動話返去呀」的而且確,新月每次叫我返去既時候,我都用唔同既理由推搪肚痛,約左瞳瞳,開sem,屋企出面水浸等等既藉口我都用過所以新月聽到我主動咁講,應該覺得我short撚左「冇...我想...帶..」「你想帶你女朋友瞳瞳返去?」我都未講完,新月一估就中我笑道:「哈哈,真係生我者父母,知我者新月呀」新月一臉茫然,問:「你激嬲佢咩?」「唔係,只不過..呢期佢好似同我有d疏遠咁囉,所以我想帶佢見下家長,等佢知道我仲重視佢」我飲左一啖Calpus,道「見家長?我就覺得唔work啦」阿昇同airi從地下室走上黎「你收皮啦阿昇,你識鬼溝女咩..係喎你地兩個頭先響下面搞咩呀?」「頭先阿昇佢幫我支槍裝左指摸認證,再比左呢部andphone我」airi搖搖手上既andphone我:「喂講返正題先,新月,唔該你幫我打比師父丫」新月冷冷道:「你自己想約咪你自己打囉」我捉住佢右臂,不斷求佢:「唔好咁啦,話哂同你都青梅竹馬丫,如果冇埋瞳瞳,我就真係冇哂生存既意義架啦...」新月望住我,道:「就幫埋你呢一次」「多謝新月!!!多謝你呀!!!」為表謝意,我不斷跪拜新月新月拎起手機「喂,師父..我聽日下晝想返黎探你呀...嗯,好啦聽日見」「嗱,幫你約左啦石仔」「但係..你頭先冇話我都去既?」「我驚我咁講佢會唔比我返去,你聽日下晝3點同我一齊返去啦」「咁又係..哈哈」airi不解,問:「係呢,你地果個師父係個點既人黎架?」我:「阿叔一個囉,爛口又爛賭」新月再為我補充:「但係我同石仔既功夫都係師父教我地...不過佢好少講自己以前既事」「唉唔撚理啦,總之幫到我達成目的就得啦」我道第二日既下晝,上完堂之後我就同新月各自揸車返去屯門我響舊屋樓下等左一陣,新月先行到黎,仲要拎住袋隔黎街既洪記燒臘「新月你搞咁耐先到既?」新月指指手上既發泡膠盒道:「你唔記得左師父鐘意食洪記既燒鵝咩?」「記得..不過佢一把年紀就咪鬼食呢d肥野啦.開門啦,我唔知密碼呀」本身蛇王緊既看更堅叔見到我地都嚇左一跳「咦你地咪係13樓E但曾生既...」新月微笑道:「係呀,今日返黎探下佢」我輕聲道:「堅叔都仲係咁懶喎」「不過佢都幾好人丫」新月說由地上搭升降機上去13樓E室,一路上都係熟悉既氣味臨到門口,新月將袋燒鵝交比我,指示我:「你一陣要話『我仲記得師父你鐘意食洪記燒鵝』呀,我諗咁樣佢會易話為d」我有點不耐煩:「知啦,唔該新月」醉翁之意不在酒,唔係為左瞳瞳,我都唔會返黎探呢個仆街師父啦,J左佢本寫真集就趕我走「叮噹」新月按下門鐘「卡!」木門慢慢打開,但打開門既並唔係師父「咦係新月呀,好耐冇見啦!!!仲有呢個......你係石仔?」呢個就係隔黎屋既陳太,普通一個師奶,係師父既其中一隻麻雀腳我都話過,師父既最大興趣就係賭錢,麻雀,牌九,啤牌,睇波,跑馬仔,過大海乜都岩新月笑道:「係呀,我見今日放假,咪同石仔返黎探下你地同師父囉」我亦點頭示好:「陳太姨姨你好」陳太馬上打開門,好似當左呢度係自己屋企咁:「入黎先啦!」「砰砰砰」一入到去,只見一張綠色四方枱我還顧四周,間房既格局依舊,只係有d傢私已經換左新坐響兩邊既李太同張生見到我同新月都好似見到ufo咁,紛紛放低手上既麻雀起身迎接我地「新月,石仔,大個仔大個女啦喎,特登返黎探我地呀」面前三位舊鄰居既熱烈招待,我同新月都有點招架唔住呢種人情味大概只有鄰居先會有除左...冇起到身既一個人「仆街仔,捨得返黎啦咩,我以為你死撚左呀」佢染住mk式既金毛,樣貌十足十tvb既視帝祥「對唔住呀師父,前排太忙冇時間返黎...」呢個阿叔,正正就係養左我十幾年,教我功夫既師父,曾漢梓「冇時間?你咪撚昆我啦」師父眼尾都冇望我「唔好咁嬲啦師父,我仲特登買左你最鐘意食既洪記燒鵝呀」我舉起手上既膠袋師父不屑,道:「挑,我冇錢買呀家陣,駛你買埋比我?」張生大感無奈:「曾生唔好咁啦...石仔話哂都係一個乖仔丫,係讀書差d姐,你到底因乜解究咁嬲佢呀?」「條仆街仔做過乜,佢自己心知肚明啦!」我已經感覺到師父既怒火開始湧現「我知我做乜都補償唔到架啦..」我拎出背囊內既深田恭子寫真集「呢本肥恭寫真集係我好耐之前買架啦,我一直都想同你道歉」其實我尋日收返黎果個amazon包裹,正正就係呢一本寫真「道歉?」師父從圓凳上企起身「你覺得咁樣補償得到咩?!你試下睇住自己條女比人屌丫,你唔嬲我叫你做契爺呀!」係咪痴線架,拎個架妹同女朋友比?陳太見勢色唔對路,道:「呃...咁你地一家人慢慢聊啦,我都要過返去煮飯啦」「係呀,我夠膽接b女呀」李太亦拎起手袋準備走人「唔夠腳呀,咁第日再打過啦曾生」張生見四缺二,只好離開一瞬間,成間屋就只有我,新月,師父新月對剛才師父既指控感到疑惑:「師父,其實果陣..咩事?」「條仆街仔呀,拎我本簽名肥恭寫真集去打飛機呀,仲要射落去,你話抵唔抵屌丫!!」面對住師父柴九式既怒罵,我只能不斷認低威:「對唔住呀師父..我都知補救唔到,但係你都冇理由嬲我一世架嘛,我真係好有誠意向你道歉架..」「你老母有誠意大哂呀,有誠意就一早返黎道歉啦!你今日咁樣返黎,睇死你咪又係有野求我!」仆街,師父幾時變到咁醒架被師父識穿,我只好點頭講出自己既目的:「我..我想帶我女朋友返黎食餐飯..但我冇理由帶佢去IID果d大屋架嘛」「哦..平時就住大屋,依家條女叫到就借我過橋,你當我係乜呀...」我不斷求情:「唔好啦師父,我再唔帶佢返黎,我同佢段感情就變淡架啦..你都唔想見到我呢個徒弟仔拍拖一年都未夠就散架嘛」呢d關頭,我唯有講到有咁誇張得咁誇張新月亦幫口:「係囉,都過左咁耐啦,你都應該原諒石仔啦...」師父望一望我:「你真係咁想帶條女返黎?」我堅定地點頭:「嗯」師父望望電視機旁既相架:「唔係唔得既,不過...」聽到呢句,我激動得捉住師父:「係咪真架師父,你原諒我嗱..」師父甩開我對手:「屌你呀,我唔想你條仆街仔失戀果陣又賴我咋,肥恭寫真集既事都未同你計呀」「嘻嘻,幾時都冇師父最好人架啦...」眼見成功求和,我嬉皮笑臉道師父既臉色忽然變得沉重:「不過...你地要幫我一個忙」「咩事呀?我咩都幫師父你搞掂佢丫」師父拎起果一個相架,相入面係師父抱住個bb女「你地,要幫我搵返我個女」聽到呢一句,我同新月都唔識反應我地一直冇聽師父講過自己既事,甚至我問過佢呢幅相入面個bb女係咪佢個女,佢都只係話果個係佢姪女「你..你唔係話過呢個係你姪女黎咋咩...」我問「挑!我呃你咋嘛!」新月單刀直入,問:「咁...點解師父你同你個女失散左既?」師父嘆一口氣:「19年前,我係一個社團既雙花紅棍黎..」雙花紅棍係指金牌打手「本來響我個女出世之後我都想收山架啦,不過...」我繼續問落去:「之後點呀?」「點知有次,阿公叫我去殺另一個社團既坐館,但係我失左手,比對家落左江湖追殺令」師父吞吞口水:「阿公比左筆錢我過去荷蘭避一避風頭,一避..就避左四年」「果一筆錢我每日都拎哂黎買彩票,入賭場...本來我應該一早就響果邊輸哂d錢,不過又比我響山窮水盡果陣又中彩票又連中兩鋪老虎機,真係講你都唔信,果度d錢,如果我省d洗既話都夠我食成世」我恍然大悟:「唔怪之得你唔返工都有錢啦」「直到有一日,阿公過黎搵我,話果個社團個坐館已經金盤洗手,叫我返黎香港...但係,當我返到黎既時候先知道,原來我老婆當年以為我死左,傷心到自殺」師父講到呢度,雙眼都濕濕地「而我個女呢,就完全冇哂消息...但聽果陣d鄰居講,我老婆係掉低佢去孤兒院先自殺」新月不禁問:「咁樣..你收養我地...」師父望望天花版「唔多唔少,都係為左贖罪,係我欠左佢地兩母子」我:「咁講,你個女的確仲有機會在生既,不過要搵既話的確有難度...佢叫咩名?」「曾慧玲,智慧個慧,玲瓏個玲...計返既話,佢同你地一樣都係19歲」我拍拍心口:「師父放心啦,我..一定會搵返佢」師父輕輕一笑:「嘿..係就最好啦」為左維繫同瞳瞳既關係,就算師父叫我食屎我都制

與師父道別之後,我馬上打比瞳瞳「喂,瞳瞳,我師父話想請你返黎食飯呀,你邊日得閒呀?」電話既另一邊既瞳瞳聽到後,喜出望外:「係咪真架石仔,我星期日ok呀!!」「咁好丫,果日7點屯門西鐵站等丫」「嗯!我夠鐘上堂啦石仔,今晚再搵你丫,bye!」「拜拜瞳瞳!」新月見我露出勝利者既笑容,問:「點呀,瞳瞳ok嗎?」「嘿嘿,緊係ok啦」我奸笑道今次真係不枉我貴一貴買返深田恭子本寫真集新月沉思:「但係..師父個女..」我冷笑一下:「搵個人姐,有幾難呀新月...」雖然我頭先仲只係想借師父過橋,但係聽完佢講自己以前d野,我卻對佢有返幾分同情同自己既愛女失散左咁多年,相信師父必定好心痛「但係,師父個女分分鐘改左名啦喎..而且,都有機會唔響香港」我亦分析:「咁師父話佢個女係掉左去孤兒院嘛,照計個名就應該唔會轉既,不過...會唔會比人賣落火坑又或者去左其他地方做雞..就真係難講」新月似乎有點同情師父:「估唔到師父..原來有個咁既過去」我感到鬱悶,道:「真係睇唔出佢原來係雙花紅棍,仲要曾經走佬過左荷蘭..」以往我認識既師父,只係個爛口爛賭既麻甩佬,但係聽完佢今日既一段話,一切都唔同哂「我返黎啦..」我同新月打開家門「你地返黎啦!岩岩好有得食啦」airi從廚房捧出一碟碟餸菜我打量住airi著緊既圍裙:「你做乜..煮飯既?」airi傻笑答:「咁我始終寄人離下點都要付返d責任既..放心啦石仔,包你話好食」說罷,阿昇已經夾起一塊豬扒放入口中,一臉滿足:「嘩,煎得好掂呀airi!新月bb你都過黎試下丫!」我同新月坐埋去,阿昇同airi喜道:「咁好啦!大家食飯!」「大..大家食飯」我同新月由細到大都唔習慣咁樣,所以顯得有點尷尬airi打開話題:「係呢,IID佢地既調查仲有冇新進展?」我答:「boss未有通知,即係未啦..」airi顯得著急:「吓,仲未有呀...」「我明白你好心急想去報仇,但係呢,我地仲未有佢地下一步既計劃」新月再為我補充:「而且,依家佢地既警戒性一定會提高,單靠你一個係打唔贏既」我托托下巴:「上次我地救肥仔深單野應該已經觸動到絕對零度既神經,依家就唯有等待佢地下一步既行動」airi有點失望:「...嗯」其實我都想儘快解決呢單野,專心讀書升返上degree我開始明白,以前每日只係同rina周圍象徵式巡邏既日子係幾咁好轉眼間,去到星期日我大約六點十去到西鐵站,就已經見到瞳瞳響度等陣「咦瞳瞳咁早到既,唔係約七點咩」我摸摸頭道瞳瞳即刻捉住我雙手:「咁我驚遲到嘛,唔想成日要你等呀」我望住瞳瞳身穿既粉藍色連身裙:「呢條裙咪係我地上次去街買果條黎?做乜今日打扮得咁靚呀?」瞳瞳害羞點頭:「嗯,我見著起上黎都幾大方丫,石仔你覺得點呀?」我拖住瞳瞳行往出口:「唔錯呀,幾斯文,有賢妻良母feel」「邊..邊個要做你賢妻呀!」瞳瞳紅都面哂好耐都冇同瞳瞳咁樣打情罵俏,其實都真係幾正行左5分鐘,我倆已經到達大廈好彩看更堅叔訓左,唔係佢一見到我話:「石仔你又返黎探曾生呀」就真係玩撚完「嘻嘻,個看更訓左既」瞳瞳笑道「堅叔係咁架,返工實際上得一半時間係做緊野」的確,大家都對堅叔隻眼開隻眼閉「叮噹!」我禁下門鐘瞳瞳滿心期待:「唔知你師父咩樣呢..」希望,師父個樣唔會嚇親瞳瞳啦「卡!」「返黎啦石仔!咦,呢個就係你女朋友啦」身穿圍裙既師父拎住鑊剷打開門瞳瞳禮貌地鞠躬:「你好呀,我係石仔女朋友,你叫我瞳瞳得啦」師父笑臉滿面道:「瞳瞳你跟石仔咁叫我師父就得啦,入黎坐啦,我斟杯茶比你先」收起粗口,假裝斯文既師父簡直引人發笑「飲住茶先,好快有得食架啦」師父捧上一杯熱茶比瞳瞳「唔該師父」瞳瞳笑道:「石仔你師父好好人呀,又有禮貌」「有時..都係既」如果比瞳瞳見到師父打牌,肯定嚇死佢瞳瞳忽然企起身:「石仔呀,帶我去你間房睇下丫」「嗯,好呀」我拖住瞳瞳行入呢一間我幾年冇入過既房出乎我既意料,師父冇搬走我部電腦,冇拆走我貼響牆上既nba球星海報而且仲有打掃過「石仔你間房原來咁大架,大過我果間好多呀..不過點解冇床單既?」轉數快既我馬上回答:「今.今日拆左出黎洗呀」瞳瞳坐上床:「你呢十幾年就係同你師父一齊住呢度架嗱?」我點頭,道:「本身我同老母住隔黎屋既,不過佢跟佬走左佬,師父見我咁慘咪收留左我囉」我並唔諗住比瞳瞳知道新月既事,廢事佢呷醋瞳瞳問左我好多以前既事,我亦都好樂意答佢「喂,石仔瞳瞳食得飯啦」飯廳傳來師父既叫喊一埋位,只見枱上已經擺上四碟餸菜,仲有我最愛既豉油雞翼瞳瞳雙眼發光:「好似好好食咁呀」「唔好意思呀瞳瞳,酒微菜薄...大家食飯啦」師父摸摸頭瞳瞳搖搖頭:「都唔係丫...大家食飯」「大..大家食飯..」響呢餐飯入面,師父係咁夾餸比瞳瞳,仲係咁問瞳瞳d家底「咦瞳瞳呀,你依家讀緊咩呀?」師父問扮起斯文上黎既師父,都仲係好似視帝祥瞳瞳友善回答:「我讀緊中大中文系...同石仔一樣今年先考完dse咋」「嘩叻女喎,石仔你你讀書咁屎就學下瞳瞳啦」「喂,唔係為左瞳瞳,我依家分分鐘副學士都冇得讀啦」成餐飯就係咁樣嬉嬉哈哈,我同師父互相串下咁不過我留意到,瞳瞳好似好開心咁,睇黎我帶佢見家長呢個決定冇錯食完飯後,師父:「喂石仔,切d生果比瞳瞳食埋先走丫」雖然比師父當工人咁駛,但係既然係比瞳瞳食,咁就冇所謂:「知啦...」響我切緊生果之時「瞳瞳你知唔知呀,石仔冇帶過女仔返黎食飯架..」師父不斷打開話題「係..係咩..」「石仔佢由細到大都成個大細路咁,但係呢幾個月好似成熟左,識得諗野左,原來係因為瞳瞳你..哈哈」「唔..唔係,我同石仔仲係同學果陣都已經覺得佢好為人著想架啦」我捧出一碟水果,道:「係師父你一直覺得我吊兒郎當之嘛」「我話之你...總之你要同我對瞳瞳好d」師父拎起一舊雪梨師父講得岩,我無論點都好,都一定唔可以激嬲,甚至整喊瞳瞳「我夠鐘走啦師父,今晚餐飯真係多謝你呀」瞳瞳向師父道謝師父搖手:「唔好咁講啦,有你響度全間屋都熱鬧好多呀,記得以後多d上黎呀!」瞳瞳點頭:「嗯!一定」師父拍拍我膊頭:「石仔,你送人返屋企啦」「吓,佢住宿舍喎」「咁咪送佢去西鐵站囉,夜媽媽要人地一個女仔響街行咩」師父不滿道「嗯..知啦」其實就算師父唔講,我都會咁做「唔好意思呀瞳瞳,我師父係咁麻甩架」響路上,我同瞳瞳牽住手「唔係丫,你師父都好好人喎」瞳瞳道我嘆氣:「佢見有客人先咁咋,平時對住我不知幾惡死..」「哈哈..」瞳瞳忽然笑起上黎我好奇問:「做乜..無啦啦笑既你?」「頭先餐飯睇得出,你師父其實對你幾好丫,佢同你鬥嘴都係因為同你關係好姐..」咁又係,如果師父真係d仆街既話,一早就虐打左我同新月啦,而寫真集既事,我又的確有錯既不知不覺就行到西鐵站「石仔你送到我呢度得啦,今晚早d訓啦,你聽朝仲要返學架」瞳瞳向我道別「嗯,咁你小心d啦瞳瞳,拜拜!」忽然,瞳瞳錫左我一啖「多謝你..帶我返去你屋企呀..拜拜啦石仔!」呢個kiss既感覺,就同當初響grad din溝到瞳瞳之後佢錫果一下一樣其實,瞳瞳一直都冇遠離過我,係我自己覺得自己襯唔起佢姐一諗通左,成個人都好似開心左咁我馬上打比師父:「喂師父,今晚..唔該哂」「屌你,咁都比你溝到條咁索既女,有冇天理呀」師父不滿道「唔好咁啦,不過多得今晚餐飯,瞳瞳依家同我既距離又拉返近左..」「你記住呀,你應承過我d咩呀?」「緊係記得啦,幫你搵返你個女嘛....咪住先,有電話入」「喂...boss?」boss凝重道:「石仔,絕對零度既事,有新消息..你快d返去基地」

2.10 The Autumn Song我冷靜答:「嗯..我知啦,我依家即刻返黎」聽到boss既電話之後,我馬上駕駛自己既坐駕返回淺水灣一打開門,只見阿昇,airi,新月都已經坐響大廳等候,臉色均是沉重,除左阿昇「喂咁耐架石仔,三缺一等你咋」阿昇飲住可樂我不耐煩回答:「大佬,響屯門返黎起碼一粒鐘啦....打比boss啦」新月馬上拎起家中既電話:「喂,boss,石仔返左黎,可以開始視像對話啦」「嘩..要視像對話...咁誇張」我心想幾分鐘後,大廳既電視出現左boss既身影加上電視機上方既鏡頭,我地可以直接響大廳通信boss吞下口水,道:「之前果隻usb我地查過啦...的確係真,亦即係話...絕對零度,響8月9號既行動,係一場自導自演既show,等佢地可以有藉口進駐香港」我答:「呢個我地知啦,咁..你頭先講到有新消息嘛,咁係講緊乜先?」boss拎起文件,邊睇邊講:「你地之前救肥仔深既事已經驚動到絕對零度,佢地亦已經撒出左小欖醫院」airi終於開口:「咁樣...依家佢地匿埋響邊一度」「之前新聞咪講過,佢地既據點係龍虎山同大潭既..我地響龍虎山就冇發現,似乎係佢地發放既假消息」「不過,響大潭,我地就追查到,每晚12點之後,都會有車由童軍中心駛出黎,大約4點就會返黎..」新月問:「咁,佢地既目的地係邊度?」「每晚都唔同...不過,目的地總會有一個共通點,就係d細間既銀行...佢地入面應該有一個好勁解鎖佬,所以可以唔駛打爛道閘,直接入去」阿昇感到好奇:「佢地想打劫呀?」boss搖搖頭:「佢地出黎既時候都係冇拎到任何野,而且暫時未有銀行報稱失竊,我唔認為佢地係爆格」「我覺得,佢地係響銀行搵野,不過佢地暫時仲未知果樣野係收埋響邊間銀行」我講出自己既推測:「佢地之所以揀細間既銀行,係因為比較容易入到去同製造不在場証據,咁樣佢地8月9號安排既打劫案亦變得合理,可以容易入去成威銀行搵佢地想要既野」新月接住道:「即係話,佢地同我地一樣都係唔知個目標放響邊,個目標既然響銀行,就應該都係錢又或者d好重要既野」boss點點頭,道:「不過呢d都可以唔理住,冇理由叫你地四條友去攻破人地大大個童軍中心架嘛...所以你地下一個任務...就係,調查呢一個韋志輝」並舉起一張印上一個黃種男子既A4紙airi道:「呢個...咪係保安局局長黎?」「嗯,當初就係佢宣布絕對零度進駐香港,所以我地一直都有懷疑佢同絕對零度係有關係」「而前幾日,有特工發現佢.....入左童軍中心,走時仲拎住一袋野,估計係錢...所以係時候調查下佢啦,可能會響佢身上搵到情報」「跟蹤行動由聽日開始去到下星期日,由佢響屋企出門返門到佢夜晚返屋企,佢離開office既時候你地都要睇得實一實,佢屋企地址,車牌號碼,辦公室位置我會send去你地電話度」「今次既任務分工照返上次咁由你地自己分配,不過...阿昇最好響返呢度做backup啦」話都未講完阿昇就馬上起身:「唔係掛boss...又要我做backup?」「你識功夫咩?你咁鬼廢咪盞累死人!安份守己做返個backup咪算囉」boss講野非常狠毒「屌...sorry囉..」被boss完美擊倒,阿昇唯有收皮boss嘆一口氣:「咁好啦,到時有咩事call我,祝你地好運」我伸一個懶腰:「嘩,上次就救人,今次就跟蹤,真係當我地乜都識架喎...」新月企起身:「咁我地份人工就係包哂做呢d野丫嘛,快d諗下我地既分工好過啦」「我地有四個人,可以分開兩組啦,咁其中一組有咩事另一組都可以即刻幫到手」我冷靜咁分析情況「呢度我同新月既身手最好...咁,不如我同airi一組,響近d既範圍跟蹤,阿昇同新月一組,負責響遠d既地方backup,以免比人咁易發現」新月望一望阿昇:「石仔,有冇必要分兩組咩?掉低阿昇響呢度做backup唔得咩」似乎新月對於要同阿昇一組有點抗拒「但係..兩人一組始終方便d,一陣比人響highway追殺都可以一個揸車一個開槍丫」阿昇嘻嘻一聲:「係囉,咁樣大家都安全d嘛」呢刻阿昇內心一定係暗爽緊新月沉思一會,只好接受:「咁好丫..阿昇,我想落去check下架van仔d設備有冇問題」阿昇聽到後馬上行動:「好丫新月bb」「唔好叫我bb」新月冷冷一句,接住就同阿昇落左去airi坐過黎:「石仔..咁到時我有咩要做呀?」「留意下周圍有冇咩可疑人物...反正你都淨係識用狙擊槍」「咩呀,阿昇前幾日都教識左我點樣用手槍啦!唔好成日睇小我先得架嘛」airi鼓起腮道我笑道:「咁..咁對唔住囉,不過airi記住,有咩事都唔好衝動」「知啦,我訓啦石仔,goodnight!」airi報上一個陽光笑容「嗯,airi早抖」唔知係因為危險性低左定係依家有三個拍擋,個心好似冇之前保護外長,救肥仔深咁咁驚第二朝7點,我地四個人就一齊出發我同airi由韋志輝位置九龍塘既大宅附近開始跟蹤,而新月同阿昇就響添美道政府總部附近準備等到大約8點半,韋志輝就駕駛住benz出門我對住andphone既耳機道:「target出左門口,暫時冇可疑,我同airi會跟實佢」坐響前座既airi問我:「就咁睇...呢個人好似冇乜可疑咁喎」正扭動軚盤既我答:「未必既,如果佢同絕對零度係有關係既話,咁樣佢一日24小時總會露出馬腳」「如果佢係利用電腦同絕對零度通訊呢?咁我地呢個禮拜都係食白果架喎」airi正扁住嘴我耐心咁樣解答airi:「我地呢一種最表面既跟蹤,響IID入面係叫做'第一級調查',為期1星期,主要係跟蹤目標既行蹤」「如果我地呢個禮拜都發現唔到咩既話呢?」airi再問我答:「咁樣就要靠IID既科技組作更深一層既調查,例如hack入佢電腦,咁叫'第二級調查'」「哦,原來係咁...」不知不覺,韋志輝既座駕已經駛到位於添美道既政府總部我同airi乘坐既type r就停左響添馬街,一等就等左三個鐘,都十二點半咁濟airi對此感到奇怪:「吓,咁我地依家有咩可以做呀?」「等囉,冇理由衝入去政總個停車場掛」我道airi繼續成個細路咁問野:「咁..我地幾時知道佢出黎呀?」「一陣你咪知囉...」「但係...」airi正想講之際「咕~~~~~」發出聲音既,正係airi個肚我笑道:「哈哈..肚餓呀?」airi臉紅紅咁點頭:「我....今朝食左個包咋」我拎起銀包:「我都有d肚餓,我去隔黎街m記買野食丫,airi你食咩?」「魚..魚柳包餐丫..」airi仲係有點尷尬「我去買啦,有咩野用andphone call我啦」我打開車門,跑向海富中心既方向「有野食啦airi,你既魚柳包餐呀」我拎住兩袋m記紙袋,返回私家車airi睇黎已經忘記頭先個肚響我面前咕咕響既尷尬事,笑容滿面:「唔該石仔!我比返錢黎丫」「唔駛..幾十蚊姐」我已經咬左一啖巨無霸「嘻嘻,咁大個女都係第一次響車上面食m記咋」airi食住魚柳包「咁樣搞到...我地好似d情侶咁..」聽到呢句,我差d將d牛肉青瓜噴哂出黎airi被我嚇親:「石仔!你冇野丫嘛?!」「咳咳....唔..唔係掛..」「哈哈我講笑咋..你又有瞳瞳,我又有Jonathan..」面對呢個嚇死人既玩笑,我只能苦笑:「咁..咁又係..」痴線,無啦啦講d咁既野,講笑搵第二d啦「係喎,點解airi你要帶埋支狙擊槍過黎呀?」我指住後座既結他袋airi笑道:「以防萬一姐」「依家跟蹤姐,唔係殺人呀...」真係比airi吹脹等到下晝五點,andphone既另一邊響起新月把聲「target入左停車場,攞返自己架車」我對住耳機回應:「ok,我會跟住佢」果然,韋志輝既車從政總既停車場駛出我亦馬上開車繼續跟蹤途中,airi問我:「係呢,新月頭先係點知target幾時出黎架?」我邊飲水邊答:「阿昇一早已經hack左入政總既cctv同埋出入停車場既登記系統,今朝我同佢地講左車牌number,新月同阿昇就可以用cctv 認住架車同target個樣,咁樣就算佢用第二架車走,我地都一樣可以用cctv知道佢揸邊架車走啦...」airi睇住我詳細既解釋,不禁讚嘆:「原來你地IID咁犀利架..咁點解你冇同我講架」「今朝阿昇同我講果陣你都未起身」我笑道「不過,hack入政總既事如果比boss知道,咁就肯定會比佢鬧死」我同airi一直跟蹤住韋志輝,不過佢今日,只係揸返架車返去九龍塘既大宅,途中冇停過車「咁..咁依家點呀?」airi望住韋志輝既大宅我唉一聲:「可以點丫,收工囉,聽日再跟過」我拎起andphone通知阿昇同新月,再打電話向boss匯報airi悶悶不樂:「原來咁樣...就徙左一日」「我地收人工架airi,果陣boss響我岩岩入黎果陣講過:冇事發生就係最好既事呀」雖然我咁講,不過全日食白果,仲要走埋堂,都真係幾無謂

如是者,我地四個人響中環度過左三日,每日都由韋志輝出門口跟到去政總,再由政總跟到返佢既大宅都冇發現佢每日就係返工放工,表面上完全冇可疑既行為今日就係調查既第四日,我同airi響阿昇既toyota上面等待「唉,成三日響呢架車度啦,坐都坐到痺咁濟啦..」airi嘆氣我飲住calpis,呆望眼前既政總大樓,道:「係咁架啦,正常都係食白果,果d全職既IID特工一年有90%既時間都係咁樣食白果啦,咪又係人工照袋...」我望望手機:「丫原來都一點幾架啦,我去買m記呀,airi你食咩呀?」「唔駛啦,我尋晚煮飯果陣特登留左餸比你呀」airi拎出兩個圓柱型既不鏽鋼真空保溫盒「成日食m記唔健康架」我打開保溫盒,係尋晚既豉油雞翼同埋炒菜心我冇諗到airi咁細心:「嘩你都幾有我心架喎...多謝哂」「一場朋友唔駛咁客氣啦,唔係石仔你救左我既話果次響小欖我都未必走得甩」airi遞上一隻鐵匙食住豉油雞翼飯時,airi問起我既過去「係呢,石仔你係咪一做特工就同阿昇新月一組架啦?」我搖搖頭:「唔係,雖然我同新月一早識,但係阿昇同佢都係八月先同我一組,之前我既拍檔係另一個女仔,都合作左一年幾既時間」「女仔?」airi問「嗯,佢叫rina,果陣因為就我返學,boss就安排左我同佢既基地係響流浮山」airi驚訝:「嘩,咁咪即係一男一女同居?!」我點頭:「我同佢最多都係好朋友黎咋」我亦拎出手機展示我同rina唯一一張既合照「又幾靚女喎!」airi只在讚美rina「係就係幾靚女,不過佢又野蠻又成日發小姐脾氣,好彩依家調去左東京,唔使再日日當我賓妹咁洗...」airi扁嘴道:「你唔會掛住佢架咩?」呢一問令我感到意外:「...少少咁囉,不過有時我地都會用skype傾下計既...」rina個死女包掛住溝果個叫智也既架仔,依家邊得閒理我丫等到三點幾,我同airi都攰到訓著左忽然,andphone響起「喂..」疲倦既我回答「做咩呀...」新月冷冷道:「石仔,唔好訓教啦,韋志輝一個人入左停車場」聽到呢句即刻醒哂:「佢係咪揸返自己架車?」airi亦比我嚇醒「唔係,佢係揸一架車牌TC3461既白色toyota」「ok,我地會跟住佢」說罷就馬上開車airi問:「個韋志輝走左嗱?」「嗯,佢仲要換左車走..似乎真係有D料到」我回答我地已經追上韋志輝既車,相距大約兩個街口「咁...佢到底去緊邊呀?」airi真係問題少女黎「佢依家個方向係向住西隧方向...」我繼續自言自語阿姐,我知道佢去邊就唔駛3日響度捕住佢啦韋志輝既車從告士打道轉入黃泥涌峽天橋,我地兩架車亦前後腳跟蹤住「呢條路係入去香港仔架喎....」我心想此時,我同airi已經穿過香港仔隧道大約五分鐘後,韋志輝既車停左響香港仔南寧街近恆星銀行既位置我地亦將車泊響街尾保持距離,我亦通知新月同阿昇:「target停響南寧街,你地響洛陽街standby啦」「嗯」佢本人響車行出黎既時候都四處張望,確定冇跟蹤者先起行亦拎住一個公文袋,響恆星銀行既位置向左行入海晶閣我拎起配槍glock 17同用開既卡通面具:「airi,一陣可能有危險,小心...響街度我地扮住情侶先,咁樣冇咁可疑」「嗯」airi亦整理好自己既walther ppk,毫不猶疑答落車後我同airi拖住手,響南寧街上行走,再轉入海晶閣「新月..我同airi跟緊佢」我輕聲地向另外兩人匯報「局長,我地委托你做既野做成點呀?」一把年青既男聲從前面既左邊小巷傳來我同airi馬上減慢速度,慢步到轉角既位置,亦打開手機既錄音功能,即時將錄音傳送比boss「我用哂d人情牌架啦...呢份野有哂全個香港島既銀行保險庫既資料...」「嗯..都有d用既...呢疊車馬費你應得既,下次再有需要我會再搵你架啦」「...其實,我唔想再同你地合作啦,最近政府d人都開始懷疑緊我啦」韋志輝苦苦哀求「食得鹹魚抵得渴呀局長,當初你炒燶股票,如果冇我地比錢你填數,要你安排絕對零度入黎香港,你既政治生涯一早玩完啦」該年青人冷冷道airi聽到後差d叫出聲,幸好我及時掩住佢既嘴韋志輝知自己冇談判既籌碼:「係既..對,對唔住..」「嗱,當我地搵到'果樣野'之後,我地就會走架啦...不過響搵到之後就請局長繼續幫下我地手啦」說罷就吹住口哨越走越遠我迅速咁整合佢地既對話內容,得出以下結論1.韋志輝收左錢安排絕對零度入黎香港2.比錢佢既人唔係絕對零度3.絕對零度會check銀行之說已經證實,但佢地仍然未知想要既'果樣野'收埋響邊我同airi響角落睇出去,見到背住我地既韋志輝打開一個行李袋行李袋內既,全是一疊疊1000元既港紙boss既聲音從耳機中響起:「石仔,airi,睇黎今次得到左好重要既情報,不過仲係未知道到底佢地搵既野係乜同埋幕後黑手係邊個,試下...對佢逼供」由於發出聲音會容易被韋發現,我用手機既訊息功能同boss溝通:「就響呢度?」「嗯,唔係冇機會架啦..」boss講得岩,平時韋志輝既生活毫無破綻,今次係個大好機會從佢身上取得情報我同airi戴上面具,準備好上前制服韋志輝大概係數完錢,關上行李袋既拉鏈,準備走向奉天街既方向我估,佢似乎係驚行回頭路太過顯眼,所以就行另一邊路返去南寧街我用右手向airi打個信訊,示意自己會從後制服佢,airi做出一下ok手勢我放輕腳步,慢慢進入韋志輝後方既十米距離韋志輝仍然未察覺,睇黎佢應該就唔係練武之人,咁就好辦啦我一個箭步,右腳踏向韋志輝雙腿中間,右手以頸鎖式勒住佢,再用左手手上既手槍指住佢既背脊「唔好郁」我沉低聲線,低聲響韋志輝既耳邊道,再用手槍篤一篤背脊韋志輝被我嚇得流冷汗:「做..做乜呀..」「放心..我唔係記者,亦都對你同d錢冇興趣,我只係想問你一d野姐..」我直接向韋講出自己既目的韋口震震咁講:「唔..唔好殺我呀...」「頭先比錢你果個係咩人?」「係..個..叫A先生既人,我唔知佢真名架」「就係佢比錢你,安排絕對零度入黎香港?」「冇..冇..錯」「係咪就係呢個A先生委托絕對零度,幫佢搵一樣野?」「嗯...但係唔好問我呀,我真係..唔知到底佢想搵乜呀..」「真係...?」「係呀..但係A先生好似講過..果樣野係值一千..」響呢一瞬間,我已經望到三十米前既轉角位,一個帶住cap帽口罩既男子舉起手槍...「砰!!!」只係一瞬間被我勒住既韋志輝,被一下槍擊打中胸口,馬上血如血湧一切都發生得好突然,我用左0.5秒時間冷靜落黎槍手....響前面!!該槍手察覺到我,馬上轉身逃走我馬上掉低受重創既韋志輝,追趕該槍手「石仔?做咩事呀,點解佢中左槍既?!」後面既airi亦追上黎我同時跟airi同耳機內既boss講:「有個開槍殺左韋志輝..果個人,應該就係A先生既人!如果比佢通知A先生既話就玩完架啦」「冇錯,比果個A先生知道既話我地就冇哂線索架啦,就算生擒唔到,都要殺左佢...韋志輝條屍我地會搞掂佢」boss比我更緊張

槍手既速度奇快,轉眼已經跑到南寧街既另一邊為免太招搖,我同airi響跑出大街前亦收起面具我用andphone通知阿昇同新月:「韋志輝比人暗殺,一個cap帽口罩佬,我地追緊佢」緊張關頭,我講野都開始一舊舊「咁我地駛唔駛過黎?」新月問「唔好..我驚佢有車走佬,你地隨時standby!」雖然我既跑速都唔算太慢,但始終都係拉唔近同槍手既距離而airi,似乎就因為冇受過訓練,漸漸被我地甩開果然,槍手響洛陽街珍寶廣場外已經準備好逃走車輛,係一部黑色volkswagen polo由於大街大巷冇可能開槍,我只能眼白白睇住volkswagen開行油門轉出成都道,明顯佢都睇死我唔夠膽響呢度開槍airi上氣唔接下氣咁跑到過黎:「嗄..個..槍手呢..」「佢揸車走左..我地返去拎返架車追」說罷我已經轉身走往對面街好彩,你個槍手精,我呢個特工亦都唔笨我馬上聯絡新月:「個槍手揸車走左,黑色volkswagen polo,車牌係VS3901」「好,我地追住佢先!」嘿嘿,比我追緊果陣就話揸車走佬姐,比車追緊睇你點甩開我地!我同airi已經拎返架車「石仔...下..下..次..可唔可以..唔好跑到咁快呀...」airi喘住氣道「sorry囉,下次唔跑咁快...」呢一刻仲點答你野呀,追緊槍手呀「新月,個槍手響邊?」我地既toyota已經準備轉入成都道同樣焦急既阿昇道:「屌你咪追緊囉!!佢上左香港仔大道條橋呀!!不過佢似乎已經發現左我地啦」「屌,你地咁廢架!!咁都比佢發現!!!」汽車已經駛上香港仔大道「阿昇,我上左香港仔大道啦,你地跟到去到邊」但答我既係新月:「石仔,大獲啦!我地頭先跟到佢去街渡果邊甩左佢,去到碼頭已經見到佢揸左大飛啦」「屌唔係掛大飛!!??」我震驚大喊:「佢係去緊邊個方向呀?」「東邊,海洋公園果邊」「咁你地依家點呀?」「我同阿昇上左架水上電單車,希望追到佢啦」我已經聽到新月背後引擎既起動聲當然,仲有阿昇既尖叫「啊呀!!!!!!!!!!!!!!!!!!!!!!!!!新月bb唔好開咁快呀!!!!!!!!!!!!!!!!!!!!!!!!!!!!我唔識游水架!!!!!!!!!!!!!!!!!!!!!!!!!!」屌,咁大個人唔識游水,係咪男人黎架屌...今次真係大撚獲,最重要既係我同airi依家得返架車,就算去街渡碼頭果邊上大飛追都係食塵我望望倒後鏡反映既鏡像狙擊槍...狙擊槍...狙擊槍...狙擊槍...狙擊槍...狙擊槍...狙擊槍...狙擊槍...「airi,你支m24..射程可以去到幾遠呀?」此時我踩盡油門,以120km/h既速度響海傍道上奔馳airi亦都被車內既氣氛感染,變得緊張「大約1...1600米..石仔你想做乜呀?」「我要你..一陣響大橋上面,射中果個槍手?」「做..咩呀...」airi唔太明白我講既野「依家..果個槍手渣緊大飛,我地一陣駛到去鴨脷洲橋就應該會見到佢,到時,你就用支sniper...」我慢慢將我成個計劃講出黎「點做到呀石仔..」120km/h既車速令airi要抓緊車門上既扶手「射個郁緊既野已經好有難度,如果對方仲要係大飛既話...」「依家我地得返呢個辦法咋,依家日頭同要係市區,新月同阿昇都唔適宜開槍..如果響行車橋上面開槍既話,咁樣就冇咁顯眼」airi講得岩,呢個方法真係好痴線不過,呢個已經係呢一刻我同airi唯一可以扭轉局面既策略10秒後,我地既toyota已經準備衝上鴨脷洲橋「好呀,我地快到甩開哂後面d車,airi,準備啦!!」我大哮「呃..呃...哦!」airi潛意識都知道得返呢個選擇,只好爬到後座拉開結他袋既拉鏈,組裝m24狙擊槍「石仔,佢依家就黎去到鴨脷洲橋啦,我地同佢大約仲有200米距離」新月道「新月!!!!!!!!!唔好開咁快呀!!!!!!!!!!!!!!」阿昇既聲浪已經蓋過新月「靜d呀阿昇!!!!!!!」新月少有地大叫「我同airi依家上緊鴨脷洲橋,一陣airi就會響橋上,用sniper..」新月都被我呢個策略嚇倒:「我明你既意思,但係得唔得架」「屌,盡力啦!!!」我望望背後既airi,佢已經替狙擊槍裝上滅聲器「石仔..係咪真係得架..」airi滿頭大汗,依然對呢個策略無信心我心諗:屌,都要搏一搏架啦我轉頭,用堅定既眼神望住airi:「你信唔信我呀!?」airi對望住我,點頭:「嗯...」果然,我地上到鴨脷洲橋之時,正好見到槍手既大飛穿過橋底我急速剎車,大叫:「airi,開門!!!」「哦!」airi思路開始清晰,做野都冇頭先咁慢半拍幸好,呢個鐘數既橋上一個行人都冇,有既話我個策略就收得皮airi跨過欄杆,面向住深灣既海域,為狙擊槍上瞠此時,槍手既快艇於船堆中穿插,駛向珍寶王國,新月二人駕駛既水上電單車亦緊隨其後airi已經拎起m24,瞄准住眼前既海域「吱!」可惜,第一槍只係打中快艇左邊既水面「唔得呀石仔!」airi心急道我已經跨到airi既旁邊:「再黎啦!!」「吱!」第二槍較好,不過只打中船身我回望後面,已經聽到有其他車輛即將上橋「有車黎緊啦,airi快d呀!打左架大飛既engine先!!」airi聽到我既話後,專心一致,心無雜念「吱!」「砰!!!」快艇後面既引擎中槍後,隨即冒煙慢駛「airi,呢一槍係..你射架?」新月問阿昇大叫:「新月小心呀,條友好似想拎槍呀!!」「嗯..」airi冇太多回應,因為佢已經準備射下一發子彈「吱!」airi既下一槍正正就係打中槍手既右手,手上既手槍亦甩得掉進水中「airi,有車響後面黎緊啦!!」我提醒airi,如果比市民見到airi響度揸sniper射人,聽日一定上頭條我坐上司機位,只見airi仲響度瞄准緊:「你做乜呀airi?!!射中左佢啦!!你返黎啦!!」「吱!」射完最後一槍後,airi馬上將支m24從車窗掉入車廂,再跳過欄杆,返回後座我二話不說,馬上開車,好彩呢個時間後面先有車上橋,時間岩岩好由停車到先依家返上車,只係20秒既時間「石仔,我上左架大飛用手銬鎖左個槍手,我依家會打比boss架啦」新月喘住氣「頭先個槍手正想跳落水,多得airi最後果一槍」「咁阿昇呢?」我問新月冷冷道:「佢暈船河嘔緊」屌有冇咁廢呀你滿頭大汗既我,望望旁邊既airi,不斷傻笑「石仔..你笑咩呀..」airi似乎頭先緊張過度,有點精神不振「我都係第一次..做任務做到咁癲咋,哈哈」airi拍打我既上臂:「你仲笑!頭先我幾緊張呀,你仲要係咁催我!」「我都係臨時諗到呢條橋咋..不過我都估唔到真係行得通」呢一種玩GTA先見到既場面,竟然響上1分鐘發生「嘩石仔,咁都比你諗到咁樣搞掂個槍手呀..」boss從耳機中讚美我「今鋪真係唔到你唔服啦...」我沾沾自喜,道「d手尾我搵IID支援組去執OK架啦,你地返去休息下先啦」有驚無險,又解決一個任務,第時r人工cv又多一樣野寫

返到去,airi鞋都冇除,即刻趴落梳化上:「好攰呀....我咁大個女都未試過一日做咁多運動架..」「做多d運動好丫,keep fit呀」我從雪櫃拎出calpis「airi你飲唔飲呀?」「好丫...」airi接住我拋過黎既calpis「唔!又幾好飲喎,唔怪之得石仔你成日飲啦」airi邊飲邊道我拎起手機:「依家飲慣左,好難飲其他野....係喎,新月同阿昇佢地仲未有消息既..?」卡!「我地返黎啦...IID班特工已經帶左個槍手返去盤問啦..」打開門既係新月,隨後既仲有面青口唇白既阿昇「咦返黎啦,阿昇做乜咁既樣呀?」新月冇理身後既阿昇,直接行入廁所洗面:「佢頭先追完槍手之後,嘔左3次」「暈船河嘛,由細到大一搭船我就嘔架啦..」阿昇目無表情,攤響另一面既梳化「咁你地架van仔呢?」我拎住手機上網「屌你...緊係拎埋先返黎啦..」阿昇既氣息猶如感冒童一樣「airi..」新月走到airi既面前「頭先,唔該哂,冇你射中果幾槍既話我地應該追唔到個槍手」airi有點愕然,畢竟我都好少聽新月讚人「...頭先我都係搏一搏架咋..最重要都係石仔,諗到呢個策略」新月轉頭望向我,笑道:「咁又係,呢d策略我估都係石仔先諗得出既..」「唔好咁講,依家咪搞掂左囉..」「嗶嗶嗶!!!」屋內既家用電話響起就近既我拎起黎接聽:「喂..boss..做乜春呀」「衰仔,開視像會議丫,我有d野匯報返比你地」我拎起搖控打開電視既視像會議模式,boss一如已往已經坐響自己既office內「四位辛苦啦,今次既任務入面,我地成功確認韋志輝係收錢安排絕對零度入黎香港,而佢地的確係黎香港搵緊一樣好高價值既野....不過最令我覺得奇怪既係..佢口中既果個A先生」「A先生應該就唔係絕對零度既人,但係..點解佢要做接頭人呢?佢背後既又係咩?睇黎我地只可以依賴你地捉返黎果一個槍手」airi問:「個槍手依家點呀?」「個槍手比我地盤緊,但係仲未肯講野..要d時間啦....今次辛苦哂咁多位,你地抖抖先啦,d善後工作我地會有人搞架啦」我再追問:「咁韋志輝呢?佢死左未?」boss吞吞口水道:「佢心口中左槍,醫生仲同佢搶救緊..不過你地唔駛擔心,呢件事我地會好好保密,外間唔會知道係有人想殺佢」雖然我頭先有一刻覺得佢無啦啦招惹殺生之禍都幾陰公,但係諗諗下...就係呢條仆街放絕對零度入黎香港無論佢最後死唔死得,都係唔值得同情今晚,阿昇話要慶祝一下,就去左中環一間大排檔食飯「為左慶祝今日又成功搞掂一單,飲杯!!!」阿昇高舉啤酒歡呼,一洗剛才既面青口唇白airi亦舉起手中既透明杯:「飲杯!」「飲杯..」我同新月就只係敷衍了事「嘩今日真係有驚無險呀!哈哈」一口都係餸菜既阿昇道「咁刺激先似返做特工架嘛..」我冷笑一下:「收皮啦阿昇,你同airi都聽到你今日d慘叫聲呀」「屌你,咁新月bb真係開得好快嘛」阿昇為自己既「柒事」辯護新月飲住可樂,怒視左阿昇一眼:「阿昇你真係好廢...仲有唔好再叫我bb..」「嘻嘻對唔住呀新月bb」阿昇依舊嬉皮笑臉,面皮真係厚「石仔,你今日辛苦啦」airi將一隻乳鴿夾比我「唔該airi,你都做得好好丫..」的而且確,今日呢個任務airi先係最重要既x factorairi搖搖手:「邊係呢?石仔你今日揸左成日車先最辛苦呀..」忽然,阿昇望住我同airi奸笑我感覺到阿昇諗緊衰野:「你笑乜春呀..」「你同airi,好似好sweet咁喎!」呢一句,嚇到airi同我馬上拉開距離個氣氛比阿昇搞到非常尷尬「邊..邊係呀,唔..唔好亂講野啦阿昇!」airi馬上臉紅我都忍唔住話下佢幾句:「阿昇收下把口啦,airi有男朋友架啦..我又有瞳瞳」阿昇自知講錯野:「sor..ry囉,不過石仔你個瞳瞳都唔搵你既..」係喎,雖然我呢排忙姐,但係瞳瞳一個call都冇打黎...我馬上拎起電話,打比瞳瞳「喂,瞳瞳」「係石仔呀,做咩呀?」瞳瞳把聲有d急,背後仲好嘈我問:「做咩呢幾晚唔打比我既?係咪有咩事呀?」瞳瞳帶住有d歉意既語氣,道:「唔好意思呀石仔...呢幾晚都要開會,所以好忙呀」「吓開乜會呀?」「我諗住同hallmate做下任hall莊呀,所以呢幾晚都要通頂呀,對唔住呀石仔,我都唔記得你..」瞳瞳講到好慘咁我安慰住佢:「唔緊要,你開心就得啦,休息多d啦,唔夠訓唔靚女架啦,咁好啦,唔阻瞳瞳你啦,bye」「嗯,知啦,bye石仔..」我失望地放低電話.阿昇已經估到咩事:「做咩呀?瞳瞳又掛住玩黎呀?」「佢話佢黎緊會上莊,所以呢幾晚都開緊會喎..唉我都冇聽佢講過」airi嘗試為瞳瞳講好說話:「可能..瞳瞳佢驚石仔你會反對姐..」「可...可能係啦..」我唯有咁樣安慰自己不過,我心入面始終有條刺,點解瞳瞳唔可以對我坦白,我地唔係男女朋友咩?第二日,我地三人終於可以如常返學雖然只係冇上三日,但係眾人都對我地消失左三日不太感到好奇,可能係因為大家都習慣左走堂掛不過,今日既我真係冇乜心機「做咩呀石仔?你好似冇乜精神咁既?」坐旁邊既airi拍拍我我捽捽眼:「冇野..我眼訓姐」「你係咪..仲諗緊瞳瞳既事呀?」果然,比airi估中左我點一點頭「我明既石仔,以前Jonathan有時會瞞住我去同班friend睇波,我都會好似你咁,會覺得佢呃緊自己咁」airi講起自己同Jonathan既事「不過,諗深一層,其實佢都有自己既生活既,我又何嘗唔係成日瞞住佢買衫」airi呢一番說話,簡直點醒左我我自己都呃住瞳瞳去做特工啦,點解瞳瞳唔可以有野唔同我講先?一諗到呢度,我就好似覺得成單野只係好小事「又..又好似係喎,我都有野呃住佢啦..」我笑道airi似乎知道我想講自己做特工既事:「咪係囉,石仔唔好咁擔心啦,我知瞳瞳個心仲響你度既..」講得冇錯,呢一個月對瞳瞳既懷疑,全部都係自己幻想出黎既野「咁樣講完,係咪舒服d呢石仔?」airi自信道「嗯,airi你安慰人咁叻,可以轉行做社工啦」我拎起手機,準備打開facebook一打開facebook,第一個post係一條影片post呢條video既人我係唔識既,只係因為tag左瞳瞳,所以我先睇到片中穿住ocamp t恤既瞳瞳,似乎玩緊一個叫「毛毛蟲」既遊戲雙腳緊蹺住前面既mk仔既大脾,甚至接近下體既位置瞳瞳響片段中亦玩得不易樂乎呢一刻,我呆左「做咩呀石仔?」airi見我定左格咁,亦望一望我電話上面自動播放既video「咁嘈做乜春呀,唔使訓咩...呢條乜片黎架?」我左邊既阿昇醒來,亦睇住呢一條video「嘩?玩毛毛蟲咁high?咦瞳瞳黎架喎?!!」airi見阿昇如此口沒遮攔,細聲道:「唔好講啦阿昇」「呃..我諗瞳瞳都唔係..真係想玩毛毛蟲既...始終都有..群眾壓力丫嘛」「唉..」我輕嘆一聲,冇講任何野因為我都唔知仲有乜野好講,事實擺在眼前,瞳瞳有玩淫game,仲玩得好開心所有我之前同瞳瞳所講既「唔玩ocamp識唔到人」,「唔住hall返學遠」,都好似變成一堆狗屁

放學既時候,我地三人都一語不發可能係airi同阿昇都知我呢一刻真係灰,都唔敢講太多野「石仔!!」一把聲音由遠至近傳過黎正正就係瞳瞳「石仔,我頭先whatsapp左幾次比你啦,你做乜唔履我呀..」瞳瞳淘氣道「瞳瞳,你做乜玩毛毛蟲呀?」我低住頭瞳瞳比我呢一問嚇到「吓...石仔你講咩話?」「我問你做乜玩毛毛蟲呀?!!放對腳落d mk碌鳩好好玩咩?!!!」我彷如劉馬車一樣大喊「你上莊又唔同我講,乜撚都唔同我講,你有冇當我係你男朋友呀!!!」「次次打比你就話hall有野玩,有冇咁多野玩呀!!!」講呢番說話既時候,我已經失去理智一瞬間,整個世界都好似靜哂咁只係..淨低瞳瞳既哭泣聲「石..石仔.....」瞳瞳既眼淚不斷流下「原來...你係咁睇我既...嗚嗚」我冇直視住瞳瞳「石仔...我...」瞳瞳亦講唔落去,只好轉身離去「追返佢啦,石仔」airi同阿昇不斷拍打我,叫我追返瞳瞳但係,我依然不為所動因為,我都唔信自己會咁惡對瞳瞳,我唔知點樣面對佢晚上,我飲住啤酒,坐響騎樓開始覺得,今日下晝做既事實在太過份但係,我又鼓唔起勇氣向瞳瞳道歉,只係成晚響度拎住部手機「飲咁多酒對身體唔好架..」我轉頭一望,airi已經拎住一罐藍妹啤酒坐落我隔離「airi...我...」我嘆一口氣「我今日...係咪做得好錯?」airi苦笑道:「如果你想我講真話既話...係,石仔你做得好錯...」「你果下雖然只係火遮眼姐,但係就真係好hurt瞳瞳架..」airi一針見血咁指出我做錯既地方我搖搖頭:「唉,我依家都好後悔啦,我真係唔知可以做d咩補救」airi比起我更肉緊:「緊係盡快搵瞳瞳道歉啦,呢個時候佢未必會聽你電話架」我撥打電話比瞳瞳,的確,佢熄左電話「唉..真係熄左電話,咁點做好呀..」我低住頭,呢一刻真係覺得好絕望「傻仔,你聽日直接去cu接佢啦!」airi拍打我既額頭「哦..知啦」airi飲住啤酒,遙望星空:「你..係咪第一次激嬲瞳瞳呀?」我點一點頭「講真,我睇得出瞳瞳係個好女仔黎,石仔你點都要氹番佢返黎呀」airi不斷為我打強心針「點解..airi你咁緊張我同瞳瞳?」我輕輕一問「吓..做乜咁問既?」airi有點困惑「聽你既語氣,你好似好..好想幫我收補呢一段關係咁..你會唔會因為呢件事今晚訓唔著架?」我邊笑邊講飲到臉紅紅既airi反駁:「緊係唔會啦!只不過...我唔想睇住我既好朋友冇左一段大好姻緣咋」「我同Jonathan已經搞到咁,我唔想睇住我既好朋友冇左一段大好姻緣咋」我八卦問一下Jonathan既情況:「係呢,Jonathan最近情況點?」「仲未醒...呢排太多事發生啦,有時都去唔到探佢」airi一臉失望「聽日..我陪你去探佢囉」airi搖搖頭:「唔駛啦,你當務之急就係要氹番瞳瞳呀!你知佢timetable架嘛?」「我知..聽日三點半」我無奈道airi站起身:「咁你聽日食完野就去cu接佢啦...夜啦,你飲多罐就好去訓啦!」「嗯..airi..多謝你」唔記得邊個講過,人生低谷既時候如果仲有人聽你訴苦,比意見你既話果個人,你一定要好好珍惜下晝三點為左同瞳瞳道歉我特登坐火車到cu,響瞳瞳上堂既邵逸夫堂外等佢等左半個鐘,門口打開一個個打扮時尚既年青人紛紛走出lecture room但係,仲未見到瞳瞳終於..兩個熟悉既身影,響我前面出現係..瞳瞳,同yuri「...瞳瞳」我馬上跑到瞳瞳面前瞳瞳望左我一眼,一語不發「對唔住呀瞳瞳,我尋日係一時火遮眼咋..」瞳瞳聽到之後冇理我,繼續行「瞳瞳呀,我知,我係小氣,我應承你丫,我以後唔會再發你脾氣架啦」我繼續追住瞳瞳,但瞳瞳依家毫無停步既打算「石仔...瞳瞳依家好down,你唔好刺激佢先啦」yuri將我拉停「yuri,乜你都知..我尋日既事呀?」我有點驚訝yuri點頭:「尋晚瞳瞳因為呢件事喊左成晚啦,雖然我都知..石仔你都係冇心激嬲瞳瞳既..」「唉,我真係唔知點氹返瞳瞳..」親自黎cu接瞳瞳都冇用,我真係唔知仲可以點做「放心啦石仔,我諗過多幾日瞳瞳會好d架啦,最多我幫下你同佢講好說話啦」說罷yuri就跑上前追返瞳瞳唉,依家只能夠希望yuri幫下口講幾句「我返黎啦..」airi等三人都已經響大廳「咦,又話去cu氹返瞳瞳既?」睇住時裝雜誌既airi問我我低住頭,道:「瞳瞳佢..仲嬲緊...」玩緊ps4既阿昇亦加把嘴:「緊係啦,你尋日大街大巷咁鬧佢一鑊,我係瞳瞳都嬲啦」我無奈地點點頭:「都岩既,就比我同瞳瞳冷靜幾日先啦..」「hey boy,tell me why,一加一係二都搞壞..」電話鈴聲響起打比我既,係boss「boss,做咩呀?」「石仔,你地快d開電視啦..我有野要同你地講」boss既語氣依舊非常沉重我打開電視機,boss一如已往坐正響office中間「boss...搵我地做咩事呀?」新月放下手上既金庸小說boss冷冷道:「果個槍手..頭先終於肯講野啦」呢一句,成功吸引我地四個既注意「嘩...你地四個唔駛咁樣望過黎下話..嚇死我嚎」boss笑道我:「有野就講啦boss」boss收起笑容:「果個槍手話自己係絕對零度既成員...佢係收到order要去殺韋志輝」airi問:「但係絕對零度點解要殺佢?唔係韋志輝安排佢地入黎架咩?」「個槍手話佢乜都唔知,因為佢對上一級既已經係絕對零度既總指揮官」我思索一會,道:「如果係咁既話,果個A先生..同絕對零度可能只不過係利益關係」新月點頭:「石仔講得岩,A先生比左錢韋志輝,而絕對零度就再派人殺佢,如果佢地只係想殺韋志輝,何必要A先生比錢佢先再搵人殺佢咁多此一舉呢..」boss:「你地講得岩,所以我地可以假設,A先生同絕對零度當初都只係一種互惠互利既利益關係,不過似乎依家雙方都出現左問題,可能同錢銀有關」「另一個重點,就係佢講左絕對零度既大本營,依家的確係響大潭童軍中心,不過佢亦唔知道,到底佢地搵果樣野係咩黎..」「所以,你地既任務,就係要綁架絕對零度既車,從佢地口中繼續追查落去」阿昇被呢一句話嚇倒:「咩..咩話?」「我係話,你地去綁架凌晨出去『搵野』既果班絕對零度成員..繼續查落去」airi問:「咁..幾時行動?」「聽日,今次你地唔駛分組,4個人一齊行動,我地會有特工響童軍中心外面偵察,一有車出去就會通知你地..行動內容照舊由你地發板...係咁多啦,呢一排辛苦哂你地啦」瞳瞳...絕對零度...A先生...所有既麻煩都一次過湧過黎令我成晚都心不在焉食完飯後,新月同阿昇就落去地下室準備任務用既武器剩低我同airi響度洗碗「石仔,你冇野呀嘛?」airi忽然問我扮冇野:「吓..冇野呀..」「唔好呃我啦,睇你個樣已經知..你仲擔心瞳瞳既事呀?」我苦笑點頭:「唉,真係乜都呃唔到你」「咁都係既,我考dse果陣都同Jonathan嘈交,搞到自己成日亂諗野,最後考到咁既款,哈哈」「放心啦,點都係做野最緊要,瞳瞳既事,響過埋呢一關先再諗啦...」airi露出微笑:「嗯,石仔加油呀」冇錯,當務之急點都係要解決絕對零度

「喂,阿昇,你地搞掂未呀」我整理住自己新既配槍walther ppk阿昇從van仔探頭出黎:「仲差少少呀....你條友丫,咁多支槍係要揀呢首walther ppt既」我冷笑一下:「007都係用呢支嘛...」呢樣野係rina同我講既,因為佢係007既no.1 fan依家係晚上既11點半,距離今晚綁架絕對零部既任務仲有半個鐘新月正同阿昇整頓好任務用既van仔,而airi就用毛巾抹住狙擊槍我問:「今晚駛唔駛用到狙擊槍呀..」「上次你都話唔駛用架,最後咪又係..」airi微笑道面對airi既反駁,我唯有一笑置之:「哈..咁又係,以備不時之需都岩既」今次既任務目的就係捉住絕對零度既成員主要就係利用佢地入去銀行既空隙,響出面佈好陣,再響佢地出黎既一瞬間將佢地制服我同新月會響近距離攻擊,airi響遠處阿昇就繼續擔當netvigator「石仔,你冇野呀嘛..」坐響我對面既新月問「冇野..有d緊張姐..」我裝作無事,其實仲係擔心緊瞳瞳既事新月拍拍我膊頭:「放心啦,瞳瞳好快會原諒你既..」「嗯..」我開始懷疑,係咪每個女人都識讀心?12點正,boss已經同時聯絡我地四人「喂,你地準備好未?」「一早準備好啦boss,scout中心果邊點呀?」阿昇打住呵欠「已經有特工響果邊standby緊,街道既天眼系統亦ready好」此時我地四人乘坐既van仔已經響車房準備好,一收到絕對零度既車出黎就可以隨時出發但,時間一分一秒地過去,果邊既手足依然未有消息「嘩屌...真係一味響度等架喎...」阿昇悶得玩手機我飲住calpis:「咁都冇計架,份糧包埋架嘛..」「丫石仔你真係港豬黎架喎,我地依家OT黎架」阿昇半講笑咁鬧我我真係笑而不言「咇咇咇咇咇咇咇咇咇」耳筒內呢一下響聲將我地嘈醒唔通係boss?「各位,絕對零度既車..已經出左黎..」boss冷冷道「佢地係駛緊去柴灣既方向,我地會盡力跟住佢架啦..」阿昇馬上chok起樣:「各位隊員,準備好未?」我地三人都對此不耐煩:「快啦屌你...又想話早d收工?」「好啦..出發!!」閘門打開,我地既van仔亦駛出大宅凌晨既港島同日頭截然不同就好似28日後咁,成個城市好似空哂,冇哂人咁途中,boss亦不斷向我地匯報返情況「佢地轉左出去東區走廊,似乎目標都係響港島」如果係港島既話都唔錯既,起碼佢係響住我地呢個方向行「佢地轉左入英皇道....即係北角...」此時我地既車亦已經天后「佢地停低左...響英皇道326號果間東洋銀行出面,連埋司機佢地大概有四個人」新月回應:「嗯..即係今晚既目標就係呢一間啦,我地依家就去準備」響由天后駛去北角既幾分鐘內,我地三人已經拎住地圖制定好策略我擔當住指揮官既角色:「一陣我同新月,就會響銀行既兩邊埋伏,而airi你呢,就響對面既行人天橋上面camp住佢地」新月接住道:「佢地一出黎既時候,我同石仔就會儘快制伏兩個先,airi就用狙擊槍打低淨低既,到時執生」「嗯!」聽airi既語氣,佢似乎比起上次追槍手既時候更有自信van仔停左響春秧街,以免同佢地太接近「阿昇..咁你就留響度STANDBY啦」「屌...得啦」阿昇似乎對自己仲未可以上前線感到失望新月提起左手:「對錶,0230,出發啦..」車尾門打門,我地三人戴起面具,各自向住自己既目標位置出發我:直接穿過行人天橋到達北景街新月:穿過英皇道到Golden Harvest既門口埋伏airi:響行人天橋上戒備,並將視線範圍內敵人既行動匯報阿昇:用無人機鏡頭直播銀行內環境「airi standby」「石仔standby」「新月standby」兩分鐘內我地三人都已經先後準備好響我呢一個位置,已經見到絕對零度既車,只係一架非常普通既七人車「airi,你睇到有人未?」阿昇經andphone問「未呀,銀行入面仲係黑哂燈」新月:「但係銀行道閘係開左架喎..即係佢地仲響入面」我依家個心都有d噗噗跳,始終都仲係有d緊張「佢地出黎啦」airi道呢一句將我地喚醒我地即刻打開andphone,連接住airi旁邊,阿昇既無人機鏡頭可以清楚睇到佢地總共有四個人,全部都係輕裝我同新月都戒備好,準備用拳腳功夫將其中兩人制服「佢地出到黎啦,準備拉緊閘!」airi道卡卡卡卡卡卡卡卡卡!隆!呢一下應該係佢地拉閘既聲「新月,準備..」「1,2...3」我同新月各自跑離自己既位置,衝向轉角既銀行正門!響眼中有四個身穿黑衣既蒙面人,身上冇槍械但我冇理太多,一個膝撞擊向最近我既蒙面人小腹再一下左拳打中佢既太陽穴,成功將佢擊昏由於佢地完全冇預料到我既突擊,佢地已經比我打亂陣腳而另一邊既新月,亦以相差無幾既攻擊方式擊倒另一個蒙面人只剩低兩個其中一人正想取出腰間既手槍還擊「吱!」一瞬間,airi已經擊中此人既右手,手槍亦甩到幾米外新月再一下掃腿將佢踢跌,簡單地制伏佢只係剩低一個...「吱!」「吱!」「吱!」「吱!」狙擊槍既聲不斷響起airi慌張叫道:「石仔!剩低果條友走甩左呀,佢跑得好快,射唔中呀..」我回頭張望,餘下既蒙面人一早已經拔足而逃,跑向天后既方向屌,我同新月都太大意啦,完全冇留意到我亦馬上起步追住蒙面人:「我追!新月同airi確保好果三個人質先!!」新月:「石仔,你搞唔搞得掂架?」「放心啦,好快!」我跟住蒙面人轉入長康街,佢真係好撚快,依然同我保持住100米既距離佢返去報串既話,我地以後要查就更加難屌,點可以比佢走甩!跟到去堡壘街時,蒙面人忽然消失左「屌...去左邊呢..」「石仔,你跟到去邊呀?」新月問「堡疊街,依家唔見左佢...」阿昇:「返黎先啦石仔,一個走甩左姐!」「唔駛...」砰!耳邊傳來一聲巨響忽然,頭好痛,視覺開始矇糊「石仔..石仔!」airi不斷叫喊慢慢,我就失去左知覺

「沙!!!」一盤冷水倒向我既臉我慢慢張開眼,發現自己正坐響木凳上睇見自己上身赤裸既驅體,褲袋既andphone,手機都唔見哂慢慢回想起,頭先我追緊個蒙面人,之後唔知做乜斷左片我正想起身,但發現,我雙手被綁響椅背後屌...做乜鳩呀我抬起頭,係一間頗為殘舊既房間,大約有700呎,房間被窗外既陽光照射住響我面前既,係一個戴住黑超,高一米八,身穿軍服既白髮中年男子,大概係南歐裔左右兩旁有四個手持步槍既軍佬睇黎,我比絕對零度捉左呢一刻,我只係希望佢唔好好似某一集007咁,鞭我春袋中年男子終於開口,用純正英文道:「嘿,醒啦?IID既特工」睇黎佢已經知道我既身份「你地...係絕對零度?」雖然我英文得lv3,但係對話都唔係問題佢點一點頭:「嗯,呢度就係大潭,你地每晚都有派人黎監視既地方」我笑道:「咁,睇黎你已經對我地瞭如指掌啦喎」「一般般啦,了解既程度同你地對我地既差唔多」中年男子企起身:「我,就係絕對零度既總司令,Sergio Carricondo」對住Sergio,我只係諗起gigi既西班牙籍老公「我地呢隊人馬,雖然比你地攻擊過幾次,但係響香港既人馬依然仲有四十人..」「你地係為咩要黎香港?」「為咩?」Sergio笑左一聲:「當然係為錢架啦...有人比錢我地兼設個局安排我地入黎,咁我地咪做囉,傭兵組織就係咁架啦」我問:「係....Sombras?」「bingo!」中年男子向我單眼一下:「估得岩呀IID特工,就係Sombras」「你地一直搵緊既果樣野..係咩黎?」我繼續追問「咁A先生又冇講喎,佢淨係講左裝住果樣野個箱既特徵姐」Sergio對住我奸笑:「不過,上兩個星期有另一個恐怖組織又出左更多既錢叫我地將果樣野比佢地..」「所以..你就殺左果個保安局局長..」我冷靜道「嗯!就係咁簡單,因為佢已經冇利用價值,我地絕對零度可以靠自己搵到果樣野」「你地唔驚得罪A先生同Sombras咩?」Sergio輕鬆答:「呢個世界,邊個有錢,邊個就有實力架啦,只要將果樣野攞到手,我地就有100億美金可以袋袋平安」100億????!!!呢一個金額係我從未幻想過既大數目咁,當日韋志輝講既果樣野,咪就係值1000億....?!!!!「點解..你要同我講咁多野?」我好奇問Sergio拎起腰間既手槍:「我習慣,會響殺人之前,將果個人想知既野講比佢聽,等佢死得眼閉」「即係..你依家要殺左我?」我冷笑一聲Sergio用槍指住我頭:「嗯..你依家死得眼閉啦」呢個絕對係,我人生最接近死亡既一刻「砰!!!!!」「砰!!!!!」「砰!!!!!」「砰!!!!!」窗外傳來多聲巨響「咩事呀?」Sergio感到意外一個同樣身穿軍裝既男人走入黎:「大佬!有入侵者呀!!」Sergio既表情馬上180度轉變:「咩話!有幾多人?!」「大約有十幾人呀!」「仆街!!」Sergio著急起黎,走到另一邊既門口:「你地,幫我搞掂佢!」說罷就走出呢一間大房其中一人已經走到我面前,舉起步槍「砰!!」前面既大門被撞開「轟轟轟轟轟轟轟轟轟轟轟轟轟轟轟轟!!!!!」接著既係不斷響起既槍聲,將屋內既四人射低「石仔...」門前既係兩個女性既身影,各拎住一把步槍果然冇估錯,係airi同新月airi好緊張:「石仔,你有冇事呀?!!」馬上走過黎幫我鬆綁「嘩..乜咁遲呀...你地黎遲一步既話我就要食蓮子羹架啦」我笑道新月怪責我:「一日都係石仔你,叫左你唔好追架啦,搞到我地要call boss搵combat team黎強攻」再遞上我既andphone同電話「係呢,你地點搵到我架.」我起身鬆一鬆自己既四肢,並執起一支步槍airi笑道:「全靠阿昇咋,佢原來一早響你對鞋度裝左跟蹤器,所以我地先知你比人捉左黎」我馬上戴上耳機:「阿昇,今次真係多得你喎」「乜說話丫石仔!不過有咩留返一陣先講啦,你地依家一定要..」我插嘴:「我知,要收絕對零度皮丫嘛,頭先果個乜春野總司令就係行左去呢邊啦..」新月拎起andphone,睇住童軍中心既平面圖:「佢應該行緊去...室外果一塊草地,頭先阿昇用無人機睇過,果度有架直升機..」「佢應該係想走佬啦」airi道「咁其他絕對零度既人馬呢?點算?」我問新月已經打開後門「combat team同佢地響門口駁緊火,我同airi都係響另一邊偷入黎架...」「嗯..咁追啦」走出呢道門後,響我地面前既係一條走廊「砰砰砰砰砰砰砰砰!!!!!!」仆街,走廊盡頭有兩個絕對零度既人等緊我地我大喊:「小心呀!!!」再將身旁既airi拉入門後「石仔..唔該..」airi向我道講「有咩一陣先講啦airi!!」我暗望住出面:「你地兩個掩護我,我衝過去啦!!」「石仔呀..」airi話口未完,我已經跑向走廊既盡頭不出我所料,果兩個槍手已經想拎槍射向我我馬上跣落地下,再用手上既步槍瞄准左邊既槍手「砰砰!」連開左兩三槍,就成功射殺佢正當我想橫移步槍,再射埋另一邊既果個槍手「吱!」果個槍手一瞬間被爆頭我回頭一看,係airi用佢把m24,射殺槍手「嘿,唔該哂喎airi,今次輪到你幫我tim」airi報以微笑回應:「唔駛..我地行啦!」跑左大約兩條長走廊,終於見到新月所指既果個草坪「係直升機呀!!」airi大叫即使相距三四百米,但都已經見到個Sergio拎住一個手提袋,坐上直升機阿昇向我地匯報情況:「依家正門果堆槍手已經比combat team既人收哂皮啦,佢地趕緊入黎啦」「嗯..不過作用都唔太啦,個司令已經上左直升機啦!」新月答直升機已經起飛,駛去大潭港既方向我同新月邊跑邊對住直升機開槍「砰!砰!砰!」新月:「我地咁樣用步槍射都冇用...」我:「屌,部直升機好撚硬淨喎!」再係咁落去,部直升機出到海既話就冇機會捉到佢架啦...「airi!」跑響我後面既airi問:「石仔,做咩呀?」「你用m24..射佢落黎啦」「吓點射呀?!!」airi被我嚇到呆左「射個機師位囉!!!!!!」「我...盡力啦...」面對呢d緊急關頭,airi唯有接受我既要求airi拎起掛響背後既m24狙擊槍,右膝跪地,瞄准住直升機前面既玻璃「吱!」子彈一下子就射穿玻璃,頓時血花四濺直升機馬上失控,衝向前方既樹林中「嘿,都話左你掂架啦airi」我笑道但我身後既airi嚇到成頭濕哂:「哈..撞彩姐..」新月:「airi做得好呀...依家咁樣.佢就走唔甩啦」我地三人跑到直升機墜落既位置,只見滿身鮮血既Sergio慢慢響地上爬動「司令,今次係我贏啦」我用步槍指住佢Serigo答:「嘿,細路..」說罷,新月就用手銬將Sergio扣住嗯,絕對零度成功比我地瓦解,任務完..「小心呀!!!!!」剎那間,airi將我推開佢搶左我手上既步槍,向住剛才我地行過黎果條路開火「砰砰砰!!」原來果度,仲有一個未死既槍手但可惜,airi呢一槍黎得太遲,槍手早已經開槍,並且擊中我地身後既直升機「轟!!!!!!!!!!!!!!!!!!!!!!!!!!!!!」直升機馬上爆炸我地四人都被強大既爆風炸開「嘩屌..」跌響地下既我摸摸頭,好彩唔係太傷:「你地冇乜事丫嘛..」新月慢慢起身:「我冇事..」而Sergio仲響地下,睇黎冇乜大礙「咁..airi呢..」我回頭一看只見airi滿頭鮮血,倒響地上「airi!!!!airi!!!!阿昇!!!call救護隊呀!!!!!!」

「咔咔咔咔咔咔咔咔咔」病床移動既聲音,響遍整個走廊「airi,醒下呀,醒下呀!!」我同新月跟住病床,捉住airi雙手病床被推到手術室內護士阻住我倆:「唔好意思,病人依家要進行急救,唔可以入去..」我望住手術室門上既燈,一言不發「如果我果陣察覺到果個槍手...airi就唔駛搞成咁」我抱住頭,不停埋怨自己「石仔...」新月拍拍我既膊頭「都唔係淨係你既錯既,我..都有責任」「唉..如果airi有咩三長兩短....」「石仔!!!新月!!!airi呢?!!!!」一人跑進走廊,係阿昇「醫生依家同佢做緊手術..」我低住頭阿昇一拳打向牆壁:「唉!!點解我果陣唔繼續用無人機睇水呀,真係冇用呀我!!!」我地三人都非常自責依家只能祈求airi得夠大步躐過大約一個鐘後,boss都黎左「boss...」一般黎講我都唔會響中環果個office以外既地方見到boss,所以我地都感到意外滿頭大汗既boss問:「airi呢?佢冇野丫嘛?」「佢仲響入面」新月指指手術室「唉..希望佢冇事啦」boss雙手合十:「絕對零度果邊你地唔駛擔心,佢地既司令已經比我地押左返總部,一陣會盤問佢」「嗯..」我冇諗到,原來boss真係會咁關心我地「噠!」手術室既燈終於熄左醫生一走出黎,我地四人就衝埋去「醫生,airi佢..點呀?」「今次好好彩,病人只係受到中度既腦震盪,不過病人仲係處於昏迷狀態」醫生冷靜道「咁就好啦,咁佢幾時先醒返呀?」我問「呢層仲未知...」我低住頭,心裡面非常擔心airi幾時先會醒?會唔會呢世都醒唔返?boss繼續鼓勵住我:「放心啦石仔,呢種情況多數好快醒返既..」唉..希望啦呢段時間,我地三個就響醫院照顧airi因為我,真係冇乜心機上堂我每日都會去cu搵瞳瞳,不過..佢依然都係唔理我一星期後我,新月,阿昇如常咁去醫院正當我地上到病房果一層時一個醫生剛剛從airi既房間行出黎「醫生!」我馬上跑過去醫生都已經認得我地:「係你地呀,病人佢..」聽到呢句我忽然緊張起黎,我緊緊捉住醫生膊頭:「醫生,airi佢唔係有咩事丫嘛?!」「哈哈..石仔,你做咩呀?」我轉頭一望係一個久違既笑容「駛唔駛擔心到咁呀?你嚇親醫生啦!」「airi!」我馬上跑入病房:「你醒返啦..」「嗯..頭先醒左啦」airi摸摸頭:「不過個頭仲有少少痛咁囉..」門外既醫生道:「呢d頭痛係暫時性既姐,黎緊你仲需要留院觀察架..」「嗯,知啦醫生!」「嘩,好生猛喎airi」阿昇同新月都已經入左黎,放低果籃airi:「嘿嘿,駛乜講!」「果陣真係多得你咋airi,如果唔係你,我同石仔都分分鐘..」新月亦少有咁多謝airiairi搖搖手:「咁..我地..係朋友黎架嘛..係呢,絕對零度既事搞成點呀?」「我地已經成功瓦解左佢地啦,個司令依家比IID夾左返總部」我答airi低頭微笑:「總算..幫Jonathan...」「airi!!!!!!!」呢一把聲,同時吸引左我地四人既目光門外既,係一個身穿病人衫,高大既型棍青年,我覺得佢比起大文豪仲要型..「Jonathan??!!!你醒返啦?」airi大叫原來,佢就係airi既男朋友Jonathan「嗯,我前日先岩岩醒返」Jonathan馬上緊握住airi既玉手:「頭先都係聽姑娘講,我先知道你受左傷入黎?點解你會...」「呃...我過馬路果陣冇睇到,比車撞到...」airi支支吾吾回答「乜你咁唔小心架!」airi亦捉住Jonathan既手:「唔緊要啦,依家我地都冇事就夠啦,嘻嘻」見到Jonathan,airi既笑容都好似更甜Jonathan留意到我地三人:「咦..佢地係...」「我地係airi依家既同學,你好」我地向Jonathan示個好「嗯,你好,我昏迷既呢段時間真係麻煩哂你地啦..」Jonathan對我地鞠躬我搖搖手:「唔好咁講,airi係我地既朋友嘛,唔阻你地啦,我地聽日再黎啦airi」「咁好啦,拜拜!」「做乜咁快走呀石仔,岩岩黎咋喎我地..」阿昇問新月冷冷道:「你睇唔到架咩?我地做緊電燈膽呀..」「咪係囉,比airi佢同Jonathan聚下舊啦..」阿昇無奈道:「你又岩既,不過...依家又搞掂左絕對零度,亦即係話...airi唔會再係我地既拍檔」我:「咁,唔係拍檔姐,我地都仲係朋友架嘛..」新月乘機轉換話題:「係喎,咁石仔你同瞳瞳...」一提起瞳瞳,我不自覺咁唉左一聲:「唔知呀,佢就黎生日,我諗住借呢個機會氹返佢」10月20號,正正係瞳瞳生日大約三日之後,airi已經可以出院,叫我去醫院接佢返去airi既精神比起醒返果日好好多響車上「石仔呀,你氹返瞳瞳未呀?」「唉..仲未呀..佢仲係唔睬我」我無奈道airi扁住嘴:「其實都咁耐啦,我估佢都好快嬲完架啦...」「希..希望啦」老實講,我都仲係唔睇好airi鼓勵住我:「比住信心自己啦石仔!我同Jonathan依家都平安無事咯..」「係呀,石仔呀..我決定左啦」「我..要同Jonathan去英國...」「英..英國?!」我馬上打左個突「嗯,佢話同我..去果邊繼續讀書,佢屋企人都響哂果邊架啦」airi平靜道「我問左boss架啦,佢話只要我承諾唔會同其他人講IID既野就可以脫離IID」我問:「咁...即係以後都響果邊住架喎?」「可能啦..不過總好過響香港讀asso既,嘻嘻」我笑道:「你都岩既,有錢緊係出國讀啦」airi咁講得,即係Jonathan都係一個有錢仔,可以幫airi比埋學費「做咩呀石仔?唔捨得我呀?」airi奸笑住我扮無野:「唔係..你可以同Jonathan一齊我都替你高興」「不過...唔捨得就點都有架啦」「其實..」airi低住頭:「我都有d唔捨得..你..地」「話哂我同你地都出生入死左幾次啦,石仔你又救左我幾次..」我望住佢,airi又望住我「唔..唔好誤會呀石仔,我係..當你..係好好好好既朋友咋」airi馬上臉紅我馬上大笑:「你講咩呀airi,我..都只係當你係好好好好既朋友咋,我仲有瞳瞳架嘛」「嗯,嘻嘻」airi亦都只係響度傻笑「咁airi你幾時過去呀?」「下星期四下晝5點,你會唔會送我機架?」「嗯,緊係會啦」返到去淺水灣既大宅我將airi要走既事同左阿昇新月講「吓,走得咁突然?!」阿昇被呢個消息嚇倒「Jonathan話想同我快d過去,適應下喎..」「估唔到我地只係相處左一個幾月,咁快就要分別」新月低住頭airi依家笑容滿瀉:「但係我地呢一個月過得好充實呢,我地四個係好好好好既朋友黎嘛!而且我仲可以返黎探你地,你地又可以黎英國探我架嘛」阿昇:「既然係咁,咁今日開始,我地每晚都食豪d!當係同airi farewell!!」「好!!!」「石仔,唔該哂你,又要你幫我執行李,嘻嘻」airi摺起佢既衣物,放入行李「唔緊要,好朋友邊會計較呀」今日就係airi要飛既日子「原來都已經住左響度咁一個月啦喎,唔知英國間屋係咪都係咁大呢?」airi響房間巡行「英國咁大,分分鐘大過呢度啦」我笑道「不過呢,如果得我同Jonathan住,又好似太靜喎」airi扁住嘴我:「咁你可以skype搵我地三個架嘛,阿昇又係廢青黎既,你日日同佢傾都得啦....唉搞掂!落去啦airi,阿昇同新月佢地響車等緊我地啦..係喎你支m24..」airi:「嘻嘻,留返比你留念啦,話唔定你有用呢..」「石仔..」airi走過黎,牽住我對手「吓..做乜呀」「砰」airi一下將我攬住,仲要係攬得好實「石仔,多謝你..」airi索住鼻水:「呢段時間冇左你,我..真係唔知點算」我亦輕輕咁抱住佢:「放心...我地..仲會有機會再見..」「...嗯..」呢一個,算係我同airi最完美既結局望住天空上飛翔既國泰客機,我不自覺嘆一口氣「做咩呀?仲係唔捨得呀?」坐響前座既新月問「唔係...」我坐響toyota既後座:「要講既野都講哂啦...」「唔好咁sad啦石仔,最多比d歌你聽下啦」渣住車既阿昇安慰我,並開著旁邊既cd機Wherever you are, I'll always make you smileWherever you are, I'm always by your sideWhatever you say,君を思う気持ちI promise you "forever" right now「阿昇你可唔可以播d開心d既歌呀?」新月怒視住阿昇「唔好意思囉..咁我轉歌啦」我叫停阿昇:「唔駛啦,呢條歌..幾好聽」雖然繼rina之後又有一個拍檔要同我分別,但係今次我都係替airi開心既因為佢可以同佢深愛既人離開香港,去英國重新生活響英國,佢唔再係殺手個女,sniper,佢係張愛莉「嘩,咁耐冇搵我,原來發生左咁多事..」熒幕上既rina飲住可樂我笑道:「airi又係學你咁樣呀,走左去..」「但係聽落去,airi應該會好幸福丫,你應該祝福佢先係架」「我知..我咪祝福左佢囉」我無奈道,點解個個都要講到我放唔低airi咁:「係喎你同果個智乜春野..」「係智也呀!...我同佢.....拍緊拖啦!」我睇住rina春風滿面,都替佢高興:「咁都搞得掂佢呀,我真係恭喜你呀哈哈」rina奸笑住:「嘿嘿駛唔駛send d閃光彈比你呢?」「屌...唔駛啦」「咁..你同瞳瞳點算呀?」rina問「我諗過架啦,聽日係佢生日,我諗住揸車去cu接佢,同佢去食飯..」我講出我既計劃rina托住下巴:「你咁多日都有去搵佢,我諗瞳瞳佢都開始軟化架啦,加油呀石仔!」「嗯..」一早已經問左yuri,知道瞳瞳今日要返parttime第二日既六點,我就揸住自己既type r去到瞳瞳做野既果間響沙田既時裝店對面我拎住鮮花,等待住瞳瞳終於,身穿便服既瞳瞳從走出黎「瞳...」我正想叫瞳瞳既時候,一件更令我難以置信既事出現左佢同佢身後一個黑髮既俊男,一齊上左鋪頭門口既一架黑色bmw瞳瞳佢,完全冇察覺到我呢一刻我終於記起呢個黑髮男,係響漢堡店瞳瞳比我睇既果張相中,唯一既一個黑髮mk佢既身影,就係3月我同rina見到,同Sombras殺手會面既果個人

「沙沙沙沙沙沙沙沙沙沙沙沙沙沙沙沙沙沙沙沙沙」天上落住毛毛細雨,將我全身淋得濕透我低住頭,漫無目的咁行點..點解...瞳瞳你要上果個人架車度呀...我強忍住淚水,腦海不停諗住瞳瞳「砰」「仆街,你撞到我大佬呀!!!」我回頭望,係兩個惡型惡相既紋身大漢原來不知不覺我已經行到一條不知名既後巷我冇理佢地兩個,轉頭繼續行「屌你老母!夠膽無視我!!!」其中一人捉住我膊頭,一拳揮向我頭「砰!」紋身大漢既一拳,狠狠咁將我打落地「你老母臭閪,我都夠膽得罪?郁佢!」兩人繼續對我拳打腳踢我要死啦?不過都唔緊要啦因為呢一刻既我已經冇哂人生意義...寧願死左佢好過「停手!!!」一把響亮既聲音從後巷既另一邊傳黎「邊撚個呀!」我,以及果兩個大隻佬既目光都投向聲音既源頭響佢地面前既,係一名擔住遮,身材苗條既短髮女仔響雨水同燈光影響下,我睇唔清楚佢既樣但總覺得,佢把聲好似響邊度聽過「放開佢!!」帶頭既大仔佬怒火中燒,道:「死o靚妹,信唔信我地姦撚左你呀?!郁佢!!!!」兩人握緊拳頭,衝向呢個短髮女仔少女睇準時機,掉開雨遮先用右腳掃跌其中一名,再用右手一拳直擊額頭「轟!」「呀!!!!!!!!!!!!!!!!」大隻佬掩住額頭倒下剩低既另一個既大隻佬,見此情況已經驚到開始退後少女轉身,以一下飛腿將佢踢向牆,再以十多下重拳攻擊下腹「噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦噢啦」面對如此重擊,大隻佬亦失去知覺暈倒少女望住地上既兩個紋身大隻佬,有d擔心:「死啦,好似重手左d tim....」再望望地上既我:「先生,你冇事丫嘛?」依家我終於可以望清楚佢既容貌呢個女仔,係我曾經響強姦犯手上救過既女仔

我望住呢個女仔,一語不發「先生?先生?你冇事丫嘛」少女執起雨遮,遮住已經濕透既我我慢慢企起身:「我冇事..」話口未完,我又即刻跌響地下「你傷得好重呀...我扶你返去丫」少女慢慢抬起我「返去邊呀..」我問「我屋企囉..」少女道:「我叫林千柔呀,你叫咩名呀?」「石仔...石至磊」少女將我帶返去佢位於附近既屋企,好運中心楓林閣係一間約500呎既住宅「放心啦石仔,我自己一個住架咋」千柔為我額頭清理傷口雖然佢口講話自己一個住,但係我總唔相信佢可以租到呢度黎住「嘻嘻,唔信我呀?」千柔發現到我既懷疑目光:「呢度係daddy幫我租架」「租?咁點解唔同你daddy一齊住呀?」就咁聽,千柔應該都有d家底千柔答:「本身我話想住hall方便返學,但係daddy話hall d人冇個好,就要我住呢度啦」聽到呢度,我即刻諗起瞳瞳「你讀中大架?」千柔點一點頭:「嗯,我讀ibba year1架..石仔你呢?」「asso year1咋.中學仲要留過2年班..邊有你咁勁」我笑道千柔搖搖手:「邊係喎..係呢,點解石仔你頭先會比果兩個紋身佬打既?」「你..真係想知?」「嗯...」我將我同瞳瞳既事講哂比佢聽「原來係咁...唔怪之得你頭先咁傷心啦」千柔都同情我既遭遇「唉我依家都唔知點面對佢...」我攤響梳化「不過,我最好都係問清楚佢先啦,可能只係咁岩車佢返hall姐」「嗯...係呢,千柔你有冇玩ocamp呀?」「冇呀」千柔答:「我覺得d game好無聊」唉,早知我當初就專制少少啦我唔知千柔響邊度學識功夫:「千柔,你d功夫響邊度學返黎架?」「我半年前跟個師父學架,依家都算係略有小成既」「好地地一個女仔,學咩功夫呀?」千柔臉紅紅道:「其實係因為.....有一晚我響街度差d比三個色狼強姦,就係...一個戴住幪面超人面具既人救左我」「所以我都好想學識功夫保護自己...同埋搵返呢個幪面超人」千柔口中既幪面超人,亦即係我半年前就係我響戴住幪面超人面具,響山東街救左千柔「我都差唔多要走啦,千柔今晚...唔該哂你」我企起身,準確離開「但係..出面好大雨喎,我比把遮你丫」千柔真係人如其名,好溫柔「嗯..唔該」同千柔傾完計之後,感覺上好似舒服左好多咁不過,個心都仲係好痛「石仔...點解你...你唔係同瞳瞳去..?」坐響大廳食飯既阿昇同新月見到我打開門,都嚇左一跳我決定唔同佢地講千柔既事:「瞳瞳佢..跟左個mk上左車,似乎係佢個同學」「砰!」呢句嚇到佢地兩對筷子跌哂落地阿昇:「唔撚係掛..」「你肯定冇睇錯?」新月慢慢冷靜過黎我坐上梳化,搖搖頭:「冇,果兩個肯定係瞳瞳同佢個同學黎,我認得佢係瞳瞳ocamp既組員黎」「唉,生日唔理條仔有去約個契家佬,咁撚賤既屌」阿昇概嘆:「嗱,我唔係話石仔你戴綠帽呀」屌,你已經講緊啦新月怒睥住阿昇:「阿昇你可唔可以講少句呀?」「對..對唔住囉新月bb」新月走過黎:「石仔,凡事總有轉機既,瞳瞳都唔知你今晚會比驚喜佢,可能佢咁岩比同學約左先姐」「係囉,仲有機會既,仲未輸架石仔」阿昇都收一收把臭口「唉..」雖然佢地同千柔都咁講,但係我已經對同瞳瞳既呢段關係冇信心第二朝「嘩石仔,你尋晚冇訓過呀?」一落樓下見到阿昇同新月兩個響度食早餐新月馬上為我答:「尋晚發生d咁既事,你想石仔點訓呀?」我摸住凌亂既頭髮:「嗯...訓下醒下咁囉」「嘟嘟嘟嘟嘟嘟嘟嘟嘟嘟」此時,屋內既電話響起我拎起電話接聽:「喂?」「石仔..係我」係boss「boss?做咩呀?」「你地三個...快d黎我office,有一件好重要既事..要同你地講」我聽得出,今次boss把聲比起以往打黎果陣更加沉重「嗯,我知啦,一個鐘內到」我一放低電話,阿昇就問:「做咩呀石仔,唔係有d咩大事發生下話?」「boss...叫我地即刻去office.」新月馬上打左個凸:「去佢度?好少有喎..唔會係d咩大件事下話..」「唉..希望唔係啦」大約45分鐘後,我地就揸車去到中環既office我打開門,只見到boss憂眉苦面咁坐響房內正中間「boss,你做咩呀?」boss抬起頭:「唉...你地黎到就好啦」「頭先美國IID總部果邊打比我,話美國政府有D野要搵我地」「美國政府?!!...咩事要出動到佢地親自搵我地?」新月驚訝問boss繼續苦瓜乾咁既樣:「我諗應該係『果樣野』既事啦,美國政府指明要你地呢一team人繼續搞呢單野」阿昇接住問:「唔係掛...咁,佢地幾時搵我地呀?」「佢叫我地齊人就可以搵佢,依家仲差一個..」「咔!」「唔好意思呀boss,我頭先食完早餐執埋行李即刻趕黎架啦...」一把女聲從身後傳來「唔緊要呀,你既三位新拍擋都係岩岩先黎咋」我轉頭一望「千...千柔!?」「石仔!!!?」響我面前既人,就係尋晚救左我既千柔「點解...你會響度架?」呢一句,係我同千柔一齊問既新月同阿昇均覺得不可思議:「吓...你地識架..」「原來,石仔你都係特工黎..」千柔慢慢回復冷靜「嗯,做左一年幾倒啦,你呢?」「我岩岩先升左做正式特工咋,估唔到..咁樣見返你,嘻嘻」千柔笑起上黎,同airi一樣咁燦爛「原來石仔你一早識千柔,咁仲好啦」boss咳一咳:「呢個..就係近日升左做正式特工既林千柔,佢將會係你地三位既新拍擋」「嘻嘻,估唔到又係靚女」阿昇繼續一貫輕挑既嘴臉:「我叫藍正昇呀,響team負責做武器,科技」新月先怒睥阿昇一眼:「我叫林新月,你叫我新月得啦」「你地好呀,我叫林千柔,boss已經叫左我一陣搬埋過黎你地度」「嗯,好呀」講出呢句既,竟然係新月「好啦,閒話講完,我地呢一邊齊人,咁就可以打去美國果邊啦」boss拎起電話聯絡美國IID,我地四人亦於大電視前面坐好響我地眼前既,係一個著住西裝,頭髮稀疏既鬼佬,大約五十歲「咁多位IID香港分部既特工,你地好」鬼佬向我地點頭示好:「我叫John Warwick,係CIA既Directorate of Analysis」「今次搵你地,係因為響3個月前,我地美國,有一塊印鈔機既電板...比人偷左」「之後我地已經成功捉到偷走電板既人,佢係一個混入左聯邦儲備既Sombras成員,我諗你地都知道Sombras係個咩組織啦」我地四人都點頭「佢地,係想利用呢一塊電版,去打擊我地美國政府既經濟實力,甚至..如果電版比佢地用黎狂印美金,全球既經濟都會大崩潰」我心想:「唔怪之得果個Sergio話值成一千億啦,原來係印銀紙既電版黎」呢樣野上中學econ堂好似學過,叫量化寬鬆印鈔太多,會令到國家信用受損「再經我地CID既特工一番既追查,終於查到塊電版係比Sombras既人帶左黎香港」「其中一個叫Sam McQueen特工將電版拎返並放左入某一間銀行既保險庫,不過一日後佢就遇刺身亡,冇人知果一塊電版最後放左響邊」「Sombras都一樣唔知道,所以佢地就請絕對零度黎自導自演一場劫案,目的就係黎香港搵電版」我問:「咁點解..你地唔派自己CIA既特工黎搵電版呀呀?」「因為Sombras似乎已經掌握左我地CIA既行動...所以只能夠拜托響香港既你地」「呢件事依家只有美國政府既高層,CIA高層,以及IID你地知道」「哦...即係想推我地去死姐下話..」阿昇笑道Warwick先生聽後都冷笑一下:「我知道絕對零度都係你地三個搞掂,所以我都對你地有信心」「如果你地成功搵返電版,將佢交返比我地美國政府既話」「你地每人既報酬金...將會係..二千萬美金,即係話,你地5人夾埋,會有一億美金」「二...二千萬?!!!!」我地四人異口同聲我地四個加埋二千萬,仲要係美金,到底要幾多世先賺得到?「咁多錢?..係唔撚係呀?」阿昇問「對比起電版比Sombras拎到手,呢少少錢根本不值一提...二千萬一單任務,算係史上最高酬金既任務啦」新月眉頭一鄒,問:「我點知,你會唔會走數架」Warwick先生拎起一份文件:「呢一項任務已經得到總統審批啦,呢一份就係佢所簽署既文件,我已經fax左比你地」boss呢個時候先走埋去fax機度睇:「屌,真係有fax到黎喎...」佢睇左幾眼,向我地講:「嗯,係真既...」「總之,我地美國政府係唔會呃人既」Warwick飲左一啖水千柔問:「咁...成個香港咁大,依家點搵塊電版呀?」「Sam McQueen最後一次聯絡我地係7月25日,佢話當日佢會去..向星銀行」「所以,我地認為,Sam McQueen就係將電版收埋響向星銀行」「boss,向星銀行有冇咩特別背景?」boss馬上用電腦搵:「向星銀行係由現年82歲既洪向星白手興家創立既,全香港有145間分行」「嘩..都好撚多下喎...點撚搵呀,依家仲要同Sombras鬥快」阿昇道「依家的確係冇哂線索...所以,我地只能夠靠....洪向星既大仔,現任向星銀行主席洪南天」我問:「吓...關佢咩事呀?」「咁重要既一樣野,Sam Mcqueen一定會搵銀行最大既話事人幫佢keep好,而件事發生咁耐,我地美國政府都已經秘密聯絡左香港咁多間銀行佢地都冇回應,即係話...」「洪南天有機會想自己袋呢一塊電版」我代佢答「嗯..當然都有機會係佢想好好保存到我地CIA親自黎拎返啦...不過無論係邊一個可能性,你地捉佢返黎問野就知架啦」新月問:「佢堂堂一個銀行主席,點捉呀?何況我地呢d普通人點會埋到佢身」的確,佢出出入入都有保鏢,邊搵到機會boss於自己位坐低,答:「好巧合地,佢係中文大學既校友,兩日佢就會去中大參與一個書院既晚會」「咁係邊個書院呀?」「好似係...係啦,係和聲書院」和聲...咪好似就係瞳瞳果一間..

「..我都有聽過呢個晚會,好似話每個學生都可以帶一個partner入去」千柔驚道「千柔..你都係?」千柔指住我:「嗯..石仔你咁講,唔通你女朋友..」「係..我都係和聲..」「咁仲好啦!到時石仔假扮千柔既男朋友仔入去會場,襯佢響屎坑捉佢返黎就得啦,新月同阿昇負責backup」boss輕輕道「嗯,呢個的確係現今最可行既方法..」新月道阿昇不滿:「屌..又係我backup?!」「你識閪打交咩?做netvigator算啦你」boss唔留情咁笑阿昇Warrick先生再度開聲:「咁好啦,呢件事...就交托比你地啦,有咩事就聯絡我啦,辛苦你地」佢以呢一句結束今次既談話「咁好啦,你地呢幾日好好準備一下,兩日之後我會再搵你地,千柔你就跟佢地返去啦,今日係咁多啦」boss亦同我地道別同boss分別之後,我地三個帶千柔返去我地響淺水灣既大宅「呼...今次任務聽落都幾難喎..」我望住天花板,道阿昇鼓勵我地:「我地連傭兵組織絕對零度都打得贏,驚咩呢?」「阿昇講得岩,我地都過左咁多難關,今次都一定搞得掂」新月微笑道「嘻嘻,新月bb終於讚我啦」新月冷冷道:「邊有讚你..只係你難得講岩野姐..」千柔終於開口:「原來...你地咁犀利架..我之前仲係見習特工既時候只係做過d捉賊既任務咋」「都唔係好犀利姐,咁千柔你識d咩呀」千柔摸摸頭:「我識...功夫同點用槍咋..係咪好渣呀?」「唔係..我都係差唔多,你d功夫分分鐘好過我tim」一落到樓下既停車場「千柔!」一個男人衝向千柔gel住比比鳥頭既佢著住一身名牌,但又留住一副年青既樣貌直覺話我知,佢係一個二世祖我同阿昇馬上隔黎兩人「你想做咩呀?!」果個人想推開我地:「我同我女朋友既事唔關你事呀!」女朋友...「你做咩呀James?!」千柔道呢個叫James既二世祖捉住千柔:「我特登黎同你道歉架!我知.我上個禮拜唔應該同阿榮少佢地去船p,不過...我都冇做d對唔住你既事!」「我咪講過囉!我最憎人去呢d地方架啦!」千柔用力甩開James「唔好咁啦千柔..我地都拍左拖成年啦,你咁都唔信我...」James繼續窮追不捨「但係你明知我唔鐘意你群埋班豬朋狗友,你都仲成日去disco同船p!」「屌...咁我daddy個個月都比咁多錢我,放假係去呢d地方架啦...」千柔對James不顧一屑:「咁就即係證明我同你係兩個世界既人,係時候要分開啦」「千柔呀,我唔係咁既意思」我阻住James:「喂,你..」「你邊撚個呀?哦...原來就係你條撚樣離間我同千柔!屌你老..」千柔一手將James推落地下:「你講咩野呀麥家輝!石仔係我好朋友黎架!唔准你侮辱佢呀!!」原來千柔發起嬲上黎都幾惡不過,睇住佢地兩個,我不其然諗起我同瞳瞳我地四人開車離開,成個停車場就只係剩低跌落地上既James「對唔住呀石仔..估唔到咁樣比麻煩你..」後座既千柔向我道歉我揸住車:「唔緊要,小事黎..佢係你男朋友黎?」千柔板起臉:「從前係,依家唔係啦」「...你地係點識架?」「佢爸爸係我爸爸d生意partner黎,所以我同佢由細識到大...果陣年少無知接受左佢,之後先知佢咁花fit,唉」千柔訴說自己既往事坐佢隔黎既新月道:「唔緊要,依家飛呢d賤男都唔遲丫」「總之你以後記得戴眼識人就得啦..」「嗯..我會架啦」到達大宅之後,我就帶千柔上佢果間房「嗱,呢一間就係你間房啦,呢段時間你就響度訓啦」我為千柔放低行李千柔好似細路女咁四圍望:「唔該石仔,嘩..間房都好大喎....原來做特工咁好架」「你唔係有錢女黎架咩,以前都應該係住大屋架喎」「嘻嘻,我果陣間屋都係同呢度差唔多咋」千柔坐上床上:「呢間房,前排係咪有女仔住過既呢?」我:「係呀,佢係我地之前既拍擋..佢上星期搬左走啦,不過你點知架?」「嘿,我聞到陣香水味嘛..係呢你個拍擋係咩樣架?」我將rina同airi相拎比千柔睇:「mk d果個就叫rina,同我夾左一年倒啦,」「好靚女呀,成個女明星咁!咁依家佢去左邊呀?」千柔係咁追問「佢去左日本既IID啦,仲好似識到個靚仔男朋友..高d果個就叫airi,佢就係我地之前調查絕對零度既時候既拍擋,不過可惜呀...解決左絕對零度之後已經同左佢男朋友Jonathan去左英國生活...」我一邊講住兩位拍擋,一邊憶起同佢地既往事「原來係咁..咁新月同阿昇呢?」「佢地兩個都係8月開始同我一齊,新月就係我細個已經識架啦」我繼續答千柔:「咁你呢千柔?你係為左咩而做特工?」千柔頓時臉紅紅:「講..講出黎你會唔會笑我架?」「唔會...點會呀」「我..我想搵返救左我果個幪面超人....果次比佢救返之後,我特登去學功夫,加入IID,就係為左想見返佢」估唔到,原來我影響左千柔既人生「咁比你搵返佢既話,你有咩會同佢講丫?」「緊係要再一次多謝佢啦,唔係佢既話我一早比人..」千柔道呢個世界,真係冥冥中有主宰為左歡迎千柔,阿昇今日特登叫左pizza hit既大餐「歡迎千柔加入我地既大家庭!飲杯!」「飲杯!!」「多謝哂你地呀,我都好耐冇同人一齊食飯啦」千柔快樂地飲住可樂新月問:「吓點解既?」「我冇住hall,平時一個人住咋...我又少朋友,一日三餐都係自己解決..」千柔低住頭我:「咁黎緊既日子,你就要習慣同我地三個一齊食啦」「嗯!」雖然千柔既外表係一個陽光少女,但佢又出奇地充滿負能量食完飯之後,阿昇落左去準備兩日後既任務客廳又剩低我,新月以及千柔新月放低手上既小說:「石仔,你唔諗住搵返瞳瞳呀?」「吓...事實..都擺在眼前啦」千柔亦加埋口:「我都覺得石仔你應該打比佢問清楚,始終都未證實..」我拎住手機,猶疑不決到底...應唔應該打電話比瞳瞳?石至磊,唔通你由得你同瞳瞳呢段關係就咁玩完?唔得!我迅速咁撥打電話簿內瞳瞳既電話「喂..」瞳瞳既聲音,既熟悉又陌生「瞳瞳,係我」「石仔...係你呀..」瞳瞳既語氣好似一早知道我打比佢咁「瞳瞳,我有d野想同你講,聽日可唔可以出黎傾下?」「嗯....好丫,2點,沙田翠華等」講完呢句,瞳瞳就cut左我線呢短短既兩三句,已經聽得出瞳瞳仲嬲緊我仲多左幾分陌生既感覺「咁快收線...可能佢仲嬲緊你姐,聽日拿拿聲道個歉啦」新月道千柔亦點頭同意:「岩呀,女仔有時雖然把口唔講,但係內心好介意架..」唉...第二日既下晝2點,我已經到左沙田翠華我坐左響四人卡位,點左一個午餐,等住瞳瞳大約十分鐘後,身住黑色連身裙既瞳瞳打開門口呢條裙,係我第一次同佢去街果陣買既「瞳瞳..你食唔食野,我幫你叫丫」瞳瞳冷冷道:「唔駛啦,我食左野....石仔,你有咩想講呀..」「對唔住呀瞳瞳,我知果次我講左D好過份既野..我知錯架啦,你比次機會我丫」但似乎瞳瞳都唔係好受落:「我已經聽左你講好多次對唔住啦」我開始激動:「咁你想我點呀?你係咪比果個揸BMW既MK仔迷左心竅呀?」「點解你..知?」瞳瞳大驚「你緊係唔想我知啦,我生日果陣響你門口等你,睇住你一個唔該就上左條撚樣架車度呀!」去到呢度,我已經失去左理智講極sorry都唔撚原諒我,你short撚左呀溫愛瞳?!瞳瞳皺眉:「Andrew係我同學黎咋,何況我...都唔知你黎接我」「嘩,生日都要同你去食飯,都真係個好好既同學喎..」我冷笑住「呢段時間有Andrew我先冇咁傷心咋,你呢?有冇關心我呀?」屌!我日日都黎接你,你話我唔關心你?!「果條友唔係好人黎架..」只有我知道,佢係同Sombras有關係「人地比你細心好多架石至磊,人地個個拍拖都時時刻刻whatsapp,我地呢?」我幾時有冷落你呀?係我搵你唔應咋屌!瞳瞳企起身:「我..我唔同你講啦,我仲要返去上堂」我無言以對,睇住瞳瞳行出餐廳因為,瞳瞳係我鐘意既女仔,我始終狠唔下心腸鬧佢,屌佢係臭西唉,石至磊呀石至磊,點解你咁失敗呀...

「唉,件事就係咁啦..依家瞳瞳唔單止唔理我,仲響我面前講果條撚樣幾好幾好咁..」夜晚,我同千柔佢地講返今日既事「咁...石仔你今鋪真係綠帽慘執喎..」阿昇掩住頭新月嘆一口氣:「但係,瞳瞳佢都仲未同石仔你講果句野,我覺得仲有轉機既」「邊句野呀?」「分手囉...佢唔同你講,即係佢自己都唔捨得你啦」「但係,我依家點講都冇撚用,仲可以點丫..」我飲住clapis概嘆:「千柔你話丫?點解瞳瞳同你同一間u,但係你就咁乖,佢就識埋d牛鬼蛇神丫?」千柔好似比我嚇親:「咁..係因為我本身...內向姐..」我講到馬尿都差d流埋出黎:「唉,瞳瞳佢以前中學都內向啦,依家咪又係咁...」千柔拍拍我膊頭:「唔好咁啦石仔..」我慢慢冷靜返:「sorry...我都係第一次遇到問題,唔係好識處理..」「唔緊要..」新月行到我既面前:「不過你傷心埋今晚好啦,聽日我地就要去捉洪南天」我捽捽眼,點頭道:「嗯...我知..」阿昇拍拍心口:「放心啦石仔,我地三個點都企響你果邊既!」「嗯,雖然我都係識左石仔你兩日,不過我相信..你係一個好人黎架..」千柔道雖然今日真係好hurt,不過好好彩,我仲有呢三個好拍擋,好朋友..依家係下晝一點,我地就開始傾今晚既計劃阿昇打開桌上熒幕,並展示和聲書院大樓既平面圖「我地今晚既任務好簡單,就係要捉走洪南天,將佢帶走」難得認真既阿昇道出自己既戰略「今次既high table dinner,係響大樓既2樓禮堂舉行,2樓前後各有一個公用既廁所,廁所有一個細窗口比你地逃生,以防萬一」「位置分配方面,今次石仔同千柔扮住partner,因為咁樣冇咁惹人懷疑..「千柔負責響會場入面制造機會,例如好似MI3咁,倒瀉紅酒落洪南天個身度,等佢入廁所..而石仔就要一早去廁所埋伏」千柔問:「但係...點解阿昇你知佢一定會去石仔果個廁所呀?」「千柔問得好!今次新月bb呢,就要你..假扮男清潔工,冇..冇問題下話..」一講到呢度,阿昇即刻口震震新月冷冷道:「我冇問題,不過你可唔可以唔好再叫我bb..」「嘻嘻,都係一句姐,咁新月bb到時就要假扮清潔工,封左禮堂出口左邊近走廊既廁所,再去右邊既廁所同石仔會合...因為兩個人會比較容易搞掂洪南天」我輕輕一問:「咁如果,佢d保鏢響哂門口呢?新月出黎咪好易穿煲?」全場鴉雀無聲「丫屌你呀石仔,我都冇諗過喎」千柔舉手:「一係..我到時再引開佢地丫..」「你?」新月問「放心啦,我ok架!」我企起身:「咁到時拜托你啦,千柔」我響樓上換好西裝後阿昇一見到我就鳩叫:「嗚~~石仔好靚仔呀!」我對阿昇呢種講笑式既讚美不以為然:「屌,收皮啦..」阿昇就將偽造既中大學生證同一舊類似舊式call機既物體交左比我「石仔,呢舊就係我最新發明既變聲器,我已經入左洪南天把聲落去,比你以防萬一」「你好..我係石仔,testing 123」我拎起佢試幾試,的確係變左洪南天把聲:「丫又幾似下喎」「嘿嘿,阿昇出品必屬佳品!.........嘩!!!!好撚正呀..」阿昇忽然流哂口水咁「乜料呀你..」我轉頭一望千柔著住一條水藍色既grad din裙,從一樓行落黎短髮既千柔配上呢一條裙,馬上升左幾個level新月一掌拍落阿昇度:「你唔好咁咸濕得唔得?」「sorry囉新月bb」千柔有點怕醜:「點..點呀?呢條裙係果陣grad din買架..」「唔錯呀...都幾襯你」我竟然有d唔敢直視住千柔:「不過,你都好瘦下喎」「我都想肥呀,但係..食極都仲係咁」著住grad din裙既千柔,令我不其然諗起瞳瞳由於為免人地懷疑,我同千柔自己坐車,而新月同阿昇就另外揸貨van去中大準備(其實係要去偷清潔工套衫)成間大屋只係淨低我同千柔我見千柔坐立不安咁,就遞上暖水:「千柔做咩呀?緊張呀?」「唔該石仔...嗯,今次係我第一次同你地做operation,我..好驚拖累你地呀」「第一次係咁架啦,慢慢你就會慣..何況今次任務無乜危險性,一陣你盡量扮得自然d就ok架啦」「嗯,咁石仔你呢?」千柔飲左一口暖水我問:「我?我做咩呀?」「你同你女朋友既事...唔會影響到你咩?」「冇..冇事啦,始終拎返電版既事先係最重要」我望望手錶:「都差唔多時間啦,我地行啦千柔」大約45分鐘後,18:45我同千柔就坐住我架type r到左中大既和聲書院我地將車泊響附近既一個暗角我將微型既通訊器交比千柔:「呢個就係阿昇發明既通訊器,你將佢痴響耳仔入面,就可以同到哂我地四個通訊」「喂,阿昇收到嘛」我自己亦戴上通訊器「收到呀,你地到左嗱?」「嗯,新月呢?」新月:「我依家已經偷左清潔工件衫啦,隨時stand by」「咁好啦,我依家同千柔就入去禮堂」行上去禮堂既途中,千柔都仲係周身唔聚財咁「放鬆d啦千柔,咁樣係人都知你身有屎啦」「嗯..係」忽然,千柔撓住我左手「千柔,你...做咩呀?」我心諗,做你partner咋喎,唔駛撓手下話千柔笑得好尷尬:「唔..唔好意思呀石仔,咁樣..好似安心d呀」「哦...如果咁樣你會冷靜d既話都ok丫,不過你唔好唔記得一陣你淋紅酒之前,我就要入廁所standby」「我知啦」千柔就咁撓住我左手,一齊行上去響門口向保安出示完學生證之後,我地就打開禮堂既門口「咔!」禮堂內全部都係打扮得花姿招展既中大學生同教授,人數逼爆成個禮堂咁濟不過重點既係,目標人物洪南天已經響度同d睇落係大人物既人響度吹水並且身邊仲有兩,三個保鏢我拎左一杯唔知乜既酒,懶係扮到好自然咁「我同千柔依家入到去,洪南天亦都響度」我細細聲講新月:「咁你地埋唔埋到佢身?」千柔:「暫時唔得呀,佢身邊好多人...」話一講完,洪南天就走上台上,似乎係諗住發表演說「石仔..咁依家點呀?」千柔開始緊張,捉得我更實我鼓勵一下千柔:「冷靜d,總有機會..」「石仔....!點解你會響度架?!」一把熟悉既聲音響我背後傳來我擰轉頭,眼前既係一個身穿白色裙既少女「瞳瞳.......」響佢身旁既,就係果日接瞳瞳收工,半年前同Sombras殺手會面既黑髮mk佢主動伸出手,面露微笑:「你好呀石仔,我叫Andrew,我成日都聽瞳瞳講起你架」就咁睇,呢個Andrew係奸奸地果款mk黎我冇理佢,用我平時最憎既一個字打發佢:「哦」Andrew繼續做笑面虎:「我唔阻你同瞳瞳啦,一陣見啦」弊啦,瞳瞳都響度既話,佢分分鐘會跟住我咁樣...我地既計劃一陣就會好易比佢搞亂..我應該點做睇黎依家只能夠,激嬲瞳瞳等佢唔好因為懷疑我而成晚跟住哂「點解你...入到黎既?」瞳瞳唔知道,我係用假冒既學生證入黎「千柔叫我黎陪佢既,咁佢咪搵左朋友借佢張學生證黎囉」瞳瞳有點口吃:「千...千柔?」我舉起千柔拖住既雙手:「咪佢囉,有咩問題呀?你拖得仔黎,我唔拖得女呀?」「石仔..你...」千柔已經比我呢個舉動嚇到呆左此時瞳瞳已經雙眼通紅:「哦..咁..咁我唔阻你地啦,bye...」

「石仔..點解你要咁對瞳瞳呀?」千柔望住瞳瞳既背影「如果佢繼續懷疑我,咁樣佢就有可能成晚跟住我,到時我地既任務唔單止會比佢打亂,瞳瞳仲分分鐘有危險...」我同千柔解釋返特登激嬲瞳瞳既原因千柔一面認真望住我:「石仔你把口咁講姐,但我知道..你個心依家肯定係痛緊」佢講得冇錯,我頭先對瞳瞳既呢一番說話....的確係忍住痛講我寧願佢憎我,我都唔想佢捲入去呢d事度「最後,希望你地咁多位同學繼續努力向上,多謝!」台上既洪南天一講完野,在場既掌聲馬上此起彼落我挨近千柔,將手上既酒遞比佢:「千柔係時候啦..」「但係,我仲好驚喎..」千柔把聲已經顯示出佢真係好淆我繼續牽住佢,接近洪南天:「咁樣,睇黎我都要送佛送到西啦」「吓,石仔你想點呀?!」千柔比我呢一句嚇倒距離洪南天仲有10米距離「冷靜d,記得一陣對白有咩要講就得啦」千柔已經嚇到冇野講我感覺到千柔既脈搏開始加快:「唔駛驚架,自然d」「準備啦,3,2.......1」我一手就將千柔推向前,力度大得令千柔失去平衡果一杯紅酒,亦成功穿過保鏢,倒響洪南天既西裝褸上而我,就一早響推低千柔之後離開兇案現場在場既人都比千柔呢一下舉動嚇親耳邊既耳機即刻傳出千柔把聲:「對..對唔住呀洪先生,我冇心架!」好彩千柔都係個醒目女,馬上入返戲「唔緊要...好小事姐,我去洗手間抹返就得啦」就咁聽洪南天都係一個好nice既人,不過好可惜,一陣我地就要塔你返去呢個時候我已經走出禮堂:「新月,我地已經搞掂啦,我依家過緊黎」「嗯,不過...點解你地會成功既,頭先千柔明明好緊張架喎」「多得石仔頭先大大力推我咋,如果得我自己一個既話一定唔敢倒杯酒埋去..」我打開右邊洗手間既門口「唔好意思呀千柔...頭先情況太危急」「唔緊要呀,依家洪南天都行緊出禮堂,佢身邊有兩個保鏢」千柔為我報告情況「好啦,一陣見啦千柔」我行到第二格既廁格,敲左四下門「乜你咁遲架..你知唔知男廁好臭呀」廁格內,已經換左清潔工服既新月對我抱怨「sorry囉,好難先搵到機會落手架」「石仔,洪南天已經見到另一邊洗手間鎖左,依家行緊過黎啦」阿昇道「你hack左入呢度既cctv系統呀?」我問「咁緊係啦,唔通你要我響度食花生咩」「咔!」我同新月都聽到,外面廁所既門口已經打開「你地兩個響呢度等我ok啦」「係既洪生」即係話,洪南天已經入左黎「沙沙沙」水龍頭既出水聲不斷洪南天似乎係洗緊佢果件名貴既西裝褸我向新月示意,要出去搵機會搞掂洪南天新月拎出一塊毛巾,再倒左d哥羅芳落去「咔!」我慢慢打開門,前面既鏡已經反映出洪南天既相貌佢亦留意到我,我倆都對對方點頭微笑我一邊假扮gel頭,洪南天就繼續清洗西裝褸大約一分鐘後「呼,終於搞掂,真係比條八婆玩死」洪南天用紙巾抹好西裝褸,著好後準備轉身離開我馬上拎出口袋內沾滿哥羅芳既毛巾,從後掩住洪南天既面「唔..!!!唔唔唔!!!!」洪南天不斷掙紮呢個時候新月都出左黎,幫我勒實洪南天,免得比佢走甩大約15秒後,洪南天就冇郁,睇黎佢已經失去知覺「呼..」我吸返口氣,繼續細細聲講野:「新月你d哥羅芳咁廢既,掩左十幾秒先暈」新月指指我手上既毛巾:「緊係啦,你都諗轉左塊毛巾」「屌係喎,sorry囉」我收返好毛巾:「幫手抬佢入個垃圾車度啦」我同新月夾手夾腳,將洪南天掉落平時用黎裝垃圾既手推車度「洪生,你冇野丫呀?!」門外傳出保鏢既叫喊我不慌不忙,將阿昇既變聲器緊貼喉嚨:「我冇事!我好快出黎」保鏢對呢把假聲毫不懷疑:「係既洪生」阿昇:「係咪好勁呢嘻嘻」「咪自己讚自己啦,咁我地依家點出去呀」新月道我:「係喎,依家果兩個保鏢仲響門口...」「咦?呢舊咩黎架?」「噠!噠!」「石仔...新月...」千柔掩住口走入洗手間「千柔?!點解你入到黎既?d保鏢呢?」我問千柔搖搖手上杯墊大細既圓盤「阿昇臨出門口果陣比左呢個裝住迷暈氣體既圓盤,我頭先就係響走廊角落頭掉呢個圓盤過黎架啦」「每一個細節我都計算好哂架啦!你以為我流架?」阿昇刺耳既聲音將我地三個人嚇倒:「新月bb我係咪好叻叻豬呀」新月無奈咁讚下阿昇:「得啦得啦你最勁啦...石仔你出去睇下有冇入響走廊」我探頭出去,左右兩邊都冇人,再將地下暈低左既果兩個保鏢拉入廁格我向後面兩人打個眼色:「冇問題,clear」新月先推住手推車出去「我行先啦,一陣見啦」新月先行去右邊既lobby:「搞掂啦阿昇,五分鐘後響返之前講埋既果個位等啦」「ok!」「新月同阿昇佢地搞得掂架啦,依家我地去返架車度先」我靠近千柔既耳邊:「頭先真係唔該哂千柔你呀,冇左你我同新月應該都走唔甩」千柔伸住脷:「對比起你同新月做果d野,我呢d根本係皮毛野黎姐」等到新月入左lift,我同千柔先慢慢行出黎千柔細細聲問:「點解我地唔同新月一齊搭lift呀?」「lift入面有cctv架嘛,咁樣就唔會比人懷疑我地...點解會同個清潔工一齊行出黎」我同千柔慢慢行到返去禮堂既門前禁lift但同一時間,最令我意想不到既事,發生左瞳瞳同果個Andrew,一齊行出黎,同我地兩個撞到正呢個時候唔可以引起瞳瞳既懷疑如果唔係佢就好大機會知道我非一般既身份不料,千柔竟先挨落我既膊頭上:「石仔..我好攰呀」我摸摸千柔:「咁我車你返屋企先啦」「嗯,有lift啦」千柔拖住我隻手,走入lift不過令我在意既係,門關上前既一刻我仲見到瞳瞳紅透既雙眼

「千柔你都幾醒目架喎..」響lift入面,我冷笑道千柔好似好困惑咁:「但係,咁樣做真係岩咩?我見到瞳瞳好似流緊..」「唔好理咁多啦千柔,任務要緊,有咩私事之後先搞啦」落到去,我先聯絡阿昇:「阿昇,你同新月走左未?」「走左啦,依家帶緊洪南天去boss度」「ok,我同千柔依家黎」新月:「你同瞳瞳...冇野丫嘛?」「....冇野,有咩野留返拎到電版之後先講啦」我同千柔上返車,就全速開往中環,同boss佢地會合「發!」boss一盤冷水潑向被綁響木凳上既洪南天洪南天慢慢醒來,張開雙眼「做..做乜呀!」洪南天似乎了解到自己呢一刻既處境,不停掙扎「你好呀洪生,第一次見面,你好嗎?」boss戴住面具道除左boss,我地四個都戴左面具,免得日後被洪南天點相「仆街,想綁我,你知唔知我邊個呀?!」boss一腳伸落洪南天度,將佢踢落地下「洪生,我地唔會傷害你既,只要你老老實實咁答我地既問題就得」「洪南天先生,請問果塊印鈔機既電版,係咪響你地既銀行度呢?」boss好有禮貌咁盤問洪南天表情有d變化:「我..我唔知你講乜!」「你係咪想將塊電版賣比人?」「你up乜呀屌?!」「塊電版依家放左響邊?」「屌你老母你地係咪on9架,咪講左唔知你地up乜撚野電版囉!」boss拎起旁邊既電鑽,鑽向洪南天既門牙「吱吱吱吱吱吱吱吱吱吱吱吱吱!!!」「我相信洪生你咁有錢,要補隻牙都好易既姐」洪南天開始淆底「你..你咪撚亂黎呀!我..我搵人買埋你全家架.....」電鑽漸漸靠近,即將就要將門牙鑽碎「好啦,我講啦我講啦!」「係!塊電版係響我地銀行果度!!!」boss奸笑住:「哈哈,終於肯講既咩?」洪南天嚇到眼淚水都流哂出黎:「唔..唔好殺我呀..」「係...我的確係諗住將塊電版賣比人」boss繼續問:「所以之前美國政府聯絡你,你都冇理佢?」洪南天點頭:「因為呢件野起碼值幾百億美金,賣去黑市都賺到笑啦」「咁你依家將塊電版放左響邊?」「響...響...」「我放左響向星銀行九龍灣分行...地底個保險庫度!」「真係?唔好呃我地喎」boss道「真..真既....」「老老實實啦,你地係咩人黎?聽你地既語氣又唔似求財喎」洪南天不滿道「我地就係IID既特工」洪南天開始傻笑:「屌..唔撚係掛..特工..哈哈哈...復仇者聯盟咩!」新月:「你記唔記得一個叫Sam McQueen既人呀?」「...有d印象,幾個月前搵過我伯爺果個鬼佬丫嘛」「佢同我地一樣都係IID既特工」洪南天:「挑,你講哂啦,我話我契爺係戈巴卓夫都得架」我怒睥住佢:「你咪唔好信囉,我地隨時都可以掉你去美國受靶,依家你只要乖乖地合作就乜事都冇」boss抽起洪南天:「石仔,以免夜長夢多,你地四個快d去九龍灣拎電版,帶埋洪生去啦」「嗯!」依家係夜晚十點半我地四個,再帶住洪南天去向星銀行九龍灣分行響車上,洪南天應該係太攰,所以訓到扯鼻鼾千柔問:「呢個洪南天...係咪真係信得過架?」「唔肯定..不過依家得返呢個線索」「石仔..瞳瞳既事,真係唔緊要咩?」我嘆一口氣,無奈道:「係,係好緊要..但係我絕對唔可以比佢懷疑我地,如果比佢跟住我地,分分鐘有危險」「我寧願hurt到瞳瞳,都唔想佢卷入呢件事」講完之後,新月同千柔亦再冇出聲大概,佢地都清楚知道我要做呢個決定,係幾咁艱難大約半個鐘,我地既van仔就到左淘大花園,向星銀行九龍灣既分行此時,銀行已經落左大閘今次,我地四人都一齊行動我同新月捉住洪南天:「喂,開門啦」「你都on9!我邊撚度有鎖匙呀」洪南天不屑道:「你有冇見過銀行集團主席要落區幫分行拉閘呀」千柔拎住一條萬字夾:「等..等我試下丫!」「咔...咔...咔...咔...咔!」只係兩三下手勢,大閘既鎖就比千柔成功解開「千柔你都幾叻架喎,幾時學架?」千柔:「training果陣學過架啦,不過都係第一次實戰度用」之後我地四人一齊推起大閘,進入銀行「喂洪生..個保險庫呢?」洪南天不耐煩道:「屌,地下2樓呀」「唔好咁多口水」新月拎起手槍指住洪南天:「快d帶我地去啦」「得得得...依家帶你地去」果然,呢d仆街唔嚇下佢唔得我地一行五人搭lift,落到去地下2樓眼前既,係一個典型保險庫既圓形大鋼門我:「嘩,乜一間咁細既分行都有個咁大既保險庫架..」洪南天:「我伯爺話唔好放哂d野入中環總行嘛,廢時一比人偷野就一鋪清袋」新月用槍篤住洪南天:「你,快d去開左佢」「得啦得啦...」阿昇笑道:「嘻嘻,我都想比新月bb用槍指住我呀」新月依舊不太理會阿昇:「阿昇你認真少少好唔好呀?」大約1分鐘後,洪南天已經成功打開保險庫既鋼門保險庫除左角落既一個鐵提款箱之外,一樣野都冇「嗱,就響入面咋..」洪南天指住鐵提款箱我同千柔走過去,拎起呢一個有三個密碼鎖既鐵提款箱上面有一塊寫有「Sam McQueen」既鐵牌我同千柔影低左呢個鐵提款箱,再send比bossboss:「同Warrick先生形容既一樣,睇黎冇錯啦,入面既..就係電版...不過你地唔好諗住解鎖,密碼錯三次既話個箱就會自動爆炸」「石仔,你地依家儘快拎返黎」我拎起呢個裝住電版既鐵提款箱,比我想像中輕阿昇指住鐵提款箱,好奇問:「呢個就係電版啦?咁輕既?」我點頭:「果個Warrick先生話係咪係囉..」「Hey~boy~好失敗~一加一係二都搞壞~」我部iphone響起洪南天聽到呢個鈴聲後都不禁恥笑:「嘩,做埋d咁on9既鈴聲呀」我望一望,係一個私人號碼「喂」「hello呀,石仔」呢一把聲,係一把令人心寒既男聲「你...係Andrew?」我心裡面已經有個唔好既預感「我係A先生呀,IDD特工石志磊」

呢一句,簡直好似一把刀插入我個心度我忍住自己既怒火:「你...果然就係Sombras既人..」「冇錯丫,3月刺殺印度外長,8月絕對零度襲擊,全部都係我穿針引線既,我就係Sombras派黎香港既幹部」「本身,你同頭先果個靚女倒瀉紅酒既戰術都幾成功既,不過...」「我一早就響洪南天件衫度裝左偷聽器啦,依家我地Sombras既人已經包圍左呢一間向星銀行啦,嘿嘿」「我就真係好想知道,你地點樣帶住塊電版走出黎啦...祝你地好運啦」千柔留意到我表情唔同哂:「石仔..做咩事呀?」我馬上衝去洪南天度,四處搜索洪南天:「你做乜撚呀?」果然,洪南天既西裝內,有一塊直徑1cm既偷聽器抓狂既我激動道:「仆街...仆街!!!」「做咩呀...」千柔佢地仲未知咩事「頭先響瞳瞳隔黎果個...就係Sombras既人!佢一早已經響洪南天身上面裝左偷聽器」我太大意啦,冇諗到佢比我同千柔早一步落手「大獲啦..」耳機傳黎boss著急既聲音「依家已經有...十五個拎住步槍既殺手,行緊入黎銀行啦」新月留住汗,問:「咁boss你call左增援未呀?!」「call左啦,但係最快都要10分鐘」我,千柔,新月都只係各袋左一支Desert Eagle Mark XIX每人子彈大約只有48發阿昇拎起andphone:「仆街啦,佢地已經入到黎銀行啦!」睇黎阿昇已經hack左入銀行既cctv我拎起Desert Eagle上膛:「冇辦法啦,我地三個...就要響呢10分鐘頂住佢地廿幾個槍手..」「屌唔撚係掛!!」洪南天開始失控,屈響保險庫既一角:「仆街啦你地!帶我黎送死!」我:「你靜少少啦!」新月二話不說,響我口袋拎出頭先沾上哥羅芳既毛巾,掩住洪南天既鼻「唔!!!!唔!!!!」幾秒既時間就將洪南天整暈「叮!」停響呢一層既升降機徐徐上昇即係話,上面既槍手已經禁左lift我同千柔跑到保險庫既門邊,新月亦拉住阿昇走往另一邊「嘩新月bb拖我手呀嘻嘻」大敵當前,阿昇仲係非常輕鬆新月:「你講少陣野得唔得呀,你係咪已經hack左入呢度既cctv啦?」「係呀,依家就算響銀行地下既control room都睇唔到呢度既情況,新月bb你想點呀」「你一陣用andphone既note功能,將前面既槍手位置打落去,幫我地mark低敵人既位置」阿昇拎起andphone,禁左幾下「丫新月bb你真係聰明啦」我地三個既耳機馬上傳來andphone既電子聲音:「新月bb好可愛呀!」呢個就係andphone既note功能,輸入文字,再以聲音輸出新月睥左佢一眼:「阿昇你專心d啦,你都唔想我死架嘛...最多我地走得甩既話...」「叮!」呢一下lift聲,令我地四人馬上沉默「lift入面有三個槍手,冇頭盔,各有一支步槍」阿昇操縱住andphone,為我地匯報出面既情況「咔!!」lift門打開我地亦可以響地板睇到,的確有三個身影由lift口去到保險庫既鐵門,大約只有10米我地三人都已經拉好板機,準備同佢地駁火「佢地有兩個人偏左,石仔同千柔搞掂佢地,而新月就射靠近自己果件」阿昇響傳送信息既同時亦有傳送cctv直播既情況槍手唔知道我地既位置,但我地卻知道得一清二楚,咁樣既話對我地就更加有利新月向我做住手勢,示意佢先射靠近佢既果個槍手,然後我同千柔再射殺被新月吸引既兩個槍手雖然呢個策略有危險性,但時到如今呢個已經係最有可能同時殺哂三個既方法此時,槍手同我地有新月做住口型:「三,二.......一」新月迅急地轉身,面向住靠近自己既槍手由於我地都可以用cctv睇到保險庫外既環境,所以我地大概都知道槍手確實既位置新月亦早已預料對方既位置,手槍一舉,瞄准住佢既頭顱「吱!」只係一槍,就將槍手射死由於佢地完全冇預料到新月既突襲果兩個槍手一時間反應唔切我同千柔睇準時機,對住該兩名槍手連開幾發「吱!」「吱!」「吱!」「吱!」子彈全數打中槍手用左三秒,我地成功解決左第一波槍手「wow!!!新月bb好勁呀!」阿昇吹住口哨我望住地下既三條死屍:「呼,一額汗呀大佬...千柔你d槍法都唔錯丫」千柔摸摸頭:「過..過得去啦」阿昇奸笑:「係喎,頭先新月bb你話如果我地走得甩既話,就...」新月頓時口啞啞咁:「呃...我..我冇講過喎」「叮!」升降機再度向上升我執起地下既兩支步槍掉比千柔同新月:「一次就話可以偷到雞,第二次應該唔會咁成功架啦...依家我地用步槍啦」「嗯..」我地躲響保險庫內,檢查好步槍,準備迎來第二波攻勢阿昇:「佢地入左lift啦」「今次佢地...有5個人呀!」千柔大驚:「唔..唔係掛...?!咁..咁點算呀石仔?」「唔駛驚..只要我地先發制人,我地贏既機會就更大」我望住面前既lift門:「一陣一開門,我地就唔理三七廿一,直接射到佢地變蜂巢」新月點頭:「冇錯.呢個已經係唯一可以用到既方法」我地照舊留響保險庫後,但今次就係拎住步槍面向前「叮!」lift聲一響我地三人毫不猶疑,按緊板機「砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰砰」「咔!咔!咔!」我地三人一口氣將彈匣既子彈射清光而響我地面前既升降機,已經比我地射到佈滿彈窿而五個滿身鮮血既槍手早已經倒響lift口我拆下彈匣:「嘿,會唔會太易呀」「咁既話,我地已經夠頂10分鐘....咳咳..」阿昇:「新月bb做咩係咁咳呀,冇野丫嘛...咳咳,嘩屌那星做乜鳩呀」突然,周圍既空氣都變得混濁我望望天花版,果然,有一白色氣體正從通風口噴出「咳咳..弊啦,佢地...應該係響通風系統度放左毒氣,想毒死我地」新月:「可..可惡..竟然諗到用毒氣」千柔掩住鼻:「咁即係話..依家我地點都要上去..」我拎起裝住電版既提款箱:「嗯...繼續留住度只會毒死,依家唯一可以做既就只有上去逃走」阿昇睇住andphone:「上面仲未落閘,只要我地一出lift向左行就可以去到出口..一陣我禁一個掣就可以控制我地架van仔衝入黎..」「咁靠你啦阿昇」我望望地下既洪南天:「記得要帶埋佢走呀...留佢條命可能仲可以得到更多情報」阿昇一臉不歡:「吓駛唔駛帶埋呢條撚屌呀!....唉好啦好啦」說罷就背起洪南天「準..準備好啦嘛,要行啦!」我地四人,一齊行入呢架充滿血腥味既升降機

「叮!」千柔拾起地下既步槍:「石仔,你一陣小心d呀」皆因我要同時保護住手上電版,責任更重大我拎起Desert Eagle Mark XIX上膛:「嗯,放心啦...你地擔心阿昇好過啦」阿昇出奇地全身發震:「屌你...我邊撚度有驚呀」「喂你咁驚..一陣點走得郁呀大佬」新月轉頭,面向阿昇「如果..你今次死唔去既話...我咪同你去一次街囉」阿昇既表情馬上180度轉變:「真..真係既新月bb?!」「就到啦,有咩一陣再講啦!」我叫停佢地兩人:「一陣一出lift,即刻搵左掩護先」阿昇馬上拎起andphone,禁左幾個掣「你做咩呀阿昇?」「我hack左入佢地個消防系統,依家樓上應該落緊雨啦..同埋我已經set好左時間掣,30秒我地架貨van就會撞入黎銀行」「嗯..各位一陣小心d,唔好死」「叮!」lift門一開,我地就馬上衝去前面既櫃枱下槍手們似乎係被灑水系統打亂左陣腳,並冇亂槍攻擊我地砰!我地既黑色van仔,一下子撞爆左銀行左邊既玻璃班槍手講左幾句西班牙文,似乎係想調查下架van仔我向千柔佢地打個眼色,一陣新月行前,我同千柔殿後,阿昇響中間「三,二....一」新月同阿昇先起身新月用步槍射殺行近van仔既兩個槍手,掩護阿昇上車後面既幾個槍手見狀,正想舉槍但佢地明顯計漏左我同千柔我同千柔一企起,就擊中兩個槍手我回頭望,阿昇已經背住洪南天上左車新月:「石仔,千柔!快d呀!」正當我同千柔跑緊過去之際,我眼尾見到,一個倒地既槍手正瞄准住新月「新月小心呀!!!」可惜已經叫得太遲,雖然新月已經有反應但子彈依然打中新月既左手新月忍住痛,照樣開槍打死該槍手我同千柔跑上車:「阿昇快d開車呀!」「..哦..!!!!」阿昇扭動軚盤,貨van駛出淘大商場我擺低電版:「喂新月,你有冇事呀?」新月按住左臂:「..冇事...中一槍姐」千柔馬上用旁邊既毛巾包住新月既傷口:「流咁多血..要儘快去醫院呀」「石仔,好彩你地都平安無事咋」boss利用耳機聯絡我地:「IID既combat team已經趕到左現場,今次做得好好」千柔:「但係...新月中左槍喎」「咁..你地送佢去法國醫院,我地IID專用既病房先,一陣我會派人黎醫院接你地同電版過黎」一額汗既新月道:「咪理我啦,你地拎返塊電版比boss先啦」阿昇回頭道:「點得呀,新月bb你成手血啦...依家我送左你去醫院先啦」我地將新月送左去法國醫院,並將洪南天交比果邊既醫生阿昇嘆氣:「唉希望新月bb冇事啦,佢仲要同我一齊去拍拖拖架」我笑道:「傻仔,你唔比佢係玩你咋咩?」千柔安慰阿昇:「咁我又覺得...新月頭先係認真既,加油呀阿昇!」「都係千柔你最positive,唔似石仔你呢d仆街淨係識踩踩踩!」此時,已經包紮好傷口既新月行出黎:「咁石仔你咁睇我架,我似d講野唔算數既人咩?」阿昇即刻走埋去:「新月bb你冇事嗱?」「緊係冇事啦....」「登登登!」我既iphone傳黎訊息響聲sms send過黎既,係一條長30秒既影片千柔問:「石仔..邊個搵你呀」「唔知呢」我打開呢條片,卻將我地四人嚇個半死瞳瞳被黑布蒙眼,綁住響一個大概係天台既地方就咁睇佢似乎係昏迷左「估唔到你地咁都走得甩喎,不過你唔記得左我有呢條女做人質咩?」「一個鐘頭內,一個人帶住電版黎和聲書院既天台,如果唔係,你知會有咩後果架啦」可惡!呢個A先生,竟然捉左瞳瞳要脅我!「石仔...瞳瞳,就係比頭先果個Andrew捉左?」千柔瞪大雙眼「嗯,A先生係Sombras人黎...洪南天身上既追蹤器都係佢裝上去」阿昇:「咁依家..點算呀?」「冇辦法啦...我一定要...去救瞳瞳!」新月阻住我:「石仔..」「就算違抗boss命令,比人革職我都要咁做,瞳瞳係我既女朋友黎架!」「但係..一個人去太危險啦,你唔知佢會唔會有埋伏...至少,你同埋我地去丫」我:「唔得,新月你已經受左傷架啦」「咁..我跟你去丫石仔」千柔捉住我,道阿昇望望手錶:「你地走先啦,IID既特工就黎黎呢度接我地架啦!呢度有我地頂住」「咁...你地小心D!」說罷我就同千柔一齊離開幸好,由呢度行去停車場既路唔太長,路上亦遇唔到IID特工我坐上黑色van仔:「千柔..你...唔驚咩」響我隔黎既千柔搖搖頭:「因為我地..係拍檔黎架嘛」「就算以後冇得做特工,我都願意同你一齊去」我笑道:「估唔到...千柔你都幾可愛架喎,唔講仲以為你鐘意我呀」千柔一聽到呢句即刻紅哂面:「邊..邊係喎.」「我講笑咋,行啦!」

我將van仔泊響和聲書院的正門前我望望手錶對時,12:05am「千柔,A先生指明左要我自己一個上去,一陣你響樓下等我得啦」千柔檢查好手槍,問:「咁如果...你有事呢?」我拎出andphone:「我頭先set好左,只要我連續禁個mon 3下,就可以即刻call到你」「嗯..」千柔輕輕點頭「做咩呀?你驚我出事呀?」「係呀...我好驚石仔你會...」我雙手拍拍千柔既肩膀:「放心啦,我都打過咁多槍手啦,今次一定都會冇事既!」千柔輕笑:「希望啦..」我地搭住乘降機上到頂樓,此時整間大樓都漆黑一片「千柔你就響呢度等我,我自己一個上天台先」「哦...石仔你小心D呀」千柔只好應承踏..踏..踏我唔知道上面有咩野等住我,但係我一定要保護瞳瞳「咔」我打開最後一道既木門出現響我眼前既,係被綁響辦公椅上,昏迷左既瞳瞳仲有旁邊既A先生A先生吹起口哨:「你終於黎啦,IID特工石至磊」我唔想轉彎抹角:「快d...放左瞳瞳」「唔駛急喎,我既目的只係塊電版,唔係呢個女人」A先生用槍手槍指住瞳瞳笑道「你係一早就知道我既身份,所以先接近瞳瞳既?」A先生唔耐煩咁答:「咁就緊係啦,唔係駛乜扮入黎中大讀呀?」我接住問:「你到底...係咩人?」「我一出世果陣,老豆就已經係Sombras既人,咁我咪自然入左呢個組織囉」「之後幫組織去幾個國家殺下d重要人物,就升左做香港區既幹部」我忍唔住再問:「暗殺印度外長..搶電版..咁做對你地有咩好處?」「錢囉」A先生冷笑一聲:「暗殺印度外長,印度既股市就會崩潰,我地就可以響股票市場撈一筆」「至此塊電版就更加唔駛講啦,我地自己狂印銀紙都唔止賺1000億啦」講真,其實我對佢地做既事真係冇乜興趣,依家我個心只係想救返瞳瞳「你講完未?想要塊電版就拿拿聲放返瞳瞳」我板起臉道A先生:「你咁著緊你女朋友,我實放返比你架.....我將瞳瞳推過黎,你就掉塊電版比我」「好...」我內心都知道冇咁便宜,已經做好拎槍既準備「三,二,一」我用力將提款箱拋向A先生既方向,而A先生亦非常老實咁將瞳瞳推過黎不過,同時間,A先生拎出腰間既手槍,瞄准住瞳瞳我冇諗多一秒,馬上撲過去擋呢一下搶擊「砰!」呢一槍正正打中我既小腹弊啦...呢一次,應該係我第一次試到中槍既滋味,真係好撚痛我掩住肚..倒響地上A先生指住我恥笑:「哈哈哈!你真係傻仔黎架喎..為左呢個女人可以連命都唔要」我忍住痛:「..因為瞳..瞳瞳就係我既全部,我唔可以比佢有事」A先生執起提款箱,睇左兩睇:「呼,幾經辛苦..終於拎到手」「我玩完啦石至磊,我推左你落去之後...就唔會再有手尾跟架啦」A先生抽起我,將我推埋天台既石礐「石至磊,襯你臨死,講埋比你知啦..」A先生笑得非常仆街:「前幾個禮拜,呢個女人嬲緊你果陣,就係我響佢身邊打你毒針架啦!哈哈哈」「畜...畜生!!!」臨近死亡邊緣,我只能心想呢兩隻字表達我對呢個冚家剷既怒火!「哈..再見啦」「砰!!!!」突然既一槍,正中A先生既胸口,隨即倒地可能係流得太多血,我既視覺開始矇糊但係,我彷佛睇到....瞳瞳好似張開左雙眼「石..石仔!!!你唔好有事呀」「石仔..石仔!!!」慢慢...我就開始失去知覺當我再張開眼既時候,我淨係見到一個白色既天花板「石仔..石仔你醒啦!太好啦!」我右望一下,發覺有一個人正緊緊捉實我「千..千柔?」千柔抹抹眼淚:「你岩岩做完手術,醫生已經幫你拎返粒子彈出黎啦」我低頭望望自己著住既病人衫「子...彈?呢度係..醫院?」我努力回想,終於諗返起我中左A先生既一槍之後,潛意識用左事先設定好既andphone通知千柔就響臨比佢推落街之際,就係千柔殺死A先生救左我「我記得啦..係千柔你救左我」我望住千柔道:「多謝你..」千柔笑道:「咁我地係拍擋黎架嘛...何況,你當初...都救過我一次啦」「當初?千柔..你」「石仔,果陣救左我既果個幪面超人,就係你」千柔跟我雙目對視我笑左兩聲,尷尬問:「你係..幾時知架?」千柔鼓起嘴:「一早就知啦,你當我傻架咩!唔認得身型都認得你把聲啦!」真係估唔到,我一直諗住瞞住千柔,原來佢一早就知「石仔...多謝你呀,係你救返我既人生」千柔捉住我雙手「哈哈..你咁講搞到我好偉大咁喎」「咁你真係我心目中既英雄黎架!我搵日一定要請你食buffet報答你」我:「咁多謝你先啦....係喎..瞳...瞳瞳呢?佢冇事丫嘛?!」「瞳瞳冇事..佢響另一間醫院」此時,阿昇同新月打開門走入病房「咁就好啦,不過我都決定左...要離開佢」三人異口同聲問:「吓?點解呀石仔?」「我唔可以比佢...再遇到呢d危險,我寧願以後唔再見佢」「石仔...唔好懶偉大啦!」阿昇道我搖搖頭:「總之我已經決定左...係呢,果塊電版呢?你地拎返未呀?」千柔低住頭:「A先生臨死前將個箱掉左落去,我望落去既時候果個箱已經唔見左啦」阿昇拍拍心口:「放心啦!我...」「砰!」「石仔,你醒返啦?」boss用力開門,將我地四人嚇倒「嗯...做咩事呀boss?」boss慢慢抖順條氣,道:「IID既高層知道左你地交出電版既事,決定...要對你地四個進行仲裁」

「特工小隊037組,雖然你地響今次既行動中成功拎返屬於美國政府既印鈔電版的確值得一讚..」眼前既幾個西裝友正在宣讀對我既指控呢度就係IID既'法庭',位於告羅士打大廈既頂樓,即係boss間office既樓上「但係..之後竟然為左私人理由將塊電版交返比Sombras既幹部..你地知唔知呢個行為已經違反左IID特工條例第76條..」「得啦..」我打斷佢地既對話:「成個行動係我決定既,你咪炒我囉」其中一個西裝友繼續追問:「但係cctv見到,你同林千柔係一齊出現響中文大學果度..」「因為我係揸住槍逼佢架囉,完全唔關佢事」我繼續講:「比著你老婆比Sombras捉左去,你都會好似我咁唔理後果咁救佢啦下話...你地咪扮到高高在上咁啦」佢地四個交頭接耳左幾分鐘,終於由其中一人對我作出裁決「石至磊,我地四個仲裁委員一致裁定...免去你IID特工既職位,你既戶口亦會即日凍結,請你交出配槍同埋特工執照」我拎出配槍同執照,放響佢地既面前:「都好既,我都唔想再幫你地呢班冷血鬼做野」講完就轉身走人,眼尾都唔駛望佢地一打開門,千柔等人都已經響哂度「石仔..點呀?」我輕輕一笑:「炒我囉,槍同執照都比返佢啦」boss問:「真..真係無轉機呀?」「屌!仆街!」阿昇同新月說罷就衝入'法庭'「屌你老味!石仔依家係救佢女朋友先交塊電版出黎姐,你班冚家剷係咪冇血性架!」阿昇指住四人破口大罵,並將執照掉落地下:「我依家唔撚撈啦,仆街!」新月亦交出配槍同執照:「我都唔做啦」兩人就張揚而去兩人一出門口「喂你地諗清楚未架!咁樣屌法真係冇得返轉頭架喎」boss問「諗得好清楚啦!石仔係我地既兄弟,我地唔會要佢一個承受呢個結果既」我苦笑:「哈,真係唔知話你地有義氣定蠢好....咁千柔你..」千柔好似有口難言咁:「我...」boss為佢講:「千柔已經正式向我辭左職」雖然我應該感到驚訝,但係因為我知道佢做特工既真正原因所以都冇太大既反應「石仔,多謝你車我返屋企,仲要你幫我拎埋行李上黎tim..唔該哂呀」千柔拉住行李袋入屋「唔駛..好小事姐....千柔你之後有咩打算呀?」千柔坐上梳化:「唔知架,應該都會繼續讀書既...暫時都仲未搵到新既目標」「咁你既舊目標,係指搵返我呀?」我問千柔紅起臉,點頭「嗯..依家搵返你,我就可以唔駛再做特工啦」千柔企起身:「石仔...」千柔冇等我反應,一野就錫左落我塊面上「千柔...你」我當堂呆哂千柔眼紅紅,微笑道:「我冇咩野可以報答你...咁唯有送我既first kiss比你啦,ok丫嘛?」「即係話,你同果個James都冇錫過?」佢扁起嘴:「冇呀,佢追到我之後就係咁出去蒲,我同佢街都冇乜點去過呀」「咁你就快d搵返個比佢好一萬倍既男仔啦」我摸摸千柔既秀髮:「仲有,你仲差我一餐buffet喎」「嗯!點都一定會還比你既!咁你地三個依家點呀?」我:「唔知呢..可能繼續追塊電版既下落掛」同千柔道別之後,我就落返去樓上拎車雖然同千柔只係相識10日都唔夠,但係我同佢既感情就好似比同瞳瞳既仲要深今次既道別並冇上次同rina,airi既咁傷感,因為只要我仲響香港,就仲可以見到千柔「hey boy tell me why」剛好,電話響起「喂,阿昇做咩呀?」「其實..果日響保險庫果陣,我已經響個提款箱既罅隙度...裝左一個納米追蹤器」「係?!咁依家塊電版去左邊呀?」「美國...洛杉磯比華利山」我嘆一口氣:「咁遠呀,咁我地...」阿昇:「就緊係儘快去搶返埋電版啦!」「但係,得我地三個咋喎...」新月似乎係搶左部電話:「石仔,我頭先已經...搵到『果個人』啦」「不過..佢既處境比較麻煩,因為佢似乎爭人幾百萬街數」「咁...反正今次任務有二千萬酬金,一半比返千柔....」「石仔...你唔係想...今次既行動比佢加入埋下話?」

「啪!!」一個留住過時棒棒頭既青年,一掌摑落少女既臉上「做小姐?!你又話養我既?」少女摸住紅踵既面頰,流住眼淚問少女大概二十出頭,烏黑長直髮,皮膚白嫩「你唔做小姐我邊有錢呀!我依家爭落幾百萬街數呀!」少女萬萬估唔到,眼前呢個一年前仲係所謂既金融才俊,原來只係個掛羊頭賣狗肉既情場騙子不但欺騙感情,仲將佢多年做m記兼職儲落黎既錢呃盡今日仲做姑爺仔,將自己推落火坑少女繼續泣不成聲:「你當初..當初又話會照顧我一生一世既..」「你都on9既!我昆你隻豬同d錢咋傻西,就係見你孤仔女易落搭先至埋你身之嘛!」「d欠單擔保人寫左你名,依家足足3百萬,你就安安份份做小姐,咁我咪繼續養你囉!你唔好唔記得d相仲響我度呀,哈哈哈哈」少女自知有痛腳響呢個賤男手上,所以亦只敢怒不敢言要怪,就只怪當初被愛情蒙住雙眼「陳生,呢個就係我地今日新黎既小姐」身穿紅色緊身裙既少女勉為其難地,向眼前呢一個滿面油光,鼻毛亦長得幾乎到上唇既禿頭中年男子鞠躬「老..老細你好呀,我叫小玲...今日第一日返工」面對呢個咸濕伯父既注視,少女感到非常唔自在呢個陳生一手摸住佢既玉背:「嘩,你d皮膚都幾滑膩架喎」在往後既時間,陳生就不斷上下其手,撫摸少女身上既不同部位少女呢一刻,就只係想離開呢個鬼地方但佢別無選擇,只能繼續假裝笑容為陳生倒酒否則果3百萬一世都還唔哂「丫小玲你都幾好傾,聽晚我繼續黎搵你丫!」陳生笑淫淫道「..嗯..好呀,多謝陳生」陳生企起身,同個睇場既馬夫講左幾句「小玲,你跟我過黎先」「去...去邊呀?」少女呢一刻有種不祥既預感三人離開大廳,黎到一間房間既門口「呢..呢度係」陳生:「呵呵,入去咪知囉」一打開門,係一間類似睡房既房間而重點係,果一張鋪住白色床單既床「吓..點解..」少女開始了解到自己既處境,但仲係唔願相信呢份工,係要提供埋性服務「陳生,請慢用!」馬夫將門關上之後,陳生就一手將推少女推落床上「呵呵,呢度好似都冇試過有你呢d咁正既囡囡啦」陳生除下西裝,露出車軚般既肚腩少女不斷退後:「唔...唔好呀..」「比我呢個米飯班主睇中,你以後唔駛憂啦」陳生捉住少女雙手,向少女既臉蛋伸出嘔心到極既舌頭「救.救命呀!!!!!!!!!!!!!」「砰!!!」忽然,門口被大力推開頭先既果個馬夫倒響地上,臉上有被打既傷痕「放開個女仔..」一名高175,留住余文樂短髮既青年走入房間「邊撚個呀你!」青年一拳打中陳生既臉,將佢擊昏「你..你係咩人呀..」少女依然心有餘悸青年伸出右手:「黎救你既人,唔想繼續比人逼做小姐,比d咸濕佬摸既話就跟住我啦」雖然唔知道呢個青年既來頭,但係呢一刻可以相信既人,就只有佢少女捉住青年既手,一齊逃離呢一個鬼地方「呼...應該安全架啦」兩人已經後門落到地下既後巷少女依然對青年既行為感到奇怪:「點..點解你要救我呀?」「我地搵間茶餐廳坐低先再傾啦..曾慧玲」

尖沙嘴既某一間茶餐廳「砰!」侍應毫無禮貌地將兩杯熱檸茶放到其中兩位食客面前女既大約高160,烏黑長直髮,皮膚白嫩,身穿既紅色緊身裙亦引來店內各隻雄性動物既目光男既身高175,留住余文樂短髮,亦即係我我叫石至磊「你覺唔覺得...我地好似好多人望住咁呀?」阿玲低住頭,尷尬道「緊係啦,你著到咁淫賤」我除下自己既nike外套,遞給阿玲:「著住先啦..」阿玲迅速咁著上外套,生怕繼續比人視姦:「唔..唔該」阿玲捧住熱檸茶:「頭先...多謝你救左我呀,點稱呼你呀?」我飲左一口熱檸茶:「石至磊,石仔」「咁點解你..會知我個名既?」我望住佢:「因為..我係有事黎搵你既」「咩...咩事呀?」「我係一個特工..」「吓!!!!!!!!!!!!!!」呢一下將全間茶記既人嚇倒「你可唔可以細聲少少呢?」我道阿玲點一點頭,降低聲量:「唔..唔好意思,但係,你真係...特工呀?」我:「嗯,我係來自一個叫IID,International Intelligence Department既國際情報機構」「今次黎搵你,就係想要你,加入我地今次呢個『一次性』既行動」「一塊印美金既電版比恐怖份子偷左,我地黎緊就要去美國搶番返黎」阿玲打斷我既話:「咪住先,點解要揀我呀?我普通人一個黎咋喎」「冇架,我地依家缺人手,我就求其響database度搵下邊d人好樣既咪揀啦」「順帶一提,今次既任務係由美國政府委派,事成之後每人將會得到一千萬美金既酬勞」阿玲頓時瞪大雙眼:「一...一千萬?」「係一千萬呀,你都唔想每晚做小姐,比d阿叔摸架嘛..我知道你比你條仔屈,依家差人幾百萬..」阿玲低住頭,似乎被我講中哂「我..我憑咩要信你呀?唔比你係d老千仔呀?!」阿玲仍未完全相信我「嘿..」我冇試圖解釋,只係響褲袋拎左三張照片呢幾張相片,全部都係阿玲一絲不掛咁熟睡上下身既私人部位亦一覽無遺「喂!」阿玲成個人好似醒哂咁,大力地將我拎住相既手拍落枱上:「點解...d相會響你度架?」我吹住口哨:「嗯..我響你條仔間屋度偷既,我仲順便del哂佢響電腦果d backup」阿玲成個人好似癲左咁:「即係話,你已經睇哂所有相!?」我:「係呀,總共有15張,有12張仲響我屋企...」阿玲知道自己既全相都被我呢個大仆街睇哂,一時已經講唔出野我仲故意響阿玲面前拎起d相黎欣賞:「呵呵,估唔到你雖然冇乜波,但對腳都幾撚正架喎,白白淨無性病..如果我將d相放上網..」突然,阿玲流住眼淚,低頭啜泣:「點...點解...我人生會遇到一個又一個瘟神呀?!」女人既眼淚真係世上最強既武器,全間茶記既人馬上望住我,大概係以為我有負阿玲「喂..唔好喊啦..」我拍拍阿玲雙眼滿是淚光既阿玲撥開我:「你縮手呀賤人!」「我自細就冇daddy媽咪,比人掉左去孤兒院,之後又比個領養我既果一家人虐待...」「到我終於大個左,諗住可以脫離佢地既魔掌,又比我遇到一個個仆街...點解呀.....」我遞上一張紙巾:「唔好喊啦阿玲,我頭先講笑咋..我點捨得將你d相放上網呀...」阿玲搶過紙巾:「我..我唔駛你假好心呀!」「d相我就一定唔會放上網既,我遲早會比返哂你,不過...你都想儘快還清d錢架嘛..」我捉住佢雙手:「只要你同我地一齊去拎返塊電版,你既人生..先可以重新開始」「重...重新開始..?」阿玲似乎對呢個字特別敏感「一千萬美金..你還完d錢,都仲有一大半剩啦,咁你下半世都唔使憂柴憂米..」阿玲態度開始軟化:「但係...我咩都唔識架喎,點同你地呢d特工合作呀?」「唔緊要...你響今次既任務擔當既位置唔需要太多技術..不過我響未來既兩日都會盡力train up你」阿玲低頭片刻,似乎內心仍在交戰阿玲鼓起勇氣答「...好啦,我加入」「真係?冇得後悔架喎」我再次詢問阿玲點頭:「嗯...跟你..至少好過做小姐既」我飲埋最後一啖檸茶,放低錢:「咁就當你應承架啦,行啦」「去邊呀?」「我地既基地」阿玲拉住我:「但係...我d野,仲響屋企喎」我拎出一條頸鍊同一張成年男人抱住個bb女既合照:「我既拍檔已經上左去你住果間劏房幫你執好野放左響基地啦...不過,你最貴重既都係得呢兩種姐」阿玲馬上從我手上搶過合照同頸鍊,我忍唔住問:「乜好重要既咩?」阿玲:「多..多事啦你!....呢張..係我同我爸爸唯一既合照黎架..」「颯!!」我既type r飛快地穿越海底隧道「係..係呢,石仔...點解你會做特工既?睇你個樣好似都係同我差唔多大咋喎」旁邊既阿玲問我:「果陣諗住搵parttime,點知誤打誤撞咪入左囉,見人工幾高咪做住先囉,冇乜點解」阿玲繼續追問:「但係..你係都要搵我呀..你冇拍檔既咩?」「我之後果三個拍檔,全部走哂」阿玲被我嚇倒:「走...走哂?!」「屌,唔係死左呀...一個就去左日本,仲識到個靚仔男朋友..一個就同個有錢男朋友去左英國...另一個就最近自己辭職既」阿玲:「係咪你份人太難頂咋?」「緊係唔係啦...」「咁你有冇女朋友呀?」「...」我思索左一陣:「冇」阿玲對我扮起鬼臉:「呵呵,真係慘囉」「慘得過你,比條仔呃左隻豬,賣落夜總會做小姐..仲影埋淫照....哈哈講起又想拎返你果幾張相出黎睇..」阿玲扁起嘴「唔准睇呀!你又話...」「我話唔放上網姐,冇話唔會自用喎」「自..自咩用呀?」阿玲似乎知我既意思我舉起右手chok幾下「嘿嘿..咁就緊係..J下先啦」阿玲雙手鍊住我條頸:「你試下呀!!!!!!」「屌你放手呀,揸緊車架!你想一齊死呀....」「呢度就係你所講既...基地呀?」將車泊響大宅之後,阿玲已經四周張望:「唔講仲以為你係李嘉誠喎...」我拎出鎖匙:「呢間房唔係我地架,係IID」一打開門,我既好拍檔新月同阿昇都已經等緊我地新月叉住雙手:「乜咁耐架你地?」我笑道:「見頸渴咪去左飲杯檸茶囉,總之帶左佢返黎就得啦」阿玲:「你地..都係石仔既同伴呀?」「嘻嘻,估唔到今次又係靚女喎...我叫藍正昇阿昇呀」新月批一批阿昇:「我叫林新月,你叫我新月得啦,多多指教」「..你地好」阿玲對兩人點點頭:「係喎,我d野呢?」我指指樓梯「響上面其中一間房呀,我帶你去丫」阿玲一打開房門就跳左上張床度:「嘩!張床好正喎!!!有錢人真係唔同d」「咪話左間屋唔係我地架囉」阿玲響床上望住我:「估唔到做特工咁嘆架喎,又有車」「你以為啦!聽日8點起身開始training呀,我會響呢兩日內盡力教你開槍等等既技巧」阿玲呆起黎:「嘩,駛唔駛開槍咁誇呀?」「準備定丫,好過到時拎住槍唔識開...浴室響果度,你好好咁抖返晚啦,早抖」落到樓下,就已經見到新月等緊我「咦,新月,你響度等我呀?」「嗯...」「其實...有冇必要..要師父個女同我地一齊去搶返電版呀?」我嘆一口氣:「咁我地d戶口比IID班撚屌凍結左嘛,冇理由叫boss比幾百萬我地去救一個唔關佢事既人架喎」「呢個已經係...最可能救返佢人生既方法」

「砰!砰!砰!」「嘩..好驚呀..」「殺老公咩?定d啦!」今日我同阿玲練習射靶,但似乎開槍對佢黎講都好吃力,佢開既三槍無一槍中靶「砰!砰!砰!」呢幾槍依照唔中靶上既黑人阿玲將手槍對向自己:「點解會打極都打唔中既?」「喂!!!」我馬上拉下佢隻手:「槍口對外呀!!!」阿玲竟然扁起嘴:「駛...駛唔駛咁惡喎..咁我只係第一次開槍嘛」「你知唔知頭先用槍口對住自己好危險架?」阿玲仲繼續口硬:「對..對唔住囉!」「你要咁樣雙手握實d先得架」我挨返阿玲,捉住佢雙手矯正佢既姿勢「砰!砰!砰!」有我既協助,呢三槍明顯準得多我笑道:「嗱..係咪準好多呢」阿玲:「係就係...不過,你挨咁埋係咪想抽我水呀」「屌,你好靚咩家陣,駛抽你水呀」我最憎人屈我架啦,屌阿玲放低槍:「點知你架..話唔定你根本一開始就想食我!」「唉,你地d女人好麻煩....一陣我就放d相...」阿玲一聽到呢句即刻捉住我:「唔...唔好呀!」我奸笑道:「嘿嘿,知驚啦咩...以後唔准駁我嘴」響學完射擊之後,我就教埋阿玲格鬥術出奇既係,阿玲學野都算快,好快就掌握到d基本功我向佢展示招式既動作:「嗱,時間有限,我就教埋你最後一招既姐...呢招就係巴西柔術式頸鎖,係比你危急果陣逆轉形勢既」身穿運動bra既阿玲問:「吓..好似好難咁喎..」「咁我示範一次比你睇囉」我一個迅身轉到阿玲身後,右手勒頸,同左手形成一個X字「就係咁啦,基本上鎖到咁既話對方都好難走得甩」我響阿玲耳邊道阿玲不斷掙紮,fing手fing腳係咁打我:「喂,咁難甩既」「砰!」阿玲一腳撞左埋去硬到我左腳既腓骨度「呀,好痛呀!」我放開手:「嘩哈哈,咁快瘀左,原來我d骨都幾硬架喎」阿玲倒響地上,埋怨我:「你仲講!唔係你死都唔放手會撞到我咁痛?!」「麻鬼煩...最多我幫你捽下野啦」我求其拎左支按摩膏幫阿玲捽下腳「我都算唔話得啦,幫你捽埋腳」我一邊按摩一邊講「咁係你整親我架嘛,呢d係你責任黎架!」阿玲依舊非常口硬我奸笑:「不過..估唔到你對腳都幾滑架喎,嘻嘻」仲順手摸左佢對腳幾下「變..變態!」阿玲正想鬧我變態之際,我已經插嘴:「你係咪想我放你d靚相上網呀?」「你...你真係好卑鄙呀,賤人!」阿玲比我激到面都紅哂:「成日淨係識用呢句黎要脅我!」我:「唉,我都應承左你唔會放啦,係玩下你先咁講姐」「不過你都仲係一個賤人呀!」阿玲不斷用腳踢向我雖然阿玲學野都算快,但係兩日要佢學哂特工d野始終好吃力所以我都只能夠教到佢識開槍,識防身格鬥技,識用andphone就算兩日後,機場,下午3點「喂,你地帶哂passport未呀?」阿昇同新月都拎出機票:「你唔好遲d先提我地?一早拎左啦!」「死啦...」阿玲不斷翻查自己既手袋我:「你唔係冇帶下話..」終於,阿玲拎出一本封面摺卡既passport:「呼...好彩冇漏」「你做野咁唔小心,點同我地去拎返塊電版呀」阿玲依然唔順超:「一時唔小心姐,駛唔駛咁講野呀你!」新月:「係喎,阿昇你果d特工器材呢?」「新月bb你同我定啦,我放左入特製既喼度啦,保證冇地檢check到」阿昇笑到烚熟狗頭咁:「係喎,新月bb你又話果次冇死就同我去拍拖既」新月面紅起黎:「我..我冇講過喎」「嘻嘻,不過就今次響LA同我一齊去拍拖啦」「唔制」「好啦新月bb」「唔制」「屌..你地兩個唔好耍花槍啦!夠鐘上飛機啦」我叫停佢地兩個「咩..咩耍花槍呀!」雖然新月把口唔講,但佢對阿昇既態度都同當初認識時截然不同阿昇問:「石仔..你唔駛同瞳瞳講再見呀?」我輕輕講一句:「..唔駛啦...」我地乘搭既係國泰882號客機,坐經濟艙既左側一上到客機,阿玲就霸左個窗口位:「正呀,有得睇風景!」我將手提行李放上頭頂:「仲細咩霸窗口位,一陣你都訓著架啦」阿玲對我擺出鬼臉:「你理得我丫!」坐響我地前面既阿昇亦繼續向新月大獻殷勤:「新月bb呀,你凍唔凍呀?」「唔凍呀」「咁你肚唔肚餓呀?」「唔肚餓呀」聽住阿昇一味炮彈式咁講野,我就知新月呢十幾個鐘有排受「各位旅客,現在航機即將起飛,為左避免干擾飛航儀器.....」聽到呢一句,就知道我地即將要離開香港,前往洛杉磯「隆隆隆隆」飛機慢慢加速,離開地面阿玲似乎被氣壓影響,辛苦地按住雙耳我笑道:「哈哈咁渣架你」阿玲不忿,道:「咁..咁人地第一次搭飛機之嘛,耳仔好痛呀」「吞下口水啦,好d架」「哦...唔該」雖然阿玲把口講唔該,但其實佢係怒睥住我「各位旅客午安,我係本班機既座艙長,在此歡迎搭乘國泰CX882班機由香港飛往洛杉磯」空姐既呢一段廣播,代表我地已經飛到幾萬尺既高空上新月拎出ipod並戴上耳筒,免得再受阿昇騷擾阿昇指住新月既ipod:「咦新月bb你都有聽muse架,我都好鐘意架,佢地前年黎美國果陣我都有去睇,我仲.....」我都忍唔住講:「阿昇你靜少少啦好唔好呀?」「咁..咁我估唔到新月bb同我都鐘意同一隊band嘛,真係夾既姐,嘻嘻」新月已經反哂白眼:「得啦得啦,你唔煩我既話我返到香港就同你去街啦」「真..真既!?新月bb真係抵錫呀!」我打開眼前既電視「屌那星丫..d戲全部睇過既...」我細細聲屌「係喎,頭先阿昇講果個瞳瞳係邊個黎架?」阿玲問我:「你咁多事架..」「關心下你姐...見你岩岩一講起佢就成個樣變哂,舊情人呢?」我免得阿玲再問:「係呀,不過最近散左」「係咪因為比佢...知道你做特工呀?」阿玲都好醒目,講「特工」既時候特登細聲「嗯,佢話我冷落佢喎」實情當然唔係咁啦,不過一講既話就講到落機,我真係冇咁多口水「哈哈,抵死啦!」阿玲恥笑住我:「你份人又賤又咸濕,溝到女都執到啦!」阿昇擰轉頭,笑道:「石仔唔係咁架,佢對上兩個女拍檔都好好人,我懷疑佢地都對石仔有意思tim!」我假作掌摑阿昇:「你咪9up啦,對我有咩意思呀」其實,我之所以對阿玲咁賤,係因為我唔想再同個拍檔太close咁樣,到時任務完成既時候,阿玲或者就唔會太傷心「唔係咩?airi就話有男朋友姐,千柔明顯對你搭糖啦!你又救過哂佢地兩個,鐘意你真係唔出奇囉」阿玲指住我:「咪住先..阿昇你話石仔對佢地好,咁..點解對我就咁差呀?!又笑我又性騷擾我..」「因為你唔夠佢地靚囉,哈哈」我笑道「哼!賤人!」阿玲嬲起上黎果樣其實都幾靚如果千柔係陽光開朗既話,阿玲就係清秀脫俗訓下教,睇下風景,睇住套唔知loop過幾多次既matrix,再食住唔知保溫左幾耐既飛機餐其實時間就算快過去「其實你...做乜會咁慘識著d賤男賣你去做小姐呀?」我見悶悶地又訓唔著就聊下阿玲傾計阿玲低住頭:「果個人..係我中學同學黎..」「哦..女仔始終都係鐘意mk仔既..」我吹住口哨阿玲始終都唔想認低威:「咁人地果陣,冇daddy媽咪嘛..難得有個人咁呵護我」我冷笑:「所以依家咪咁折墮囉哈哈」「哼!遇到你..就已經折墮啦!」「冇我,你一早比個肥佬中出左十幾次,下面都出煙啦!」「我...你...」阿玲一時間答唔到,因為我確實係救左佢既人我招積地笑道:「嘿!駁唔到呢!」「叮!」「本班機預定在30分鐘後到達洛杉磯.地面溫度是19度... 」

4.3 Los Angeles30分鐘後,飛機正式停泊洛杉磯機場我伸住懶腰:「呼..終於到,坐到腰都斷呀」阿玲無理我,只係掛住望機外既藍天白雲:「嘩,咁大個女第一次出國,原來美國咁靚架..」「咪失禮人啦大鄉里!拎行李啦」阿玲不忿道:「哼!死人頭!」「喂,阿昇,到左LA啦,起身啦」新月拍醒阿昇阿昇捽捽雙眼:「嗯知啦,訓醒第一眼就見到新月bb真係好啦...記得呀,返到香港就要同我...」「得啦得啦..」新月敷衍住佢「Shek...Chi Lui,今次係你第一次黎美國?」出境關口既金髮女關員問我我微笑回答:「Ya..」女關員響我既passport蓋上印章:「Ok,Mr Shek,welcome to LA!」「Thank You!」等左三分鐘,阿玲先至過到關新月問:「阿玲,做乜咁耐既?」我:「哈哈,係咁唔識雞腸呀?」「緊係唔係啦!只..只係咁多年冇講英文,有d甩甩咳咳姐..」阿玲繼續駁嘴阿昇笑道:「好心石仔你就對阿玲好d啦..我覺得阿玲同airi,千柔比都唔差姐」「差好遠!!佢兩個咁溫柔可愛.」我指指阿玲:「阿玲咁粗魯已經唔掂啦」阿玲眼尾都唔望我:「哼,廢事理你」新月:「好啦好啦,我地搭的士去左酒店先啦」嘩,一出到去,果然陽光普照,但又唔似香港咁濕,d天氣岩岩好我地行到附近既的士站,等左一陣就有的士,放低行李落車尾箱後就上車「司機,去Sheraton Los Angeles Downtown Hotel,唔該」「ok,好快到,咦聽你既口音唔似係留學生喎」「係呀我小學畢業之後已經黎呢邊讀書,前排返香港買六合彩贏左錢,咪同班朋友黎LA玩下囉」坐前面既阿昇用佢純正既英文同司機溝通而響我兩側既新月同阿玲就只顧住睇車窗外既風景坐正中間既我,只好把玩手上既手機坐左大約30分鐘,就到左我地即將入住既酒店 Sheraton Los Angeles Downtown Hotel我從車尾拎出行李:「嘩,阿昇你d英文都幾勁架喎」「咁我話哂響美國麻省畢業,英文冇返咁上下點得呀」阿昇自信滿滿道:「我係咪好叻叻豬呢新月bb!」「唉,得啦最勁你啦..快d上去先啦,好眼訓呀」新月既雙眼已經被黑眼圈包圍住「唔該,我叫Lam Ching Sing,我地係3點checkin既,四個人兩間Deluxe Guest Room」阿昇遞上訂房既證明文件reception既黑人服務員友善道:「好,藍先生請等一等」阿玲仲成個大鄉里咁四圍望:「嘩,間酒店都好大呀..」「阿姐,依家唔係請你黎旅行架,唔好咁輕鬆」我道「哼,唔想理你呀!」阿玲對我板起面來新月拍拍我膊頭:「算啦石仔,反正我地聽日先開始做野,今日就攰下啦」「聽到未呀,新月都話今日休息呀!」阿玲向我做鬼臉示威「呢張係出入房間既id card,祝你地假期愉快」黑人服務員擺上兩張id card卡阿昇從黑人服務員手上接過兩張id card卡:「thank you!...喂上得去啦」我地搭住升降機去到酒店既21樓,準備入房訓返教好既「係呢度啦」我指住眼前既8,9號房:「咁我同阿昇一間房啦..」阿昇笑道:「緊係我同新月bb同一間房啦!」新月冷冷道:「唔制」「最多咁啦,我猜贏左石仔,你就要同我同房」新月:「唉..你鐘意」「屌..真係麻煩」「包..剪..揼!」我出左剪,而阿昇就出左揼「yeah!」阿昇露出勝利者既表情:「新月bb...我黎啦!」新月有些少責怪我:「石仔...你好渣呀」「大佬我都唔想架..咪住先,咁我咪即係..要同阿玲同房」阿玲亦十分不滿:「吓..同條賤人同房?唔係掛」新月拎出id card開門:「唉..真係比你玩死」阿昇滿面笑容,跟住新月入房:「新月bb等埋我啦!」成條走廊,就只係只剩我同阿玲「屌..竟然要同你同房..」我邊開門邊埋怨呢間四星級酒店果然冇令我失望,唔單止房大間個view仲一流,成個洛杉磯市中心一覽無遺阿玲放低行李:「你估我好想見到你個死賤精呀?!死啦...都唔知要對住你幾多日呀..」「廢事理你,響飛機冇教好訓,訓返夠本先」我鞋都冇除,就跳上其中一張床上熟睡我都唔記得我訓左幾耐,總之起身果陣都已經係黃昏,個太陽都就黎落山「呼..終於有張床訓下,爽呀」我起身伸住懶腰不過,我四周張望都唔見阿玲,可能係落左去食野掛「唉唔理啦,去個廁所先..」呢一刻既我冇諗到,一件痴線到只有cctvb劇集先會出現既事即將發生「咔!」我打開廁所既門響我眼前既,係一副一絲不掛既軀體係...阿玲照咁睇佢地上既水滴,佢應該係岩岩沖完涼,抹緊身我同佢互相對望左差唔多5秒,完全比唔到反應「呀!!!!!!!!!!!!!!!!!!!!!!!!!!!!!!!!!!!變態!!!!!!!!!!!!!!!!!!!!!!!!!!!!!!!!!!!!!」阿玲回過神後已經好似發左癲咁向我亂掉野,包括手上用黎抹身既毛巾「sor..sorry!!!!!!」我用0.1秒道歉兼閂返門痴線!乜撚野事呀...雖然我仲係好急尿,但係呢一刻我已經嚇到無哂感覺因為,響頭先果幾秒,我望住阿玲確確實實出現響我眼前既全相竟然....扯左旗屌,石仔呀石仔,你做緊乜撚野呀...「咔」隔左一陣,廁所既門口再度門啟頭髮仲係岩岩乾好既阿玲板起臉咁行出黎「死..死變態!!!竟然想視姦我!!」我連忙反駁:「..喂,咁邊個叫你唔鎖門呀!我以為你落左去嘛阿姐!」阿玲一時駁唔到「我要咸濕就一早咸濕左上三個拍檔啦...你得果A cup就咪成日話我想視姦你啦!」飽受委屈既阿玲,竟然流起眼淚:「我...總之就係你唔岩啦!依家比你睇蝕哂啦!你開心啦!....嗚嗚...」「喂,唔係咁易流馬尿下話..」一對住女仔喊我就真係冇哂計「賤人...死賤人!咸濕佬!」阿玲一邊喊一邊咒罵我我唯有認衰仔:「唉..係我唔岩啦,對唔住呀玲姐,我唔應該急尿既,sorry!」並遞上幾張紙巾阿玲搶過紙巾,不停用手打落我既胸口上:「嗚嗚嗚嗚..死變態!死變態!」呢一刻,我開始同情阿玲冇老豆老母,遇情場騙子,比人賣落火坑做小姐,差d比咸濕肥佬強姦,依家仲要比我呢個斯文敗類恰到上心口雖然我話唔想再對拍檔咁好以免分開果陣咁傷心但係,又好似唔使對佢咁差既..「唉,對唔住啦阿玲,我唔應該對你咁差既..係..之前我係驚第時做完任務,同你分開果陣會傷心先至對你咁衰」喊到雙紅通紅既阿玲收起眼淚:「我...我唔駛你假好心!扮對我好呀!」「你咁慘,我係唔應該繼續對你咁衰既,係我錯...最多依家開始對你好d囉」「我唔會好似之前果個仆街咁傷害你架啦,好未?」一講到呢度,阿玲又再喊過屌....唔係又講錯野下話..「衰人!衰人衰人!!」阿玲仲繼續狂咁打我:「我..我唔駛你可憐我呀!」「喂,好痛呀,你停手啦好唔好呀」不過,總算解決左呢件咁尷尬既事但係有一點好令我在意,點解我會突然間同情阿玲,同佢講埋d咁mk既野呢唔通...

隔左冇耐,阿昇就打比我叫我落去酒店下面果間餐廳食晚飯我同阿玲都換好衫落去響升降機入面阿玲好似欲言又止咁:「頭先...」「嗯?頭先做咩呀?」我問「唔..唔好意思呀,果刻....我當左你係我以前個男朋友,係咁打你」阿玲竟然同我say sorry無啦啦講d咁既野,我都有d尷尬:「小事姐,最緊要係唔駛比你屈我想咸濕你」阿玲鼓起臉:「咁..咁你係好賤嘛,成日開口埋口又話要放d相上網...頭先想入黎睇我全相」「咪話左意外黎囉,你記得下次沖涼要鎖門呀」我笑道:「不過,你真人副body又真係好白淨喎..個pat仲幾有肉地」「你..」阿玲正想鍊住我條頸:「你..你仲睇到d咩呀?!」「嘿嘿...唔話你知!」「死...死賤人!!」落到去一樓既西式餐廳時已經見到新月同阿昇兩個坐響一張四人正方枱度「喂,你地落左黎好耐啦?」我同阿玲坐埋去新月飲緊紅酒:「一陣咁啦..留響上面都冇野做」「新月bb咪玩啦,頭先我地不知幾多野做呀」阿昇笑道我問:「吓...你地響上面做咩黎呀..」心諗,唔係敦倫下話新月忽然變得認真:「我同阿昇響度搵緊收埋塊電版果個人既資料姐」我:「咁..結果呢?」「仲未搵到呀屌..哂左我成日...早知同新月bb落去downtown度行下啦」「我只係話返到香港同你拍拖,冇話響度會同你拍喎」新月傲嬌道「嘻嘻,我知新月bb內心其實好想同我拍拖既」阿昇面皮真係好厚我打斷佢地既話:「咪耍花槍啦,好肚餓呀,快d叫野食啦」我地四個各點左一個set dinner對上一次響酒店食呢d高級晚餐,已經係保護印度外長果陣,同rina偷雞落黎食唔知...佢依家同果個男朋友智也生活得開唔開心呢?大約十分鐘後,主菜都一一送到我地枱上阿玲切左一舊牛扒放入口嘴饞「嘩,好好食呀!」阿玲露出一副幸福既表情,繼續狼吞虎咽我提醒阿玲:「喂,高級餐廳黎架,咪失禮啦」「咁真係好好食嘛..」成個細路女既阿玲道:「我咁大個女都未食過咁好食既牛扒架..」一講到呢句,又諗起佢以前淒慘既人生,搞到自己即刻有d罪惡感「講..講笑姐..阿玲你繼續啦」「哼!」食下又傾下計咁,好快就過左一個鐘「呼食飽飽,依家先9點,新月bb不如我地出去行下囉」阿昇笑道「你唔好諗住借d意約我出去喎..」幸好新月仲好醒目,冇比阿昇呃到「係囉...聽日我地就要開始諗點解去搶返塊電版架啦,早d抖好過啦」我道返到上房後我呢一刻先醒起:「係喎!有nba睇!」我馬上打開電視機,今日直播既係我最愛既紐約人對上屆冠軍勇士「上呀melo,過佢!!」我肉緊地為我最愛既卡美路安東尼打氣:「一個fadeaway!好波!!」坐響床上既阿玲問:「乜你地d男仔..個個都咁鐘意睇波架...」「你地d女人唔明架啦...」我求其講一句「車..扮哂野咁」我打量住阿玲既胸口:「緊係啦,你地d港女都冇波,哈哈」「哼!死變態!我沖涼呀!你唔好又諗住入黎呀」阿玲似乎已經習慣左我對佢既長期恥笑「你記得鎖門先啦」雖然melo真係打得好落力,但面前住咖哩哥既勇士,始終都係要被大炒「唉,nyk又輸一場,執柒左佢啦」我搖搖頭,訓上睡床上諗返起,明明我之前已經好落力營造我呢個仆街角色點解都仲係會同情阿玲既?!唔通我...已經沉船?!屌唔得架!我同瞳瞳已經玩完咁濟姐,都唔代表我...何況阿玲係師父個女「咔!」「呼..舒服哂」著住t恤短褲既阿玲抹住頭走出黎我凝視住佢阿玲問:「做咩呀?我平時都係咁著住黎訓架啦」「冇...冇野」我低住頭大獲...頭先望住佢,竟然覺得..頭髮仲濕既佢好撚正!「到我沖涼啦」我急急腳拎衫衝入廁所我望住鏡前既自己心諗一句:仆街啦....明明rina,airi,千柔靚阿玲咁多我都冇呢種感覺,點解對住阿玲又會咁既呢?我開大水龍頭,用清水洗面可..可能係岩岩冇左瞳瞳姐..冇事既..唔撚驚!呼,總算冷靜d啦沖完涼出黎竟然見到阿玲,響度搵緊摷緊我個袋!「阿玲你搵咩呀?」我問阿玲面有難色:「無...無野呀..嘩你沖咁快既」「男人沖涼幾分鐘得啦,邊似你地d女人咁呀....你唔好扯開話題,你頭先摷咩?」雖然我已經有左答案:「係咪..想搵返d相?」阿玲知道瞞唔到我:「係..係呀..咁你又話唔會放d相出去,但係又唔比返我?!」我笑道:「唔咁做既話,我點知你會唔會著草架?」阿玲面對住我:「點..點會呀,我點都要果幾百萬黎還債架嘛..」我從短褲口袋中拎出完整既15張相:「嘿嘿..咁重要既野緊係隨身帶備啦,做特工冇d危險意識點知呀」「可..可惡!」阿玲心有不忿道「放心啦,D相我一定會比返你既」我微笑道:「只係...呢段時間為免你走數,我都係會幫你keep住先既...你信唔過我咩?」「係..係咪真架?」阿玲既眼神對我充滿疑惑「真係架...」「....嗯...唯..唯有信你啦」阿玲無奈地點頭好彩,頭先一輪冷靜之後,依家冇再好似頭先咁中招總算可以安心訓一教第二朝「我這樣討厭~~~他原來如此~~~」bosco既歌聲將我喚醒而阿玲就繼續香甜地熟睡4星酒店真係唔同d,張床都好訓過人刷完牙之後,我睇住電視既鬼佬新聞呢個時候阿玲先至慢慢起身「阿玲,早晨」阿玲好似唔慣有人同佢講早晨咁,撥住凌亂既秀髮:「哦....早..早晨」其實同阿玲已經相處左幾日,但係...咁樣睇住對方起身始終都好尷尬「hey boy~~tell me why」我既手機響起「新月?做咩事呀?」「我同阿昇落去食早餐,你地都落黎啦,食完就去"果一度"」我:「嗯,我同阿玲一陣落黎」「阿玲,快d刷牙換衫,一陣落去食埋早餐就要起行架啦」一口都係牙膏既阿玲行出黎,問:「吓,去邊呀?」「去...準備今次任務既野」

落到去原來新月同阿昇都已經食完阿昇奸笑:「咁遲架你地?係咪尋晚玩得攰得濟架?」聽到呢句,我同阿玲互相對左一眼「痴線啦!邊...邊個要同呢個賤人玩喎」阿玲慌忙解釋我亦不甘示弱:「哼,冇人想同你玩喎」我收起笑容,問:「係呢,你地尋晚..搵到啦?」「嗯,Warrick先生已經搵到果間屋既屋主啦,咁樣我地就可以搵機會入去偷返塊電版」新月道我問阿昇:「你老友?開邊範呀?」阿昇:「佢係我大學同學黎,依家轉左行做IID既情報組啦,冇佢既話我地四個都應該查唔到d乜啦..」阿昇其實都講得岩,依家我地三個冇得利用IID既內聯網,想搵個人都難過登天食過早餐後「咁依家我地去邊呀?」阿玲問神氣既阿昇答:「我另一個MIT既老友響LA有間細細地既屋冇人住,可以借比我地傾任務」阿玲接住再問:「吓咁點解我地唔直接響酒店房度傾呀?」新月:「因為我地響酒店傾既話好有可能會比人偷聽,唔夠安全」我恥笑住阿玲:「你比少少常識啦,抵你比條仔呃」「唔好咁賤啦石仔..」新月同阿昇異口同聲道「嘩乜你地兩個咁齊心呀?」我笑道阿昇嘻嘻笑住:「係囉..新月bb同我咁齊呀」新月兩話不說馬上反駁:「閘住!邊個同你齊心呀!」我地由酒店搭的士30分鐘就去到目的地Inglewood既某個位宅區一落到車,響我地眼前既係一間小屋雖然冇香港d豪宅咁豪華,但至少睇落都舒舒服服幾好住入到去,間房果然係空無一物,不過都未算殘舊「嘩..真係幾似gta 5喎...你個fd岩岩搬走咋?」我不禁慨嘆阿昇拎出notebook同一份份文件:「係呀,佢上個月話比人調左去歐洲做野,留低左呢間屋」「好啦,係時候講下今次既任務,就係搶返位於比華利山,日落大道9491大宅底下既果一塊電版」阿昇用notebook展示出一座西式既三層大宅,似乎就係今次既目標「Warrick問左當年負責既建築公司,呢一間屋既地底有一個金庫...我響果個提款箱上面果個追蹤器顯示塊電版就係收埋左響度」「只不過,響呢個金庫前面,有一個超勁既保安系統」阿昇響地上攤開一張A1 size既大紙係大宅地庫既平面圖「首先,全屋連埋花園平均有15人,包括保鏢同園丁,由大宅既地下一層會有門落到地庫,第一個關卡係語音鎖同指摸認證」「語音鎖可以靠我果個變聲器解開,而指摸呢..一陣再講」「過左呢關之後,第二關就係紅外線熱能探測器,即係博物館入面射黎射去果d」「由於呢組系統既開關係響金庫入面,呢個就要靠新月bb同石仔利用自己既身手過去」「最後一關,就係一組16個位既密碼鎖同兩個鋼鎖...記住,兩個鎖要同時打開,到時我會hack入去,盡力解開個秘密鎖」阿昇拎出兩支裝有藍色液體既針筒:「呢d就係...我都唔知係咩物質啦,總之一禁出黎5秒內佢就會固體化,所以你地去到鋼鎖果度就一定要靠佢」我同新月接過針筒,我問:「呢樣野,你肯定可以?」阿昇輕鬆道:「試下囉,反正響我個喼度仲有十幾支」我將藍色液體滴到地上,果然不消5秒就形成硬淨既固體新月:「嗯..又幾犀利」「嘿嘿..新月bb終於都讚我啦」「我..唔係讚緊你喎,我讚緊呢d野咋」新月冷冷道「咁樣..今次既任務,石仔同新月bb就負責攻破地下既保安系統,而我就負責backup...」我:「咪住,咁我地點入去大宅?」阿玲亦異口同聲問:「係喎,咁我呢?」阿昇:「問得好,要入去,就要靠阿玲啦」「靠我?」阿昇拎起一張照片,照片中既,係一個華人樣既肥佬,大約50歲「佢,就係呢間屋既屋主,叫陳東龍,表面上係加洲既一個富商」「但Warrick先生已經起左佢底....佢,就係Sombras既最大金主」呢一句,令本來唔太留心既我都定住了「Sombras雖然係被稱為恐怖組織,但係佢地同一般恐怖組織最大既分別就係佢地更加重視錢,邊個有錢d就係龍頭大佬」「呢個陳東龍雖然依家係Sombras既大佬,但係佢基本上係唔會點理Sombras既日常事務」「即係話,如果今次成功捉埋佢,成個Sombras都會收皮..」我道「bingo,不過咁樣太高難度啦,所以我地都係以搶電版為首要任務啦」阿昇放低手上既文件,道:「阿玲,今次...就要靠你啦」「吓...點靠呀?」老實講,我都有d困惑「陳東龍特別鐘意包養d女model...即係話,佢係一個咸濕佬」講到呢度,我同阿玲都已經知道阿昇想講乜「你既意思,係要阿玲,勾引陳東龍?」阿昇解釋:「唔好講到勾引,只係扮偶遇,乘機入去陳東龍間屋,同石仔新月一齊將屋入面既人用迷煙整暈」「哦..咁都好d」呢句野,係我同阿玲一齊講阿玲好唔客氣地問:「吓..關你個賤人咩事呀?」係..係喎,阿玲駛唔駛勾引個肥佬關我撚事咩我再開返:「咁..咁阿玲你有冇問題先?」「..無...緊係無啦,依家得返呢個方法之嘛」阿玲冷冷道阿昇:「咁好啦,呢幾日Warrick先生會幫我地跟蹤陳東龍...三日後正式行動,dismiss!!」新月冷笑,道:「dis乜野miss呀,咪又係坐的士返去」「又係喎新月bb..哈哈哈」即係話,今次既任務就係要阿玲先入屋解決陳東龍,而我同新月就可以落去通過保安,拎返塊電版響果間爛屋傾完任務內容之後,我地就搭返的士返去酒店「喂新月bb呀,不如我地去downtown行下街囉」返到酒店lobby,阿昇依家保持輕佻「你覺得我會應承你咩」「唔好咁啦」「唔去」「唔好咁啦」「唔去」兩個又再次互耍花槍「屌,你兩個好煩呀,我同阿玲上去先啦」我忍唔住「好囉,咁我同新月bb去行街啦」「唔去」「好啦」「唔去」唉..入到lift都聽到佢地響出面嘈,煩唔煩d呀「呼..終於返到黎..」我跳上睡床上「.....」阿玲一言不發坐響凳上「阿玲,做咩呀?」佢搖搖頭:「無...無野呀」「唔駛扮啦,我由坐的士果陣已經發現你唔對路...你係驚緊今次既任務,係咪?」阿玲比我講中左,只好點頭「..我好驚...今次又會好似上次響夜總會咁....比個肥佬搞呀」阿玲難得地冇對我有敵意,呢番話應該係真心話「阿昇頭先咪話左囉,你淨係需要入去佢間屋放迷煙,又或者響佢D野飲度落藥就得啦」我坐返起身,不耐煩道阿玲繼續連珠炮發:「...如果,到時佢一入到去就捉住我既話..咁我咪.....又或者佢..」「咁我到時裝個偷聽器響你個身度,我一聽到你就黎出事咪即刻過黎救你囉」「但係...」「放心」我雙手搭住佢既肩膀:「我唔會比你有事」阿玲同我對望左幾秒,先至識得講野「做..做咩要對我咁好呀?你個賤人淨係識抽我水..」「你理得我丫」我差d唔識答:「阿玲你塊面咁紅,你唔係...鐘意我下話?」「你...你咪亂講呀!邊..邊會鐘意你呢d賤人呀!」「不過...」阿玲突然收起粗魯既聲線「頭先聽到你呢句,我...真係幾開心」「你嗡乜呀?」我問阿玲含羞答答:「你頭先果句『我唔會比你有事』...多謝你」我都唔知點解果一刻自己會講句咁on9既野唔通...我真係鐘意左阿玲?

一個烈日當空既下午洛杉磯比華利山,日落大道「喂,阿昇,響唔響度?」「緊係響度standby好啦,新月bb呢?」「嗯,我同石仔已經響大宅既後面,一陣等你用無人機detect哂有幾多人就會入去逐一解決」「新月bb真係叻女呀...」「咁...阿玲你呢?」「呃...ok呀...」「喂阿玲,係咪,真係ok架?」「係..係呀石仔,我依家響大宅門口啦」「小..小心d」「嗯」呢三日,我地四個不斷預備今次既任務,務求萬無一失而Warrick先生呢三日派人跟蹤後,發現陳東龍每日8點出門,下晝3點就會返到大宅所以3點就會係我地行動既最佳時機阿玲會響陳東龍大宅外扮比佢既坐駕撞到,以陳東龍咸濕既個性一定會帶阿玲入去阿玲入到去之後就會響陳東龍既野飲入面落毒,而我同新月就同時入大宅用麻醉槍解決保鏢「阿昇,大宅入面有幾多人?」新月問阿昇答:「我岩岩用左無人機check過,大約有8人,詳細位置我已經send左去你地部andphone度啦,新月bb」我同新月打開andphone,已經詳細顯示出大宅內每個人既大概位置「阿玲..陳東龍既車已經轉入左日落大道」「....嗯」大約2分鐘後耳筒邊既阿玲:「我見到..陳東龍架車啦」我道:「阿玲,接落黎你唔駛再同我地講野啦,掉低耳仔隻耳筒,我地會用你條裙上面既偷聽器同你手袋既監視器了解你既情況」「石仔..如果..我有事既話..」「放心,我會即刻...黎救你」依家,只好將整個任務交托比阿玲陳東龍既車已經準備轉入大宅既閘門「砰!!!」阿玲就好似某經濟強國既撞車黨一樣,一野撞埋去「hey!are you ok?!」黑人司機隨即走出車外,詢問阿玲「...it's alright..」身穿白色緊身裙既阿玲慢慢企起身當然,阿玲係冇事架啦,佢只係假扮受傷「hey,小姐,你沒有事嗎?」果然不出我地所料,好色既陳東龍走出車,扶起阿玲阿玲亦以北話回答:「沒..沒有呀..」「小姐,你是...香港人嗎?」阿玲點一點頭:「..對...我是呀」陳東龍摸住阿玲既玉手:「為甚麼你會一個人在那裏呀?」「我..剛剛..和男朋友..分手了.」阿玲擠出眼淚「真的嗎..竟然把你這個可愛的女生甩掉,那個真的是王八蛋!...如果小姐你不嫌棄的話,可以進來我家坐一坐的」「真..真的嗎?」「當然可以嗎..對了,你叫甚麼名字呀?」「我叫阿玲..」「真好聽的名字呀,來吧,我們上車吧」陳東龍已經被阿玲迷住,將佢帶入大宅內我同新月已經躲入大宅後既草地:「呼,阿玲做得好,咁之後...」新月:「大宅有2邊,我同石仔分別由兩側潛入去啦」「好呀新月bb,大宅既地圖同d保安既位置都mark哂比你地啦」我由左側進發,經網球場潛入大宅;而新月就由右邊既泳池進入響網球場,就已經有一個保鏢巡邏緊我拎出裝上滅聲器既麻醉槍,向十米前既佢開左一槍「吱」既一聲,保鏢就馬上倒地「阿玲,你喝甚麼呀?」「呃...清水就可以了」耳機響起兩人既對話,相信阿玲已經入到大宅其後我再響花園將兩個保鏢解決,方法黎黎去去都係用麻醉槍「喂,新月,你依家響邊?」「我解決左兩個保鏢,依家爬緊入大宅2樓」「新月bb,你前面仲有2個,響二樓既走廊度..石仔,你由地下果層左邊入去,果度仲有一個保鏢」我聽住阿昇既導航,跳入大宅既地下一層內響我前面既大廳中,就已經有一個保鏢背向住我正當我諗住幫佢打麻醉槍既時候「砰!」仆街,我冇留意到我入左廚房舉起槍既呢一下就掃跌左一個水杯該位保鏢聽到呢一下碎野聲隨即轉頭如果目標識郁既話就好難用到麻醉槍,而且,最重要既係會比佢見到我個樣所以我馬上當機立斷直奔衝去白人保鏢度,響佢望到我之前就一下旋風腿將佢踢暈該保鏢中腳後即刻暈倒倒地「你...你想..怎樣呀」「小玲..不用害怕啊...」耳機內既呢一番對話...唔通...阿玲失敗左?!「阿昇,陳東龍同阿玲響邊一間房?」我著急地問「響一樓盡頭最大果間房,做咩呀?」我冇理到阿昇,直奔上一樓我呢一刻只係諗到,我唔可以比阿玲有事!我直接衝入盡頭果一間房一打開門,就見到響床上面既阿玲正被陳東龍捉住呢一刻既我已經失去理性,直接衝埋去用拳打往陳東龍既後腦陳東龍暈倒後攤響床上響我眼前既,係雙眼通紅既阿玲阿玲二話不說就攬住我「石仔...頭先.我好驚呀.」雖然阿玲未至於喊到收唔到聲咁,但仍然聽得出佢D鼻水聲「無事啦,我咪講過我會保護你囉..」「頭先我諗住響佢杯野度落藥,但係未落之前就已經..」「得啦,依家咪搞掂左囉」「喂,你地搞完未呀?」我回望出門口,新月已經非常唔耐煩咁等緊我地阿玲先留意到自己正攬得我實一實,馬上鬆手「對...對唔住呀石仔」「唔緊要..新月,依家情況點呀?」新月收起配槍:「搞掂哂啦,仲等你地咩」我將鋁粉倒落陳東龍既右姆指上,再印落膠紙上:「嗯..咁我地落去啦,阿玲,你走先」阿玲拉住我既衣袖:「我..我要跟埋你地落去!」「但係你....唉好啦好啦」我都唔知點解阿玲會主動話跟埋落去,佢落到去又冇野幫到手我地三人走到地下,卻搵唔到有任何可疑既門係通落地底「點解咁難搵架..」我嘆住氣阿玲:「會..會唔會係響D櫃既後面呀?電影入面D秘道多數都係咁架」屌..又好似係喎我同新月馬上推開大廳內既櫃,果然,響一個書櫃後面發現一道鋼門「哈,阿玲你總算有返d用啦」我笑道「哼!我唔係淨係識要你救架!」新月:「嗱嗱聲落去拎走電版,返去先再講啦」多得阿玲,我地成功搵到入去地底保險庫既入口

落左大約兩層樓梯,就到左第一個關卡,語音鎖同指摸認證熒幕上出現既係「Please read it『I am a man』」阿昇:「石仔,陳東龍把聲我已經入左去個變聲器度啦,你讀完,就將塊膠紙貼落手指公度啦」我拎出褲袋既變聲器,放響口前「I am a man」我照住讀,熒幕亦隨即顯示「ok」,並顯示出指摸認證既版面我將膠紙貼落手指公,印上熒幕上「咔!」眼前既閘門徐徐升起新月:「好..過左第一關,阿玲,你留響度啦」「吓點解呀?」我:「下一關就係紅外線熱能探測器,阿玲你點都過唔到架啦,你留響度幫我地睇水啦」聽到我咁講,阿玲只好接受:「...咁好啦」我同新月走入去響眼前既,係一條只有兩米闊,長五米既通道同時更加10條紅外線熱能探測器不斷掃射「唉,仆街啦,比佢hi中我地就玩完架啦喎..」我深深吸氣,因為真係有d緊張新月笑道:「咁..我過先啦」阿昇:「新月bb小心呀」「阿昇你好煩呀....唔駛你講我都會小心啦」新月睇準紅外線既規律後,就行入通道內由於同時有10條紅外線,所以一定唔可以分心新月不停踎低,轉身,終於避開左5條,黎到通道既中間新月唔單止反應快,預判仲非常好響紅外線掃到佢之前早已經避開再繼續推進只係用左30秒,新月就成功通過「喂石仔,到你啦,好易架咋」「屌..新月你咁勁就緊係話易啦..」我望住十條紅外線,嘗試記低規律再深呼吸一口,就走入呢條痴撚線通道我先趴低,避開頭兩條跳起避過第三條既下盤掃射再低頭向前跨過三條正當我準備繼續過既時候仆街,第六條即將就掃到我既頭髮「屌大獲!!」我既腎上線素馬上提升竟然直接跳向前面,岩岩好穿過5條紅外線既空隙「嘩屌!差d死呀」大難不死,我依然心有餘悸新月笑道:「嘩,咁都比你過到,返到香港記得買六合彩啦」我慢慢企起身:「做完呢一單都收2千幾萬美金啦,仲駛乜排六合彩...行啦,得返一關咋」最後一關,就係一組16個位既密碼鎖同兩個鋼鎖阿昇:「我岩岩hack左入去佢果個system啦,依家你地...用果支野整左鎖匙先啦」我同新月跟阿昇既話照做,將針筒內既藍色液體擠入鎖匙窿入面不出5秒,馬上凝固成一把藍色既鎖匙阿昇:「搞掂啦,我已經將密碼解開左.....係wjfle83jms7flsn1,佢個系統一定要你地兩個一齊響5秒內打哂呢16個字」「咩..咩話?!!」我同新月聽到後都嚇左一跳「超時既話佢就會即刻響警報,你地兩個就會困住響度...」睇黎呢個真係無辦法中既辦法我同新月馬上睇熟呢16個字,再凝望住熒幕上既鍵盤「新月,準備好未?」「得..石仔,3.2........1」我同新月馬上用史上最快既打字速度,將呢16個字打出第一秒,wjfl第二秒,e83第三秒,jms第四秒,7fl第五秒,sn.........1「complete」呼,好彩,我同新月兩人都成功響5秒內打哂密碼「新月bb真係好叻既姐!」阿昇讚賞住新月「唔好玩啦,我地開埋鎖快d返去好過啦」我同新月將鎖匙插入「咔!」厚厚既鋼門徐徐推開金庫內既,係一箱箱既黃金,同埋...一個提款箱我用andphone將提款箱影低,阿昇道:「冇錯...係呢個啦,就係果一塊電版」我隨即拎起提款箱:「咁..之後點呀?」「新月bb你地三個出黎先,我會call Warrick先生黎執埋d手尾架啦」由於響解第三個鎖既同時會熄埋個紅外線探測系統所以我同新月可以輕輕鬆鬆行返出去「你地..拎到嗱?」響第一個閘前既阿玲見到我地我舉起提款箱:「嗯,可以返去啦」我地三人一齊返到大宅既地面一層「喂,阿玲,今日我救左你,你差我一個」正當我回頭之際....醒返既陳東龍已經捉住阿玲,用手槍指住佢太陽穴「臭婊子!原來是來偷這塊電版的!」「唔...唔好呀..」阿玲嚇到眼濕濕我裝作鎮靜:「你..你想怎樣?」「把電版交給我!!」「好..」我將電版放低,踢往陳東龍處仆街,依家已經冇時間拎出麻醉槍「你媽的!我堂堂一個Sombras的老大,竟然被你們這三個王八蛋玩弄!」陳東龍既食指已經準備拉下板機「砰!!」突然既一聲槍聲,陳東龍既肩膊中槍,手中既手槍亦跌落地上有十幾個著哂裝甲既特種部隊馬上衝入黎大宅,用槍指住陳東龍「咩事呀阿昇?」阿昇:「係Warrick先生派人黎救你地架..佢一早都諗住響我地拎到電版之後派呢d特種部隊黎接你地...今次岩岩好,咪救左你地啦」我冇理d特種部隊,馬上衝去阿玲果度「阿玲,你冇事丫嘛?」阿玲捽捽眼中既淚水:「冇...冇事..不過頭先真係以為自己會死...」我摸住佢既臉:「我咪話過...我會保護你架囉」「哼,頭先槍都唔敢攞呀!仲話保護我!」阿玲埋怨住我「咁...咁我驚佢開槍嘛阿姐」「唔好耍花槍啦屌你,Warrick先生叫我地返去啦」已經企響大宅門口既阿昇道我:「嘩,你條友做乜過埋黎既」阿昇:「嘻嘻,緊係黎搵新月bb啦...新月bb有冇受傷呀?」「冇呀..你好煩...」我地四人拎住提款箱,坐住CIA既直升機到左一座位置洛杉磯市中心既摩天大廈Warrick先生早已經響天台接我地「四位,今次辛苦你地啦,我代表美國政府,衷心多謝你地」Warrick先生道我:「唔駛客氣..不過,我有d口渴」Warrick先生笑道:「放心,我會帶你地落去坐下先,順便..比埋今次任務既酬金你地」落到去大廈既45樓,我地帶住Warrick先生入左一間頗大既會議室「再一次,多謝你地四位,救左美國政府」Warrick先生向我地四個鞠躬「唔駛...話哂我地都係收緊你錢既」我飲住水,笑道佢慢慢打開提款箱既兩個密碼鎖,並將提款箱打開裏面既,係一塊印有美金100元圖樣既金屬版塊「沒錯..就係呢塊電版」Warrick先生嘆息「今次你地四個唔單只拎返電版,仲成功捉到Sombras既最高話事人陳東龍,的確係值得嘉許」Warrick先生慢慢坐低:「所以,我會向美國政府為你地四個..仲有林千柔申請埋日後既生活津貼同埋居美權」阿昇笑道:「正喎!真係打跛腳唔駛憂!」「咁樣..我就先將今次任務既酬金發放比你地啦」Warrick先生將四張支票放上枱上我望一望「20 millions」,內心都笑一笑雖然我唔係貪錢,但係平常人拎到咁多錢,開心就總會有「喂,石仔!」阿玲氣沖沖問我:「點解,你地有二千萬但係我得一千萬架?!」「你岩岩聽唔到Warrick先生講咩?我上一個拍檔千柔有份做呢個拎電版既任務架,咁你兩個咪平分囉」「唔公平呀!我又犧牲色相又差d死,點解我細份咁多架?!哼!」「唉,最多返去比100萬你啦屌....係喎,Warrick先生,幾時有飛機返香港?」「上頭希望你地四人儘快返香港,以免引來Sombras殘黨追殺..」Warrick先生:「Sombras殘黨由我地搞掂得啦,我會安排私人飛機比你地,今晚11點」

「隆隆隆..」「唉...估唔到咁快就要走,仲諗住同新月bb響LA玩多陣tim」阿昇嘆住氣新月叉起手:「哼,邊個話同你玩..」「咁...返到香港,新月bb記得喎,要同我拍一日...」「得啦得啦,你比我訓陣啦」如今我地四個,正坐住Warrick先生安排既私人飛機,響高空三萬呎上航行「d有錢佬就爽啦,日日都有得坐呢d私人飛機」阿昇飲住紅酒道「你有呢2千萬都可以架」我笑道響我隔黎既阿玲正在沉思,我忍唔住問:「阿玲,你諗緊咩呀?」「我..我諗緊,呢一千萬可以用黎做咩姐..」我抬起頭:「唔...還完錢仲有一大筆錢剩,省d洗既話你將來三十年既生活都唔成問題既,又或者你可以環遊世界...」「嗯...都係既..」阿玲望住我:「不過..我都係好想搵返我daddy..」我默不作聲阿玲忽然怒視住我:「係喎,你個賤人幾時比返d相我呀?!」「遲下先啦,比我...J多次先啦,嘿嘿」阿玲被我激得面紅:「變態..變態!」經過左十幾小時既航行,飛機終於到左香港國際機場「呼,攰死人囉..」我伸住懶腰,從到港大堂行出黎阿玲:「咁咪返去我地果間豪宅度訓囉」我恥笑道:「吓...間屋係你既咩?返去住劏房啦你哈哈」「哼!」「石仔...」響我地面前,係一個金毛大叔新月有點吃驚:「師父..石仔你..?」冇錯,響我地上機之前,我已經響whatsapp同師父講我地十二個鐘後返黎我諗都係時候,比阿玲同師父相認阿玲見到師父之後呆左「點解..你..咁似..」師父都開始眼濕濕:「曾慧玲...我..我係你老豆呀..」「你..你係..我daddy?」阿玲亦流起淚師父攬住阿玲:「係..係呀....對..對唔住呀,係我錯..」「daddy...咁多年黎..我都好想見到你呀..」睇住佢地兩個大喊包終於重逢,我呢個做徒弟既都覺得好欣慰「唉,終於返到黎!好彩boss仲未收返間屋姐」阿昇跳上梳化:「喂,石仔,做乜咁既樣呀?」「吓...冇呀」我從雪櫃拎出久違既Calpus:「正呀,好耐冇飲啦」「係咪...阿玲跟左師父返去..你唔捨得咋?」新月笑道我反駁:「屌..邊個得閒理佢呀」雖然,我真係有d唔捨得既「就算你係唔係鐘意阿玲,你都要同瞳瞳講清楚既」「hey boy好失敗..」我拎起電話「係..係瞳瞳」我道:「有冇咁岩呀?」「喂,瞳瞳?」「石仔...終於搵到你啦」我被瞳瞳嚇親:「吓..做咩事呀?」「我知...我知果陣,係你..」「你...?」瞳瞳欲言又止咁,令我摸不著頭腦「石仔你聽日得唔得閒呀?不如,我地聽日約出黎傾下丫?我有好多野想同你講呀」「..嗯..好丫,2點時聲快餐?」「好丫,拜拜」「做咩呀做咩呀?」八卦既阿昇馬上走過黎襯熱鬧「瞳瞳話..約我聽日出黎傾下喎」阿昇皺起眉:「唔會係想翻撻下話...咁石仔你咪頭痕?瞳瞳同阿玲...」「屌..你真係多事....」第二日既下晝兩點當我行入紅磡既時聲快餐時瞳瞳已經一早坐左響度瞳瞳舉起手叫我:「石仔..呢度呀」我坐埋去:「瞳瞳,好耐冇見啦」瞳瞳笑道:「嗯,我都好耐冇見你姐」呢個時候,兩客漢堡快餐送到埋黎我地枱上「唔好意思呀,我幫石仔你叫埋,唔介紹丫嘛」「哦..唔緊要,係呢,你今日約我出黎..」瞳瞳咬左兩啖漢堡包:「係...多謝你架.」我感到困惑:「多謝我?」「多謝石仔你..響果一晚救左我」瞳瞳低下頭:「響我比Andrew捉左果陣...」「你...知道哂啦?」瞳瞳點一點頭:「果陣..我意識好矇糊,但係我都仲見到你中左槍,同埋果個叫千柔既女仔救左你」「你知道我...」「嗯...」瞳瞳響我耳邊道:「石仔..其實你..係特工,而且果個千柔..都係」「嘿..」我無奈地笑道:「之前我千方百計唔比你知..最後都係.」「放心啦..我唔會同人講既」「哈,咁我都放心d」「石仔呀..」瞳瞳放低漢堡包,帶住歉意道:「對唔住呀,我之前嬲左你咁耐..仲特登激你」「唔緊要..都過去左啦」「不過..我覺得」瞳瞳道:「我地..都係做返朋友好d」如果係一個月前既我聽到呢句一定發火,不過呢一刻我又冇並唔係因為阿玲既關係,而係...我覺得我開始覺得我同瞳瞳,真係唔係好夾「石仔你係個好好既男仔,我..甚至覺得..我襯唔起你...」「石仔你.對我咁好,但係我仲一次一次咁..要你擔心....對唔住呀..」瞳瞳繼續眼濕濕咁講:「石仔..你一定可以搵個更加好既女仔既」「傻妹..」我微笑道:「只要你開心,我又有咩所謂呢?」我遞上紙巾「我太大男人啦,我都祝你..搵返個真係適合自己既好男仔..」瞳瞳抹住眼淚:「嗯...多謝你呀石仔..對唔住呀..對唔住」「多謝你呀...石仔」食完呢餐飯後,瞳瞳依然繼續向我道謝「得啦...好小事姐」「我返去中大啦,你去邊呀?」「我都返去屯門啦」瞳瞳奸笑:「唔駛呃我啦,我知你依家唔係住屯門既,我頭先見住你泊車既」「咁都比你識穿..」我笑道「咁好啦,我走啦,搵日再見啦,拜拜石仔」瞳瞳既笑容依舊迷人「拜拜瞳瞳」睇住瞳瞳既背影,我知道,我同瞳瞳既愛情已經係過去式不過我相信咁樣做,我同瞳瞳都會舒服d或者,我唔係佢既真命天子啦「hey boy好失敗..」電話響起個number係從來未見過「喂?」「喂石仔,有冇掛住我呀」「把聲咁熟既..你...」「幾個月就唔記得我?咁冇人性架你!」「你...係rina?!你返左黎啦?」「係呀死仔!話哂同你出生入死咁多次,都唔記得我」「咁鬼叫你轉左number姐,你返黎做咩呀?」「我結婚啦,我同智也響日本簽左紙,諗住今次返黎搞多次wedding party」「嘩..結埋婚tim啦,咁快手既?」「咁大家岩key咪早d結囉,我同智也個wedding part係星期日3點響黃金海岸搞呀,記得早d黎呀!」「知啦,我call埋新月同阿昇黎又點話」「我問boss拎左你果兩個拍檔airi同千柔既contact,佢地都話返黎呀...」「吓....」「我尋日打比boss,佢講哂你呢幾個月既事比我聽啦」

週日我,阿昇,新月,阿玲四人揸住車,到黃金海岸參與rina既wedding party「估唔到你個拍檔rina咁快結婚喎..唔知幾時到我同新月bb呢」阿昇笑道身穿黑色長裙既新月冷冷道:「你咪痴線啦..」「新月bb今日扮到咁靚..係咪靚比我睇既呢?嘻嘻」「唔係」「係既」「唔係」我回頭,笑道「喂..你地可唔可以唔好咁煩呀....」「鬼叫阿昇一日到黑煩住我咩..識咁耐就煩足咁耐」新月鼓起嘴道阿昇:「咁我當初對你一見鐘情嘛新月bb...咁我地幾時拍拖先」「下星期日,9點開始12個鐘」果然係新月,乜都計足哂「好呀,到時我實比大把驚喜你既」雖然我把口話佢地好煩,但其實內心覺得有新月同阿昇呢對歡喜冤家做朋友都唔錯,起碼幾熱鬧先啦旁邊著住白色裙既阿玲:「係喎..做乜帶埋我黎呀,我又唔識你個拍檔rina」「咁你識多個朋友都好丫,何況,只要d相仲響我度,你都要聽我講啦」「你..幾時先比返d相我呀!」「過埋今日先再算啦..係呢,你同師父點呀?」阿玲微笑道:「依家咪搬返去同daddy住囉..」「咁我都放心d..係喎,你還返果幾百萬啦?」「嗯,依家唔使再做小姐啦」我一臉失望:「唉..咁班慾海飢民以後就冇得上你呢個靚女啦」「你...哼!」由停車場行去會場,只係需要2分鐘一入到會場果陣,已經人聲鼎沸「石仔!!!!」著住純白露肩婚紗既rina,一見到我就跑過黎「嘩,著高踭鞋都照跑,痴線架啦」「咁掛住你呢個好拍檔丫嘛」rina樣貌就冇乜點變到,但係著上婚紗就即刻靚左十幾倍搞到我都望到眼定定「做乜咁望住我呀?係咪我太靚呢?」rina奸笑「痴線..你都就結婚啦.做乜簽字結婚都唔同我講呀?」rina做起鬼臉:「咁樣先有驚喜架嘛..新月你今日著得好靚喎」新月笑道:「多謝..恭喜哂你呀rina」rina與阿昇握手:「呢位就係阿昇啦?你好呀..果然同新月好襯喎」一講呢句,新月即刻怒睥住阿昇「嘻嘻..rina都話我地襯呀!」新月不以為然:「你痴線啦」「呢位..」阿玲向rina鞠躬:「你好呀,我叫阿玲,係石仔既..」「啊..係新任女朋友!」rina奸笑道阿玲一聽到就臉紅:「唔..唔係呀」「一講就紅都面哂,一定係啦!你都幾靚女丫,石仔真係識食啦」「咪玩啦,阿玲係我地今次任務既拍檔黎」我響rina耳邊講:「佢係師父個女黎架」「哦..」呢個時候,一個戴住黑框眼鏡既俊男走過來用英文同rina講:「rina,呢個就係石仔啦?」「係呀智也」原來呢個就係智也智也友善地伸出手:「你好呀,我聽rina講過你既事啦,一直以黎多謝你關照佢」「唔使客氣,你要對rina好d呀,佢好女人黎架」智也搭住rina既香肩:「一定一定!」rina笑得甜蜜:「口花花啦你!」「我去招呼埋d朋友,rina你地慢慢傾啦」見到rina笑得咁幸福,我都好開心「喂,rina好耐冇見啦!你個衰女包著起婚紗又幾靚喎」一把熟悉既聲音響身後傳黎rina笑道:「boss!我都好掛住你呀」boss埋怨道「石仔,新月,阿昇..你地返到黎都唔搵我架!」「咁攰丫嘛..你估去LA好好玩呀」「總之..今次你地三個都做得好好,我做石仔你師父都好欣慰」我大笑:「收檔啦你,你幾時做過我師父呀..」boss指住阿玲:「係喎..你聽Warrick先生講,你好似叫阿玲喎」阿玲點一點頭:「係..係呀」「今次既任務你都做得好好呀,不愧為第四代石女郎呀」boss笑道「咩...咩石女郎呀」我無奈地問「咁石仔你有四個拍檔嘛..咪叫石女郎囉哈哈」rina氣沖沖:「哼!邊個要同石仔有關係喎....喂,airi!千柔!」我馬上回頭身材高挑既airi同千柔都打扮得花枝招展不過最令我留意既係,千柔係有伴就係上次響停車場見到果個James「rina..恭喜哂你地呀」airi同千柔逐一同rina擁抱airi攬完之後先至發現我:「石仔,新月,阿昇..好耐冇見啦」我問:「airi,做乜返黎既?」airi笑道:「rina話你都會黎嘛,咁我咪特登買機票返黎見下你地囉」「嘩咁有我心呀?同Jonathan點呀?生活得好嗎?」airi點頭:「好好呀,今年我地又未入大學,咪周圍去玩囉,嘻嘻,比d相你睇丫」airi係咁比手機上同Jonathan既恩愛相我睇,閃死我咩「千柔,冇見一排,靚左喎」「嘻,咪玩我啦,石仔,響LA辛苦哂你啦」「係喎,點解James...?」千柔臉紅笑道:「我同James..好返啦..」「吓?!!」我大喊:「唔係掛?佢..」「佢改變左好多啦,依家腳踏實地左好多,又冇去成日玩,仲日日陪我tim」響千柔隔黎既James向我90度鞠躬:「石生,上次既事,對唔住!係我對唔住千柔!我保證...我一定會對佢好好架」「睇你既款,應該係真心改過架喎...不過如果你再對千柔唔住既話,我一定唔會放過你架」「嗯!」「係喎..千柔你..」千柔笑道:「緊係記得啦,buffet嘛」rina拉住阿玲同airi:「咩話?!buffet!我地又食?」「千..千柔話請我咋..」我無奈道「喂,話哂我地四個都係石女郎丫!何況我同airi下星期先走..」千柔微笑:「好丫..我地五個,就後日食丫」rina高舉雙手:「yeah,千柔真係好人既姐,到時我地四個就可以girls' talk啦」「你結左婚仲girl?咪玩啦陳小妹!」airi聽到嚇一跳:「咩話?」rina衝過黎想掩住我個口:「唔准講呀石仔!」「rina佢真名叫陳小妹呀..哈哈哈」「唔准笑呀,死仔!」真係估唔到,我呢四位性格有別既女拍檔,竟然會成為好友後日,下午1點四季酒店blue bar「嘩,d羊排好好食呀!」rina毫無儀態地將美食塞入口「比d table manner啦,你結左婚架啦陳小妹!」「話左你咪叫我真名囉,我叫rina呀!」rina氣沖沖道「千柔,今餐真係唔緊要丫嘛?呢度lunch buffet都成5百蚊一個人頭喎」千柔搖搖頭:「唔緊要呀,最緊要大家開心姐!」「千柔呢d就大方啦,好過你丫石仔,食餐飯都要問boss claim數,樣衰到丫!」airi遞上一盤盤美食比我:「石仔,我拎多左d沙津,比你食丫」「唔該airi,都係airi對我最好!好過你丫陳小妹!結左婚就心胸廣闊d!」rina:「對住你呢d衰人一定要心胸狹窄d架..阿玲,石仔佢響LA有冇蝦你呀」阿玲怒視住我:「佢..睇過我全相...」「吓!!!!」佢地三人一同大喊「咪住先,果陣係阿玲沖涼冇鎖門,我訓醒以為廁所冇人咋..」rina一臉鄙視:「原來你係痴漢黎,好變態呀你..果陣仲拎我d bra黎打飛機..」「喂,你咪屈我喎陳小妹!」當然我地都知道呢d係講笑架啦「喂,不如我地四個整個whatsapp group囉...以後都可以一齊傾計嘛」食食下野rina提出呢個建議「好呀....」佢地四個女仔馬上堆埋一齊「group名就叫...『四大美人』啦!」我忍唔住笑:「屌..唔係掛!?」「笑咩呀你!唔預你呀!」rina拎起手機同airi,千柔,阿玲自拍:「一,二,三,笑!」食完飯後,佢地四個一齊落中環行街仲要逼我跟埋去,悶死人更離譜既係,阿玲竟然同佢地講我收左果2千萬,逼我請佢地買野「嘻嘻,今日真係好開心呀!我諗聽日一定更加開心既姐,係咪呀石仔太郎?」兩手拎住一袋袋戰利品既rina滿足道「你緊係開心啦,夾硬屈左我咁多錢..」我無奈道rina伸住脷:「你咁多錢都用唔哂架啦.」「丫死啦,我約左James食飯架,夠鐘啦..我要走啦」千柔睇一睇錶「咁好啦,搵日再約出黎啦千柔,今晚whatsapp傾啦,拜拜」「拜拜啦..石仔」千柔既笑容依舊迷人「千柔,拜拜」「airi..我知尖沙嘴開左間西班牙餐廳呀,不如我地去試下囉?」「嗯..好呀」一講到食airi就雙眼發光「咁我地行先啦..拜拜阿玲,拜拜衰人石仔!」rina同airi向我地揮手道別:「阿玲..加油呀,今晚whatsapp記得report比我地聽呀」睇住rina,airi,千柔三個都有好歸宿,我都好欣慰希望佢地三個都幸福快樂我同阿玲行去拎車期間,經過中環海傍「阿玲,做乜你唔跟埋rina同airi去食飯呀?」我問「吓...冇.冇野呀..daddy煮左飯嘛」「頭先佢地話叫你加油,加咩油呀?」阿玲繼續支支吾吾:「冇..冇野呀」我問:「做乜口質質咁既?」「石仔....」阿玲臉紅紅,低住頭「...做咩呀?」阿玲行到我面前,深深吸一口氣「石仔...我...我....」「我鐘意你呀!」

一個月後旺角既某一間茶餐廳「石仔,你真係..決定唔再做特工?上頭已經決定不計前事,請返你喎」「唔駛啦...我諗住抖抖先..」boss大笑道:「哈哈哈..對唔住,呢番說話雖然係例行公事,不過對你呢個百萬富翁黎講,一定好好笑啦」「唔好咁講,可能我會想繼續做呢?係喎,新月同阿昇呢?」「唉..佢地兩個又係唔肯返黎,咁我依家旗下一個特工都冇啦屌」「放心啦,呢份工咁好pay,點都會有後生仔黎做既」「話事話啦..新月同阿昇係咪一齊左呀?」「鬼知咩...佢地兩個d關係好好笑架..」「係喎,咁石仔你有咩打算呀?」「去下旅行先啦,可能會環遊世界啦」「你就好啦死仔」「boss你都可以退休架?」「唉,我都冇人冇物...」同boss道別之後我就駕駛住自己既新車Honda City駛到屯門既某條街道等左一陣,一個身穿大衣既少女拖住行李,上到我既車上「石仔咁耐架!等死我咩?飛機都走啦」「唔好咁啦阿玲,頭先同boss傾耐左嘛..帶左機票未呀?」阿玲拎出兩張前往東京羽田既機票:「拎左啦,邊會咁大頭蝦!仲有呀,你好快d比返果15張相我呀衰人!」「比返你,容乜易你走左去架?」「緊係唔會啦」阿玲挨響我既肩上:「石仔...你去邊,我都會跟住你既」我笑道:「咁好啦,我同你..依家就落九龍塘執返劑先啦」「你好衰呀石仔!成日諗邪野!同rina,airi,千柔佢地講先!」「你咁樣講既話佢地下次見面又會串我架啦..」「講笑咋」阿玲錫左我臉一下:「咁就快d行啦,夠鐘上機啦!」我揸盡油門,Honda City隨即奔馳於屯門既街道上全文完

呼，總算寫完呢個故 一直都想寫個特工故，但今次寫寫下明顯發現有d位好難寫（當然小弟文筆都好差下啦） 不過都總算完左個夢，可以專心準備下一個故，有追開post既巴打應該知啦，到時多多支持   其實呢個故就係圍繞住四位石女郎而寫 rina率直，大方 airi溫柔，體貼 千柔爽朗，可愛 阿玲純潔，含蓄 呢四位石女郎各有特色，我都好鐘意（小弟覺得寫呢四位寫得好過阿白智詩，唔好屌我 ） 最後，要同各位講句對唔住 因為各方面既問題，今個故出慢左好多 保證，下個故一定快好多 最後，祝大家復活節快樂 
【英雄系列0】石仔特工系列